
Padėkos 


Šiai knygai labai pravertė diskusijos su daugeliu žmonių - vieni drau- 
giškai pritarė joje dėstomoms mintims, o kiti buvo (draugiškai) skeptiški. 
Kai kurie argumentai pirmiausia buvo išbandyti skaitant kviestinius prane- 
šimus įvairiuose pasitarimuose ir seminaruose, už kvietimus, vaišingumą ir 
naudingus komentarus esu dėkingas šiems žmonėms: Jaapui Verheului ir 
Hansui Bartensui iš Utrechto universiteto, Ritvai Levo-Henriksson ir Ka- 
arlei Nordenstreng iš Suomijos masinių komunikacijų tyrimo asociacijos, 
velioniui Vincentui Tuckerui iš Korko universiteto, Fransui Schurmanui 
ir Detlevui Haudei iš Nidžmegeno universiteto Trečiojo pasaulio centro, 
Clive'ui Barnettui ir Murray ui Lowui iš Ridingo universiteto Geografijos 
fakulteto, Barbarai O'Connor iš Dublino miesto universiteto, Mohame- 
dui Salihui ir Janui Nederveenui Pietersei iš Hagoje įsikūrusio Socialinių 
mokslų instituto. Taip pat esu skolingas mano svarstymus apie globalizaci- 
ją ir kultūrą paveikusiems ir praturtinusiems žmonėms: Martinui Albrow, 
Ashui Aminui, Anthony'ui Giddensui, Luke'ui Goodei, Stuartui Hallui, 
Ceesui Hamelinkui, Jamesui Lullui, Tony'ui McGrew, Grahamui Mur- 
dockui, Renato Ortizui, Janui Aartui Scholtei, Annabellei Sreberny-Mo- 
hammadi, Peteriui Taylorui, Kenui Thompsonui, Gillianai Youngs. Pas- 
caruosius kelerius metus dirbdamas Notingemo Trento universiteto 
Humanitarinių mokslų fakultete jaučiau įkvepiančią ir ieškojimus skati- 
nančią intelektualią aplinką, itin pravertė pokalbiai su draugais ir kolego- 
mis iš CRICC bei Teorijos, kultūros ir visuomenės centro, ypač su Roge- 
riu Bromley'u, Deborah Chambers, Hugo de Burghu, Chrisu Farrandsu, 
Mike'u Featherstone'u, Richardu Johnsonu, Eleonore Kofman, Ali Mo- 
hammadi, Parvati Raghuram, Chrisu Rojeku, Tracey'u Skeltonu ir Parric- 
ku Williamsu. Terry McSwiney kaip paprastai puikiai atliko sekretorės 
darbą. Neįkainojamos buvo pastabos apie knygos juodraščius, kurias išsa- 
kė „Polity Press“ leidyklos redaktorė Rebecca Harkin. Galiausiai Anny Jo- 
nes visuomet yra gyvybingiausias intelektualių paskatų ir aštrios kritikos 

1 „ Globalizacija ir kultūra 


Globalizacija yra šiuolaikinės kultūros esmė, o kultūrinė veikla yra glo- 
balizacijos esmė. Šiame skyriuje aš ir stengsiuosi nustatyti tą abipusį sąryšį, 
o gvildensiu jį tolesniuose skyriuose. Tai nėra neapgalvotas tvirtinimas: 
neteigiama, kad globalizacija yra vienintelis šiuolaikinės kultūrinės patir- 
ties veiksnys ar kad vien kultūros sąvokų pakanka vidinei globalizacijos 
dinamikai atskleisti. Tad netvirtiname, kad kultūra grindžiamas globaliza- 
cijos politikos bei ekonomikos suvokimas yra konceptualiai pranašesnis. 
Tačiau svarbu turėti galvoje, jog globalizacijos nusakomi galingi mūsų lai- 
kų permainų procesai negali būti tinkamai suprasti nepasitelkus konceptu- 
alinio kultūros žodyno; savo ruožtu šios permainos pakeičia patį kultūrinės 
patirties audinį ir veikia mūsų supratimą, kas iš tikrųjų yra kultūra šiuolai- 
kiniame pasaulyje. Tiek globalizacijos, tiek kultūros sąvokos yra itin ben- 
dros ir savo prasmėmis akivaizdžiai besivaržančios. Šios knygos tikslas, ži- 
noma, nera išsami globalizacijos bei kultūros analizė: jos užduotis kuklesnė — 
pabandyti apčiuopti pagrindinius globalizacijos veiksnius vadinamajame 
kultūros registre. Pirmame skyriuje pateikiu pradinį globalizacijos sąvokos 
supratimą šio registro rėmuose, o paskui stengiuosi parodyti, kodėl kultūra 
ir globalizacija yra esmiškai susijusios. 


GLOBALIZACIJA KAIP SUDĖTINGAS SUSISAISTYMAS 


Šį teiginį pradedu aiškinti nuo paprastos ir palyginti neginčytinos pa- 
grindinės globalizacijos sampratos, paremtos empiriniu šiuolaikinio pasaulio 


12 1. Globalizacija ir kultūra 


būviu, kurį aš vadinsiu sudėtingu susisaistymu. Turiu galvoje tai, kad globa- 
lizacija nusako greitai besiplėtojantį ir nuolat tankėjantį tarpusavio ryšių 
bei tarpusavio priklausomybės tinklą, būdingą šiuolaikiniam socialiniam 
gyvenimui. Vienokį ar kitokį saistymąsi aptinkame daugumoje globalizaci- 
jos aiškinimų. Tarkime, McGrew - būdingas pavyzdys — apie globalizaciją 
kalba kaip apie „tiesiog globalinio tarpusavio susietumo stiprėjimą“ ir iške- 
lia tų ryšių daugialypumą: „Nūdien prekės, kapitalas, žmonės, žinios, vaiz- 
diniai, nusikaltimai, taršalai, narkotikai, mados ir įsitikinimai lengvai plūs- 
ta per teritorines sienas. Transnacionaliniai tinklai, visuomeniniai judėjimai 
ir ryšiai yra išplitę faktiškai visose srityse - nuo akademinės iki seksualinės 
(1992: 65, 67). Čia svarbu atkreipti dėmesį į įvairų minėtų ryšių modalu- 
mą: jie įvairuoja nuo vis gausesnių socialinių-institucinių ryšių, nepaliau- 
jamai užsimezgančių tarp pavienių žmonių bei kolektyvų visame pasaulyje, 
bei minties apie per nacionalines sienas vis labiau plūstančių prekių, infor- 
macijos, žmonių ir veiklos būdų „srautus“ iki „konkretesnių“ modalumų, 
kuriuos teikia technologinė raida, pavyzdžiui, tarptautinė greito oro trans- 
porto sistema ir labiau tiesioginis „prijungtumas“ prie elektroninės komu- 
nikacijos sistemų. 

McGrew rašo tarptautinės politikos požiūriu, bet panašių terminų — 
„tarpusavio ryšiai“, „tinklai“, „srautai“ — rastume sociologinėse (Lash and 
Urry 1994; Cascells 1996, 1997, 1998), kultūros (Hall 1992) bei antropo- 
loginėse studijose (Friedman 1995). Tai liudija tam tikrą sutarimą dėl em- 
pirinės tikrovės, į kurią mus kreipia globalizacija. Kaip tik šie daugiavalen- 
čiai ryšiai ir susaisto mūsų veiklą bei patirtį, mūsų politines, ekonomines ir 
gamtosauginės lemtis visame šiuolaikiniame pasaulyje. Tad didžioji globa- 
lizacijos teorijos užduotis yra perprasti šio sudėtingo susisaistymo būvio 
priežastis ir išaiškinti jo poveikius įvairioms socialinės būties sritims. 

Labiausiai krintanti į akis globalizacijos sąvokos ypatybė yra ta, kad iš 
jos lengvai ir gausiai išplaukia visokio pobūdžio reikšmės. Tai nepaprastai 
naši sąvoka, skatinanti apmąstymus, hipotezes, įtaigius socialinius vaizdi- 
nius ir metaforas, gerokai pranokstančias nuogus socialinio gyvenimo fak- 
tus. Viena vertus, tai, žinoma, galima laikyti jos privalumu, nes apsiribojus 
vien didėjančio susisaistymo faktu, nieko nebesiaiškinant ir nebegvilde- 
nant, tas faktas virstų kone banaliu pastebėjimu. Vadinasi, susisaistymas 
yra būvis, kurį iškart reikia gvildenti ir aiškinti. Tačiau dėl konceptualinio 
neatitikimo kyla painiavos pavojus. Todėl plėtojant pagrindinę susisaisty- 
mo idėją būtinas tam tikras atsargumas. Norėdamas pailiustruoti, kodėl 

toks plėtojimas būtinas ir kokie čia glūdi pavojai, apžvelgsiu du kelius, 
kuriais einant paprasta susisaistymo idėja įsilieja į kitas temas. 


Susisaistymas ir artumas 


Pirmiausia susisaistymo idėja galima išreikšti vis didėjanų globalinį- 
erdvinį artumą: apie tai Marxas veikale Grundrisse (1973a) sakė, jog „laikas 
naikina erdvę“, o Davidas Harvey (1989) pavadino „laiko-erdvės susitrau- 
kimu“. Mintis čia ta, kad nuotoliai sumažėja nepaprastai sutrumpėjus lai- 
kui juos įveikti — ir fiziškai (tarkime, keliaujant oru), ir pasitelkus elektro- 
nines priemones informacijai bei vaizdams perduoti. Analizuojant kitu 
lygmeniu, susisaistymas per mintį apie tai, jog socialiniai santykiai „per- 
žengia“ visus atstumus (Giddens 1990, 1994 a, b), pereina į erdvinio artu- 
mo idėją. Diskurse apie globalizaciją apstu globalinį artumą, „susitraukiantį 
pasaulį“ išreiškiančių metaforų: nuo Marshallo McLuhano garsiojo „glo- 
balinio kaimo“ iki Jungtinių Tautų neseniai nukalto posakio „Mūsų glo- 
balinė kaimynystė“ atsirandančiam pasaulio politiniam kontekstui apibū- 
dinti. Tokių metaforų ir įvaizdžių perteikiama didėjančio glaudumo prasmė 
kyla plečiant ir plėtojant įvairius susisaistymo modalumus. Bet artumas/ 
glaudumas nėra tas pat, kaip susisaistymas: geriausiu atveju tai tiesiog deta- 
lizavimas, blogiausiu — neatitikimas. 

Artumas iš dalies tinka apibūdinti globalios modernybės būvį, bet pa- 
prastai tik fenomenologiškai arba metaforiškai. Pirmuoju atveju jis nusako 
bendrą sąmoningą pasaulio regimybę kaip glaudesnę, sutrauktesnę, tapusią 
kasdienybės dalimi - pavyzdžiui, per mūsų patirtį keliaujant greitomis su- 
sisiekimo priemonėmis ar kasdien naudojantis informacijos technologijo- 
mis, kurios tolimus vaizdus perduoda į mūsų uždariausias vietines ter- 
pes. Antruoju atveju didėjantį per atstumus užmezgamų santykių 
betarpiškumą ir svarbą artumas perteikia metaforiškai. Čia mūsų gyvenimą 
veikiantys saitai (pavyzdžiui, finansiniai tinklai, mūsų banko sąskaitas su- 
jungiantys su globaline kapitalistine rinka, arba bendra, visiems kylanti glo- 
balinė grėsmė — „visuotinis atšilimas“) aiškinami taip, tartum jie ir užmez- 
ga tarp mūsų glaudesnius ryšius. Tad artumas mus nukelia už „empirinio“ 
susisaistymo būvio. Nesvarbu, ar ši kalba klaidina, ar yra nepagrįsta, tačiau 
būtina išlaikyti skirtumą tarp šios idėjos ir susisaistymo supratimo. 

Mat susisaistymo būvis ne tik aprėpia artumo sampratą, bet ir nulemia 

mūsų globalaus „artumo“ supratimą. Būti susietam reiškia būti artimam 
tam tikrais būdais: tokių saitų užtikrinamas artumo potyris egzistuoja kar- 
tu su nepaneigiamu, pasaulyje tvirtai besilaikančiu fiziniu nuotoliu, ski- 
riančiu žmones bei vietoves, kurio nepanaikino globalizacijos lemtos tech- 
nologinės bei socialinės permainos. Globalizuotame pasaulyje Ispanijos 
žmonės kaip buvo už 5500 mylių nuo meksikiečių, taip ir išliko, juos nelyg 
ispanų konkistadorus XVII amžiuje skiria didžiulis nesvetingas ir pavojin- 
gas vandenynas. Susisaistymas reiškia tai, kad šį atstumą mes dabar kitaip 
patiriame. Mes įsivaizduojame, jog tokius tolimus kraštus lengva pasiekti 
arba pasitelkus komunikacijos technologijas, arba fiziškai, transatlantiniais 
skrydžiais sugaištant palyginti nedaug laiko (ir, žinoma, išleidžiant paly- 
ginti nedaug pinigų). Tad Meksikas jau yra ne už 5500 mylių nuo Madri- 
do, o vienuolikos valandų skrydžio atstumu. 

Svarstant šią ypatingą artumo prasmę, kurią suteikia „techninis“ susi- 
saistymo modalumas, išties reikia turėti galvoje erdvinės patirties virsmą 
laiko patirtimi, kuri būdinga keliaujant oru. Lėktuvai iš tikro yra laiko 
kapsulės. Įlipę į lektuvą, mes parenkame uždaro ir nepriklausomo laiko 
režimo valdžion, kuri nelyg skirta tam, kad kone visiškai atitrauktų mūsų 
potyrius nuo ypač greito judėjimo oru. Įprastinė tvarka lėktuve — pakili- 
mas, laikraščių išdalijimas, „veltui“ pateikiami gėrimai, valgiai, neapmuiti- 
namų prekių pardavimas, demonstruojami filmai - mūsų dėmesį sutelkia į 
vidinius salono laiko rėmus. Tad fenomenologiniu požiūriu mes „keliauja- 
me“ veikiau šia pažįstama laiko seka nei erdve. Skrisdami iš Londono į 
Madridą valgome kartą, iš Madrido į Meksiką — du kartus, pažiūrime fil- 
mą ir šiek tiek pamiegame. Ir taip toliau, nelygu skrydžio trukmė. Tik 
retkarčiais pažvelgę pro langą, galbūt kad įžiūrėtume pakrantės liniją, mes 
probėgšmais suvokiame, kokius didžiulius atstumus iš tiesų įveikiame. Ta- 
čiau begalinės erdvės pojūtis ir iškart kylančios neramios mintys apie tai, 
kokie esame pažeidžiami, turbūt sulaiko mus nuo gilinimosi į šią išorinę 
tikrovę'. Daug ramiau jaučiamės domėdamiesi skrydžio duomenimis, ro- 
domais salono monitoriuje, kuris tūkstančius kilometrų nuolat verčia „va- 
landomis, likusiomis iki nusileidimo“, — mūsų tikrove. Teritorija, virš ku- 
rios skrendame, iš tiesų labai retai teįsibrauna į kelionės lėktuvu patirtį. 
Lėktuvo įgula gali atkreipti mūsų dėmesį į kokią nors geografinę vietovę — 
„kairėje matyti Keip Kodas“, - tačiau kokios nors žmonių gyvenamos teri- 
torijos reikšmingesni pavyzdžiai yra tokie reti, kad atrodo keisti: „Tarptau- 
tinio skrydžio metu virš Saudo Arabijos palydovė praneša, jog dabar lėktu- 

ve gerti alkoholį draudžiama. Tai reiškia, kad teritorija įsibrauna į erdvę. 
Žemė = visuomenė = tauta = kultūra = religija: antropologinio pobūdžio 
lygybė probėgšmais įrėžta erdvėje“ (Augė 1995: 116). Marcas Augė šitai 
aiškina kaip trumpalaikį kultūros sluoksnio įsibrovimą į „bevietę“ lėktuvo 
erdvę, bet tai galima suvokti ir kaip tautišką simbolį, išreiškiantį keistą 
išorinės erdvės (teritorijos) įsiveržimą į uždarą kelionę /aiku, su kuriuo ji 
nebeturi jokio ryšio. 

Po kelių valandų tokios uždaros kelionės laiku mes atliekame muitinės 
formalumus, išeiname iš oro uosto pastato ir tarsi stebuklingai lazdelei pa- 
mojus — „štai ir mes“ — tais pačiais drabužiais, kuriais įsėdome į lėktuvą 
(apčiuopiamas ryšys su nelabai nutolusiais namais), parenkame į nepažįsta- 
mą aplinką, į kitą klimatą, gal į kitos kalbos terpę ir, žinoma, į kitokį kultū- 
rinį ritmą. Kokį „artumą“ šis procesas apima? Kaip kelionės oru teikiamas 
susisaistymas mus konkrečiai suartino? Tolimos vietovės neginčijamai tampa 
pasiekiamos, neeikvojant daug laiko, energijos nei išleidžiant daug (paly- 
ginti) pinigų. Fizinis vietos pakeitimas tampa įprastu dalyku - trunkančiu 
kelias valandas, o ilgiausiai - maždaug dieną. Bet šis artumas, kaip žinome, 
yra ir problemiškas, kilęs iš technologijų laiduojamo erdvės sutraukimo 
laiku. Juk erdvė, kurią įveikiame tų kelionių metu per įprastą „salono lai- 
ko“ tėkmę, yra ne tik fizinis, bet sykiu ir socialinis bei kultūrinis atstumas 
(Saudo Arabija = islamas = alkoholio draudimas), kurį tebesaugo „tikroji“ 
materialioji erdvė. Tad oro kelionei būdingas saistymas mums iškelia opią 
užduotį įveikti socialinį ir kultūrinį nuotolį. 

Skrydžio metu mūsų veiklumas apribojamas, o atskridus laukia kultū- 
rinis prisitaikymas. Veikiau laiku nei erdve įvykusios kelionės įspūdis mū- 
sų neparengia naujai tos vietovės tikrovei. Mes nepajutome, kad įveikėme 
„realų“ nuotolį: tai būtų liudijusi tolygi gamtovaizdžio, klimato kaita, ben- 
dravimas su žmonėmis, Jongueurs“, pertrūkiai ir sustojimai, simbolinės aki- 
mirkos, kertant sienas, bei grynai fizinis pasaulis, kurį pajuntame keliauda- 
mi „tikrą laiką“, tarkime, geležinkeliu. Šis nuotolio sutraukimas laikinai 
palieka mus be vietos, ir mums tenka prisitaikyti prie akivaizdžios ir vilio- 
jančios savo kitoniškumu tikrovės jau vien dėl to, kad ji taip lengvai pasie- 
kiama. Tuomet vienas iš globalizacijos vyksmo matų galėtų būti nustato- 
mas aiškinantis, kokiu mastu fizinio atstumo įveikimas atitinka kultūrinio 


atstumo įveiką. 


* Lėtumas, užtrukimas (pranc. ). 

Šį dalyką galime įvairiai svarstyti. Aiškiausias būdas — klausti, 4w0 šiuo- 
laikiniame pasaulyje atvykimo vieta iš tikrųjų skiriasi nuo išvykimo vietos. 
Tai reiškia pradėti kalbą apie kultūrinę homogenizaciją, suvienodėjimą. 
Suvienodėjimo tezė globalizaciją nusako kaip tam tikrą atitikimą standarti- 
zuotos vartotojiškos kultūros poreikiams, kai visur viskas atrodo daugmaž 
taip pat. Vadinasi, teigti kultūrinę homogenizaciją esant globalizacijos pa- 
sekmę, reiškia nuo susisaistymo per artumą žengti prie prielaidos apie visur 
išplitusį globalinį vienodumą. Trečiame skyriuje įrodinėsiu, jog tai perne- 
lyg skubotas ir nepateisinamas žingsnis. Tačiau galima pasiaiškinti ir kuo 
jis įtikinamas, ypač remiantis kelionės lėktuvu pavyzdžiu. Juk niekas nenu- 
ginčys, kad oro uostai visame pasaulyje yra panašūs. Nesyk jau buvo pažy- 
mėta, kad išėjimai ir įėjimai į skirtingas kultūrines erdves yra keistai vieno- 
di ir standartiniai. Tačiau šis pastebėjimas nėra itin reikšmingas, nes oro 
uostai, savaime aišku, yra tam tikros vietos, kurias nusako funkciniai šio 
verslo poreikiai, o tas funkcinis bendrumas kaip tik ir reikalauja kuo labiau 
sumažinti kultūrinį skirtingumą, tarptautinių skrydžių keleiviams lengvi- 
nant perėjimą. Norint nutarti, ar homogenizacijos tezė išties aktuali, reikia 
nepabijoti išeiti iš saugaus oro uosto prieglobsčio ir leistis į pavojingą kul- 
tūrinę krašto gilumą. O šito teoretikai, ko gero, nelinkę daryti. Susidūri- 
mas su esamos kultūrinės aplinkos painiava bei ypatumu, be abejo, per 
plačios abstrakcijos atstumą kuriamoms teorijoms — kad ir homogenizaci- 
jos idėjai - pavojingas. Pažymėdamas įvairių disciplinų tendencijas kilti 
teorinių abstrakcijų laiptais, Nėstoras Garcia Canclini pašaipiai sako: „Ant- 
ropologas į miestą atvyksta pėsčias, sociologas - automobiliu, pagrindiniu 
greitkeliu, komunikacijų specialistas — lėktuvu“ (1995: 4). Teiginys apie 
globalinę kultūros homogenizaciją kiek primena atvykimą lėktuvu, kai ne- 
išeinama iš oro uosto, o laikas leidžiamas apžiūrinėjant pasaulinių firmų 
etiketes neapmuitinamose parduotuvėse. 

Tuo tarpu atidėkime prielaidas apie plačią kultūrinę homogenizaciją 
ir panagrinėkime, koks yra susisaistymo ir kultūrinio artumo santykis, 
įsivaizduodami už oro uosto sienų vykstantį prisitaikymo procesą. Čia 
globalizacijos vyksmas atrodo kaip tokio prisitaikymo palengvinimo funk- 
cija. Šitai atskleidžia kai kuriuos būdingus globalizacijos „netolygumus“. 
Vienoje tokios patirties kontinuumo pusėje būtų patyręs verslo klasės 
keleivis, kuris lygiai taip pat nerūpestingai rodo savo kredencialus, kaip 
ir atvykęs prisitaiko prie naujos socialinės ir kultūrinės aplinkos: tuoj pat 
sėda į taksi, ramiai važiuoja, patogiai įsitaisęs ir žvelgdamas į pasikeitusį 

vaizdą, į iš anksto užsakytą viešbutį ir yra įsitikinęs, kad viešbutyje ras 
visa, ko reiki — faksus, CNN verslo žinias, tarptautinę virtuvę, - kad ga- 
lėtų veikti nepriklausomai nuo aplinkos. Juk verslo klasės kelionių tikslas 
ir yra taip sumažinti kultūrinius skirtumus, kad „visuotiniai“ tarptauti- 
nės verslo kultūros įpročiai galėtų sklandžiai funkcionuoti. Čia susisais- 
tymo funkcija yra pasiekti, kad štampuota „artumo“ forma būtų išgyve- 
nama kaip visuotinumas. Verslo vadovams tolimos vietos yra artimos 
kultūros atžvilgiu, nes dėl jų yra kruopščiai tariamasi svarstant darbo- 
tvarkę; tarptautinio standartiškumo įspūdį viešbutyje ir valdybos posė- 
džių kabinete gal net paryškina kokie nors vietinio kolorito blyksniai va- 
karinio pasilinksminimo metu. 

Tad instrumentiškai suvokiant kapitalizmą susisaistymas skatina /unk- 
cinį artumą. Jis nesuvienodina visų vietų, o sukuria globalizuotas erdves ir 
jungiančius koridorius, palengvinančius kapitalo (taip pat jo prekių bei 
personalo) tėkmę, ir šitai daro derindamas susisaistymo lemtą laiko-erdvės 
susitraukimą su tam tikro masto kultūriniu „sutrauktumu“. Tai, be abejo, 
svarbus globalizacijos aspektas. Tačiau jis neaprėpia visko, ir esama pavo- 
jaus perdėti susisaistymo ir kultūrinio artumo susiliejimą. Keliaujantys verslo 
klase paprastai nepatiria kasdienių kultūros apraiškų subtilybių, kurias nu- 
lemia veikiau /okalumas nei globalumas, ir besibraunančio susisaistymo aki- 
vaizdoje išliekančio kultūrinio skirtingumo. Ta kultūra atsiskleidžia ne tarp- 
tautiniuose penkių žvaigždučių viešbučiuose, o gatvėse, namuose, 
bažnyčiose, darbovietėse, parduotuvėse ir baruose, esančiuose toliau nuo 
verslo ar turizmo centrų. 

Tokios „vietovės“ — tai paprasčiausiai vietos, kur žmonės nuolat gyve- 
na: kasdienė „namų“ aplinka. Kai kur tos „vietovės“ gal net prisispaudusios 
prie oro uosto aptvaro, tačiau vis vien jos priklauso visiškai kitam kultūros 
„pasauliui“ negu kelionių lėktuvais susaistytasis. Jos aiškiai yra nepaval- 
džios tiems tiesioginiams instrumentinio susisaistymo bei standartizacijos 
poreikiams, kurie ir „tvarko“ tarptautinio verslo kultūrą. Patekti į šitokią 
aplinką, vadinasi, atsiduoti tokiai socialinio gyvenimo tvarkai, kur vietiniai 
reikalai labiau jaučiami nei globalūs poreikiai ir kur pasireiškia „vietovės 
savitumas — kultūrinis skirtingumas. Kai diskusijose apie globalizaciją iš- 
kyla (dažniausiai iškyla) „globalumo ir lokalumo“ santykio klausimas, jose 
remiamasi plačiąja kasdienio gyvenimo tvarka. 

Retas keliaujantis verslo klase nuklysta į tokią aplinką (aišku, kol sugrįž- 
ta į savo paties patogią vietovę). Todėl šis kultūrų skirtybių lygmuo dažnai 

nėra matomas žvelgiant iš sklandžiai funkcionuojančios kapitalo globalizacijos 
perspektyvos. Su ja veikiau susiduria prasčiau organizuoti ir mažiau pasitu- 
rintys keleiviai: ieškantys darbo migrantai ar galbūt savarankiški, nedaug 
pinigų teturintys turistai. Globalinėje oro uosto terpėje tokie žmonės gali 
pasirodyti mažiau įgudę atlikti atvykimo procedūras, bet kuklūs jų ištekliai 
reiškia, kad jie greitai įsiskverbia į vietovės kultūrą: važiuoja autobusais, o 
ne taksi, apsistoja kukliame darbininkų klasės kvartalo viešbutyje, stoko- 
jančiame kultūrinės „izoliacijos“, kurią užtikrina penkios žvaigždutės; ap- 
siperka pigiose vietinėse parduotuvėse. Tokie keliautojai greitai tampa įgu- 
dusiais hermeneutikais, išbandančiais tikruosius mastus to kultūrinio 
artumo, kuris būdingas už globalaus verslo kultūros anklavų esančiai vil- 
čiai. Vadinasi, keliauti į kitas vietoves reiškia nukakti į nelengvai perpran- 
tamą kultūrinio skirtingumo tikrovę, o iš to kyla klausimas, kiek artumo 
nulemia pats susisaistymas, nekalbant apie technologinį vis didėjančio pri- 
einamumo modalumą. 

Dabar turime peržengti kelionės lėktuvu pavyzdį. Einant šiuo susi- 
saistymo modalumo fenomenologijos keliu tenka pereiti į „aukštu lygiu“ 
suvokiamą globalizaciją, o tokio suvokimo pritaikymas nors ir viliojan- 
tis, bet ribotas. Kelionės reaktyviniais lektuvais yra neatskiriama susisais- 
tymo dalis. Kadangi tos kelionės vis labiau įsilieja į kasdienį mūsų gyve- 
nimą, į jas būtina žvelgti kaip į kultūrinę patirų. Tačiau akivaizdu, kad 
jos atskleidžia tik vieną susisaistymo reikšmės aspektą. Pirmiausia, nepai- 
sant spartaus plitimo“, tokios kelionės įtraukia pa/yginti nedaug žmonių, 
o tarp jų dar mažiau skraido nuolat. Daugelis žmonių labiausiai išsivys- 
čiusiose šalyse niekad nėra skridę lėktuvu; šitai, suprantama, pasakytina 
ir apie daugybę milijonų žmonių mažiau išsivysčiusiose šalyse. Į keliones 
lektuvu, kaip ir naudojimąsi internetu, galima žiūrėti kaip į vien pasitu- 
rintiems prieinamą globalizaciją. Tokiu atveju labai sumenkėja jos pre- 
tenzijos būti bendru mūsų laikų būviu. Tačiau svarbiau yra tai, kad glo- 
balinio susisaistymo supratimas, kuris remiasi tokio pobūdžio aukšto lygio 
globalizuojančiomis technologijomis, skatina, kaip matėme, ypatingą ir 
perdėtą artumo suvokimą. 

Jei susietumas tikrai reiškia artumą kaip bendrą socialinį ir kultūrinį 
būvį, šitai reikia suprasti kaip praktinės veiklos ir patirties permainas, +š 
tiesų; juntamas tolimiausiose vietovėse, it sykiu kaip didėjančias galimybes 
pasiekti jas technologinėms priemonėms arba iš jų išsigauti. Lashas ir 
Urry (1994: 252) teigia, esą „šiuolaikinė visuomenė yra keliaujanti vi- 

suomenė"“, o „šiuolaikinis pasaulis yra neįsivaizduojamas be... naujų toli- 
mų nuotolių transporto priemonių bei kelionių“. Negaliu su tuo nesu- 
tikti, bet manau, jog taip pat svarbu neišpūsti tolimų kelionių reikšmės 
daugumos žmonių gyvenimui nūdienos pasaulyje ar bendram globaliza- 
cijos procesui. „Vietinis gyvenimas“ — čia priešpriešinamas trumpalai- 
kiam „globaliniam gyvenimui“ oro uosto (arba kompiuterių terminalo) 
erdvėje — yra plati žmogiškosios socialinės būties tvarka, kuri dėl fizinio 
įsikūnijimo suvaržymų ir toliau vyrauja globalizuotame pasaulyje. Vieti- 
nis gyvenimas užima didžiumą laiko ir erdvės. Nors vis didėjanti galimy- 
bė keliauti - fiziškai ir kibernetinėmis priemonėmis — iš vietos į vietą yra 
itin reikšmingas susisaistymo būdas, jis galiausiai laiko bei erdvės atžvil- 
giu priklauso nuo vietinės tvarkos — ir iš jos išplaukia, - 0 tą vietinę tvar- 
ką mes suvokiame kaip „namus“. Globalizacija kerčia šią vietinę tvarką, 
bet pokyčio reikšmė siekia toliau nei technologiniai komunikacijų bei 
transporto laimėjimai. Paprasčiau sakant, susisaistymas reiškia vietinių 
kraštų esmės kitimą, o ne vien tai, jog kartkartėmis žmonės iš ten leidžiasi 
į keliones. Tad, mano nuomone, į teiginį, esą „paradigminė šiuolaikinė 
patirtis yra greitų kelionių ilgais nuotoliais patirtis“ (Lash and Urry 1994: 
253), reikia žiūrėti su tam tikru atsargumu. Gal būtų arčiau tiesos pasa- 
kius, jog didžiumai žmonių — ir tai, beje, nėra nesusiję su pajamų ir mo- 
bilumo santykiu — paradigminė globalaus šiuolaikiškumo patirtis yra gy- 
venimas vienoje vietoje, tačiau išgyvenant „persikėlimą“, kurį jžem2s teikia 
globalioji modernybė. 

Šitaip suvokiant globalizaciją, atkreipiamas dėmesys į kitus mūsų jau 
minėtus susisaistymo modalumus. Ypač svarbu suprasti „artumą“, kurį kil- 
dina didelėmis laiko-erdvės placumomis plintančios socialinių santykių są- 
sajos, dėl kurių tolimi įvykiai bei jėgos įsiskverbia į mūsų vietinę patirtį. 
Pavyzdžiui, reikia įžvelgti, kaip kai kam gali iškilti nedarbo grėsmė, kitame 
žemyne kompanijos vadovams priėmus sprendimą mažinti personalą, arba 
kaip dėl sudėtingos kosmopolitinio skonio ir globalinės maisto pramonės 
ekonomikos sąveikos mūsų prekybos centre šiandien esančios maisto pre- 
kės iš esmės skiriasi nuo buvusių prieš dvidešimt metų, arba kaip pati mūsų 
kultūrinės priklausomybės jausena - buvimas „namie“ — gali subtiliai pasi- 
keisti, į mūsų kasdienį gyvenimą įsiskverbus globalizuojančiai žiniasklai- 
dai. Tokio pobūdžio permainas aš daugiausia ir gvildensiu kituose sky- 


riuose. 

Tačiau dabar norėčiau kiek pagvildenti kitą reikšmingą pagrindinės su- 
sisaistymo sampratos aspektą/nukrypimą. Pagal tą sampratą susietumas yra 
globalaus masto ir todėl reiškia tam tikrą „vienovę : tai mintis, jog pirmą 
kartą istorijoje pasaulis tampa vientisa socialine bei kultūrine terpe. Praei- 
tyje socialinius ir kultūrinius procesus bei praktinį jų taikymą buvo galima 
suvokti kaip daugybę vietinių, „nepriklausomų“ reiškinių, o globalizacija 
pasaulį paverčia „viena vieta“. Akivaizdūs šito pavyzdžiai - ekonominiai 
nacionalinių valstybių reikalai įtraukiami į globalinę kapitalistinę ekono- 
miką, vietinės pramonės plėtros poveikis aplinkai netrunka tapti pasauline 
problema. 

Tačiau, griežtai kalbant, mintį, esą pasaulis tampa viena terpe, tik su 
išlygomis galima sieti su vis stiprėjančio susisaistymo idėja. Nors ir tikėti- 
na, jog sparti tarpusavio sąsajų tinklo plėtra galiausiai aprėps visą žmonių 
visuomenę, tai anaiptol nėra logiškas tos minties pagrindas. Nepaisant šio 
proceso masto, retas išdrįstų tvirtinti, jog sudėtingas globalizacinis susisais- 
tymas šiuo metu kaip nors iš esmės susijęs su kiekvienu pavieniu žmogumi 
ar žemės vieta, o svarstymus apie jo išplitimą turėtų ramdyti daugelis aplin- 
kui regimų priešingų tendencijų, skatinančių socialinį bei kultūrinį skaidy- 
mąsi. 

Ir vis dėlto sykiu turime pripažinti, jog tiek globalizacijos sąvoka, tiek 
jos apibūdinami procesai linksta į tam tikrą „vienijimą“. Pats žodis „glo- 
balus“ turi raiškias „visumiškumo“ ir „viską apimamumo“ konotacijas, 
kylančias iš jo metaforiškos vartosenos (globalus kaip „totalus“) ir grynai 
iš geometrinės formos semantikos: pavyzdžiui, žodis „apimantis“ (encom- 
passing) sietinas su žemės apvalumu. Tad globalizacijos sąvokai būdinga 
konotacinė prasmė „linkti į apjungimą“, o jei mūsų nustatytai empirinei 
susisaistymo būsenai tokios reikšmės nebūdingos, atrodytų, kad pasirin- 
kę „globalizaciją“ mes visi kažkodėl nusitvėrėme ne tą žodį! Tad mums 
reikia surasti tokį vienovės implikacijų svarstymo būdą, kad neįsiveltume 
į dar labiau prieštaringus neatitikimus, vienovei pereinant į „vienodumą“ 
ar „vienybę“. 

Rolando Robertsono išsamiame veikale apie globalizaciją kaip tik ir nag- 
rinėjamos šios problemos, jis siūlo įmantrią idėjos apie „pasaulio susitrau- 
kimą į „vieną vietą“ (1992: 6) formuluotę. Tačiau ir teigdamas, kad „ten- 
dencijos į pasaulio vienovę, kai net jau viskas pasakyta ir padaryta, yra 

nepalenkiamos' (1992: 26), Robertsonas pateikia modelį, iš dalies nugin- 
kluojantį tiesioginę kritiką, kurią toks požiūris galėtų užsitraukti. Jo supra- 
timu, iš esmės globalinė vienovė yra aplinka, vis labiau lemianti socialinius 
santykius, ir tuo pat metu pažiūrų sistema, kurios rėmuose socialiniai vei- 
kėjai vis labiau įsivaizduoja savo būtį, tapatuną ir veiksmus. Vadinasi, 
Robertsonui globalinė vienovė nereiškia supaprastinto vienodumo - kaž- 
kokios „pasaulinės kultūros“. Tai veikiau sudėtingas socialinis ir fenome- 
nologinis būvis — „globalinė žmogiškoji būsena“, kai įvairūs žmogaus gyve- 
nimo sluoksniai išreiškiami vienas per kitą. Jis išskiria keturis tokius 
socialinius sluoksnius: pavieniai žmonės, nacionalinės visuomenės, „pasau- 
linė visuomenių sistema“ ir apskliaudžiantis „žmonijos“ kolektyviškumas. 
Jo požiūriu, globalizacija yra vis didėjanti šių gyvenimo sluoksnių sąveika, 
o „pasaulis kaip viena vieta“ reiškia šių gyvenimo formų pokytį, kai jos vis 
labiau susiduria viena su kita ir vis labiau yra verčiamos atsižvelgti viena į 
kirą. Tai nėra nei homogenizacijos vienovė, nei naivus supratimas apie at- 
sirandančią globalinę vienuomenę. Anaiptol neteigdamas, kad integracinis 
procesas yra neproblemiškas, Robertsono vienovės modelis kaip tik ir gali 
paryškinti socialinius bei kultūrinius skirtumus, nes jie nustatomi turint 
omeny „pasaulį kaip visumą. 

Pavyzdžiui, pasvarstykime, kaip Robertsono požiūris atremia akivaizdų 
prieštaravimą plačiai globalinės vienovės idėjai, apimantį daugelį šiuolaiki- 
nio pasaulio susiskaidymo pavyzdžių: rasinis ir etninis priešiškumas, eko- 
nominis protekcionizmas, religinis fundamentalizmas ir taip toliau. Ro- 
bertsonas į tai atsako, nurodydamas reikšmingą šių kontrpavyzdžių aspektą — 
visi jie „refHlektyviai kontroliuojami“. Pateikdamas šiuolaikinio ekonomi- 


nio protekcionizmo pavyzdį, jis teigia, jog; 


Palyginti su ankstesniais protekcionizmais ir XVIII bei XIX amžių aurarkijomis... nau- 
jieji protekcionizmai daug sąmoningiau veikia pasaulinėje visuotinių taisyklių ir nuosta- 
tų sistemoje, susijusioje su ekonomine prekyba ir globaline ekonomika kaip visuma. 
Suprantama, nereiškia, esą tokie veiksniai įveiks protekcionizmą, tačiau svarbu, kad 
atitinkamos grupės, tarp jų ir „eiliniai piliečiai“, vis labiau verčiami galvoti apie pasaulį — 


nebūtinai palankiai - kaip visumą (Robertson 1992: 26). 


Vadinasi, Robertsono nuomone, globalinio pasaulinio susisaistymo 
struktūros drauge su plintančiu šios situacijos įsisgmoninimu visokius vieti- 
nius įvykius neišvengiamai iškelia į vieno pasaulio akiratį. Tas pat pasakyti- 


na ir apie religiniam tundamentalizmui būdingą „kultūrinį protekcionizmą“, 

kurį galima suvokti kaip sgmoningą gynimą „tradicinių“ įsitikinimų, verty- 
bių bei papročių, kuriuos kaip tik ir išryškina dėl globalinio sutraukimo 
atsirandanti grėsmė nuvertinti tradiciją. 

Vienas reikšmingiausių Robertsono požiūrio aspektų yra tas, kad jis 
pateikia konceptualius rėmus, išsaugančius svarbią globalizacijos pras- 
mę, apimančią visuotinumą ir įtrauktumą — kaip kontekstą, — ir sykiu 
leidžiančius dorotis su empiriniu sudėtingumu pasaulio, kuriame, atro- 
do, tuo pat metu vyksta integracijos ir diferenciacijos procesai. Šiame 
pasaulyje technologinis susisaistymas internetu gali būti panaudotas ag- 
resyviam etninių, religinių ar rasinių skirtumų įtvirtinimui, pavyzdžiui, 
šiuo metu sparčiai plintantys internete „sektantų“ tinklapiai. Todėl ma- 
nau, kad Robertsonas iš esmės yra teisus globalizaciją suvokdamas kaip 
grindžiančią vienovę. Ir ne tik todėl, kad jo modelis labai išmoningas, bet 
ir dėl to, kad esama primygtinos politinės būtinybės išsaugoti šią idėją. 
Susisaistymas, pasiekdamas tolimiausias vietoves, keičia vietinę išgyvena- 
mą patirtį ir sykiu žmonėms atveria pasaulį, kuriame jų likimai yra nenu- 
ginčijamai susieti vienuose globaliniuose rėmuose. Tai akivaizdu iš eko- 
nominių pasaulinės rinkos integracijų bei iš aplinkai kylančių globalinių 
pavojų, kurie, anot Ulricho Becko (1992: 47), „pasaulio visuomenės uto- 
piją daro šiek tiek realesnę ar bent būtinesnę“. Tad susisaistymas supo- 
nuoja vienovę kaip kultūros ir politikos principą. Norėdami suprasti vie- 
tinę patirtį, ją turime iškelti į „vieno pasaulio“ akiratį, o vietinę veiklą ir 
gyvenimo būdą vis labiau reikia nagrinėti bei vertinti globalinių pasek- 


mių atžvilgiu. 


KULTŪRA KAIP GLOBALIZACIJOS MATMUO 


Dauguma anksčiau minėtų diskusijų vyksta plačiu kultūros „registru“, 
kurio žodynas bei akcentai skiriasi nuo, tarkime, ekonomikos ar politikos 
žodyno bei akcentų. Tačiau vis dėlto kaip turėtume tiksliai suvokti kultū- 
ros sąvoką ir kultūros esatį globalizacijos atžvilgiu? Paprastas atsakymas 
būtų laikyti ją globalizacijos „marmeniu“. Dabar plačiai pripažįstama, kad 
globalizacija yra „daugiamaris“ reiškinys — iš paviršiaus tai sklandus apibū- 
dinimas, bet rimčiau pasižiūrėjus ryškėja būtinumas jį panagrinėti (iš da- 
lies kultūros atžvilgiu). 

Globalizacijos daugiamatiškumas 


Daugiamatiškumas glaudžiai susijęs su sudėtingo susisaistymo idėja. Mat 
globalizacijos užmegzti sudėtingi ryšiai išsiplečia iki reiškinių, kuriuos so- 
ciologai kruopščiai išskirstė į kategorijas, mūsų jau įprastai taikomas žmo- 
gaus gyvenimui: ekonominiai, politiniai, socialiniai, tarpasmeniniai, tech- 
nologiniai, aplinkosauginiai, kultūriniai ir kiti reiškiniai. Globalizacija, be 
abejonės, suardo šią klasifikaciją. 

Imkime aplinkosaugos pavyzdį - ozono sluoksnio plonėjimas dėl fre- 
onų (CL.F.C) naudojimo aerozoliniuose purkštuvuose ir šaldytuvuose. 
Pripažinus šių chemikalų poveikį apsauginiam ozono sluoksniui, iškilo 
pirminė globalinė problema, kuri, anot Steveno Yearley'o, rodo „susi- 
traukus žemės rutulį“. Kai kurie pagrindiniai (net nežinomi) kaltininkai 
— dezodorantų ir baldų politūros purkštuvų vartotojai tankiai gyvena- 
muose išsivysčiusio pasaulio centruose — skleidė teršalus, galėjusius „pa- 
kenkti (jų) kaimynų aplinkai už tūkstančių kilometrų “, o labiausiai aši- 
galių regionuose (Yearley 1996: 27). CI F,C problema neabejotinai kyla 
iš susisaistymo tiesiogine geografine prasme. Tačiau per savo sudėtingas 
atšakas ji jungia įvairius interpretacinius diskursus. Tai, žinoma, techno- 
loginis klausimas, ir jam netrukus buvo rastas „sprendimas“ — alternaty- 
vūs cheminiai propelentai. Tačiau šio techninio sprendimo taikymas iš- 
kėlė aibę tarptautinių politinių problemų, išryškėjusių stengiantis sudaryti 
sutartį, reguliuojančią freonų naudojimą: 1987 metų „Monrealio proto- 
kolą'. Per šias derybas paaiškėjo ekonominių interesų skirtumai tarp ga- 
minančių Cl .F.C ir tik vartojančių šiuos produktus šalių. Šios proble- 
mos buvo aiškinamos „Pirmąjį pasaulį“ priešpriešinant „Trečiojo pasaulio“ 
interesams", O visuotinis sutarimas iškėlė painų klausimą apie išsivysčiu- 
sių šalių pagalbą kaip paskatą skurdžioms šalims, pavyzdžiui, Indijai, per- 
eiti prie nefreoninių technologijų (Yearley 1996: 107 ir toliau). Tad fre- 
onų problema susiejo politikos, teisės, mokslo, aplinkosaugos etikos ir 
ekonomikos diskursus. Be to, keliais atžvilgiais tai buvo itin svarbus kul- 
tūros klausimas: pavyzdžiui, kultūrinės jausenos pasikeitimas („žaliųjų 
mąstysena“), kai žmonės kasdienius savo gyvenimo būdo aspektus ėmė 
sieti su globalinėmis pasekmėmis, arba kasdienių kultūrinių įpročių kai- 
ta — degintis saulėje ūmai tapo pavojinga dėl vėžio grėsmės, o šitai yra 
viena didžiausių simbolinių baimių, kuri apėmė išsivysčiusio pasaulio 


šalis. 

Tokie pavyzdžiai rodo, kad globalizacijos reiškiniai esmiškai yra sudė- 
tingi ir daugiamačiai, klibinantys tuos konceptualinius rėmus, kuriuose iš 
tradicijos suvokėme pasaulį. Tačiau turint galvoje, jog sunku vienu metu 
įvertinti visus tokių reiškinių aspektus ir akademinių disciplinų pajėgą sis- 
teminti žinias, nenuostabu, kad ir toliau globalizaciją stengiamasi vertinti 
„vienmatiškai“. Žmonės į šį klausimą žvelgia iš skirtingų minties tradicijų, 
keldami skirtingus prioritetus bei pasitelkdami skirtingus informavimo prin- 
cipus, o tai, savaime aišku, nuo sudėtingumo tempia atgal prie tokių paly- 
ginti „supaprastintų“ pagrindinių sąvokų kaip kapitalizmas, nacionalinė 
valstybė ir panašiai. Tačiau rimtai domintis daugiamatiškumu, matyti, kad 
tokie vertinimai paprastai iškreipia globalizaciją: be sudėtingumo neaprė- 
piamas pats reiškinys. 

Kaip pavyzdį trumpai pasvarstykime du požiūrius, labai skirtingus savo 
analize bei politinėmis nuostatomis, tačiau artimus globalizacijos sampra- 
ta, kuri remiasi vien ekonomikos sritimi kaip kapitalistinės rinkos reiški- 
niu. 

Pirmasis yra iš literatūros apie korporacinio verslo strategiją. Vienas pro- 
duktyviausių šios pakraipos rašytojų japonų verslo strategas Kenichi Oh- 
mae teigia, kad kapitalistinės rinkos atžvilgiu nacionalinės valstybės tapo 
nebesvarbios. Jis tvirtina, jog „globalinėje ekonomikoje tradicinės naciona- 
lines valstybės virto nenatūraliais, netgi neįmanomais verslo junginiais“. Jis 
teigia, kad mes turėtume galvoti apie regioninių ekonomikų pasaulį, „kur 
atliekamas tikrasis darbas ir kur klesti tikrosios rinkos“: „Jas apibrėžia ne jų 
politinių sienų vieta, o tai, kad jos yra tinkamo dydžio bei masto būti tik- 
rais, natūraliais verslo junginiais šiandienos globalinėje ekonomikoje. Kaip 
tik jų sienos — bei ryšiai — ir yra svarbios besieniame pasaulyje“ (Ohmae 
1995; 5). 

Šiame diskurse nestebina tendencija žiūrėti į pasaulį vien kaip į verslo 
galimybių lauką. Toks aiškinimas rodo, jog Ohmae's tipo žmonės globali- 
zacijos idėją supranta tik savo diskursyvios visatos rėmuose — ta visata sąsa- 
jinga, nors ir instrumentinė bei ganėtinai skurdi. Tačiau ji nėra visai atsie- 
ta, nes šis diskursas neišvengiamai užkliudo kitas sritis. Ohmae ne tik 
akivaizdžiai reiškia tiesmukišką, itin ginčytiną (Anderson 1995; McGrew 
and Lewis 1992; Cerny 1996) nuomonę apie politinę nacionalinių valsty- 
bių sistemos sritį, bet ir įsiterpia į kultūros diskursą. Pavyzdžiui, jis teigia, 
kad globalinė rinka kuria „peržengiančią sienas civilizaciją“. Tai grindžia- 
ma (numanomu) tvirtinimu, esą „susilieja vartotojų skoniai ir pasirinki- 

mai“: „Pasaulinių firmų mėlyni džinsai, koka-kola ir stilingi sportbačiai“ 
(1995: 29). Tačiau jis eina toliau nei ši paprasta vartojimo suvienodėjimo 
tema ir teigia, jog atsiranda esminis kultūros ir kartos atotrūkis, pavyz- 
džiui, japonų visuomenėje „nintendo vaikams“ (paskutinio XX a. dešimt- 
mečio japonų paaugliai) įsisavinus kitokią suvokimo bei socialinių verty- 
bių skalę nei jų tėvų ar senelių. Jis teigia, kad ši karta kur kas mažiau pripažįsta 
tradicines japoniškas autoriteto ir ortodoksalumo sampratas, yra daug atvi- 
resnė kultūros atžvilgiu, smalsesnė ir kūrybiškesnė: „Viską galima ištyrinė- 
ti, pertvarkyti, perprogramuoti... Galiausiai viskas yra atvira apgalvotam 
pasirinkimui, iniciatyvai, kūrybingumui — ir drąsai“ (p. 36). Ohmaes tei- 
gimu, toks pokytis kildintinas iš susisaistymo technologinio modalumo — 
kompiuterių naudojimo, kompiuterinių žaidimų ir sąveikaujančių įvairio- 
pų informacijos šaltinių: „stebint, kaip kitos kultūros anksčiau niekad ne- 
matytas vaikas per programavimo stilių atskleidžia savo charakterį ir mąs- 
tyseną“ (p. 37). 

Ohmae's daromos išvados kultūros atžvilgiu yra labai paveiktos jo rė- 
mų vienmatiškumo. Visiškai aišku, kad jo įžvelgtos vertybės, būdingos ja- 
ponų vaikams, yra verslinio kapitalizmo vertybės, o jis piešia numanomą 
panglosišką „naujo katilo, kuriame susilydys sienas peržengianti šiandienos 
civilizacija“ (p. 39), paveikslą. Tačiau tai ne vien ideologinė klaida: joje 
glūdi sociologinis redukcionizmas ir vienos priežasties logika, kaip tik ir 
būdinga vienmačiam požiūriui. 

Ohmae ir jo atstovaujama pozicija aštriausios kritikos sulaukia Hirsto 
ir Thompsono skeptiškoje ekonominės globalizacijos analizėje, kuri išdės- 
tyta knygoje Abejotina globalizacija (1996). Hirstas ir Thompsonas ypač 
abejoja susijusiomis ekonomikos transnacionalizacijos ir nacionalinės vals- 
tybės reikšmės menkėjimo idėjomis, kaip jas supranta „tokie kraštutiniai 
globalizacijos teoretikai kaip Ohmae“ (1996: 185). Nesileisdami į jų kriti- 
kos subtilybes, atkreipsime dėmesį į sąmoningai vartojamus siauraprasmius 
terminus, kuriais ta kritika grindžiama. Hirstas ir Thompsonas yra :$ prin- 
cipo vienmačiai analitikai, sąmoningai apibrėždami globalizaciją kaip eko- 
nomikos funkciją. 

Teigdami, jog ekonominė globalizacija, nusakoma Ohmae's pakraipos 
mąstytojų, yra „daugiausia mitas“ (1996: 2),* Hirstas ir Thompsonas 
nepaprastai tiksliai nurodo savo kritikos ribas. Jie išgvildeno „daugybę 
įvairios“ literatūros apie globalizaciją ir skirtingas vykstančių procesų 
sampratas, būdingas įvairiems disciplinariniams kontekstams. Tačiau 

nepaisant to, jie tvirtina, esą ekonominio matmens kritika yra lemtinga 
visoms kitoms sampratoms: „Mes manome, kad be tikrai globalizuotos 
ekonomikos suvokimo daugelis kitų pasekmių, nurodomų kultūros ir 
politikos srityse, arba negalės būti patvirtinamos, arba taps mažiau grės- 
mingos“ (p. 3). Bet tai aiškus nukrypimas į redukcionizmą, pagal kurį 
ekonomika stumia visas kitas sferas. Hirstas ir Thompsonas tik pavir- 
šutiniškai pripažįsta mintį, kad globalizacija yra daugeriopa, o paskui 
nepaiso jokių jos apraiškų, pasiremdami prielaida, esą visa globalizaci- 
jos teorijos sistema remiasi jų kritikuojamo ekonominio požiūrio „ne- 
pagrįstomis prielaidomis“. 

Tiesą sakant, nesugebėjimas aiškintis daugialypę globalizacijos prigimtį 
tiesiogiai reiškiasi kai kuriuose teiginiuose apie jos „mitinį pobūdį. Jie 
labai teisingai įrodinėja, kad perdėtų teiginių apie pasaulinę kapitalistinę 
galią pripažinimas gali būti politiškai pragaištingas: „Politinį globalizaci- 
jos poveikį galima pavadinti tik pernelyg sumažėjusių lūkesčių patologi- 
ja... mūsų turimas mitas perdeda mūsų bejėgiškumo mastą šiuolaikinių 
ekonominių jėgų akivaizdoje“ (1996: 6). Šie argumentai turi tam tikros 
įtaigos, kai nukreipiami į globalizacijos retoriką, kuri ją supranta tik kaip 
nevaržomą transnacionalinio kapitalizmo galią. Tačiau pripažinti vien 
ekonomika grindžiamą globalizacijos apibrėžimą, vadinasi, laikytis jų kri- 
tikuojamo vienmačio požiūrio. Nes jei globalizacija suvokiama kaip vie- 
nalaikiai, kompleksiškai susiję procesai, vykstantys ekonomikos, politi- 
kos, kultūros ir technologijos bei kitose srityse, tuomet aišku, kad ji aprėpia 
visokio pobūdžio prieštaringumus, pasipriešinimus ir atsveriančias jėgas. 
Išties dabar globalizacija dažnai siejama su priešpriešinių principų ir ten- 
dencijų „dialektika“ — lokalumas ir globalumas, universalumas ir atskiru- 
mas, — ypač aiškinimuose, kur svarbiausiais laikomi kultūros klausimai 
(Axford 1995; Featherstone 1995; Giddens 1990; Hall 1992; Lash and 
Urry 1994; Robertson 1995; Sreberny-Mohammadi 1991). Ir visa tai nė 
kiek nesumenkina ekonomikos svarbos globalizacijos procesuose. Kapi- 
talizmo dinamika kiekvienoje prekių gamybos, apyvartos ir vartojimo pa- 
kopoje prikišamai byloja apie didėjantį tarpusavio susietumą. Ber tai ne- 
reiškia, jog ekonominė transnacionalinio kapitalizmo analizė yra vienintelis 
kelias globalizacijai suvokti. 

Tačiau jei mes atkakliai kreipiame į kompleksiškai susietą globalizacijos 
daugiamatiškumą, ką tai reiškia „kultūros požiūriui“? 

Kultūros matmuo 


Įvertinti daugiamatiškumą išties yra 7572 sunki užduotis. Reikia didelių pa- 
stangų aprėpti tą mastą ir sudėtingumą, kuris būdingas empirinei globalaus 
susisaistymo tikrovei: ją suvokti galime tik skverbdamiesi į ją įvairiais būdais. 
Vadinasi, kiekviename galimame jos vertinime nenoromis išleisime iš akių ko- 
kį nors globalizacijos sudėtingumo aspektą, bet tai nereiškia, kad pasitelkę vie- 
no aiškinimo matmenį — vienas būdas įsikirsti į globalizaciją — mes ir turime 
pateikti „vienmatų“ aiškinimą. Esama geresnių ir blogesnių būdų tam atlikti. 

Blogas būdas būtų pradėti nuo prielaidos, jog aptariamasis matmuo yra 
pagrindinis diskursas, ta sritis, kur glūdi reikalo esmė ir viską atskleidžianti 
logika. Geresnis sumanymas būtų rasti tikslų būdą nusakyti pasauliui, esan- 
čiam ekonominiame, politiniame ar kultūros diskurse ir pabandyti šiais 
požiūriais išreikšti globalizacijos supratimą, nė vienam iš jų neteikiant kon- 
ceptualinės pirmenybės: gvildenti vieną matmenį neišleidžiant iš akių viso 
daugiamatiškumo. Tokio pobūdžio sąmoninga antiredukcionistinė anali- 
zė priverstų atkreipti dėmesį į tuos taškus, kuriuose susisieja bei sąveikauja 
skirtingi matmenys. 

Tai pasakytina ir apie kultūros analizę. Ypač todėl, kad kultūros sąvoka 
taip daug „aprėpia“, tad ją lengvai galima palaikyti aukščiausiu analizės 
lygmeniu — galų gale ar ne viskas yra „kultūra'? Vis dėlto — ne. Galop, 
mąstydami apie kultūrą kaip apie „visuminio gyvenimo būdo" nusakymą, 
netoli nueisime. Įsimintinais Cliffordo Geertzo žodžiais (Geertz 1973: 4), 
tai veda į „pot-au—-feu“* teorizavimą, kai į konceptualinį šiupinį sumetama 
viskas, kitaip sakant, žmogiškosios būties „sudėtinga visuma“. 

Kultūros dimensija turi būti tikslesnė, tačiau, pasirodo, šitai sunku pa- 
siekti, nes, šiaip ar taip, kultūros idėja yra labai sudėtinga ir sunkiai apčiuo- 
piama (Williams 1981; Clifford 1988; Thompson 1990; Tomlinson 1991; 
McGuigan 1992). Tačiau aš čia neketinu apsistoti ties apibrėžimo proble- 
momis. Esama gana plačiai pripažįstamų „kultūros“ bruožų, kuriais rem- 
damiesi galime susidaryti pagrįstą nuomonę, kas iš tikrųjų priklauso kultū- 
riniam globalizacijos matmeniui. 

Pirmiausia kultūra gali būti suprantama kaip tokia gyvenimo tvarka, 
pagal kurią žmonės kuria prasmę įvairioms simbolinio reprezentavimo prak- 
tikoms. Nors ir atrodantis gana sausas apibendrinimas, jis mums leidžia 


* Sriuba (pranc.). 

atskleisti kai kuriuos svarbius skirtingumus. Labai plačia prasme kalbant 
apie ekonomiką, mums rūpi veiklos būdai, kuriais žmonės gamina, keičia 
ir vartoja materialines gėrybes; aprardami politiką, turime galvoje veiklos 
būdus, kuriais visuomenėse telkiama, paskirstoma ir naudojama valdžia; 
kalbėdami apie kultūrą, turime galvoje būdus, kuriais bendraujantys žmo- 
nės ir pavieniui, ir kolektyviai savo gyvenimus daro prasmingus. 

Svarbu šiuos socialinio gyvenimo „matmenis“ suvokti ne kaip visiškai 
atskiras veiklos sritis: žmonės nepereina nuo „ekonominių darbų“ prie „kul- 
tūros dalykų“, kaip kad galėtume įsivaizduoti — baigę dienos darbus imasi 
laisvalaikio užsiėmimų. Jei šitaip būtų, turėtume manyti, kad niekas neranda 
jokios prasmės veikloje, iš kurios pelno duoną. Ir vis dėlto šitokia mąstysena 
gana giliai įsišaknijusi įprastinėse pažiūrose į kultūrą kaip į meno, literatūros, 
kino ir t. t. produktus ir veiklos sritį?. Jos visos yra svarbios formos, kuriomis 
sukuriama tam tikra prasmė, bet vien jos nenusako kultūrinio matmens. 

Kultūros riks/o prasmę mes turime išlukštenti veikiau iš kompleksiškai 
susipynusios kultūrinės, ekonominės ir politinės veiklos, o tas tikslas yra 
daryti gyvenimą prasmingą. Nūnai visa, ką galima išreikšti simboliais, pla- 
čiu požiūriu yra laikoma prasminga. Pavyzdžiui, daug simbolinės reikšmės 
teikiama ekonominei veiklai, tarkime, techninei gamybos proceso kalbai 
(pvz., automobilių variklio instrukcijoms) ar rinkos kalbai (pvz., kasdien 
skelbiamoms akcijų kainoms). Bet, mano nuomone, tokia simbolika neda- 
ro poveikio „kultūros“ esmei, ir aš su džiaugsmu didžiumą tokio instru- 
mentinio simbolizavimo perkeliu į ekonominę, techninę ir kitas sferas. 

Kita vertus, nemažai simbolinio vaizdavimo, aptinkamo rinkodaroje, 
kad ir turinčio galiausiai instrumentinį (ekonominį) tikslą, mano požiūriu, 
yra kultūrinės prigimties. Tarkime, reklamos tekstai, — nors jie yra dalis to, 
ką Horkheimeris ir Adorno (1979) nepagarbiai pavadino „kultūros indust- 
rija“, susijusia su instrumentiniais kapitalizmo tikslais, — vis vien yra svar- 
būs kultūros tekstai. Į reklamos tekstus žmonės žiūri panašiai kaip į roma- 
nus ar filmus. Taip yra todėl, kad juose pasakojama (kad ir kaip abejotina 
tai atrodytu ideologiniu požiūriu), kaip galima būtų gyventi, remiamasi 
bendromis tapatumo sampratomis, kreipiamasi į savivaizdį, rodoma „idea- 
lių santykių vaizdai, žmonių pasitenkinimo variantai, laimė ir taip toliau. 

Šią kultūrinio matmens reikšmę aš ir noriu pabrėžti iškeldamas prasmes 
kaip savaiminius tikslus, kurie skiriasi nuo paprasčiausių instrumentinių pras- 
mių. Pasitelkdami kiek išpūstą formuluotę, šiuo atžvilgiu kultūrą galėtume 
suvokti kaip „egzistenciškai reikšmingos“ prasmės sritį. Taip sakydamas aš ne- 

noriu paryškinti „egzistencijos problemos“, kuri apibūdinama arba remiantis 
ontologiniu egzistencialistinės filosofijos nerimu, arba įvairiais formaliais reli- 
giniais atsakais į žmogiškąjį būvį. Tačiau kad ir kaip visa tai būtų svarbu žmo- 
nių gyvenimo savivokai — ir nepaisant globalizacijos reikšmės religinėms insti- 
tucijoms (Beyer 1994), — tie aiškinimai yra pernelyg specifiški egzistenciniai 
diskursai, kad padėtų pagauti tai, ką aš noriu parodyti, keldamas egzistenciškai 
reikšmingos prasmės idėją. Prie to turėtume pridurti garsųjį Raymondo Wil- 
liamso posakį, kad „kultūra yra paprasta“ (Williams 1989; McGuigan 1992). 
Williamsas šiuos žodžius pirmą kartą pasakė, žinoma, priešindamasis elitinės 
kultūros jausenai — ji esanti aukštoji, „ypatinga“ gyvenimo forma, prieinama 
tik saujelei žmonių, „lavinančiai tam tikras jusles. Kultūra yra paprasta „de- 
mokratiniu antropologiniu“ požiūriu, nes ji nusako „visuminį gyvenimo bū- 
dą“: kultūra yra ne išskirtinė privilegijuotųjų nuosavybė, o aprėpia visas kasdie- 
nės veiklos apraiškas. Tačiau svarbu, jog Williamso požiūryje ši samprata 
glaudžiai siejama su „asmeninės prasmės“ teikimu: „Mano keliami klausimai 
apie mūsų kultūrą yra klausimai apie mūsų bendrus, įprastinius tikslus, bet 
sykiu ir apie svarbias asmenines prasmes. Kultūra yra paprasta kiekvienoje vi- 
suomenėje ir kiekvienoje galvoje“ (Williams 1989: 4). 

Remiantis principu, kad „kultūra yra paprasta“, mano vadinamus eg- 
zistencinės reikšmės klausimus reikia suprasti taip: į juos Žmonės tiesiog 
nuolat atkreipia dėmesį kasdienėje savo veikloje ir patirtyje. Tai nereiškia, 
kad koks nors simbolinės veiklos klausimas yra „tauresnis“ nei kiti, labiau 
susijęs su žmogiškojo būvio esme, labiau keliantis didžiuosius gyvenimo 
klausimus. Nėra tai ir klausimas apie kultūrinę ar estetinę vertę, ypač kal- 
bant apie tam tikrus kultūros „tekstus“. 7a0-:e-Ching, paskutiniai Beetho- 
veno kvartetai, Picasso Guernica ar Roberto Mapplethorpe'o fotografijos 
nėra labiau ar mažiau „kultūriški tekstai“ negu NYPD B/ue, Spice Girls 
plokštelė, Dianos mirties nušvietimas žiniasklaidoje, futbolo „fanzinai“*, 
naujausia Zevžs reklama. Juos visus nusako tas mastas, kokiu žmonės jais 
kuria savo būties prasmę. Į tokį kultūros aiškinimą išties turime įtraukti 
visokio pobūdžio veiklą, kuri tiesiogiai ir nepriklauso nuo „skaitytojo“ ir 
„teksto“ santykio, — vaikščiojimą po vietinį prekybos centrą, apsilankymą 
restorane, sporto salėje, šokių klube ar parke, pokalbius bare ar ant gatvės 
kampo. Mano nagrinėjamu aspektu kultūra remiasi visais šiais kasdieniais 
užsiėmimais, kurie tiesiogiai prisideda prie nesiliaujančių „gyvenimo 


* Aistruolių žurnalai. 


30 1. Globalizacija ir kultūra 


pasakojimų“: tomis istorijomis mes chronologine tvarka aiškiname savo 
egzistenciją Heideggerio vadinamo žmogaus būties „nuopuolio“ aspektais. 

Šiuo atžvilgiu gilinantis į sudėtingą susisaistymą, mums rūpi, kaip glo- 
balizacija pakeičia prasmės konstravimo kontekstą: kaip ji paveikia žmonių 
tapatumo jauseną, vietos potyrius ir asmenybės santykį su vieta, kokį po- 
veikį daro bendroms sampratoms, vertybėms, troškimams, mitams, viltims 
ir baimėms, išsirutuliojusioms vietinės bendruomenės gyvenime. Todėl kul- 
tūrinis matmuo aprėpia Anthony'o Giddenso nustatytą dvilypį globaliza- 
cijos vyksmą — „ne-čia“ ir „čia“: tai sąsaja tarp didžiulių sisteminių slinkčių 
ir pokyčių mūsų grynai vietiniuose asmeniniuose kasdienės patirties „pa- 


sauliuose“ (Giddens 1994b: 95). 


Kultūros ir jos technologijų skyrimas 


Viena ypatinga priežastis, kodėl reikia pabrėžti tokį kultūrinio matmens 
supratimą, yra ta, kad diskusijose apie globalizaciją „kultūra“ dažnai varto- 
jama visai kita prasme, suplakant ją su globalizuojančiomis komunikacijos 
ir informacijos technologijomis, kuriomis perteikiami kultūros vaizdiniai. 
Ši tendencija turbūt akivaizdžiausia plačiai paplitusiame „žurnalistiniame“ 
diskurse apie globalizaciją, kuris tarsi pasimaišęs dėl naujų komunikacijos 
technologijų — interneto, globalinio informacijos greitkelio ir t. t. — „die- 
viškos galybės“. Ir nors komunikacijos technologijos globalizacijos proce- 
sui yra svarbiausios, jų, be abejo, negalima tapatinti su kultūrine globaliza- 
cija. Tiesą sakant, jų poveikis turi tiek siauresnės, tiek platesnės reikšmės. 
Platesnės, nes atlieka svarbų vaidmenį - kaip ir pati technologija, tad, ma- 
no vartojama prasme, ir kaip žnstrumentinės simbolikos perteikėja — visose 
globalizacijos plotmėse. Pavyzdys - didėjantis globalinės žinių rinkimo prak- 
tikos susiliejimas su pasaulinės prekybos aprūpinimu rinkos informacija. 
Tačiau tų technologijų reikšmė ir siauresnė, nes žiniasklaida yra tik dalis 
viso proceso, kuris grindžia simbolinės prasmės konstravimą, ir tik viena iš 
formų, kuriomis patiriamas kultūrinis globalizacijos aspektas. Masinės in- 
formavimo priemonės bei kitos tarpinės komunikacijos formos kasdienia- 
me mūsų gyvenime įgauna vis didesnę reikšmę, tačiau jos nėra vienintelis 
globalizuotos kultūrinės patirties šaltinis. Lygiai taip pat ne viskas, kas pa- 
sakytina apie žiniasklaidos ir komunikacijos sistemų globalizaciją, tiesio- 
giai susiję su diskusijomis apie kultūrą. 

Gana keista, kad pavyzdį, kaip kultūra suplakama su jos technologijo- 
mis, galima rasti šiaip jau išmaningame Anthony o Giddenso pateiktame 
globalizacijos aprašyme. Ilgo aptarimo apie institucinius globalizacijos met- 
menis pabaigoje Giddensas užsimena: „... kitas, esminis globalizacijos as- 
pektas glūdi už įvairių institucinių metmenų... ir jį galima būtų pavadinti 
kultūros globalizacija“ (1990: 77). Tačiau skaitytojas, norintis suvokti kul- 
tūrą kaip prasmės konstravimą, nusivils: Giddensas aptaria, kaip „mecha- 
nizuotos komunikacijų technologijos padarė didžiulę įtaką visiems globa- 
lizacijos aspektams“. Jis pabrėžia kaupiamos informacijos svarbą šiuolaikinių 
institucijų išplitimui pasaulio mastu ir, kas ypač reikšminga, kaip pagrin- 
dinį pavyzdį pasitelkia „instrumentinį“ pasaulinį pinigų rinkų kontekstą. 
Ne tik tai, bet ir faktas, kad kultūros aptarimą (vos vienas puslapis) jis 
nukiša į ilgos industrializavimo analizės pabaigą, byloja veikiau apie susi- 
domėjimą „atsaistančiomis“ (disembedding) komunikacijos technologijų sa- 
vybėmis, nei kultūra mums rūpimu atžvilgiu - kaip socialiniu egzistenciš- 
kai svarbios prasmės kūrimu. 

Teisingumo dėlei dera priminti, kad Giddensas savo veikale apie globa- 
lizaciją kultūros koncepcijai neskyrė daug reikšmės, ir galbūt čia glūdi prie- 
žastis, kad jis lengva ranka suplakė kultūrą su komunikacijos technologijo- 
mis. Be to, derėtų pažymėti, kad jo aptarime yra daug kitų dalykų - juos 
paliesime kitame skyriuje, — kad ir netiesiogiai liudijančių subtilesnį požiū- 
rį į kultūrą. Tačiau šis pavyzdys rodo, kaip svarbu gana lanksčią ir daug kur 
pritaikomą „kultūros“ sąvoką tvirtai susieti su globalizacija. Suprantama, 
pritariu Giddensui, kad kultūra yra „esminis“ globalizacijos matmuo, bet 
esu šį dalyką linkęs suprasti daug plačiau, nei išryškėja gvildenant komuni- 
kacinių technologijų poveikį, kad ir kokios reikšmingos tos technologijos 
būtų instituciniam ir sisteminiam mūsų pasaulio susisaistymui. Dabar pa- 
bandysiu paaiškinti savo požiūrį. 


KODĖL KULTŪRA SVARBI GLOBALIZACIJAI 


Kultūra svarbi globalizacijai tuo akivaizdžiu atžvilgiu, kad ji yra savy- 
bingas viso sudėtinio susisaistymo proceso aspektas. Bet mes galime žengti 
toliau ir pabandyti suprasti, kokiu atžvilgiu kultūra išties yra esminė su- 
dėtingo susisaistymo dalis. Tai nagrinėti vėlgi yra geresnių ir blogesnių 


būdų. 

Vienas akivaizdus pavojus — palaikyti argumentus, kultūrai suteikian- 
čius tam tikrą priežastinį prioritetą ir priskiriančius šiam matmeniui ypa- 
tingą vaidmenį, kokį Hirstas ir Thompsonas, kaip matėme, priskyrė eko- 
nomikai. Toks pavyzdys yra ir Malcolmo Warerso aiškinimuose: nurodęs 
įprastą ekonomikos, politikos ir kultūros skirtingumą, išreiškiamą atitin- 
kamai materialinių, politinių ir simbolinių mainų santykiais, jis toliau kiek 


provokuojamai teigia, kad 


materialiniai mainai lokalizuojasi, politiniai mainai internacionalizuojasi, o simboliniai 
mainai globalizuojasi. Vadinasi, žmonių visuomenės globalizacija priklauso nuo to, ko- 
kiu mastu kultūriniai santykiai veikia ekonomines ir politines struktūras. Galima tikėtis 
ekonomiką ir politiką būsiant globalizuotą tokiu mastu, kokiu jos bus sukultūrintos, tai 
yra, kokia bus simbolinė jose vykstančių mainų apimtis. Sykiu galima manyti, kad glo- 
balizacijos laipsnis didesnis kultūros srityje negu kurioje iš anų dviejų sričių (Waters 
1995: 9—10 - išskirta originale). 


Išskirtinį kultūros vaidmenį Watersas grindžia tuo, kad simbolinių 
mainų pobūdis reiškia, jog jie iš prigimties mažiau varžomi vietos apri- 
bojimų negu materialūs (ekonominiai) ar politiniai mainai. Pavyzdžiui, 
jis tvirtina, kad materialūs mainai yra "įsišakniję vietinėse rinkose, ga- 
myklose, įstaigose ir parduotuvėse“ vien dėl praktinės būtinybės ir dėl 
fizinio artumo teikiamo pranašumo gaminant ir keičiantis prekėmis bei 
paslaugomis. Priešingai šiems apribojimams, kurie „paprastai ekonomi- 
nius mainus susieja su vietove“, kultūriniai simboliai „gali būti kuriami 
bet kur ir bet kada, o jų kūrimą ir atkūrimą palyginti nelabai varžo ištek- 
liai“ (Waters 1995: 9). Tad kultūrai būdinga labiau globalizuotis todėl, 
kad su ja susiję santykiai lengviau „išplinta“ ir kad kultūros formos bei 
produktai yra esmiškai paslankūs. Vargu ar tai įtikinamas argumentas. 
Juk aišku, kad daug visokio pobūdžio pavyzdžių - tarptautinių korpora- 
cijų poveikis, tarptautinis darbo pasidalijimas (tarkime, automobilių ga- 
myboje ir drabužių pramonėje), vis labiau plintantis darbininkų migraci- 
jos reiškinys, finansų ir plataus vartojimo reikmenų prekyba, tarptautinę 
prekybą reguliuojančių susitarimų ir institucijų, pavyzdžiui, Visuotinio 
susitarimo dėl tarifų ir prekybos (GATT), o dabar Pasaulio prekybos 
organizacija, - liudija apie ekonominiams santykiams būdingų „materia- 
linių mainų globalizaciją. Kaip žinome, esama daug pavyzdžių, kai pre- 
kių gamyba, mainai ir vartojimas palyginti neišeina už vietinės veiklos 
ribų, bet apsilankius artimiausiame prekybos centre tuoj par paaiškėja, 

kiek ten ne vietinės gamybos prekių. Aišku, neginčytina, kad viskas ga- 
minama kažkoki/ose pasaulio vietovėse. Tačiau garsūs pavyzdžiai — inten- 
syvi šparaginių žirnelių gamyba Zimbabvėje išimtinai Europos rinkoms 
ar australietiškų pasternokų gabenimas 17 000 mylių į Didžiąją Britani- 
ją, kad jų ten būtų kiaurus metus, - rodo, jog globalizacijos procesui tai 
nėra rimta kliūtis. Lygiai taip pat mintis, kad simboliniai mainai vyksta 
laisvai, be materialių suvaržymų, gali piršti keistai „idealistinį“ požiūrį: 
juk ar simboliniai pavidalai galų gale neįgyja materialios išraiškos —- kny- 
gos, kompaktinės plokštelės, kino juostos, elektronų pluošteliai TV ekra- 
nuose, vaizdajuostės ir pan.? Nors, aišku, elektronikos tarpininkaujami 
„gaminiai“ techniniu požiūriu yra kur kas paslankesni; visi materialios 
gamybos procesai, susiję su šiomis įvairiomis kultūrinėmis formomis, be 
abejonės, suponuoja ir visokiai prekinei gamybai būdingus suvaržymus. 

Tokie prieštaravimai verčia abejoti gana beatodairiškais Waterso api- 
bendrinimais apie lokalizuojančias ir globalizuojančias įvairių socialinių 
sferų savybes“. Tačiau įsigilinus paaiškėja, kad jis teigia gerokai kuklesnius 
dalykus: tiesiog tai, kad labiausiai simboliškai tarpininkaujami ar, pasak jo, 
„įženklinami“ ekonomikos sektoriai - pavyzdžiui, finansų rinkos, - labiau- 
siai pasiduoda globalizacijai. Tai kur kas labiau įtikėtinas teiginys, nes sim- 
boliniai ženklai juda (tarkime, pinigai elektroniniais kanalais), be abejo, 
daug lengviau negu dideli kiekiai šakniavaisių. 

Ber ar tai kaip nors patvirtina teiginį, kad globalizacijos procese vyrauja 
kultūra? Nemanau. Bent jau mūsų pasirinkta prasme. Nes Watersas pasi- 
telkia kultūrą, iškeldamas jos instrumentinio simbolizavimo galią, o ne eg- 
zistenciškai reikšmingos prasmės kūrimą, tad remiasi „peršokimu“, kurį 
jau aptarėme. Galima sutikti, jog kai kurie ekonominiai procesai darosi vis 
labiau „ženkliški“, bet tai paprasčiausiai reiškia, kad juose daugėja /nf0rma- 
cijos — vartojami tiems ekonominiams procesams būdingi simbolinimai, — 
o ne „kultūros“. Būti labiau „sukultūrintam“ reikštų, kad procesai ir veikla, 
kuriais žmonės teikia sau prasmingus socialinės savo egzistencijos vertini- 
mus, kažkaip glaudžiau siejasi su ekonomikos sritimi. Gal iš tiesų taip ir 
yra, tačiau tokį argumentą reikėtų grįsti kuo kitu, o ne abejotinais teiginiais 
apie „dematerializuotą“ simbolinių gėrybių pobūdį. Tad gali paaiškėti Wa- 
tersą esant teisų dėl absoliutaus kultūros reikšmingumo globalizacijai, ta- 
čiau jo nurodytos priežastys klaidingos. 

Norint suprasti kultūrą kaip sudėtinę globalizacijos dalį, būtina suvokti 
kultūrą jos padarinių atžvilgiu. „Kultūra nėra jėga, nėra tas dalykas, kuriuo 

galima aiškinti socialinių įvykių priežastingumą“, — teigia Cliffordas Ge- 
ertzas, ir tai, žinoma, tiesa tiek, kiek mes suvokiame kultūrinius procesus 
prasmių konstravimo atžvilgiu ar, Geertzo žodžiais tariant, kaip „konteks- 
tą, kuriame (įvykiai) gali būti aiškiai... apibūdinami“ (Geertz 1973: 14). 
Mąstymas tiesioginių „priežasčių išraiškomis skatintų painioti kultūrą su 
jos technologijomis. Tačiau tai nereiškia, kad kultūra nesukelia pasekmių. 
Tikrai sukelia, nes prasmės kūrimas veikia pavienius ar kolektyvinius veiks- 
mus, kurie savaime sukelia tam tikras pasekmes. Žmonės nekuria prasmių 
kokiu nors visiškai atskiru interpretaciniu kanalu, kuris, taip sakant, nie- 
kaip nesusijęs su jokia kitokia socialine veikla. Kultūrinis ženklinimas bei 
interpretavimas nuolat kreipia žmones - pavieniui ir kolektyviai — imtis 
vienokių ar kitokių veiksmų. Mūsų veiksmai dažnai gali būti grynai instru- 
mentiniai, besilaikantys praktinės ar ekonominės būtinybės logikos, bet 
net ir tais atvejais jų imamasi platesnės kultūrinės nuovokos „kontekste“. 
Netgi būtiniausi instrumentiniai veiksmai kūno poreikiams patenkinti šiuo 
atžvilgiu nera už kultūros ribų: tam tikromis aplinkybėmis (liekninimasis, 
pasninkavimas, bado streikas) sprendimas nevalgyti ar badauti yra kultūri- 
nis sprendimas. 

Vadinasi, bandydami suvokti, kaip kultūra veikia globalizaciją, turime 
perprasti, kokias globalizuojančias pasekmes gali turėti kultūros paženklin- 
ti „vietiniai veiksmai. Sudėtingas susisaistymas nėra vien tik glaudesnė 
socialinių institucijų integracija, bet aprėpia ir pavienių bei kolektyvinių 
veiksmų įsitraukimą į tikrąją institucijų veiklą. Tad kultūrinis susisaisty- 
mas įveda minų apie globalaus moderniojo gyvenimo refleksyvumą. 

Pagrindinė refleksyvumo teorijų įžvalga (Beck 1997; Beck, Giddens and 
Lash 1994; Giddens 1990) yra grįžtamasis socialinės veiklos pobūdis: įvai- 
rūs būdai, kuriais socialinės esatys, galima sakyti, veikia save, prisitaikyda- 
mos prie gaunamos informacijos apie savo funkcionavimą ar darbus. Ši 
mintis grindžiama savaimingu žmonių refleksyvumu: tai visų mūsų gebėji- 
mas veikiant nuolat save suvokti veikiančius, „paprastai“ „neišleisti iš akių“ 
esmės to, ką (mes) darome, būdami to darymo dalyviais“ (Giddens 1990: 
36). Socialinės refleksyvumo teorijos stengiasi išdėstyti, kaip tokio pobū- 
džio savikontrolė pasireiškia socialinių institucijų lygmeniu ar veikiau so- 
cialinių veikiančių jėgų ir institucijų sąveika. Giddenso nuomone, tai aki- 
vaizdu „institucinio refleksyvumo“ reiškinyje: šiuolaikinės institucijos 
„nuolat nagrinėja ir performuoja socialines praktikas, atsižvelgdamos į apie 
jas gaunamą informaciją, taigi iš esmės keisdamos jų pobūdį“ (Giddens 

1990: 38). Tad šiuolaikinės institucijos vis labiau nelyg žmonės tampa „be- 
simokančiomis esatimis“. Kaip tik šis institucijų jautrumas žmogiškų veiks- 
nių indėliui nužymi ypatingą šiuolaikinio socialinio gyvenimo dinamiką, o 
tai nusako smulkių individualių vietinių veiksmų daugialypumo susisais- 
tymą su globalių struktūrų bei procesų aukščiausiu lygiu. 

Kaip pavyzdį galime pasvarstyti Giddenso teiginį, susijusį su „lokalaus 
ir globalaus dialektika“. Jis rašo, jog „vietinio gyvenimo būdo papročiai 
turi pasekmių globaliu mastu. Tad mano sprendimas pirkti kokį nors dra- 
bužį turi reikšmės ne tik tarptautiniam darbo pasidalijimui, bet ir žemės 
ekosistemoms“ (Giddens 1994a: 5). Kur čia tiesa? Na, pirmiausia pasauli- 
nė drabužių pramonė yra itin refleksyvi institucija, prisitaikanti prie 
rinkimosi gausybės veikėjų, pasireiškiančių prekyvietėse per kultūrinius ma- 
dos kodus. Stebėkime kultūrinį rinkimąsi būrelio paauglių, šeštadienio po- 
pietę europietiškame prekybos centre svarstančių, kaip jiems tą vakarą at- 
rodyti vietos klube, ir to rinkimosi padarinius: tai atskleidžia susisaistymo 
lygmenį, vedantį prie Filipinuose prakaitą liejančio darbininko užimtumo 
perspektyvos. Antra, čia glūdintis susisaistymas pasireiškia tuo, kad drabu- 
žių, kaip ir visokių vartojimo prekių, rinkimasis lemia globalias ekologines 
pasekmes tiek dėl sunaudotų gamtos išteklių, tiek dėl skatinamų industri- 
nės gamybos procesų. 

Taigi sudėtingo susisaistymo pasaulis (globalinė prekyvietė, tarptauti- 
niai madų kodai, tarptautinis darbo pasidalijimas, bendra ekosistema) su- 
sieja milijonų žmonių begalinius smulkius kasdienius veiksmus su tolimų, 
nepažįstamų kitų žmonių likimais ar net su galimu planetos likimu. Visi 
šie pavieniai veiksmai yra atliekami kultūriškai prasmingame vietinio gyve- 
namo pasaulio kontekste, kuriame aprangos kodai ir subtilūs madų skir- 
tingumai įtvirtina asmeninį ir kultūrinį tapatumą. Kultūros svarbos globa- 
lizacijai pirminę prasmę ir kildina tai, kokiu būdu šie „kultūriniai veiksmai“ 
ima įgauti globalių padarinių. Be abejo, sudėtinga padarinių virtinė tuo 
pat metu nulemia politinius, ekonominius ir technologinius globalizacijos 
matmenis. Tačiau esmė ta, kad, aiškinant sudėtingą susisaistymą, būtina 
atkreipti dėmesį į „kultūros aspektą“. 

Nagrinėjant globalizaciją kultūros matmens atžvilgiu, ypač ryškiai atsi- 
skleidžia esmiškai dralektinis globalizacijos pobūdis. Kadangi pavieniai veiks- 
mai per refleksyvumą yra glaudžiai susiję su struktūrinėmis bei institucinė- 
mis socialinio pasaulio savybėmis, tai globalizacija nėra „vienpusis“ procesas, 
didžiulėmis globalinėmis struktūromis nulemiantis įvykius, o bent jau 

sudaro galimybę į globalinius procesus įsikišti vietiniams vyksmams. Esa- 
ma kultūrinės globalumo politikos, kurią galime suvokti toliau gvildenda- 
mi pavyzdį apie ekologinius lokalinių veiksmų padarinius. 

Nors kasdienio gyvenimo pasirinkimų padariniai ne visuomet įžvelgia- 

— kaip žinome, dauguma mūsų paprastai apsiperka ne kaip „ekosąmo- 
ningi“ vartotojai, — vis dėlto tam tikruose visų visuomenių padaliniuose 
linkstama į sąmoningą, ekodraugišką vartojimą, o tai jau savaime yra susi- 
saistymo apraiška. Garsusis žaliųjų judėjimo šūkis „Galvok globaliai, veik 
lokaliai“ reiškia politinę strategiją, kurią Einažia labai aiškus bendras kul- 
tūrinis pasakojimas apie „gero gyvenimo“ sąlygas. Ši strategija mobilizuoja 
žmones — vis dažniau išmoningomis žiniasklaidos kampanijomis — institu- 
ciniams globalinio lygmens pokyčiams siekti (Lash 1994: 211). Ir jei tokia 
strategija (kartais) būna sėkminga, tai tik todėl, kad ji remiasi veikiau labai 
bendromis kultūrinėmis nuostatomis ir jas labiau pakursto, nei leidžiasi į 
mokslines technines diskusijas apie aplinkosaugos problemas. 

Pavyzdžiui, 1995 m. birželio mėnesį įspūdinga Greenpeace pergalė prieš 
kompaniją „Shell UK“, nusprendusią giliai nugramzdinti naftos platformą 
„Brent Spar“, buvo laimėta sutelkus viešąją nuomonę - ypač Vokietijoje, 
Danijoje ir Nyderlanduose, - kuri ėmė kelti tiesioginę grėsmę „Shell“ san- 
tykiams su klientais degalinėse. Žaliųjų judėjimo požiūriu, tai galėtų atro- 
dyti ryškus socialinio refleksyvumo sėkmės pavyzdys. Bet jei paklaustume, 
kas glūdėjo už viešosios nuomonės telkimo, tikriausiai paaiškėtų, jog visai 
kas kita nei pačios kampanijos keliamos konkrečios problemos, dėl kurių 
būta nemažos painiavos. Tarkime, daugelis boikotavusių „Shell“ degalines 
tikriausiai manė, kad pagal planą platforma turėjo būti nugramzdinta Šiaurės 
jūroje — jų „vietovėje“, - o ne Atlanto vandenyne. Be to, Greenpeace vėliau 
prisipažino patys buvę suklaidinti dėl tikrosios platformoje esančių chemi- 
kalų sudėties. Pasibaigus kampanijai, pasklido kalbų, esą žiniasklaida bu- 
vusi „suviliota“ palankiai nušviesti žaliuosius, rodyti jaudinamą filmuotą 
medžiagą apie „Shell“ apsaugos darbuotojų puolamus aktyvistus, o ne pa- 
teikti išsamius sudėtingus mokslinius argumentus. Vyresnysis Jungtinės Ka- 
ralystės 4 kanalo redaktorius teigė: „Mums (Greenpeace) pateiktose nuo- 
traukose buvo matyti narsūs sraigtasparniai, nardantys vandens pabūklų 
salvėse. Pabandykite įrašyti čia mokslinę analizę.“? 

Tačiau „Brent Spar“ kampaniją galima suvokti ir kitaip: ji rėmėsi nepa- 
liaujamais žmonių gyvenimo pasakojimais, o ne dalykiškais aplinkosaugi- 
niais argumentais, kurių ypatumus, šiaip ar taip, retas perkrimstų. Tad 

svarbiausia turbūt yra s/m2b6oline platformos užėmimo reikšmė: ypatingas 
sudramatinimas „kovos“ su apibendrinta aplinkos degradavimo, kurį žmo- 
nės patiria kasdieniame gyvenime, grėsme. Šitaip aiškinant Greenpeace stra- 
tegija (bent jau iš dalies) yra kultūrinė. Netgi kalbant apie mokslinį tkslu- 
mą galima įžvelgti kultūrinę reikšmę — tikslumas būtinas Greenpeace (arba 
„Shell“), žiniasklaidos ir visuomenės savitarpio pasitikėjimui palaikyti, taip 
pat informacijai ir dezinformacijai skirti. Pasak Scotto Lasho, aplinkosau- 
gos politika dabar apima ir „socialinį tikrovės konstravimą“ — „žiniasklai- 
doje vykstančią protestuojančių aplinkosaugos šalininkų, verslo veikėjų ir 
politikų kovą dėl prasmių rinkinio, kuris turi būti paskleistas visuomenėje 
[ir formuoti] jos tikrovę“ (1994: 208). Vadinasi, aplinkosaugos politika 
yra kultūros politika, kurios sėkmė priklauso nuo to, kiek ji gali įsisprausti 
tarp vietiniams pasauliams svarbių dalykų. Tad kultūra taip pat svarbi glo- 
balizacijai ir šiuo atžvilgiu: ji nužymi simbolinę prasmės konstravimo teri- 


toriją kaip globalinio politikos įsikišimo sritį. 


KODĖL GLOBALIZACIJA REIKŠMINGA KULTŪRAI 


Globalizacija griauna mūsų „kultūros“ suvokimo būdą. Juk kultūra nuo 
seno siejama su pastovios vietovės idėja. „Kultūros“ sąvoka netiesiogiai su- 
sieja prasmės kūrimą su savitumu ir vietove. Kaip pažymi Eade (1997: 25), 
sociologiniame kultūros idėjos aiškinime iš tradicijos buvo paryškinama 
„apsiribojimas ir vientisumas“, ypač funkcionalizmo tradicijoje, kuri ko- 
lektyvinės prasmės kūrimą interpretavo daugiausia socialinės integracijos 
tikslų atžvilgiu. Tad „kultūra“ gretinama su problemiška „visuomenės“, 
kaip apriboto darinio, samprata (Mann 1986). Tas darinys užima fizinę 
teritoriją, kuri žemėlapyje pažymėta kaip politinė teritorija (daugiausia kaip 
nacionalinė valstybė), ir susieja individualias prasmės konstrukcijas į šią 
apibrėžtą socialinę bei politinę erdvę. Globalizacijos skatinamas saistyma- 
sis aiškiai kelia grėsmę tokioms sampratoms ne tik dėl to, kad įvairiopas 
įsiskverbimas į vietinius regionus sutrikdo prasmės saistymą su vieta, o kad 
jis pakerta nuomoną, esą kultūra ir pastovi vietovė suporuotos pagal kilmę. 

Antropologas Jamesas Cliffordas veikale apie „keliaujančias kultūras“ 
(Clifford 1992, 1997) ėmėsi gvildenti kultūros atskyrimą nuo pastovios 
vietovės. Rašydamas apie „sankirtos ir sąveikos apraiškas, išklibinusias dau- 
gelio įprastų nuomonių apie kultūrą teigtą lokalumą", jis tvirtina: „Pagal 

šias nuomones autentiška socialinė būtis yra ar turėtų būti sukaupta api- 
brėžtose vietovėse — nelyg soduose, kuriuose žodis „kultūra“ įgavo europie- 
tiškų reikšmių. Būstas buvo laikomas vietiniu kolektyvinio gyvenimo pa- 
matu, kelionė — priedu, šaknys visad buvo svarbiau nei keliai“ (1997: 3). 
Cliffordas parodo, kaip antropologinės faktinės medžiagos rinkimas prisi- 
dėjo prie kultūros sampratos įvietinimo: „kultūra buvo įsukta į tam tikrą 
vietą, kaimą, ir į tam tikrą erdvinę gyvenimo ir tyrimo veiklą, kuri pati 
priklausė nuo papildomo tyrimų /auko lokalizavimo“ (1997:20). Taigi tra- 
diciniai antropologijos tyrimo metodai — kaimas kultūrinėje analizėje lai- 
komas pagrindiniu „aprėpiamu dariniu“, etnografinė veikla laikoma „bu- 
vimu“ su bendruomene — padėjo rastis vietovę (kaimą) su kultūra 
tapatinančiai sinekdochai. Cliffordas teigia, jog; tai išliko ir šiuolaikinėje 
etnografinėje medžiagos rinkimo praktikoje. Nors labiau tiriamos „ligoni- 
nės, laboratorijos, miesto rajonai, turistų viešbučiai“ nei tolimi kaimai, ta- 
čiau tyrėją ir jo temą veikia „lokalizuotos buveinės“ prielaida. 

Cliffordas šiaušiasi prieš tokį paveldą ir mano, kad kultūra iš esmės yra 
veikiau mobili nei statiška, ir laiko „vietos keitimo būdus... esmine kultū- 
ros prasmių dalimi“. Šitaip jis labai priartėja prie konceptualaus iššūkio, 
kurį globalizacija meta kultūrai. Kultūros nebegalima suvokti taip, lyg jai 
būtų būdingi neišvengiami konceptualūs saitai su vietove, nes prasmės yra 
lygiai taip pat kuriamos ir „keliaujančių“ žmonių, ir „kultūrų“ srautų bei 
sąsajų. 

Tačiau sąvoka „keliaujanti kultūra“ taip pat gali būti tendencinga. Mes 
neturėtume vien sukeisti vietomis „šaknis ir kelius“, teigdami kultūros esmę 
esant nenustygstantį klajoklių judėjimą. Į „šaknis ir kelius“ turėtume žiūrė- 
ti kaip į du esminius kultūros aspektus, kurių kiekvienas globalioje moder- 
nybėje neišvengia pokyčių. Grįžtant prie ankstesnio keliavimo aptarimo, 
dera prisiminti, jog didžiulė kultūrinės patirties dalis daugumai žmonių 
yra veikiau kasdienis fizinės vietovės išgyvenimas, nei nuolatinio keliavimo 
patirtis. Tiesą sakant, Cliffordas tai pripažįsta aptardamas prieštaravimą 
„kelionės“ tropui, išsakytą antropologės Christinos Turner. Turner atkrei- 
pe demesį, kad daugybės žmonių judėjimas yra akivaizdžiai apribotas — 
„toje pat vietoje juos laiko“ klasė ir lytis. Ji tyrinėjo japones fabriko darbi- 
ninkes — „moteris, niekad „nekeliavusias“ ta prasme, kaip kelionės supran- 
tamos“, ir suabejojo Cliffordo iškelto „keliavimo“ svarba. Tačiau šių mote- 
rų „vietinė“ kultūrinė patirtis ir darbai taip pat jau suardė kultūros ir vietovės 
susietumą: „Jos tikrai žiūri televizorių, tikrai turi globalią/lokalią nuovoką, 

tikrai neatitinka antropologų tipizacijos ir nepriima kultūros aklai“ (Clif- 
ford 1997: 28) Sutikdamas su tuo, Cliffordas pripažįsta, kad keliaujančios 
kultūros samprata „gali įtraukti veiksnius, plačiai sklindančius televizija, 
radiju, su turistais, prekėmis, kariuomenėmis“ (ibid.). 

Štai tą aš ir noriu pabrėžti: globalizacija skatina daug didesnį fizinį mo- 
bilumą nei kada anksčiau, bet jos svarbiausias kultūrinis poveikis yra pačių 
vietovių pokyčiai. Svarbu į pirmą vietą iškelti materialias fizinio įsikūniji- 
mo sąlygas bei politinę ekonominę būtinybę, „laikančią žmones jų vieto- 
se“, tad, mano nuomone, kultūros slinktį perteikia ne kelionių tropas, o 
deteritorizacijos idėja. Mano supratimu, tai reiškia — plačiau nagrinėsiu 4 
skyriuje, — jog sudėtingas susisaistymas silpnina kultūros ryšius su vieta. 
Tai daugeliu atžvilgių nerimą keliantis reiškinys — tolimos jėgos įsiskverbia 
į vietinius pasaulius ir tuo pačiu metu kasdienės prasmės nutraukiamos 
nuo „inkarų“ vietinėje aplinkoje. Įsikūnijimas bei materialių aplinkybių 
jegos daugiausia ir laiko mus pririštus prie vietos, tačiau ji keičiasi ir pama- 
žu, nejučiom netenka galios nusakyti mūsų būties raiškas. Tai neabejotinai 
netolygus ir dažnai prieštaringas procesas, vienose vietose juntamas stip- 
riau nei kitose, o kartais susiduriantis su pasipriešinančiomis tendencijo- 
mis atkurti vietovės galią. Tačiau manau, kad deteritorializacija yra svar- 
biausias kultūrinis globalinio susisaistymo poveikis. Ir tai dar ne visos blogos 
naujienos. 

Galiausiai reikia atkreipti dėmesį, jog susisaistymas žmonėms suteikia 
kultūros išteklius, kurių jie neturėjo prieš jam išplintant: kultūrinę nuovo- 
ką, kuri įvairiais atžvilgiais yra „globali“. Rolandas Robertsonas nuolat pa- 
brežia, jog globalizacijai būdinga tai, kad ji „sustiprina pasaulio kaip visu- 
mos suvokimą“ (1992: 8); Giddensas (1991: 87) taip pat teigia, jog nors 
žmonių „fenomenalieji pasauliai“ išlieka lokalūs, jie „dažniausia yra išties 
globalūs“. Tai nereiškia, kad mes visi patiriame pasaulį kaip kultūriniai 
kosmopolitai, juo labiau tai nereiškia, esą atsirandanti „globalinė kultūra“. 
Tačiau tai neabejotinai liudija, jog „globalumas “vis labiau tampa kultūri- 
niu akiračiu, kuriame (įvairiais mastais) mes įrėminame savo būtį. Tad skver- 
bimasis į pavienes vietoves, kurį laiduoja susisaistymas, yra dvilypis: sil- 
pnindamas vietovės teikiamą saugumą, jis atveria naujas patirties sampratas 
platesniu, galiausiai globaliu, požiūriu. 

Svarbi kultūrinės globalizacijos analizės užduotis yra perprasti šios glo- 
balios savimonės pobūdį ir reikšmę. Christinos Turner aprašytos japonės, 


žinoma, nėra tokios ypatingos savo „globalumo/lokalumo nuovoka“ kaip 


40 1. Globalizacija ir kultūra 


kasdienio jų gyvenimo dalimi, o akivaizdus plūstančių į jas vaizdinių ir 
informacijos šaltinis - kaip ir milijonams mūsų — yra įprastinis naudojima- 
sis globalizuojančiomis žiniasklaidos technologijomis, pavyzdžiui, televizi- 
ja. Todėl vienas kultūrinės analizės uždavinys yra suprasti šios globalios 
sąmonės „fenomenologiją“, ypač per tarpines formas, kuriomis ji dažniau- 
siai mums ir apsireiškia. Ir nesunku įžvelgti, jog reikšmingumo akiratis, 
pasidaręs prieinamas dėl informacijos technologijų susisaistymo, suponuoja 
galimybes ne tik atkurti deteritorizacijos išsekintas kultūrines prasmes bei 
tapatumą, bet ir plėtoti globalinės kultūros politikos būdus. Mūsų savitar- 
pio priklausomybės nuovoka drauge su bendravimo per atstumą priemo- 
nėmis kuria naujas kultūrinio bei politinio vienijimosi ir solidarumo for- 
mas. Nūnai jos dar yra silpnai išplėtotos, palyginti su valdžios sutelkimu, 
tarkime, transnacionalinio kapitalizmo sąlygomis. Tačiau kai kas teigia (Cas- 
cells 1997), jog pasaulinės „naujų socialinių judėjimų“ perspektyvos gali 
pasirodyti esančios embrioniniai platesnio, galingesnio pasipriešinimo rep- 
resyviems globalizacijos aspektams pavidalai. Kad ir kur tai nukryptų, aiš- 
ku, jog susisaistymo nulemtas kultūrinės patirties persitvarkymas savo ruožtu 
lems kosmopolitinės politikos galimybes. Todėl globalizacija kultūrai svar- 
bi tuo atžvilgiu, kad ji kultūrinės patirties aptarimą iškelia kaip įsiveržimo 
į kitas susisaistymo sritis — politinę, aplinkosauginę ir ekonominę - pagrin- 
dą. 

Tuo baigiame aptarti kultūrinės globalizacijos mastą. Kituose skyriuose 
nagrinėsime, kokios yra sudėtingo susisaistymo kultūrinės trajektorijos reikš- 
mės: pagvildensime vienovės temą globalinės kultūros idėjose (3 skyrius), 
patyrinėsime kultūrinės patirties „atitrūkimą“ nuo vietovės (4 skyrius), pa- 
siaiškinsime tarpininkaujamos patirties reikšmę globalizuotoje kultūroje (5 
skyrius) 1r galiausiai aptarsime kultūros vaidmenį atsirandančioje „kosmo- 
politinėje“ politikoje (6 skyrius). Bet pirmiausia antrame skyriuje apsvars- 
tysime argumentus, kuriais globalizacija įtvirtinama istorinės ir teorinės 
socialinės modernybės kontekste, ir pabandysime išsiaiškinti, kokios yra 
tokio mąstymo apie mūsų laikus nusakantį kompleksinį susisaistymą kul- 


tūrinės išdavos. 


2 „ Globalioji modernybė 


Globalizacija kreipia mus į empirinį būvį: į sudėtingą susisaistymą, ku- 
ris nūdien akivaizdus visame pasaulyje. Tačiau šis būvis atsiskleidžia ne per 
grynas tiesioginio, paprasto stebėjimo išraiškas, o tik per tarpininkaujan- 
čias kategorijas bei teorijas, kuriomis mes jau esame suvokę socialinį ir kul- 
tūrinį pasaulį. Galbūt įtaigiausia iš jų yra modernybės kategorija, tokia visa 
apimanti ir taip giliai įsišaknijusi mūsų kultūrinėje savimonėje, kad tapo 
besąlygišku kontekstu, kuriame turėtų išsidėstyti kitos analitinės apibrėž- 
tys: „vakarų modernybė“, „kapitalistinė modernybė“, „postmodernybė“ — 
taigi ir „globalioji modernybė“. Vadinasi, aptariant globalizaciją, būtina 
imtis ir modernybės diskurso — net bandantiems išvengti teorinių jo kerų. 

„Pamirškite modernybę, - ragina Martinas Albrow, - ištrūkite iš mūsų 
vaizduotę slopinančių jos gniaužtų. Mes gyvename mūsų pačių laikais, o 
„globalusis amžius“ atveria mums dar neregėtus pasaulius“ (Albrow 1997: 
6). Albrow nori, kad mes globalizaciją suprastume jos pačios išraiškomis ir 
jos pačios metu, - jis teigia „globalųjį amžių“ išstūmus modernųjį amžių. 
Tačiau tokie didvyriški intelektualios vaizduotės šuoliai nelengvi. Turime 
paklausti, kuo „modernybės apmąstymų pasaulis“ (Albrow 1997: 2) toks 
patrauklus, kad išreiškia empirinių sudėtingo susisaistymo dalykų suvokimą. 

Šiame skyriuje ir nagrinėjami tie apžavai, sykiu nelabai pasitikint mo- 
dernybės „didžiuoju pasakojimu“, kurį Albrow nori atmesti. Tačiau mano 
skepticizmas neprilygsta tai drąsai, su kuria Albrow atsisako modernybės 
kategorijų; man kaip tik proga pasidomėti, kuo „modernybės“ idėjų rin- 
kinys galėtų būti naudingas, nagrinėjant kultūrinės patirties pobūdį 

globalizuojamame pasaulyje. Arba priešingai — kaip jis tą patirtį nustelbia. 
Šį klausimą nagrinėju trejopai. 

Pirmiausia globalizaciją imu aiškintis istoriniame modernybės konteks- 
te svarstydamas argumentą, kad sudėtingas susisaistymas būdingas „mo- 
derniajam laikotarpiui“: anksčiau tiesiog nebuvo jokių socialinių bei insti- 
tucinių sąlygų ir kultūrinės vaizduotės išteklių susisaistymui rastis. Čia aš 
plačiau apsistoju ties Albrow pastangomis ištrūkti iš modernybės, įvertin- 
damas jo argumentą, esą mes jau išaugę Iš to amžiaus, o mūsų kultūrinis 
laikotarpis - globalumo metas. 

Antra, aš nagrinėju sociologinį argumentą, esą globalizacija ne šiaip jau 
iškyla istoriniame modernybės tarpsnyje, o iš tikro yra „modernybės pasek- 
mė“, ir svarstymams pasitelkiu kultūrinės patirties sritį. Čia dėmesys krei- 
piamas į Anthony'o Giddenso darbus, nes jis yra pateikęs vieną rafinuo- 
čiausių modernybės analizių ir labiausiai pagrindęs teiginį apie jos 
„savaimingai globalizuojančias“ savybes. 

Galiausiai apžvelgiu kai kuriuos ideologinio pobūdžio prieštaravimus, 
nukreiptus prieš modernybės kaip analitinės kategorijos „hegemoniją“. Čia 
dėmesys telkiamas ne tiek į platų intelektualinį žavėjimąsi modernybe (Alb- 
row), kiek į įtarimus dėl strateginio jos vaidmens palaikant Vakarų kultū- 
ros vyravimą, dėl jos suvisuotinančių tendencijų, dėl jos išsiskeidimo (kaip 
tam tikro atitraukiančio dėmesį diskurso) norint užmaskuoti agresyvų glo- 
balinio kapitalizmo plitimą. Paskutinėje skyriaus dalyje įvertinama, kiek 
šie įtarimai menkina modernybės idėjos pajėgumą nušviesti kultūrines su- 


dėtingo susisaistymo sąlygas. 


GLOBALIOJI MODERNYBĖ KAIP ISTORIJOS TARPSNIS 


Svarbiausias argumentas, jungiantis sudėtingą susisaistymą su moder- 
nybe, šiuos reiškinius tiesiog įterpia į moderniuosius laikus. Paprastai dė- 
mesys sutelkiamas į pagrindinių modernių institucijų istorinį iškilimą: tvir- 
tinama, jog tik kapitalizmo, industrializacijos, urbanizacijos, išsivysčiusios 
nacionalinių valstybių sistemos, masinių komunikacijų ir t. t. institucijose 
susiklosto sudėtingas globalizacijai būdingų socialinių santykių tinklas. Pa- 
vyzdžiui, galima teigti, kad globalios ekonomikos savitarpio priklausomy- 
bę kildina ypatinga ekspansionistinė modernios kapitalistinės sistemos pri- 
gimtis, verčianti ją ieškoti vis platesnių rinkų, peržengti vietovių ribas. Tačiau 

lygiai taip pat tik modernioji industrinė gamyba įgalina technologinę plėt- 
rą, leidžiančią „peršokti“ nuotolius, - mechanizuotas transportas, teleko- 
munikacijos, informacijos technologijos. Paprastesne, bet ne mažiau svar- 
bia prasme modernybė, suvokiama kaip šių institucijų santykiai, yra esminis 
istorinis globalizacijos „kontekstas“. 

Pirmiausia gali pasirodyti, jog nusakydami modernybę tiesiog daugybe 
„moderniosiomis“ laikomų institucijų, parenkame tautologijos glėbin: rei- 
kėtų pateikti daugiau argumentų aiškinant, kodėl tos konkrečios instituci- 
jos apibūdina modernybės socialinę padėtį ir kokia kiekvienos jų reikšmė. 
Šis prieštaravimas atskleidžia esminį modernybės dviprasmiškumą — tai ka- 
tegorija, tuo pat metu nusakanti konkretų socialinės formacijos (iš dalies 
apibrėžiamą jos institucijų) tipą, kultūrinės vaizduotės formą (apimančią 
skirtingus racionalumo, kosmologijos, vertybių ir įsitikinimų, laiko ir erd- 
vės konceptualizavimo pavidalus ir pan.), tam tikrą istorinį tarpsnį ir nau- 
jumo, vienalaikiškumo, dabarties, „šiuolaikiškumo“ sampratas. Atsižvel- 
giant į tai, nenuostabu, kad teorinis diskursas apie modernybę yra toks 
sudėtingas ir dažnai painus, o dėl to, kaip žinome, dar sunkiau įvertinti 
globalizacijos ir modernybės santykį. Bet šiuokart mes toliau laikysimės 
palyginti paprasto požiūrio, kuris remiasi institucijomis, ir kelsime aiškų 
klausimą, kada istorijoje šios institucijos 7$ tikryjų atsiranda. 

Moderniojo laikotarpio iškilimas yra ginčytinas: jį galima datuoti maž- 
daug nuo XVI a. pradžios iki XX a. vidurio, nelygu, kaip tas laikotarpis 
suvokiamas. Tarkime, Wagneris nurodo, kad būdingi „modernūs“ sociali- 
niai procesai — urbanizacija, industrializacija ir politinių procesų demokra- 
tizacija „apima ilgus tarpsnius... ne visuomet vyksta tuo pat metu, o kai 
kuriuos iš jų galima atsekti rutuliojantis tokiuose regionuose ir tokiu lai- 
ku, kurie labai nutolę nuo vadinamojo modernaus pasaulio ir modernio- 
sios epochos“ (Wagner 1994: 3). Esminis sunkumas nustatant moderny- 
bės laikotarpį per jo būdingas institucijas yra tas, kad visos jos randasi 
savu „metu“. Imkime tokį akivaizdų pavyzdį kaip kapitalizmas ir lengvai 
patikėsime Immanuelio Wallersteino tvirtinimais, jog „modernioji pa- 
saulio sistema“ iškyla „apie 1500 metus“ (1987: 318). Wallersteino mo- 
dernybės datavimas turi pagrindą, jei jis suprantamas pirmiausia kaip 
ekonominė reakcija į „feodalizmo krizę“ - kaip kapitalistinės modernybės 
meto iškilimas. Ber vėlgi kaip tai suderinti su požiūriu, kuris pagrindine 
laiko kitą instituciją? Įvairaus masto politinės demokratijos — politinės 
modernybės radimasis gali nukreipti mus į XVII a. įvykius (Prancūzijos 

ir Amerikos revoliucijas). Kita vertus, industrializavimas modernybės pra- 
džią nukelia dar toliau, drauge su industrine revoliucija pastūmėdamas ją iš 
XVIII į XIX amžių. 

Tad jei kiekvienai modernybės institucijai būdinga sava „istorija“, atsi- 
radimo sąlygos, prielaidos ir taip toliau, tai, anot Stuarto Hallo, „nesama 
rimto pagrindo sakyti, jog moderniosios visuomenės pasirodė vienu metu 
ir vienodai plėtojosi tuo pat istoriniu laikotarpiu“ (1992; 9). 

Tačiau Zygmuntas Baumanas pažymi, jog sunkumas nustatyti moder- 
nybės pradžią savaime dar nėra pagrindinis ginčijamas klausimas, jis nuro- 
do svarbesnę problemą: „Ginčytinas klausimas: koks modernybės amžius? 
Dėl datavimo nesutariama. Ir nėra vieningos nuomonės, kas turi būti da- 
tuojama. O dedant rimtas pastangas nustatyti datą, ima nykti pats objek- 
tas (Bauman 1991: 3). Baumanas turi galvoje tai, kad stengdamiesi taikyti 
tikslią periodizaciją netrukus susiduriame su esminiu modernybės dvipras- 
miškumu. Tai ne tik gniuždo pastangas istoriškai datuoti, bet šį tą byloja ir 
apie modernybės prigimtį: modernybės neįmanoma lengvai ir tvarkingai 
„atkirsti nuo tolydžios būties tėkmės“, o stengiantis šitai padaryti paaiškė- 
ja, jog „objekto neaiški šerdis ir atspurę pakraščiai (1991: 4). 

Tad koks turėtų būti istorinis požiūris į modernybę? Baumanas pripa- 
Žįsta, kad reikia pragmaciškai rinktis datavimą, nes tai „matyt, neišvengia- 
ma norint apsisaugoti nuo tuščių debatų“, ir, sutikdamas su Giddensu, 
mano, jog modernybė Europoje prasidėjo XVII amžiuje (Bauman 1991: 4; 
Giddens 1990: 1). Šiuolaikinės kultūros analizės požiūriu mums šitokio 
tikslumo pakanka. Paprasčiausiai galime daryti išvadą, kad procesų nukėli- 
mas iki XVII a. tikrai nepadės suprasti „mūsų laikotarpio“ — šiuolaikinės 
globalizuojančios modernybės. Tad periodizacija tampa pragmatiniu klau- 
simu, kur brėžti tikėtiną istorinę liniją, nužyminčią mums aktualią moder- 


niąją epochą. 


Pertrūkiai ir epochos 


Tačiau tokį požiūrį į modernųjį tarpsnį galima išsakyti ir principin- 
giau. Tarkime, Giddensas teigia, kad modernybė žymi istorinį pertrūkį. 
Kitaip sakant, nors moderniosios visuomenės išsirutulioja iš ikimodernių- 
jų ir jose dar gyvuoja ankstesniųjų formų likučiai bei pėdsakai, vis dėlto tai 
jau iš esmės kitas visuomenės tipas: 

Užuot žvelgus į modernųjį pasaulį kaip į vėlesnį buvusių... [ikimoderniosiose] visuome- 
nėse sąlygų išryškėjimą, kur kas aiškiau jį galima suvokti kaip padėjusį tašką tradiciniam 
pasauliui, kurį, atrodo, nepataisomai ardo ir griauna. Modernusis pasaulis veikiau kyla 


iš pertrūkio, o ne tęsia ankstesnįjį (Giddens 1984: 239). 


Pabrėžiant modernybės pertrūkius, modernybę reikia suvokti per sa- 
vitas jos pačios apraiškas, o ne kaip ilgo, nepaliaujamo socialinės „evoliu- 
cijos“ proceso — „pasaulio augimo istorijos“ — dalį (Gellner 1964). Gid- 
denso istorinio pertrūkio principas yra visiškai priešingas evoliucinėms 
teorijoms, kuriančioms „didįjį pasakojimą“ — „siužetinę liniją“, pagal ku- 
rią „Istorija „prasideda“ mažomis, uždaromis medžiotojų ir rinkėjų kul- 
tūromis, pereina javų augintojų bei kaimo bendruomenių plėtrą, vėliau — 
agrarinių valstybių susikūrimą ir baigiasi moderniųjų visuomenių iškili- 
mu Vakaruose“ (Giddens 1990: 5). Toks pasakojimas, suponuojantis tam 
tikrą neišvengiamą vieną žmonijos istorijos kryptį ar net „tikslą“, kaip 
bendra socialinė teorija! aiškiai klaidina, tačiau Giddensas labiausiai at- 
kreipia dėmesį į tai, kad tokia mąstysena užtemdo modernybės suprati- 
mą. Tarkime, įžvelgiamos neva tikros sąsajos tarp modernių reiškinių, 
pavyzdžiui, urbanizmo ir ikimoderniųjų miestų, kuriuos įtraukė urba- 
nistinės vietovės. Žinoma, miestų būta ir prieš modernųjį tarpsnį, bet 
Giddensas teigia, jog modernųjį urbanizmą grindžia visai kitokie sociali- 
niai principai nei lėmę ikimodernaus miesto ir kaimo santykius (1990: 6). 
Vadinasi, ieškodami tąsų, pražiūrime svarbias skirtybes, kurios išties svar- 
bios, norint suprasti mūsų visuomenes. 

Panašus argumentas taikytinas ir būdingiems globalizacijos pertrūkiams. 
Šiuo pagrindu mes galėtume suabejoti Rolando Robertsono teiginiu, kad 
globalizacija yra „bent jau tokio amžiaus, kuris siekė vadinamųjų pasauli- 
nių religijų iškilimą prieš du tūkstančius metų“ (1992: 6). Robertsonas tik 
netiesiogiai išreiškia „tęstinumo“ požiūrį į šią laiko skalę, o Stepheno Men- 
nellio požiūris į globalizaciją kaip į „labai ilgą socialinį procesą“, matyt, 
aiškiai atitinka evoliucinį mąstymą. Mennellis remiasi Norbertu Eliasu ir 
teigia, kad globalizacija „pasaulio istorijoje yra bendra tendencija — išgyve- 
na tik vis didesni dariniai, aprėpiantys vis daugiau žmonių ir vis didesnes 
teritorijas“ (Mennell 1990: 362). Pasitelkęs Eliaso „išgyvenančio darinio“ 
sampratą, jis geba aprėpti didžiulį istorinį evoliucinį tarpsnį: nuo pačių 
ankstyviausių ir primityviausių socialinių grupių per nacionalinių valsty- 
bių atsiradimą Europoje pereina prie samprotavimų apie būsimą „globa- 


lios visuomenės sutaikymą". 

Toks evoliucinis mąstymas atmetamas globalizaciją siejant su pertrūki- 
ne modernizacija. Kad ir kokių „globalaus savitarpio ryšio“ formų būta iki 
iškylant modernybei, anoji aplinka tam tikru atžvilgiu daro jas nepa/ygina- 
mas su globalizacija. Ikimoderniajame pasaulyje buvo įspūdingų, didelius 
plotus apėmusių politinių-ekonominių dominijų: senoves kinų, persų, Alek- 
sandro ar romėnų imperijos, IX a. Karolio Didžiojo „Šventoji Romos im- 
perija“ Europoje, Čingischano („visų valdovo“) ir jo anūko Chubilajaus 
mongolų imperijos viduramžiais. Tačiau šios valdžios formos - Wallerscei- 
nas jas vadina „pasaulinėmis imperijomis“, kad nebūtų painiojamos su „pa- 
saulinėmis sistemomis“, - faktiškai neturėjo nė vieno bruožo, būdingo nū- 
dienos globaliniam sudėtingam susisaistymui. Jos stokojo šiuolaikinių 
visuomenių ekstensyvumo, buvo nepajėgios vykdyti politinę ir kultūrinę 
integraciją per nuotolį, neturėjo priežiūros galių nustatyti, kontroliuoti ir 
valdyti politines-teritorines sienas tokia tvarka, kurią mes siejame su mo- 
dernių nacionalinių valstybių sistema. 

Klausimas ne tik apie technologinės plėtros lygmenį. Veikiau esmė ta, 
jog anos visuomenės buvo kitokio po6ždžio, neturėjusios - kaip teigtų Gid- 
densas — ypatingų dinaminių modernybės savybių, kurios sudaro sąlygas 
ne tik technologinei plėtrai, bet ir socialiniam pajėgumui valdyti laiką ir 
erdvę taip, kaip mes paprastai valdome moderniajame pasaulyje. Tad, kaip 
pamatysime kitame skirsnyje, lūžį tarp modernybės ir ikimodernybės turė- 
tume suvokti visiškai kitaip traktuodami pagrindines ontologines katego- 
rijas. 

Trūkų modernybės pobūdį svarbu paryškinti vengiant evoliucinio mąs- 
tymo klaidų. Tačiau pertrūkio argumentas turi keblumų, ir svarbiausias 
yra tas, kad jis gali pasirodyti tiesiog pernelyg išpūstas ir teikti pernelyg 
griežtai suskirstytą istorijos vaizdą. Pats Giddensas pripažįsta (1990: 4-5), 
jog tiesiog neįtikėtina būtų teigti, kad tarp ikimodernybės ir modernybės 
nesą jokios tąsos. Moderniose visuomenėse, ypač jų religiniame gyvenime, 
galime įžvelgti daugybę kultūrinių „išlikimų“: pavyzdžiui, kultūrinė karali- 
kybės įtaka pietinėse Europos šalyse Ispanijoje ar Italijoje, islamo įtaka Ira- 
ne ar Malaizijoje, budizmo - Šri Lankoje ar Pietų Korėjoje. Laikantis „per- 
trūkio“ požiūrio, į tai būtų galima atsakyti, kad Ispanija ir Italija, Iranas, 
Malaizija, Šri Lanka ir Pietų Korėja yra vis dėlto nenuneigiamai modernios 
visuomenės, esmiškai besiskiriančios nuo „tradicinių“, kuriose religingu- 
mui teko būdingesnis struktūrinis vaidmuo. Galima būtų tvirtinti, jog šian- 
dienos pasaulyje tiesiog nebėra „tradicinių“ nacionalinių valstybių, kurios 

stokotų institucinių modernybės bruožų ir jų nulemto giluminio poveikio 
socialinei bei kultūrinei patirčiai. 

Tačiau ne viskas taip paprasta. „Pertrūkio“ sąvoka bandoma aprėpti 
socialinėje struktūroje bei kultūrinėje vaizduotėje įvykusias reikšmingas per- 
mainas, kurios visas ankstesnių formacijų „liekanas“ — akivaizdžias epochų 
tasas - paverčia daugmaž nereikšmingomis. Nors ta sąvoka ir teisingai nu- 
stato pasikeitusią visumą, kurioje turime suvokti „tąsas“, vis dėlto ji žymi 
pernelyg visišką bei kategorišką lūžį ir neleidžia įžvelgti ne tokius taisyklin- 
gusistorinių pervartų procesus, bent jau kultūros srityje. Tarkime, „tradici- 
nių“ religinių įsitikinimų tąsos gali būti daug reikšmingesnės kultūrai, ne- 
gu atrodo jas suvokiant vien kaip liekanas. Pavyzdžiui, stiprus islamo 
kultūros apsireiškimas, toks akivaizdus mūsų laikais, labai aiškiai — nepai- 
sant įvairių įtampų - gyvuoja kartu su „moderniomis“ vertybėmis, kildin- 
tinomis iš europietiško Šviečiamojo amžiaus. Tai akivaizdu Irane, kur kon- 
stitucija pripažįsta „suverenumą“, bet tiki jį kylant iš Alacho, o ne iš valstybės 
ar žmonių; gerbia demokratines teises, bet vis dėlto jas pajungia islamo 
kultūrai skleisti (Mowlana 1996). Islamo valstybės, žinoma, turi atlaikyti 
globalią moderniųjų institucijų aplinką, tačiau būtų klaidinga manyti, esą 
modernioji kultūrinė visuma jas nustūmė į pašalį ar visiškai sugėrė. „Per- 
trūkis“, matyt, nėra taiklus žodis aprėpti tokiam sudėtingam sambūviui. 
Reikia sąvokos, kuri lanksčiau, ne taip kategoriškai apibrėžtų reikšmingas 
modernybės permainas. 

Viena išeitis būtų atgaivinti istorinės „epochos“ sąvoką, kurią pasitelkia 
Albrow, aptardamas „globalųjį amžių“, arba Therbornas, analizuodamas 
europietiškąją modernybę (1995a). Dažnai gana netiksliai ir pakaitomis su 
kitais periodizuojančiais terminais — „era“ arba „amžiumi — vartojama epo- 
chos sąvoka reiškia laikotarpį, pažymėtą socialinės struktūros ar kultūrinės 
vaizduotės didžiulės slinkties, kuri apsireiškė išskirtiniais lemiamais įvy- 
kiais. Pavyzdžiui, Vakaruose šis terminas vartojamas Kristaus gimimo pra- 
dėtam tarpsniui nusakyti — „krikščionybės epocha“. Tačiau pagrindiniai 
socialiniai bei kultūros pokyčiai siejami ne tik su reikšmingais įvykiais, bet 
ir su mokslinių atradimų pasekmėmis — „garo amžius“, „atomo amžius", 
„kompiuterių amžius“, — pasikeitusiomis idėjomis bei poslinkiais intelek- 
tualinėje pasaulėžiūroje — Šviečiamasis amžius — arba su jų lydiniu: „skait- 
meninis amžius". 

Viską aprėpdamos platesniu, impresionistiniu žvilgsniu epochos yra ne- 
tinkamos analitiniam tikslumui. Jos sutelkia dėmesį į „reikšmingus įvykius“ 

ar kultūros principus ir gali sukelti daug nesutarimų dėl reikšmingumo krite- 
rijų. Tarkime, Therbornas (1995a: 4) modernybę kultūros požiūriu apibū- 
dina kaip epochą, „atsigręžusią į ateitį ; Albrow (1997: 26) teigimu, joje „nau- 
jumas, madingumas siejamas su racionalumu“. Abu apibūdinimai yra 
įtikinami, bet abu nustato skirtingą pagrindinį principą ir nė vienas negali 
pretenduoti į analitinį išsamumą. Tačiau epochos sąvokos netikslumas — lanks- 
tumas — ypač nustatant pradžią ir pabaigą, kaip tik ir yra parankus. Diskurse 
apie epochas išvengiama „datų nustatymo banalybės“, čia nereikalaujama griež- 
tai apibrėžtų atkarpų, kurios būdingos pertrūkio sampratoms. Therborno 
teigimu, epochos aprėpia laiką pralaidžiomis ribomis: „epochos nėra laiko 
tvirtovės, kuriose gali būti uždaromi žmonės. Jos yra platybės, atviros iš visų 
kraštų. Ber netgi keliaujant prerija galima pastebėti judantį aušros ir sutemos 
laiką. Epochinės sąvokos yra euristinės priemonės, nelyg laiko zonos“ (Ther- 
born 1995a: 3). Manau, Therbornas yra visiškai teisus, išryškindamas euristi- 
nį mąstymo epochomis pobūdį: svarbu ne išsamiai analizuoti visa, ką būtų 
galima nusakyti kaip „modernybę“, ar nustatyti tikslų visų dalykų iškilimo 
laiką. Svarbiau yra atskleisti mūsų laikų globaliosios modernybės pobūdį, 
suvokiant tiek jos istorinį netikėtumą, tiek tai, kuo ji skiriasi nuo ankstesnių 
epochų savo veikiančiais socialiniais ir kultūriniais principais. Šie principai 
gali būti teorinių disputų objektas, bet tai mums netrukdo juos pasitelkti 
euristinio lyginimo tikslams. 


Kultūrinis ikimodernaus „globalumo' įsivaizdavimas 


Taigi alternatyvus būdas suvokti išskirtinį šiuolaikinio susisaistymo po- 
būdį yra jo apimamą „kultūrinį vaizdijimą“ lyginti su būdingu „bendruo- 
menėms“, pasklidusioms ikimoderniaisiais laikais didžiuliuose plotuose. 
Vadinasi, reikia ieškoti „epochinės slinkties kultūrinėje pasaulėžiūroje, at- 
skiriant globaliąją modernybę nuo ankstesnių socialinio ir kultūrinio nu- 
tolimo formų. 

Benedicto Andersono vadinamos „didžiosios tarpžemyninės bendrijos — 
krikščionių, Omejadų islamo ir kitos“ (1991: 36; 5/)* yra geri religiniai 


* Benedict Anderson, /sivaizduojamos bendruomenės: apmąstymai apie nacionalizmo kil- 
mę ir plitimą, iš anglų k. vertė Aušra Čižikienė, Vilnius: Baltos lankos, 1999; vertimas 
kiek pakeistas; tekste skliausteliuose trečias, kursyvu išskirtas skaičius žymi lietuviško- 
jo vertimo puslapius; taip bus nurodomi ir kitų išverstų veikalų puslapiai. 


2. Globalioji modernybė 49 


„bendruomenių“ pavyzdžiai — jos gyvavo ikimoderniame pasaulyje, apėmė 
didžiulius plotus ir vienijo aibes žmonių. Kaip tos „įsivaizduojamos ben- 
druomenės“ lygintinos su mūsų nūdien suvokiamu globaliniu sąsajumu? 
Nors šie ryškūs pavyzdžiai liudija tam tikrą nuotolius įveikiantį sąsa- 
jumą, jis buvo visiškai kitoks nei modernybės iškeltas. Anot Andersono, 
ikimoderniose krikščioniškojo ir islamiškojo pasaulių bendruomenėse v;- 
suotinis bendrumas visada buvo įsivaizduojamas konkrečioje vietinėje ap- 


linkoje: 


Nuolankus parapijos kunigas, kurio protėvius ir silpnybes žinojo kiekvienas jo laikomų 
apeigų dalyvis, vis dėlto buvo tiesioginis tarpininkas tarp parapijiečių ir dieviškumo. Šis 
kesmiškumo-universalumo ir pasaulietiškumo-konkretumo sugretinimas reiškė, kad, 
nepaisant krikščionybės masto ir universalaus jos suvokimo, konkrečioms Švabijos ir 
Andalūzijos bendruomenėms ji reiškėsi įvairiais pavidalais, atkartojančiais jas pačias 


(Anderson 1991: 23; 38; išskirta originale). 


Šis teiginys paprasčiausiai aiškintinas palyginti uždaru ir sėsliu pasau- 
lietinių ikimoderniųjų laikų socialiniu gyvenimu. Tarkime, viduramžiais 
Europoje vyravo mažos kaimo bendruomenės - kaimai, parapijos, — ku- 
rių gyventojai buvo palyginti sėslūs ir atsiskyrę nuo kitų bendruomenių 
(Sumption 1975: 11; Manchester 1992: 11). Nors tolimos kelionės ir 
gyventojų judėjimas anaiptol nebuvo retenybė, paprastai eilinis valstietis 
gimdavo, nugyvendavo savo amžių ir mirdavo tų pačių kelių kvadratinių 
mylių plote, jis „pažindavo“ tik tuos, su kuriais susitikdavo. Todėl dau- 
gelio tikinčiųjų nuovoka, kad jie priklauso platesnei tarpžemyninei reli- 
ginei bendruomenei, pasak Andersono, turėjo būti itin vietinio ir kon- 
kretaus pobūdžio. Toli gyvenančius krikščionis, musulmonus ar budistus 
žmonės tikriausiai įsivaizdavo - jei apskritai juos įsivaizdavo — kaip „savo 
kopijas“. Nedaug turint vilčių susitikti kokį nors svetimšalį, daugelio ti- 
kinčiųjų įsitikinimas, jog priklauso platesnei bendruomenei, matyt, bu- 
vo labai panašus į tikėjimą Šventąja Trejybe, Pranašo stebuklais ar rein- 
karnacija. 

Išties religinių apeigų laikymasis — pasikartojantys, įprasti vietiniai pa- 
pročiai — turbūt žmonėms labiau stiprino vietinio gyvenimo saugumo jaus- 
mą, nei diegė nuovoką apie platesnį pasaulį. Vargu ar „priklausymas“ toms 
religinėms bendruomenėms teikdavo nors kiek žinių apie „globalumą“, kaip 
kad šiandien jų gaunama paprasčiausiai įsijungus televizorių. Išties, matyt, 
įdomiausia yra tai, kaip kultūrinis ikimodernios krikščionybės išplitimas 

per daugybę konkretybių ir atskirybių „įgavo savo universalią formą“ (An- 
derson 1991: 23; 38). 

Tačiau tvirtinimas, jog tos bendruomenės buvo socialiai sėslios bei už- 
daros, istoriniu požiūriu ginčytinas. Greta didžiumos su vieta susaistytų, 
neraštingų kaimo parapijiečių turime pripažinti buvus nedidelę, bet kur 
kas paslankesnę elitinę išsilavinusių intelektualų grupę, kurią vienijo „Šven- 
tojo Rašto kalbos“ — lotynų ar arabų. Nepamirškime, jog, be daugybės 
atokių kaimų, klestėjo miestai ir kosmopolitiniai maldininkų centrai - Ro- 
ma, Meka, Jeruzalė, Volsingemas, Benaresas, Kompostelos Santjagas. Tu- 
rime atminti, jog priešingai santykiniam valstiečių sėslumui* bent jau nuo 
IX a. gyvavo tolimiausius kraštus įtraukusios prekybos sistemos, sujungu- 
sios krikščionių ir musulmonų pasaulius ir padėjusios didiesiems prekybi- 
niams miestams, — Venecijai, Genujai ar Konstantinopoliui — suklestėti 
(Morris 1998). Galiausiai vietinių parapijų šventyklų ypatumus turime pa- 
lyginti su visoje Europoje išplitusia bažnytine vėlyvųjų viduramžių archi- 
tektūra — XII a. Prancūzijoje atsiradęs nuostabus gotikinis stilius įsiskverbė 
į visas Europos kerteles (Holmes 1988). 

Taigi kvaila būtų nuvertinti ikimodernių visuomenių mobilumo mastą 
(bent jau tam tikrų klasių) ir kultūros per didelius nuotolius darytą povei- 
kį. Tačiau, net ir atsižvelgiant į šiuos dalykus, negalima ikimoderniąsias 
visuomenes nusakyti taip, kaip Lashas ir Urry (1994: 252) nusako moder- 
niąsias — jos esančios „keliaujančios“ visuomenės. Anais laikais visokio nuo- 
tolio kelionės buvo sunkios, varginamos ir dažnai pavojingos. Viduramžių 
Europos keleiviams tekdavo važiuoti tokiais keliais, kurie geriausiu atveju 
buvo panašūs į kaimo vieškelius bei keliukus, kokiais šiandien važinėja ūki- 
ninkai ar klajūnai. Žiemą jie dažnai būdavo nepravažiuojami, o persikelti 
per upę būdavo gana sunku, nes tiltus ir klojinius dažnai nunešdavo pava- 
sario potvyniai (Bennett 1990: 18 ir kiūi). Turint omenyje, kad dykynėse 
tarp miestų ir kaimų nuolat grėsė būti užpultam plėšikų, o nakvynės namai 
būdavo kupini savų pavojų bei nepatogumų (Manchester 1992: 63 t. t.), 
aišku, jog į keliones žiūrėta labai rimtai. Ikimoderniųjų laikų žmonėms 
etimologinis keliavimo (angl. travel) ir sunkaus darbo (rrava:/) ryšys buvo 
pernelyg akivaizdus. 

Visais šiais atžvilgiais iškyla skirtumai tarp ikimoderniojo mobilumo 
bei juo grindžiamo susisaistymo ir savaime suprantamų, į kasdienį žmo- 
nių gyvenimą jaugusių organizuotų kelionių modernybės laikais. Pagrin- 
diniai principai, bendravimą, mobilumą ir susietumą įtvirtinantys mūsų 

gyvenimo šerdyje, ir sudaro tą „epochinę slinktį , kurią mums reikia su- 
prasti. 

Istoriniuose šaltiniuose galime įžvelgti tam tikrų dalykų, padedančių su- 
vokti tokią kultūrinę slinktį. Jie reikšmingesni negu technologinė pažanga, 
padedanti įveikti fizines mobilumo kliūtis. Pavyzdžiui, Bennetto aptartas, 
matyt, XV a. Anglijoje įprastas reiškinys vidury vieškelio kasti duobę: „Prie 
Eilsberio vieškelyje buvo iškasta tokio didumo duobė, kad į ją įkrito nelaimė- 
lis keliaujantis pirklys ir prigėrė. Prisiekusieji išteisino vietinį malūnininką, 
iškasusį tą duobę, nes, anot jų, jis niekur kitur negalėjo rasti jam reikalingo 
molio“ (Bennett 1990: 13). Šis pavyzdys įdomus ne tiek dėl to, kad parodo 
kelionių pavojus, o kad atskleidžia tam tikrus socialinius prioritetus ir ben- 
druomeninę pasaulėžiūrą, kurie visiškai kitokie nei mūsų laikų. Tas pavyz- 
dys turi prasmę tik to meto aplinkoje, kurioje, kaip nurodo Brooke'as, ap- 
žvelgęs kelių vingius bei lankstus viduramžiais už dvaro ribų, „laukai buvo 
daug svarbesni už kelius“ (Brooke 1975: 74). Paprastai pirmenybė buvo tei- 
kiama neatidėliotiniems vietovės rūpesčiams, interesams, o ne susisiekimo 
reikalams. Jau tai, kad negalime įsivaizduoti šiuolaikinių prisiekusiųjų, sam- 
protaujančių taip kaip prisiekusieji vėlyvaisiais viduramžiais, atskleidžia epo- 
chinės slinkties pobūdį: skirtumą nuo tų laikų, kai komunikacijos būtinybė 
pirmiausias poreikis būti susijusiam — dar nenustelbė visų kitų rūpesčių. 

Be to, pagrindinis modernusis ašinis susisaistymo principas aiškiai tai- 
kytinas ne vien paprastam fiziniam mobilumui. Jau vien tai, kad „susisais- 
tymas“ ikimoderniame pasaulyje aprėpė tik fizinį žmonių mobilumą - 
pavienius keleivius (pirklius, padienius darbininkus, maldininkus, elge- 
taujančius dvasiškius) kaip įsikūnijusius prekybos, žinių ir kultūrinės įta- 
kos skleidėjus,- žinoma, labiausiai ribojo to susisaistymo mastą ir sudėtin- 
gumą. Be abejo, paprastas žmonių keliavimas iš vietos į vietą darė ribotą 
poveikį kultūrinei tų vietovių sandarai, palyginti su tuo, kaip giliai į vieto- 
ves įsiskverbia šiuolaikinės informacijos ir komunikacijos technologijos. 

Tad net jei žmonės palyginti dideliais būriais gebėdavo sukarti pavojingą 
kelią į šventas vietas, kurios buvo laikomos įsivaizduojamais krikščionybės ar 
islamo geografiniais centrais, jie susirinkdavo, Andersono žodžiais tariant, 
kaip keistai gretintinos žmogystos: „iš atokių ir nžekaip kitaip nesusijusių vie- 
tovių... Berberas, susitikęs malajietį priešais Kaabą“, turėtų, jei galima taip 
pasakyti, savęs paklausti: „Kodėl šis žmogus daro tą patį, ką ir aš darau, sako 


* Svarbiausia musulmonų šventovė, stovinti Saudo Arabijoje, Mekoje. 

tuos pačius žodžius, kuriuos aš sakau, nors mes ir negalim susišnekėti vienas 
su kitu? “ (Anderson 1991: 54; 71 - išskirta originale.) 

Šiuo metu religiniai įsitikinimai jau linksta į kompromisus su pasaulie- 
tiniu racionalumu, keliautojus į šventąsias vietas ikimoderniais laikais nuo 
nūdienos maldininkų skiria tai, kad XX a. maldininkai, prieš atvykdami į 
šventas vietas, jau tam tikrais atžvilgiais „pažįsta“ vienas kitą. Mar kultūrinį 
atstumą (bent jau esminį) padeda įveikti sudėtingas susisaistymas, kuris į 
kasdienį, „vietinį“ gyvenimą įtraukia visur prasiskverbiančią kultūrinio skir- 
tingumo patirtį, ateinančią per švietimą, darbą, vartotojišką kultūrą ir glo- 
balizuojančias masines informavimo priemones. 

Apibendrindami galime pagrįstai kalbėti apie ašies slinktį nuo ikimo- 
dernaus prie modernaus susisaistymo. Tai nenužymi tikslaus istorinio „lū- 
žio“, ir neabejotinai esama daug pavyzdžių, liudijančių apie per pralaidžias 
šių epochų ribas „perėjusius“ procesus. Vis dėlto šis pokytis yra lemiamas, 
norint suprasti mūsiškę „globalaus susisaistymo“ būklę, ir jis paremia Gid- 
denso požiūrį, jog ieškant raktų mūsų pačių laikotarpiui ir kultūrinei būk- 
lei, negalima kliautis ilgais istoriniais nepertraukiamais vyksmais. Nepai- 
sant paviršinių panašumų, globalizacija ikimoderniame pasaulyje neturi gilių 
šaknų. Priešingai, palyginimas su ankstesnėmis tariamo „globalaus susi- 
saistymo“ formomis tik geriau išryškina kitokį, bet savaime suprantamą 
mūsiškės kasdienės globalizuotos patirties pobūdį. 


„Globalusis amžius“: modernybės pabaiga? 


Kol imsime kliautis „globaliosios modernybės“ terminu, būtina pasiaiš- 
kinti kitą keblumą — juk moderniosios epochos taip pat neaplenks mūsiškė 
istorijos pabaiga. Epochos supratimo logika reiškia, kad modernybę taip 
pat pakeis nauji laikai su savais ašiniais principais ir savita kultūrine vaiz- 
duote. Tad ar neturėtume rimtai panagrinėti idėją, jog globalizacija, vei- 
kianti anaiptol ne pagal ašinius modernybės principus, iš tikrųjų yra esmi- 
nis jos pabaigos požymis? 

Kaip matėme šio skyriaus pradžioje, iš esmės tai ir tvirtina Martinas 
Albrow: modernųjį amžių faktiškai išstūmė „globalusis amžius“. Albrow 
nuomonc grindžiama svarbia įžvalga, atskleidžiančia modernybės suprati- 
mo dviprasmybę: modernybės apibrėžimas tarsi priskiria jai savybę būti 
„visad naujai“ ir todėl istoriškai neišstumiamai:*: 

Ar kada nors bus dar viena epocha, kai modernumas pretenduos būti amžinai naujas? 
Ar esama prasmės įsivaizduoti save kuo kitu nei moderniais? Iš paviršiaus tai tikriausiai 
lengva. Jei modernusis amžius yra toks istorijos tarpsnis kaip ir visi kiti, jis, suprantama, 
gali pasibaigti. Priešintis tam, jei modernumas yra naujumas, - nelyg būti įminus nuo- 
latinio atsinaujinimo paslaptį (Albrow 1997: 13). 


Tai daugiau nei formalus semantinis požiūris, nes Albrow teigia, jog ta 
įsišaknijusi nuomonė, esą modernybė yra ir „mūsų amžius“, ir nelyg „am- 
žiaus pabaiga, taip užhipnotizavo teoretikus, kad jie nepajėgia įžvelgti, 
kaip akiratin braunasi naujo amžiaus ženklai. Taigi ironiška, kad „pasaulio 
atkerėjimas ', kurį Maxas Weberis laikė būdingu modernybės bruožu, virto 
savąja „kerų“ forma, modernybe apžavėjusia socialinę ir kultūros analizę. 
Toks aiškinimas pakeri netgi tuos teorinius diskursus, kurie teigia moder- 
nybę praeinant: postmodernybė yra ne kas kita, o „modernybės išraiška, 
kad ir kaip ją naikinanti'; Franciso Fukuyamos (1992) tvirtinimai apie 
„Istorijos pabaigą“ iš tiesų yra pripažinimas, jog modernybės būvis yra am- 
žinas. Taigi „modernybė ateitį gali įsivaizduoti tik kaip savo paties tąsą 
arba chaosą“ (Albrow 1997: 9). 

Albrow teiginys rodo mūsų netikrumą, kai klausiama, koks yra tas api- 
brežtas mūsų metas - paskutinis XX a. dešimtmetis(čiai). „Modernioji epo- 
cha“ be tam tikrų išlygų lyg ir nepajėgi aprėpti šio laiko. Istoriniu požiūriu 
itin išsisukinėjantis postmodernybės diskursas simbolizuoja šį netikrumą, 
tačiau tokia pat yra ir modernistinių mąstytojų, pavyzdžiui, Giddenso, mėgs- 
tama „vėlyvosios modernybės“ idėja. Kaip galime vartoti terminą „vėlyvoji 
modernybė“, nesuvokdami artėjančios jos pabaigos, nesuvokdami, jog tai 
paskutinis laikotarpio etapas? Šis nerimas glaudžiai susijęs su tuo, kaip mes 
suprantame globalizacijos būvį: nepaisant jo šaknų ankstesnėse modernio- 
sios epochos pakopose, retas nepripažins, jog sudėtingas susisaistymas yra 
iškilesnis visai nesenos istorijos bruožas, patraukęs mūsų dėmesį pastarai- 
siais XX a. dešimtmečiais. 

Atsižvelgdamas į tai, Albrow žengia kitą žingsnį, kurį galima laikyti lo- 
gišku, - „globalumo“ vardan visiškai atsisako pagrindinio modernybės prin- 
cipo: „Iš esmės globalusis amžius byloja, jog modernybę išstumia globalu- 
mas, o tai reiškia bendrą veiklos pamato ir socialinės struktūros pasikeitimą“ 
(Albrow 1997: 4). 

Drąsus teiginys, bet jį sunku įrodyti. Vienas dalykas yra atskleisti — tai 
elegantiškai ir daro Albrow — konceptualius modernybės gniaužtus, kuriais 
ji tebelaiko. Kas kita — pateikti įtikinamus argumentus, kodėl reikia atsisakyti 

šitokios mąstysenos. Būtina parodyti ne tik, kad modernybė, kaip ir visa 
kita, turi praeiti, o kad tyrėjo atpažįstami globalaus amžiaus ženklai turi 
pakankamai galios išstumti ją iš vyraujančios konceptualinės diskursyvinės 
padėties. 

Albrow tai įrodinėja dviem esminiais būdais. Pirmiausia jis nusako ne- 
mažai empirinių mūsų laikų bruožų, „nukėlusių mus už modernybės prie- 
laidų“: „Globalios visuminės žmonių veiklos padariniai aplinkai, saugumo 
praradimas ginklams įgijus pasaulinę naikinimo galią, komunikacijos sis- 
temų globalumas, globalinės ekonomikos iškilimas ir globalizmo refleksy- 
vumas, kai žmonės ir visokiausio pobūdžio grupės savo nuostatas ugdo 
atsižvelgdami į visą planetą“ (Albrow 1997: 4). Įvairiose savo knygos vieto- 
se Albrow grįžta prie šių temų (pavyzdžiui, p. 114-115). Ir nors jis labai 
pagrįstai tvirtina, kad galbūt per anksti naujoje epochoje nustatyti, kokie 
jos bruožai taps reikšmingiausi (p. 114), šias temas jis aiškiai laiko perėji- 
mo į globalųjį amžių požymiais. Tai gana įtikinama - lyg pasakymas: „Apie 
šiuos reiškinius galvokite naujai, kaip apie naujo amžiaus simbolius“. Ta- 
čiau nepateikiama įtikinamos priežasties atsisakyti modernybės, o tiesiog 
aiškinama: „Šių dalykų mebegalima svarstyti pasitelkus konceptualius mo- 
dernybės terminus“. O tai jau svaresnis požiūris, kuriuo jis nori mus įtikin- 
ti. 

Tačiau tam reikia papildomų argumentų. Nes visus jo išvardijamus 
globalizuojančius reiškinius galima lengvai įkurdinti modernybės „idė- 
jiniame pasaulyje“, paprasčiausiai susiejus juos su įprastomis „modernybės“ 
institucijomis: grėsmes aplinkai su industrializmu ir masiniu vartojimu, 
pasaulinę ginklų grėsmę su šiuolaikiniu kariniu-moksliniu-industriniu 
kompleksu, globalinę ekonomiką su moderniuoju kapitalizmu ir taip to- 
liau. Albrow šiuos bruožus labiausiai linkęs suvokti kaip iššūkius mac:0- 
nalinei valstybei (p. 4—5), kurią jis laiko pirmiausiu pačios modernybės 
simboliu. Šie iššūkiai gerai žinomi, plačiai bei priekabiai aptariami poli- 
tinėse diskusijose apie globalizaciją (McGrew 1992, Horsman ir Mars- 
hall 1994; Axford 1995; Held 1995). Ber jei net globalumas tikrai grasi- 
na nacionalinei valstybei, ši grėsmė, žinoma, nėra nesuprantama ar 
nepaaiškinama ir pačiame modernybės diskurse. Čia kažko stinga, ir no- 
rėdami išsiaiškinti ko turime pereiti prie antrojo Albrow įrodinėjimų bū- 
do. 

Šitai keičia globalizuojančių reiškinių iššūkį — nuo grėsmių modernių 
institucijų gyvybingumui pereinama prie grasinimo pamatiniam tvarkos 

supratimui ir moderniai intelektualine: pasaulėžiūrai. Didėjantys pavojai 
aplinkai, branduolinio Armagedono grėsmės, globalinės kapitalistinės rin- 
kos anarchija, išties nevaldomas kultūrinių reiškinių plūdimas per nacio- 
nalinių kultūrų sienas, kuriam sudaro sąlygas globalioji komunikacija - viso 
to neįmanoma sujungti į tokį didį planą, kurį būtų galima sieti su moder- 
nybės „projektu“. Vadinasi, pagrindiniams tvarkos, planavimo, projekta- 
vimo, kontrolės, raidos ir kitiems principams meta iššūkį betvarkis, nesis- 
temingas, „nekryptingas“ globalumas: „Globalizacija... neturi savaimingo 
ar būtino galutinio tikslo... modernybė pasiekia galutinį tikslą tada, kai 
išsenka Modernusis projektas; tačiau globalybė nėra projektas. Skirtumas 
čia esminis. Globalizacija ne tik kad nėra modernybės tęsinys - globalizaci- 
jai apskritai nebūdinga dėsningumai“ (Albrow 1997: 95). Tai prilygsta pa- 
sakymui, kad globalizacija yra epochinis pokytis, nužymėtas „istorinių per- 
mainų visumos", tačiau nepavaldus raidos logikai. Puiku. Yra daug priežasčių 
neaiškinti globalaus susisaistymo kokia nors vidine atsiskleidžiančia istori- 
jos logika. Tačiau tada modernybė - ir kaip laikotarpis, ir kaip diskursas — 
neišvengiamai patenka „Didžiojo pasakojimo“ (Lyotard 1984) pobūdžio 
teleologijos, dėsningos raidos ir pan. valdžion. Albrow, matyt, iš tiesų ma- 
no, jog globalizaciją siejant su modernybe 6žtimai patenkama į Didžiojo 
pasakojimo glėbį (Albrow 1997: 101). 

Tačiau yra ne taip. Modernybė yra labai plati kategorija, joje daug 
vietos laisvesniems, nenormatyviniams permainų modeliams, neapibrėž- 
tumui, teleologijos ir Šviečiamojo amžiaus racionalumo kritikai. Be to, 
norėdamas įtikinamai įrodyti modernųjį analitinį vertinimą išsekus, Alb- 
row turi griebtis argumentų, globalizaciją siejančių su modernybe visiš- 
kai kitu analizės lygmeniu. Globalizacijos ištakas jis galop įžvelgia esmi- 
niuose struktūriniuose modernybės sukeltuose pasikeitimuose — laiko ir 
erdvės socialinio organizavimo permainose, kuriomis galima paaiškinti 
šiandienos pasaulyje plintantį susisaistymą. Tai jau nėra teleologiniai ar 
evoliuciniai teiginiai, ir jų negalima atmesti drauge su istorijos Didžiuo- 
ju pasakojimu. 

Toliau juos aptardamas, nenorėčiau išleisti iš akių, kaip Albrow sociali- 
nėje ir kultūros analizėje suproblemina bendyg „modernumo“ vyravimą. 
Modernybė kaip analitinė — bei ideologinė — kategorija neabejotinai turi 
savų problemų. Tačiau, kita vertus, ji gali būti labai veiksminga aiškinant 
esamą globalaus susisaistymo būvį, tad ruošdamiesi ją atmesti, turime at- 
kreipti dėmesį ir į šį analizės lygmenį. 

GLOBALIZACIJA KAIP „MODERNYBĖS PASEKMĖ“ 


Kai kurie svariausi argumentai dėl globalizuojančių modernybės savy- 
bių pateikiami Anthony'o Giddenso darbuose, pradedant svarbia jo knyga 
Modernybės pasekmės (1990). Čia Giddensas globalizacijos sąvoką įtraukia 
į savo socialinę teoriją. Globalizacija yra viso pasaulio socialinių santykių 
intensyvėjimas, kuris tolimas vietoves taip sujungia, kad vietinius nutiki- 
mus ima lemti už daugelio mylių vykstantys įvykiai, ir atvirkščiai“ (1990: 
64). Šis apibrėžimas — aiškus sudėtingo susisaistymo variantas — vartojamas 
sykiu su teiginiu, jog modernybė yra „savaimingai globalizuojanti' (1990: 
63). Vėlesniame darbe šis apibrėžimas taip išrutuliojamas, kad globalizaci- 
ja net dar glaudžiau susiejama su modernybės plitimu: „Globalizacija susi- 
jusi buvimo ir nebuvimo sankirta, ji „tolimus“ socialinius įvykius ir socia- 
linius santykius supina su vietinėmis aplinkybėmis. Globalinį modernybės 
sklidimą turėtume suprasti kaip besiplėtojantį ryšį tarp nutolinimo ir nuo- 
latinės vietinių aplinkybių bei vietinių įsipareigojimų kaitos“ (1991: 21-2; 
35)*. Tačiau kokiu atžvilgiu modernybė yra „savaimingai globalizuojanti"? 
Giddenso analizėje galima išskirti šio teiginio stiprųjį ir silpnąjį variantus. 

Silpnasis variantas remiasi Giddenso aptartomis keturiomis pagrindi- 
nėmis modernybės institucijomis — tai kapitalizmas, industrializmas, prie- 
žiūra (ypač politinė nacionalinių valstybių valdžia) ir karinė galia (1990: 
55-78). Jas Giddensas paeiliui susieja su keturiais „globalizacijos matme- 
nimis': pasauline kapitalistine ekonomika, tarptautiniu darbo pasidaliji- 
mu, nacionalinių valstybių sistema ir pasauline karine galia. Iš paviršiaus 
tai yra tiesiog sustambinti — suglobalinti — keturi modernybės matmenų 
variantai. Giddensas trumpai aptaria šių institucinių matmenų pobūdį, pa- 
brėždamas sudėtingą jų tarpusavio priklausomybę, o sykiu ir savarankiškus 
jų bruožus, be to, kad nė vieno iš jų negalima paversti jokiu vieninteliu 
globalizuojančiu principu - tarkime, Wallersteino pasakojimu apie pasau- 
linę kapitalizmo ekspansijos sistemą. Tačiau šiuo atveju jis nepateikia jokio 
aiškinimo apie šių institucijų plėtrą skatinančią dinamiką. Taigi silpnasis 
interpretacijos variantas yra tiesiog numanomas tvirtinimas, jog pasaulinis 
moderniųjų institucijų išplitimas, prasidėjęs XVII a. Europoje, aiškintinas 


* Anthony Giddens, Modernybė tr asmens tapatumas. asmuo ir visuomeninė vėlyvosios 
modernybės amžiuje, iš anglų k. vertė Vytautas Radžvilas, Vilnius: Pradai/ALK, 2000; 
citatų vertimas vietomis kiek pakeistas. 

joms būdingomis plėtimosi savybėmis: kapitalizmas nenustygstamai ieško 
naujų veiklos sferų ir naujų rinkų; nacionalinės valstybės sparčiai plėtojasi 
iki refleksyviai sutvarkytos politinės sistemos, užimančios kone visą žemės 
paviršių; darbo pasidalijimo logika veda industrializmą prie „regioninės 
specializacijos pagal pramonės šakas, darbo įgūdžius ir žaliavų gamybą“, 
kuri įsitvirtina visame žemės rutulyje (1990: 76); karinė galia, neapsiribo- 
dama nacionalinėmis valstybėmis, pereina į globalinio organizuotumo lyg- 
menį per tarptautines sąjungas, ginklų srautus ir pan. 

Silpnoji interpretacija neatlaiko kaltinimo, kad ji globalizaciją aiškinanti, 
Robertsono žodžiais tariant, tiesiog kaip „modernybės išplitimą nuo visuo- 
menės iki pasaulio. Tai modernybė globaliu mastu“ (1992: 142). Neiš- 
reikšdamos jokios vidinės logikos, modernybė ir „globalybė“, anot Robert- 
sono, tiesiog susilieja. Tačiau, kita vertus, Martinas Albrow užsipuola 
Giddensą kaip tik už tokią vidinę logiką: „samprata, kad „modernybė yra 
savaimingai globalizuojanti“, pasekmę traktuoja kaip būtiną proceso pada- 
rinį, tarsi jam būtų būdingi vidiniai plėtros dėsniai. Tai reiškia pabaigos 
būseną — tašką, į kurį nukreiptos ankstesnės stadijos. Tuomet pati analizė 
yra teleologinė“ (Albrow 1997: 99). Turint omenyje, kaip pats Giddensas 
kritikuoja teleologines ir evoliucines teorijas, tokiame kaltinime esama ašt- 
rios ironijos. Kadangi stokojama kitų aiškinimų, galima suprasti, kodėl šis 
silpnas aiškinimo variantas apie savaimingą modernių institucijų ekspansi- 
ją gali būti palaikytas prielaidaujančiu vidinę raidos logiką. 

Tačiau Giddenso darbuose yra ir kitas požiūris, kuriuo Albrow nesusi- 
domi. Tai kur kas įikimesnis argumentas, institucines modernybės apraiš- 
kas įžvelgiantis esminguose pokyčiuose, apimančiuose svarbiausių sociali- 
nių-ontologinių kategorijų — laiko, erdvės, vietos, atstumo ir artumo — 
suvokimą ir sisteminimą. Tai stiprusis globalizuojančių modernybės savy- 
bių aiškinimo variantas; jis ne tik išvengia teleologijos, bet ir numato geres- 
nę teorinę struktūrą sudėtingo susisaistymo patirčiai gvildenti. 


Modernybė kaip laiko ir erdvės virsmas 


Labiausiai krintanti į akis Giddenso globalizacijos apibūdinimų savybė 
yra jų „abstraktumas“. Sąvokos „buvimo ir nebuvimo sankirta“ ar dar lais- 
vesnė „veikimas per atstumą“ (1994a: 4) pasitelkiamos tarsi sąmoningai 
vengiant įprastinės socialinių mokslų terminijos (visuomenė, nacionalinė 

valstybė, tarptautinių korporacijų kapitalizmas) ir skatinant pradėti dis- 
kursą, „kuris imtųsi analizuoti, kaip socialinis gyvenimas yra tvarkomas 
laike ir erdvėje, kitaip tariant, imtųsi laiko atskyrimo nuo erdvės proble- 
mų“ (1990: 64). 

Kaip tik šioje problematikoje ir reikia ieškoti modernybės globalizuo- 
jančios dinamikos. Giddensas tvirtina, jog modernioms socialinėms insti- 
tucijoms būdingos ypatingos dinaminės savybės, kurių stokojo ikimoder- 
naus pasaulio socialinės institucijos, — jos radosi pasikeitus sąsajoms tarp 
pagrindinių ontologinių laiko ir erdvės kategorijų. 

Giddenso teigimu, ikimoderniosiose visuomenėse daugeliui žmonių lai- 
ko skaičiavimas buvo apribotas sąsaja su vieta. Be abejo, visose ikimoder- 
niosiose visuomenėse gyvavo savos kultūros lemiama laiko nuovoka ir savi 
laiko skaičiavimo būdai. Bet kol nebuvo išrastas ir masiškai nepaplito me- 
chaninis laikrodis“, neįmanoma buvo nusakyti dienos metą, neatsižvelgiant 
į vietovės aplinką ir ypač į gamtinius laiko ir erdvės ženklus. Tad, pavyz- 
džiui, „aušra“, „sutemos“, „vidurdienis“ ar saulės laikrodis ne tik kad ne- 
tiksliai žymėjo laiką, bet ir esmiškai siejosi su vietove, kur šitaip buvo kal- 
bama. Tas pat pasakytina apie, tarkim, tokius teiginius: „kai baigsime darbą 
laukuose ir grįšime į kaimą“. Nors tai veikiau socialinis nei „gamtinis“ lai- 
ko matas, jo prasmė vis dėlto priklauso nuo vietinių bendruomenių „esa- 
mumo“. Vadinasi, ikimodernusis laiko skaičiavimas turėjo trūkumų ne tik 
dėl to, kad nebuvo įmanoma pasakyti „trečią valandą“ ar „už pusvalan- 
džio“, kitaip tariant, ne tik del to, kad iki atsirandant mechaniniam laikro- 
džiui sunkumų kilo dėl tiks/umo stokos, o kad, abstrakčiai kalbant, juos 
lėmė priklausymas nuo vietos. Thriftas (1990: 113-14) pateikia puikų li- 
teratūrinį pavyzdį: „Thomasas Hardy Kasterbridžo mere... aprašo ūkio dar- 
bininką, kuris aiškina, kad Henchardas miręs „prieš pusvalandį pagal sau- 
lę; mat aš prie savęs neturiu laikrodžio“. Taip prabėgomis atskleidžiama 
XIX a. pradžios Anglijoje pasireiškus: istorinė dviejų visiškai skirtingų pa- 
saulių sankirta: modernusis įsiurbia „tradicinį“ į savo socialinius reikalavi- 
mus tikslumo ir atsiribojimo nuo vietinės aplinkos, kuriuos išreiškia laik- 
rodžio laikas. 

Vienodas, abstraktus — „tuščias“ — laikrodžio laikas išlaisvino laiko skai- 
čiavimą, tad ir socialinės veiklos derinimą iš vietos ypatumų. Šios permai- 
nos prasmės, kaip rodo Thrifto pavyzdys, neabejotinai buvo susijusios su 
perėjimu nuo agrarinės ekonomikos prie (kapitalistinės) industrinės. Tar- 


kime, Barbara Adam aptaria laiko suprekinimą (palygink Thompson 1967; 

Giddens 1981), kuris atsirado dėl darbo laiko registravimo moderniose 
industrinėse visuomenėse. Ji lygina (1990: 112) modernųjį skaičiavimą 
„žmogaus valandų“, reikalingų kokiam nors darbui atlikti, su ankstesne 
samprata, kuri laiką ir darbą siejo su vietos ypatumais. 


Industrinėse visuomenėse laikas tapo darbo matu, tuo tarpu ankstesniais laikotarpiais 
darbas buvo laiko matas. Vokiškasis Tagwerk (dienos[ų] darbas) būdavo toks matas: 
nepastovus, priklausomas nuo vietos. Jame glūdėjo žinojimas, kad geros žemės sklypą 
lengviau išdirbti negu esantį ant akmenuotos kalvos... Kita vertus, „žmogaus valandų“ 
apskaičiavimas, kaip ir laikrodžio laiko vienetai, kuriais jis remiasi, yra pastovus, stan- 
dartizuotas matas, galimas taikyti visuotinai, nepriklausomai nuo aplinkos. 


Adam nurodo, jog pakeisti socialinę orientaciją nuo „užduoties į laiką“, 
vadinasi, prarasti dalį vietinio žinojimo, labai pravertusio ankstesniais am- 
žiais ir turėjusio privalumų dėl patirties kokybės bei darbo autonomijos. 
Tam tikro laiko turinio „ištuštinimas“ anaiptol nereiškia, jog tai yra viena- 
reikšmis socialinis ir kultūrinis laimėjimas. 

Kita vertus, negalima neigti, jog laikrodžio laikas turi savų išlaisvina- 
mųjų pasekmių. Pasakymas, jog tai „išvadavo laiką nuo vietos ypatumų, 
nereiškia kokį nors teigiamą laipsnišką („evoliucinį') žmogaus išsilaisvini- 
mą. Tačiau turime pripažinti, jog laikrodžio laiko suderinamumas padidi- 
no mobilumą, o tai praplėtė žmonių kultūrinius akiračius. Thriftas nuro- 
do, kad XIX a. pabaigoje gamyklose, įstaigose ir mokyklose atsiradę 
laikrodžiai bei tvarkaraščiai padėjo įdiegti laiko drausmę industriniame dar- 
be. Be to, jis aptaria, jog sėkmingai geležinkelių plėtrai buvo būtinas įvai- 
raus vietinio laiko derinimas. Apie 1848 metus britų geležinkelių kompa- 
nijos ėmė laikytis Grinvičo vidutinio laiko — trisdešimčia metų anksčiau, 
nei jis Didžiojoje Britanijoje tapo teisine norma. Kaip tik geležinkeliai — 
laiką ir erdvę savo rvarkaraščiais bei transporto technologija suderinančios 
organizacijos — pirmieji sudarė galimybes masinėms moderniųjų laikų ke- 
lionėms. Pirmą garsiąją Thomaso Cooko ekskursiją geležinkeliu iš Lesterio 
į Laukbarą galima pagrįstai laikyti — kaip ir pats Cookas ją laikė — kelionių 
demokratizavimo pradžia: „Kelionės geležinkeliu yra kelionės milijonams; 
ir vargšas gali keliauti, ir turtingas...“ (cituojama Lash and Urry 1994: 261). 

Tad kaip ir pačios modernybės būvis, laiko atskyrimas nuo vietos yra 
dviprasmė raida, atnešusi ir išsilaisvinimą, ir naujas valdymo formas. Ta- 
čiau laiko ir erdvės atskyrimo prasmė pasidaro daug platesnė, bent jau Gid- 
denso nuomone, nei suprekinimo klausimai. 

Viena tiesioginė reikšmė yra ta, kad laikrodžio laiko sunorminimas per- 
eina nuo nacionalinio prie pasaulinio masto. Vašingtone 1884 metais įvy- 
kusi Tarptautinė meridianų konferencija Grinvičo vidutinį laiką paskelbė 
tarptautinės laiko zonų sistemos norma. Tad „grynai vakarietiška laiko tvar- 
ka, prasidėjusi viduramžių Europoje išradus laikrodį, tapo visuotine laiko 
matavimo norma. Išties hegemoniška matavimo raida reiškė, jog negrįžta- 
mai pasaulyje panaikinamos visos kitos laiko tvarkos...“ (Nguyen 1992: 
33, cituota Lash and Urry 1994: 229). Prie to dar galėtume pridėti pasau- 
lio mastu sunormintus kalendorius: „Dabar visi laikosi tos pačios datavi- 
mo sistemos: tarkime „2000 metų“ artėjimas yra pasaulinis įvykis“ (Gid- 
dens 1990: 18)?. 

Taigi visai akivaizdžiais būdais laiko atskyrimas nuo vietos ypatybių 
nulemia suderinimo formas, kurios greit tapo pasaulinėmis: Grinvičo lai- 
kas Britanijoje tapo teisėtu norminiu laiku 1880 metais, o vos po ketverių 
metų jis buvo priimtas kaip tarptautinis standartas. Tačiau Giddensas įspėja, 
kad viso to nereikia aiškinti pernelyg paviršutiniškai. Jis neperša minties, 
esą laikrodžio laikas kažkokiu apibrėžtu technologiniu būdu yra moderny- 
bės zštakos priežastis. Reikšmingas šiuo atžvilgiu yra veikiau socialinis laiko 
ir erdvės atskyrimo procesas: „Platus mechaninių laiko skaičiavimo prie- 
monių naudojimas skatino, bet kartu ir suponavo gelminius struktūrinius 
kasdienio gyvenimo audinio pokyčius“ (1991: 17, 29). 

Pavyzdžiui, 2000 metai kaip pasaulinis įvykis reiškia daugiau nei visuo- 
tinį norminio kalendoriaus taikymą. Tai suponuoja aplinką, kurioje (be- 
veik) visi yra ypatingai susiję su „istorija“, ir suvisuotina Giddenso vadina- 
mąjį „istoriškumą“ — „pasinaudojimą istorija kuriant istoriją“ (1991: 243; 
310). Istoriškumas reiškia gebėjimą pasinaudoti praeities žiniomis ateičiai 
modeliuoti — toks gebėjimas gali rastis tik tokiose visuomenėse, kurios mo- 
ka sistemingai kaupti ir saugoti praeities žinias. Tad faktas, kad visos visuo- 
menės gali sietis su „2000 metų“ idėja, taip pat byloja esmiškai pasikeitus 
jų gebėjimą konceptualizuoti ir gyvenime panaudoti istorinį laiką, o tai 
savo ruožtu liudija pasikeitus duomenų rinkimą bei „saugojimą“ ir apskri- 
tai komunikacijos sistemą. Štai kokį didžiulį pokytį nori aprėpti Gidden- 
sas, pasitelkęs idėją, kad laiko ir erdvės atskyrimas žymi „pertrūkį“, atsiri- 
bojimą nuo ikimodernaus pasaulio ir sykiu globalizuoja šią epochinę slinktį. 

Giddensas savo aptarimą išplėtoja apsvarstydamas, kokią reikšmę „lai- 
ko ištuštinimas“ turi „erdvės ištuštinimui“, ir čia jo nuomonė apie globali- 
zaciją yra svarbiausia. „Tuščia erdvė“ reiškia „erdvės arplėšimą nuo vietos“, 

kuriam sudaro sąlygas abstraktus laiko skaičiavimas. Giddensas nurodo, 
jog kasdienėje kalboje erdvė ir vieta dažnai yra sinonimai. Bet mes jas gali- 
me skirti, vietą įsivaizduodami kaip „lokalią vietą“ — ankstesniame Gid- 
denso veikale apie laiką ir erdvę nukaltas terminas „locale“ (1979: 206 ir 
kiti) „nurodo geografinę fizinės socialinės veiklos aplinką“ (1990: 18). Lo- 
kali vieta gali būti bet kas - „nuo kambario, garvės kampo, gamybos cecho, 
miestų ir didmiesčių iki demarkacinėmis linijomis nužymėtų teritorijų, ku- 
rias užima nacionalinės valstybės“ (1984: 118). Esmė ta, kad lokalios vie- 
tos yra ne tik fiziniai geografiniai taškai ar aplinkos, bet svarbiausia — fizi- 
niai sąveikos įtvarai. Pasak Giddenso, ikimoderniose visuomenėse erdvė ir 
vieta (lokali vieta) dažniausiai sutapdavo, kadangi daugumos žmonių so- 
cialiniame gyvenime vyravo akivaizdūs santykiai — vietinės, akis į akį sąvei- 
kos. Tad ikimodernios lokalios vietos - laukai, sodyba, kaimo pievos, baž- 
nyčia, turgaus aikštė, dvaras — yra kone visų socialinių sąveikų geografinės 
„vietinės“ terpės. O tokioje aplinkoje akivaizdžių santykių vyravimą, žino- 
ma, daugiausia nulėmė tai, kad socialinį suderinimą per atstumą labai ri- 
bojo ikimodernus laiko skaičiavimas. 

Giddensas teigia, jog modernybė „atplėšia erdvę nuo vietos“ tuo atžvil- 
giu, kad sudaro sąlygas santykiams per atstumą ir netgi juos „puoselėja“. 
Kaip tik dėl to modernybė ir yra savaimingai globalizuojanti. Kad geriau 
tai suprastume, apsvarstykime gana įspūdingą Giddenso apibūdinimą (1990: 
19) - lokalios vietos modernybės laikais vis labiau darosi „fantasmagoriš- 
kos“: „tai reiškia, kad lokalios vietos patiria toli nuo jų esančių socialinių 
jėgų poveikį, teikiantį joms įvairiausių pavidalų. Tas vietas struktūrina ne 
tik jų esamumas; lokalios vietos „regimame pavidale“ glūdi per atstumą 
užsimezgę santykiai, kurie ir nulemia to pavidalo esmę.“ Kodėl „fantasma- 
goriškos ? Šio žodžio bendriausia prasmė kyla iš „fantomo“ — iliuzinės ar 
apgaulingos regimybės. Papildoma įdomi jo reikšmė yra „įsivaizduojamas 
nesančio (gyvo ar mirusio) žmogaus pasirodymas“ (Hawkins and Allen 
1991: 1087). Giddensas šį žodį vartoja veikiau papildoma prasme, nusa- 
kančia padėtų, kurioje lokalios vietos yra ne „iliuzinės“, o užpildytos tiek 
„nesančiųjų“, tiek „esančiųjų . Tai primena Walterio Benjamino žodžius 
apie XIX a. namų interjero „fantasmagoriją“, kurioje buržuazinis pilietis 
„sukaupdavo tai, kas nutolę erdvėje ir laike. Jo svetainė buvo ložė pasaulio 
teatre“ (Benjamin 1973: 168). Tačiau Giddensui ši prasmė yra platesnė nei 
vartojimo reikmenų estetika: fantomai lokaliose vietose yra tolimų sociali- 
nių jėgų bei procesų veiksniai — „vaiduokliškos esatys“. 

Tai galime suprasti, kasdienę modernią lokalią vietovę lygindami su jos 
atitikmeniu ikimodernybėje. Ikimoderniųjų laikų namai buvo pritaikyti 
akivaizdžiam, artimam bendravimui. Le Roy Ladurie (1978: 24), aprašy- 
damas gyvenimą XIV a. prancūziškame Montejlu kaime, iškelia glaudų 
sąvokinį „namo“ ir jame gyvenusios šeimos tapatinimą. 


Pagrindinė [kaimo bendruomenės] ląstelė buvo ne kas kita, kaip valstiečio šeima, įkū- 
nyta namų pastovume ir kasdieniame gyvenime žmonių, drauge būnančių po vienu 
stogu. Vietinėse kalbose ši esatis buvo vadinama ostak o lotyniškai inkvizicijos bylose 
vadinama bospicium ar dažniau domus. Dera pažymėti, kad žodžiai ostal, domus ir bospi- 
cium neatskiriamai reiškia ir „šeimą“, ir „namą“. Žodis familia iš esmės niekad nebuvo 
vartojamas... Jis niekad nebuvo tariamas ir pačių Montejlu gyventojų, kuriems šeima iš 
kūno ir kraujo bei namas iš medžio, akmens ar mūro buvo vienas ir tas pats dalykas. 


Le Roy Ladurie vaizduoja Montejlu namus kaip lokalias vietas, kurios, 
taip sakant, „įrėmina“ ir socialinius santykius, ir fizinę erdvę. Tad kaimuo- 
se vešėjusios religinės erezijos buvo „labiausiai saugomos, šnibždamos tik 
pro domus durų apačią... ar dar geriau, užsidarius drėgnoje tvankybėje tarp 
keturių os:a/0 sienų“ (1978: 27). Ta lokali vieta ir socialža:, ir dėl žemo 
komunikacijos technologijų lygio buvo „žvelgianti į vidų 

Šiuolaikinis (vakarietiškas) šeimos namas, žinoma, vis dar yra lokali vieta, 
kur norma - artimi santykiai akis į akį. Tačiau esama ir ryškaus skirtumo 
nuo ikimoderniųjų laikų, nes keliais atžvilgiais dabartiniai namai yra toli- 
mos sąveikos terpė, nuo šeimos pasukti „į pasaulį . Pavyzdžiui, paprastai 
juose įrengtos savaime suprantamos komunikacijų technologijos: pašto dė- 
žutė laiškams ir laikraščiams“, telefonas (dabar dažnai prijungtas prie atsa- 
kiklio, padedančio bendrauti ir per nutolusį laiką, ir per nutolusią erdvę), 
radijas(ai), televizorius (vis dažniau prijungtas prie palydovinės lėkštės, ka- 
belinės sistemos ir vaizdo grotuvo). Turtingesniuose namuose, be to, gali- 
ma aptikti fakso aparatų, kompiuterių, modemais sujungtų su toli esančia 
darbo vieta, internetą ir pasaulinį tinklą, o švarko kišenėse ar lagaminėliuo- 
se — mobiliųjų telefonų ir pranešimų gaviklių. Šios komunikacijų techno- 
logijos — tai ryškiausi būdai, kuriais modernieji namai tampa santykių per 
atstumą terpėmis. Nors vyrauja ten gyvenančių santykiai, namai vis labiau 
atsiveria pasauliui: mūsų svetainės jau yra vietos, kur „globalumas susidu- 
ria su lokalumu“ (Morley 1992). 

Tačiau komunikacijų ir žiniasklaidos technologijų poveikis yra ne vie- 
nintelis būdas, kuriuo santykiai per atstumą ima nulemti lokalias namų 

vietas. Namams teikiamos komunalinės paslaugos, pavyzdžiui, elektra, mus 
„susieja“ su platesniais tinklais ir sistemomis ne tik fizine prasme: kasdienis 
mūsų gyvenimas tampa priklausomas nuo jas palaikančių „ekspertinių sis- 
temų“. Giddensas nurodo (1991: 135; 174), jog elektra iš pagrindų pakei- 
tė namų gyvenimo patirtį - suteikė galimybę „kolonizuoti naktį'7. Tačiau 
įprasti lūkesčiai būti aktyviems ir tamsos metu sykiu rodo, kad mes esame 
priklausomi nuo moderniosios specialistų sistemos, susijusios su elektros 
gaminimu ir paskirstymu; tai išryškėja nutrūkus elektros srovei — paraly- 
žiuojamas darbas, ypač naudojančių kompiuterius. 

Galiausiai būdas, kokiu namai „yra“ mūsų nuosavybė — per paskolas ir 
nekilnojamojo turto įkeitimą, — mus susieja su globaline finansų sistema, 
kurios poveikis labai aiškiai juntamas kasdieniame gyvenime, ypač svyruo- 
jant — kartais labai smarkiai - palūkanų normoms. Šį „fantasmagorišką“ 
modernių lokalių vietų pobūdį galime įvertinti ir ekonominėmis santykių 
per atstumą formomis: juk mūsų santykiai su pasauline rinkos sistema — 
per „vietinius“ bankų filialus, tvarkančius įkaitines paskolas, — išties nėra 
regimi namų aplinkoje. Tačiau jų poveikis yra tikrai juntamas: tarkime, 
devintajame dešimtmetyje Jungtinėje Karalystėje dėl ryškių poslinkių na- 
mų rinkoje kai kas į namus ėmė žiūrėti veikiau kaip į pelningus prekybi- 
nius objektus, kiti kaip į neigiamos maržos „spąstus“, ribojančius mobilu- 
mą, nei tiesiog kaip į gyvenamuosius būstus. 

Svarbi yra samprata, jog mūsų namai yra terpės, kuriose juntama globa- 
lizacija. Tačiau, žinoma, esama kitų modernių lokalių vietų, kurioms ne- 
įmanoma rasti tikslių atitikmenų ikimoderniais laikais: prisiminkite 1 sky- 
riuje aptartus oro uostus ar televizijos studijas, degalinės, pramogų ar 
prekybos centrus. Visos šios modernios lokalios vietos knibždėte knibžda 
santykių per atstumą. Įprasti mūsų gyvenamos aplinkos aspektai, dažnai 
mūsų patiriamo „lokalumo“ elementai jau nėra vienareikšmiškai „lokalūs“. 
Šios modernios lokalios vietos išreiškia socialinės veiklos atsisaistymą (di- 
sembedding) nuo esamos aplinkos. 


Atsisaistymas 
„Atsisaistymas“, pasak Giddenso, yra „socialinių santykių „iškėlimas“ iš 


vietinių sąveikos kontekstų ir jų pertvarkymas neapibrėžtomis laiko ir erd- 
vės trajektorijomis (1990: 21). Tai svarbi mintis norint suprasti savaimingai 

globalizuojantį modernybės pobūdį. Giddensas aptaria dviejų tipų „me- 
chanizmus“, kurie socialinius santykius išrauna iš lokalių vietų: „simboli- 
nius ženklus“ ir „ekspertines sistemas“. Aš trumpai juos apibendrinsiu, o 
paskui aptarsiu, kaip visos jo vadinamos „abstrakčios sistemos“ nusako bū- 
dą suvokti globaliosios modernybės kultūrinį būvį ir fenomenologiją. 

Pasak Giddenso, „simboliniai ženklai yra mainų priemonės, turinčios 
standartinę vertę, ir todėl jais galima keistis daugybėje kontekstų“ (1991: 
18; 37). Akivaizdžiausias Giddenso pateiktas pavyzdys — pinigai. Pinigai 
yra priemonė socialiniams (ekonominiams) santykiams iškelti iš laiko ir 
erdvės lemiamų lokalių vietų. Wagnerio (1994: 26) manymu, tai „prototi- 
pinė priemonė sąveikos grandinėms prailginti : kaip abstrakti standartinės 
vertės mainų sistema ji sudaro galimybę mainų santykiams veikti už loka- 
lios vietos, o kaip kredito priemonė — simbolizuoja laiko atidėjimo būdą, 
leidžiantį mainų santykiams peršokti laiko tarpsnius. Giddensas, be abejo, 
pripažįsta pinigus buvus ir ikimoderniose visuomenėse, tačiau jų forma 
buvusi gana netobula - monetos“. Tik atsiradus „tikriems pinigams“, jie 
tapo tikrais abstrakčiais ženklais, nūdienos ekonomikoje „nepriklausomais 
nuo priemonių, kuriomis jie išreiškiami, ir įgyjančiais grynos informacijos 
formą, pateikiamą kaip kompiuterio išspausdinti skaičiai“ (1990: 25). 

Suprasti, kuo skiriasi moderniosios ir ikimoderniosios pinigų ekono- 
mikos, galima iš aprašytų sunkumų, kuriuos patirdavo viduramžių keliau- 
tojas, norėdamas išsikeisti vietinės valiutos. Nors keitimo sąskaitos Euro- 
poje buvo naudojamos bent jau nuo XIII a., nebuvo garantijos, kad jos bus 
priimamos visuose net vienos šalies miestuose. Apie 1458 metus William- 
sas Wey'us, keliaujantis į Jeruzalę, patarė kitiems pasiimti „Tūro, Kretos ir 
Modenos monetų“ atsargą, be to, visur vartojamų venecijietiškų monetų, 
buvusių kone tarptautine Viduržemio jūros valiuta“ (Sumption 1975: 206). 
Palyginti paprastas ir greitas šiuolaikinės valiutos keitimas keliaujant — ypač 
tarptautinėmis mokėjimo kortelėmis — tiesiog stebėtinas. Ir tai liudija ne 
tik tarptautinės kapitalistinės rinkos plėtrą, bet, kaip pažymi Giddensas 
(1990: 24), ir valstybės, kaip vertės garanto, vaidmenį bankininkystėje. Tad 
„tikrieji pinigai atsiranda drauge su modernia nacionalinių valstybių siste- 
ma ir iškart tampa „tarptautiniai“. Implikacijos, remiančios argumentą, 
kad modernybė savaimingai globalizuoja, yra akivaizdžios. 

„Ekspertinės sistemos“ taip pat suskliaudžia laiką ir erdvę, „pateikda- 
mos techninių žinių, kurios yra svarios nepriklausomai nuo jas vartojančių 
specialistų ir klientų“ (Giddens 1991: 18; 3/). Čia socialinių santykių „iš- 

kėlimą“ iš lokalios aplinkos laiduoja tai, kad oficialiai įtvirtinta kompeten- 
cija sistemingai įsiterpia į kasdienį gyvenimą. Pasak Giddenso, toks kasdie- 
nis darbas kaip automobilio vairavimas reiškia, jog „pasitikėjimo santykiai 
perkelti į daugelį ekspertinių sistemų — automobilio projektavimo bei ga- 
mybos technologijos, eismo valdymo sistemos ir taip toliau. Šiuolaikinių 
žmonių įprastinė sąveika su tomis specialistų sistemomis rodo socialinių 
santykių „nusitiesimą“, nes mes veikiau susiliečiame su abstrakčia sistema, 
įkūnijančia technines žinias, nei su konkrečiu personalu, sukonstravusiu 
mūsų automobilį, ar tais, kurie kūrė kompiuterizuotas eismo srautų pro- 
gramas. 

Ekspertinės sistemos „modernybės sąlygomis persmelkia beveik visus 
socialinio gyvenimo aspektus — turime galvoje mūsų valgomą maistą, ge- 
riamus vaistus, pastatus, kuriuose gyvename...“ (1991: 18; 31). Iš uesų mo- 
dernybės būvis yra toks, kad nė vienas mūsų neišmanome daugelio sričių, 
nulemiančių kasdienį mūsų gyvenimą: „patys ekspertai didžiąją laiko dalį 
nėra specialistai“ (1991: 138; 177-8). Šis įprastinis poreikis pasitikėti ofi- 
cialiai įtvirtinta kompetencija yra dar vienas būdas modernybės skatina- 
mam atsisaistymui suvokti. Giddensas dar teigia (1991: 137-8; 177), Jog 
ekspertinės sistemos, palyginti su ikimoderniais vietinio kasdienio gyveni- 
mo modeliais, „dekvalifikuoja“ - menkina darbo įgūdžių svarbą: 


Ikimoderniose visuomenėse, kur kas labiau sutelktose į vietinį gyvenimą, visi žmonės 
išsiugdydavo daug jų kasdieniam gyvenimui reikalingų įgūdžių ir „lokalinio žinojimo“ 
tipų, kaip juos traktuoja Geertzas... Tačiau plečiantis abstrakčioms sistemoms, kasdie- 
nio gyvenimo sąlygos keičiamos ir pertvarkomos daug didesniais laiko ir erdvės tarps- 
niais; tokie atsisaistymo procesai yra netekties procesai. 


Tačiau Giddensas nenori, kad šią „netektį mes suprastume taip, kaip 
ją supranta „kairioji“ modernybės kultūros kritika?. Jis pripažįsta, jog dar- 
bo įgūdžių svarbos menkėjimas yra „asmenybės tapatumo susvetimėjimo ir 
eižėjimo reiškinys“. Tačiau jis tvirtina, jog tai įvyko ne dėl to, kad valdžia iš 
vienos socialinės grupės perėjo kitai; valdžios netektis veikiau suprantama 
kaip kadaise daugelio neprofesionalų turėtų įgūdžių bei žinių „išsisijoji- 
mas“ į abstrakčias sistemas, kurių „niekas tiesiogiai nevaldo“.!* 

Dabar jau bus aišku, kad, Giddenso nuomone, „abstrakčių sistemų“ 
atsisiejimas yra pagrindinė priemonė socialiniams santykiams (globaliai) 
pertempti per laiką-erdvę. Jei iš to norėtume nustatyti ašinį globaliosios 
modernios epochos principą, kiltų pagunda pasirinkti patį abstrakcijos 

principą - abstrahavimąsi nuo aplinkos ypatumų. Šitai galėtų paremti Gid- 
denso mintis atsisaistymo mechanizmus sieti su racionalizuotų 0rganizaci- 
jų formavimusi - jos laikomos esmine modernybės dinamiškumo išraiška 
ir „pajėgia lokalumą susieti su globalumu tradiciškesnėse visuomenėse ne- 
įsivaizduojamais būdais“ (1990: 20). Šiuo atžvilgiu globalioji modernybė 
vis labiau struktūrina socialinę būtį — išplinta racionalizuotų organizacijų 
tinklai, kurie vietinius mūsų gyvenamus pasaulius neišvengiamai atveria 
tolimiems — galiausiai globaliems — poveikiams. 

Abstrakcijos principas pradeda dar vieną svarbią Giddenso temą: - „pasi- 
tikėjimo“ reikšmę modernybėje. Čia pasitikėjimas yra konceptualiai susijęs su 
laiko ir erdvės nutolinimu ir atsaistymu, nes, pasak Giddenso, „nebūtų jokio 
reikalo pasitikėti tuo, kieno veikla yra visąlaik regima... arba pasitikėti siste- 
momis, kurių veikimas visiškai suprantamas ir žinomas“ (1990: 33). Pasiti- 
kėjimas „tarpininkauja sąveikaujant su abstrakčiomis sistemomis, kurios ir 
šalina tradicinį turinį iš kasdienio gyvenimo, ir įtvirtina globalizuojančias 
įtakas“ (1991: 3; /2- išskirta mūsų). Giddensas turi galvoje, kad šiuolaiki- 
niai žmonės, nors gal ir nepasitiki visais sistemų, tarp kurių gyvena, aspektais 
(jie net gali labai įtariai žiūrėti į mokslinę kompetenciją, taikomą kai kurioms 
žmonių problemoms), savo kasdieniame gyvenime vis dėlto paprastai turi 
rodyti pasitikėjimą, nes beveik „nėra kitos išeities. Jis yra gana vaizdžiai pa- 
sakęs (1990: 90), kad daugelis žmonių sudaro „sandėrį su modernybe“ dėl 
pasitikėjimo, rodomo abstrakčioms sistemoms. Šis „sandėris“, „lemtas tam 
tikro pagarbos ir skeptiškumo, nusiraminimo ir baimės mišinio“, - tai būdas 
ištverti priverstinį kliovimąsi abstrakčiomis sistemomis. Tik atlikę „šuolį į 
tikėjimą“, išreiškiamą įprastiniu, nuolatiniu kliovimusi abstrakčiomis siste- 
momis, galime socialiai funkcionuoti, galime atsiduoti įprastiems darbams, 
laikydami juos „savaime suprantamais“, — vairuoti automobilį, banke apmo- 
kėti čekį, valgyti maistą iš prekybos centro, išsiųsti laišką. Vadinasi, abstrak- 
čios sistemos veikia, „mūsų lūkesčiams suteikdamos „garantijas“ įvairiu laiko 
ir erdvės atstumu“ (1990: 28). Jos mums užtikrina — užkirsdamos kelią ka- 
tastrofiškoms pačių sistemų nesėkmėms, o toks pavojus persekioja moderny- 
bę, - kad parduotuvėje visad bus maisto, kad pinigai, klajodami po kompiu- 
terizuotą kibernetinį informacijos sistemų pasaulį, nedings iš mūsų banko 
sąskaitų, nenuvertės ir nepraras ryšio su mumis, kad lėktuvas nenukris (maža 
tikimybė) iš dangaus. 

Turėdami galvoje abstrakcijos ir pasitikėjimo principus, galime suvok- 
ti, kaip Giddenso teiginiai apie globalizuojamąsias modernybės savybes, 

glaudžiai susiejami į platesnę socialinę analizę. Šias konkrečias globalizuo- 
jamąsias prasmes sunku išskirti nepažeidžiant Giddenso teorijos sudėtin- 
gumo. Tačiau norint suprasti sudėtingą susisaistymą, būtų pravartu pakal- 
bėti apie tai, ką mes vadiname pagrindine atsaistymo varomąja jėga. O tai 
yra idėja apie lokalių vietovių pokytį. 


Kultūrinis atsisaistymas: vietinės patirties globalizavimas 


1 skyriuje įrodinėjau, jog sudėtingo susisaistymo negalima aiškinti vien 
padidėjusiu mobilumu ar net elektroninių tinklų „kvazimobilumu“ (ki- 
bernetinės erdvės mobilumu). Kad ir kokie įspūdingi šie laimėjimai, jie vis 
dar susiję su palyginti nedidele kultūrinės patirties apimtimi: „lokalus gy- 
venimas“, priešingai nei nusidriekęs tarp oro uostų ar kompiuterių termi- 
nalų „globalus gyvenimas“, faktiškai užima didžiumą laiko ir erdvės. To- 
kiam požiūriui aptarti viliojančios yra Giddenso analizės išdavos. 

Pirmiausia įdomu pažymėti, kaip Giddenso argumentai nukrcipia mus 
nuo akivaizdesnės atsaistymo prasmės — nuo tiesioginio žmonių iškėlimo iš 
jų gyvenamų vietovių. Tokia prasme šį terminą vartoja Wagneris (1994: 
56) nurodydamas „procesus, kuriems vykstant žmonės iškeldinami iš jiems 
tapatumą teikiančių socialinių terpių ... tarkime, per priverstinę migraciją 
po karo...“ Modernybė, žinoma, iš tiesų žmones šitaip „perkelia , sukelda- 
ma, vaizdžiais Marshallo Bermano žodžiais, „didžiulius demografinius per- 
versmus, atkirsdama žmones nuo jų protėvių arealų, nublokšdama per pa- 
saulį į naujus gyvenimus (1983: 16). 

Nors Giddensas aiškiai pripažįsta tokio pobūdžio perkėlimą, tačiau sa- 
kydamas, jog modernybė „nukeldina“ (1990: 140), jis turi galvoje procesą, 
kuris paverčia vietoves „fantasmagoriškomis“, persmelktomis vaiduokliškų 
tolimų įtakų. Nepaisant vykstančio moderniame pasaulyje masiško gyven- 
tojų judėjimo, „kiekvienas, - sako Giddensas (1991: 187; 240), - vis dar 
gyvena vietos gyvenimą, o kūno suvaržymai garantuoja, kad visi individai 
visą laiką lokalizuoti laike ir erdvėje“. Tačiau šis „lokalumas“, — o tai, man 
rodos, yra ryškus Giddenso požiūrio į globalizaciją bruožas, - modernybė- 
je iš esmės kitoks nei ikimodernybės vietovės. Pasikeičia globaliajame mo- 
derniame pasaulyje vyraujantis kasdienis gyvenimas: į mūsų lokaliai išsi- 
dėsčiusius gyvenamus pasaulius nepaliaujamai skverbiasi tolimi įvykiai, 
santykiai ir procesai. 

Tačiau dera pridurti, jog Giddenso formuluotės labiausiai remiasi socia- 
line sritimi, o ne kultūros analize. 1 skyriuje pažymėjau, kad jo nuoroda į 
globalizacijos „kultūrinį matmenį“ faktiškai kreipia į „kultūros technologi- 
jas“. Už tokį akivaizdų kultūros reikšmės nepaisymą — ar bent nepakankamą 
jos iškėlimą — Giddensas buvo plačiai kritikuojamas (Featherstone 1995; 145; 
Robertson 1992: 145; Thrift 1996: 55). Tai keista, nes, kaip pripažįsta Nige- 
lis Thriftas, „galų gale Giddensas nuolat remiasi simboliniais šaltiniais, teks- 
tais, asmenybėmis ir panašiais dalykais, kurie yra pati kultūros esmė“. Nepai- 
sant to, ir Thriftas teigia Giddensą turint „nedidelę kultūros nuovoką", o ir 
ta pati esanti „stebėtinai asmeniška“ (1996: 55). Thriftas, matyt, turi galvoje 
Giddenso nenorą, analizuojant socialines institucines kultūrinės patirties ter- 
pes, imtis giluminio hermeneutinio ar psichoanalitinio šios patirties nagrinė- 
jimo. Į šį aspektą yra atkreipęs dėmesį ir Ianas Craibas (1992: 178 ir kiti). 

Kad ir kaip ten būtų, aišku viena — sąvoka „atsaistymas“ gali būti pasitelk- 
ta kultūros srityje sėkmingiau, negu tai darė Giddensas. Tarkime, Grahamas 
Murdockas nurodo (1993: 529), jog informacijos ir komunikacijos sistemos 
atrodo esančios akivaizdūs atsaistymo mechanizmų pavyzdžiai, bet Gidden- 
sas į jas visai nekreipia dėmesio. Iš tiesų į formaliąją jo analizę sunkoka įterp- 
ti, pavyzdžiui, televiziją. Kaip ją suvokti? Gal dėl apibendrinančios formalių- 
jų televizijos įvaizdinimų „vartosenos“ ją reikėtų laikyti simboliniu ženklu, o 
gal, atkreipus dėmesį į jos technologiją ir institucinę sandarą, — ekspertine 
sistema? Nei viena, nei kita lyg ir neaprėpia televizijos, kaip globalizuojančios 
kultūros formos, esmės. Tačiau bendresnė mintis, kad televizija atitraukia 
patirtį iš vietinių terpių, yra gana akivaizdi ir įtikinama. 

Negalima sakyti, kad Giddensui nepavyko suvokti tarpininkaujamos 
patirties reikšmės globalizacijai; išties vienoje vietoje jis netgi teigia (gal 
skubotai), jog šiuolaikinės globalizacijos pradžia yra „pirmoji sėkminga pa- 
lydovinė transliacija“ (1994a: 80). 5 skyriuje pamatysime, kaip įžvalgiai jis 
analizuoja tarpininkaujamą modernybės patirtį. Nepaisant to, jo analizės 
visuma yra gana programinė (Silverstone 1994: 7), stokoja „sodraus apra- 
šymo"“, rodančio sudėtingus būdus, kuriais tokia tarpininkaujama patirtis 
įsiskverbia į kasdienį vietinį gyvenimą ir jį keičia. 

Tačiau turint galvoje Giddenso analitinio projekto mastą, vargu ar šias 
pastabas galima laikyti griežta kritika. Analizuodamas giluminės globali- 
zuojamosios modernybės struktūras, jis pateikia ne tiesioginę kultūros ana- 
lizę'!, o konceptualias gaires, kurios tikrai yra „palankios kultūrai“, tad aiš- 
kinant kultūrinę patirtį jas galima plėtoti ir taikyti. 

ĮTARTINA GLOBALIOJI MODERNYBĖ 


Giddensas turbūt yra įtakingiausias šalininkas požiūrio, kad globaliza- 
cija yra globalus modernybės pratęsimas, todel čia apie jį taip daug kalba- 
ma. Nepaisant galinčių kilti dvejonių dėl siūlomos istorinės periodizacijos, 
jo darbai rodo, kad išskirtiniai socialinių bei kultūrinių modernybės formų 
bruožai — laiko atskyrimas nuo erdvės ir atsaistymo dinamiškumas - įtiki- 
namai aiškina šiuolaikinius sudėtingo susisaistymo reiškinius. Vis dėlto dar 
daug kas kelia įtarimą dėl globaliosios modernybės kategorijos, tad šioje 
dalyje norėčiau panagrinėti kai kuriuos įtarimus, pradėdamas nuo tų, kurie 
atsiskleidžia tiesioginėje Giddenso varianto kritikoje. 

Kai kurios problemos ir trūkumai, išryškėję Giddenso požiūryje į moder- 
nybę, jau buvo minėti. Tai tendencija perėjimą iš ikimoderniųjų laikų į mo- 
dernybę vaizduoti kaip pernelyg ryškų lūžį; gana paviršutiniška, „plona“ kul- 
tūros traktuotė, nepaisant jai pripažįstamos svarbos. Dar būtų galima pridėti 
išsakytą kritiką dėl tyrinėjimų programiškumo ir jo nulemtų teorinių spra- 
gų: čia svarbiausia yra negebėjimas nustatyti, kaip konkrečiai laiko atitolinimo 
nuo erdvės metaanalizė (modernybės „lengvinančios sąlygos“ (1990: 63)) 
siejasi su labiau tradicine socialinių modernybės institucijų analize (Robert- 
son 1992: 144). Tačiau mes galime atskirti šias konkrečias Giddenso požiūrį 
kritikuojančias nuomones nuo bendresnių su modernybe susijusių proble- 
mų, kurias jis, galima sakyti, savotiškai simbolizuoja. 

Bendroji šios kritikos esmė ta, kad modernybės kategorija ideologiniu 
ir politiniu atžvilgiu yra vienaip ar kitaip įtartina, nes arba (a) neapima 
globalinių dominavimo santykių ir būdingo globalizacijos procesui „neto- 
lygumo“, arba (b) yra vakarietiškai įcentruota, jai būdinga (c) universali- 
zuoti. Šios kritinės pozicijos yra glaudžiai susiję, ir visose glūdi dalis tiesos. 
Tačiau, mano nuomone, nė viena iš jų nepateikia klausimų, į kuriuos ne- 
būtų galima atsakyti, remiantis bendra modernybės „pasaulėžiūra“, todėl 
nė viena ir nėra pragaištinga sudėtingo susisaistymo, suvokiamo kaip glo- 
balioji modernybė, konceptualizavimui. 


Nesubalansuota modernybės dialektika 


Pirmoji klausimų grupė gali būti aiškinama tiesiogiai remiantis Gid- 
denso dėstymu. Vargu ar Giddensą galima kaltinti, esą jis nepaisąs galios 

santykių. Vis dėlto, nors jis keliose vietose ir užsimena apie globalizacijos 
proceso netolygumą (1990: 175; 1994a: 81), išlieka įtarimas, kad savo po- 
žiūrio į šią problemą jis taip ir neišplėtojo. Tai nėra koks nors šiurkštus 
kaltinimas, kokius mėgdavo kai kurie marksistinės pakraipos kritikai, aiš- 
kinę, jog kalbos apie modernybę neišvengiamai nustelbia reikšmingesnę kla- 
sinių santykių tikrovę (šio kaltinimo atitikmuo įžvelgiamas, gvildenant Pir- 
mojo ir Trečiojo pasaulių santykius). Klausimas veikiau yra toks: kaip 
apskritai globaliosios modernybės atžvilgiu teoriškai suvokiamas „globalu- 
mo“ dinamikos ir „lokalios“ galios priešinimas. Giddensas atkakliai tvirti- 
na, jog į tai reikia žiūrėti kaip į dialektinį procesą, kuriame „globalinis mo- 
dernybės išplitimas [reiškia] nenutrūkstamą ... vietinių aplinkybių kaitos 
ir vietinių įsipareigojimų ryšį“ (1991: 21-2; 35). Todėl tarp globalizacijos 
„atsaistančių jėgų“ Ir įvairiose vietovėse atsirandančių besipriešinančių „įsi- 
tvirtinimo jėgų“ nesiliauja įtampa. 

Šiuo atžvilgiu Giddenso nuostatoje galima įžvelgti du principinius da- 
lykus. Pirma, kaip jau buvo minėta, jis, priešingai neomarksistiniams „su- 
svetimėjimo teoretikams“ ar „masinės visuomenės“ kritikams, teigia, jog 
modernybė nebūtinai menkina tikrąjį ar įsivaizduojamą bejėgiškumą. Iš- 
ties, jo nuomone, nepaisant tokių reiškinių kaip darbo įgūdžių svarbos su- 
mažėjimas, mes apskritai turime kur kas daugiau galios tvarkyti savo gyve- 
nimus nei ikimodernių visuomenių žmonės (1991: 192; 245). Antra, jo 
dialektinė galios santykių formuluotė išryškina esmišką „veikėjo ir struktū- 
ros“ santykių refleksyvumą — šitai labiau apibendrintai jis vadina „kontro- 
lės socialinėse sistemose dialektika“ (1984: 16). Tad jis nuolat pabrėžia 
vietinių atsveriančių jėgų priešinimąsi ekspropriacinei globaliosios moderny- 
bės prigimčiai. Su „dekvalifikavimu“ vyksta perkvalifikavimas, su „atsaisty- 
mu“ vyksta ir „persaistymas“. Giddensas pateikia pavyzdį iš statybų srities: 


Tie patys procesai, kurie skatina griauti senesnius miesto rajonus ir juos pakeisti daugia- 
aukščiais įstaigų pastatais bei dangoraižiais, dažnai sudaro galimybę kitus rajonus pa- 
keisti vidurinės klasės gyvenamaisiais kvartalais ir atkurti vietovę. Nors dažnai aukšti, 
šalti, susispietę miesto centro pastatai įsivaizduojami kaip modernybės peizažo įsikūni- 
jimas, šitaip manyti klaidinga. Centrui lygiai taip pat būdinga palyginti nedidelių, ne- 
oficialių vietovių atkūrimas (1990: 142). 


Man rodos, jog Giddenso dėstyme galios problemos esmė — kaip šis 
dialektinis principas suderinimas su, apskritai kalbant, 2epastovia sąveikau- 


Jančių jėgų pusiausvyra. 

Viena vertus, kultūros požiūriu Giddensas teisus teigdamas, jog į mo- 
dernybę negalima žvelgti kaip į vien mases telkiančią ir nuasmeninančią 
jėgą. Juk pati kultūrinės veiklos idėja reiškia gebėjimą prasmę bei tapatumą 
aktyviai taikyti aplinkybėse, kurios, perfrazuojant Marxą, „nėra mūsų pa- 
čių pasirinktos“. Šiuo atžvilgiu Giddensas laikosi Marshallo Bermano po- 
žiūrio į modernybės kultūrinę dialektiką: nepaliaujamos pastangos įsitvir- 
tinti, „persisaistyti rodo žmonių norą „moderniame pasaulyje jaustis kaip 
namuose“ (Berman 1983). Ir tai nėra vien žmogaus dvasios gajumo de- 
monstravimas, o veikiau pripažinimas, kad žmogaus refleksyvumo jėga yra 
iš tikrųjų būdinga moderniosios kultūros būviui. Taip yra todėl, kad mo- 
dernybės laikais žmonės nuolat reiškia teises į savo biografijas — orientuo- 
damiesi į ateitį ir „imdami ją į savo rankas“, — tad tvyro nuolatinė dinamiš- 
ka įtampa tarp sąlygų, kuriose žmonės atsiduria, ir galimybių, kurių jie 
trokšta. 

Kita vertus, dialektinių jėgų pusiausvyra yra kur kas nepastovesnė, nei 
Giddensas linkęs pripažinti. Ten, kur jis mato vietinio naujo įsitvirtinimo 
ištakas — kaip pavyzdyje (gal ne visai vykusiame dėl jo klasinių konotacijų) 
apleistus miesto rajonus paverčiant vidurinės klasės gyvenamaisiais kvarta- 
lais, - kiti įžiūri visuotinę nusavinančių globalizuojančių jėgų apraišką. Tar- 
kime, Lashas ir Urry (1994: 18) pateikia pavyzdį, kaip didžiuosiuose Jung- 


tinių Valstijų miestuose tuštėja „juodųjų getai : 


Iš gerų dingsta institucijos. Daugelis ekonominio valdymo institucijų išsikelia. Visokio 
pobūdžio prekyvietės, tarp jų darbo biržos, mažos krautuvėlės ant garvės kampo, piceri- 
jos, sporto prekių parduotuvės, banko filialai išnyksta. Taip par ir hierarchijos, didžio- 
sioms gamykloms persikėlus toliau užmiesčių. Silpnėja valstybinė valdžia [ir jos) aki- 
vaizda narkomanų gydymo klinikose, bibliotekose, dortuojamose mokyklose, dingsta 
socialinės apsaugos darbuotojai, skirstantys papildomas pašalpas. 


Būtų galima sakyti, jog čia Giddensas ir Lashas su Urry u tiesiog žiūri 
skirtingomis kryptimis. Gali vykti abu procesai, o nykus apleistus miesto 
rajonus ištuštinančio nežaboto kapitalizmo paveikslas ar optimiškesnis mies- 
to atsinaujinimo vaizdas yra tiesiog pavieniai pavyzdžiai, ištraukiami iš ben- 
dro proceso skirtingose laiko-erdvės vietose. Bet net ir tokiu atveju sunku 
atsikratyti įspūdžio, kad Giddensas piešia pernelyg rožinį vaizdą. Globalio- 
ji modernybė gal iš esmės yra dialektiška, bet savo gerąsias ir „blogąsias“ 
ypatybes ji paskirsto pagal gerai žinomus įsigalėjusio socialinio pasidaliji- 
mo linijas (Massey 1994), o pasipriešinimo šioms jėgoms ištekliai vietiniu 

lygiu negali būti prisišaukti vien teorinio tikėjimo kupinais straipsniais. 
Bet kokiam kritiniam požiūriui svarbiausia yra pripažinti netolygų globali- 
zacijos pobūdį. Tačiau ar toks pripažinimas iš tiesų kompromituoja globa- 
liosios modernybės teoriją? Mano nuomone, ne. Be abejo, laiko atitolinimo 
nuo erdvės dinamiką mes turime suvokti tokių sudėtingų galios santykių 
kontekste, kurie globalizacijos procese kartais sustiprinami, kartais perfor- 
muojami (Robins 1997; Tomlinson 1997a) — tai iš tikrųjų ir yra vadina- 
mojo „sudėtingo susisaistymo“ dalis. Tačiau toks pripažinimas jokiu būdu 
nepakerta pagrindinio argumento, kad sudėtingas susisaistymas yra mo- 
dernybės pasekmė. Įtarumas dėl modernybės kategorijos kyla turbūt tada, 
kai šitokia kritika pereina į kitokią. 


Vakarietiškas šališkumas, 
teorinis dualizmas ir daugialypės modernybės 


Modernybė dažniausiai kaltinama tuo, kad taikoma vakarietiškai socia- 
linei bei kultūrinei patirčiai ir todėl į globalų aktualumą pretenduoja tik 
įžūliai teigdama, jog ši atskira atkarpa yra bendras žmonijos istorijos eta- 
pas. Tokia kritika gana sudėtinga. Jai priklauso teiginys, kad modernybės 
istorinės šaknys yra Vakaruose, ir jos kilmės vieta paaiškina, kodėl Vakarai 
iškilo kaip vyraujanti globalinė politinė ir ekonominė galia, o galia savo 
ruožtu įtvirtino tokią diskursyvinę padėtį, kuri sudaro sąlygas Vakarams 
savąją ypatingą kultūrinę raidą ir gyvenimo būdą skelbti esant visuotinai 
reikšmingą. 

Populiariai kalbant, aiškinama, jog globalizacijos teorija prilygstanti „va- 
karietinimo teorijai, tik kitu pavadinimu“ (Nederveen Pieterse 1995: 47). 
Kitame skyriuje smulkiau aptarsiu „vakarietinimą“ kaip kultūrinio 1mpe- 
rializmo formą. O dabar norėčiau plačiau pateikti porą minčių apie „Vaka- 
rų“ sąvokos siejimą su modernybės kategorija. 

Pirmoji mintis ta, kad iškeliant paprastą modernybės ir „tradicijos“ du- 
alizmą vakarietiškai patirčiai suteikiama diskursyvinė privilegija. Teigia- 
ma, jog modernybė istorijos bėgyje išstumia tradiciją ir pirmiausia susi- 
klosto Europoje bei reikšmingose europinės kolonijinės ekspansijos vietose, 
akivaizdžiausiai - Jungtinėse Valstijose. Tad tradicijos ir modernybės dua- 
lizmas tampa vieninteliu ir visuotiniu pasakojimu apie žmogaus raidą ir 
suteikia Vakarams istorijos avangardo vaidmenį. Šis dualizmas ne tik užgo- 

žia kitas nevakarietiškas istorijas — jį iš istorinio aprašymo galima subtiliai 
perkelti prie dabartinių kultūros ypatumų: modernybė laikoma kultūrine 
Vakarų savastimi, o tradicija nusakoma „kitų“ kultūros stoka. Tokio po- 
būdžio ideologinės žaismės locus classicus yra „modernizacijos teorija“, iš- 
plėtota šeštojo ir septintojo dešimtmečių raidos sociologijoje Šiaurės Ame- 
rikoje, kuri neišsivysčiusių visuomenių „problemą“ laiko endogenine: ji 
vaizduojama kaip prigimtinė stoka (McClelland 1961) arba kaip kliūtys 
„raidos etapams“ į „intensyvaus masinio vartojimo epochą“ (Rostow 1960). 
Kyla įtarimas, kad nors visapusiškai sukritikuotas (Frank 1969; Webster 
1984) ideologinis modernizacijos teorijos kryptingumas vėl išryškėja jau 
globalizacijos teorijoje (Nederveen Pieterse 1995). 

Kitu būdu - lygindamas tradicijos ir modernybės porą su „Rytų ir Va- 
karų“ dualizmu - šitai suformulavo Edwardas Saidas savo išgarbintoje orien- 
talizmo kritikoje (Said 1985). Tas pats įtarimas, kuris krinta ant „rytų“ 
kategorijos — tai neigiama pusė, Vakarų „blogasis atitikmuo“, - krinta ir 
ant „tradicijos“. „Tradicinių visuomenių“ kategorija istoriškai susiklosčiu- 
sių kultūrinių skirtingumų įvairovę sukiša į paprastą binarizmą, kuris tą 
įvairovę homogenizuoja, pažemina ir nutildo priešpriešindamas ją vienin- 
telei, tokiai pat homogenizuotai pagrindinei modernybės (vakarietiškos) 
kategorijai. 

Tokia kritika ne iš piršto laužta. Kadangi paprasta „tradicinės visuome- 
nės“ sąvoka lengva diskursyviai manipuliuoti, verčiau šio termino vengti ir 
vartoti neutralią „ikimodernybės“ kategoriją — aš čia taip ir bandau daryti, — 
kai norima nusakyti socialinių ir kultūros formų įvairovę, buvusią prieš 
moderniąją epochą. Tačiau už modernybės ir tradicijos dualizmo kritikos 
glūdi bendresnis teorinis nepasitikėjimas dualistine mąstysena. 

Pavyzdžiui, apie tai rašo Barbara Adam: „Dualizmais ... mes negalime 
nagrinėti kompleksiškumo, potekstės, vienalaikiškumo ir laikiškumo. Du- 
alizmai statiški ir tiesiniai; savitus, įsikūnijusius ir įsišaknijusius procesus 
jie nustato ir apibendrina belaike, ištraukta iš konteksto forma“ (Adam 
1996: 141). Adam itin pabrėžia, jog „teorijos dvinariuose koduose“ yra 
„esmiškai netinkamos globalizuotai tikrovei suvokti, kur viskas su viskuo 
susiję... pasaulis apraizgytas informacijos, transporto, finansinio kapitalo 
bei industrinės technologijos tinklų“ - žodžiu, netinkamos sudėtingam su- 
sisaistymui suvokti. Retas bandys užginčyti tokį bendrą teorinį pastebėji- 
mą, tačiau mes turime eiti toliau, kad suprastume, kaip tokia kritika įgelia 


modernybės kategorijai. 

Iš tikrųjų ji įgelia :žA ten, kur modernybė kuriama dvinarės opozicijos 
vienam aiškiam „kitam“ pagrindu. Toks yra „tradicijos ir modernybės“ 
atvejis, bet ar tai taikytina tokiam epochiniam pokyčiui, kurį aprašėme 
šiame skyriuje? Nebūtinai. Juk pagrindiniams laiko atitolinimo nuo erd- 
vės ir panašiems principams, tegul jiems ir pripažįstant vakarietišką kil- 
mę, nebūdingas binarizmas. Šį esminį istorinį pokytį, įvykusį skirtingose 
kultūrose ir todėl skirtingose, daugialypėse dabar gyvuojančios moderny- 
bės formose, puikiausiai galima aiškintis neužtemdant įvairių priešisto- 
rių, įvairių „kelių į ir per modernybę“ (Therborn 1995a, b; Garcia Canc- 
lini 1995). 

Vadinasi, visuomet esama, Mike'o Featherstone'o žodžiais tariant, „glo- 
balių modernybių“. Feathersone'as tai teigia, įtikinamai kritikuodamas Va- 
karais grindžiamas modernybės teorijas (1995: 145 ir kiti) ir iškeldamas 
būtinumą modernybę suvokti ir kaip erdvės, ir kaip laiko kategoriją. Jis 
kritikuoja Giddensą (drauge su Habermasu) už negebėjimą to pripažinti, o 
kaip tik tai prielaidauja būtiną pliuralizmą, kuris kreipia ne tik į aukščiau 
aptartas ideologines problemas, bet ir į ryškias nevakarietiškos modernybės 
formas, regimas, pavyzdžiui, Japonijoje. Vėlgi, tai pagrįsta kritika, jog dau- 
guma modernybės variantų yra vakarietiški. Tačiau ar tai kelia grėsmę pa- 
čiai globaliosios modernybės kategorijai? Ar modernybės variantai sumen- 
kina pagrindinio epochinio pokyčio idėją? Nemanau. Nes dauginėje 
formuluotėje - modernybės — išsaugota šaknis „modern“ reiškia, jog visos 
pavienės istorijos vis dėlto remiasi bendru kontekstu. Jei ne, tai kam ap- 
skritai reikalingas terminas „modernus“? Kodėl nesivadovauti radikalesne, 
Miyoshi'o ir Harootuniano peršama mintimi, kad „pažyminį „modernus“ 
reikėtų laikyti Vakarams būdingu regioniniu terminu“ (Miyoshi and Ha- 
rootunian 1989, cituota Featherstone 1995: 147)? 

Manau, atsakymas paprasčiausiai būtų tas, kad svarūs sociologiniai 
bei istoriniai požymiai byloja prieš tokį reikšmės keitimo ė/an*. Svar- 
biausias, esminis struktūrinis virsmas, kurį Giddensas aprašė pirmiau- 
sia įvykus Europoje, nūdien aiškiai juntamas visose kitose visuomenė- 
se. Pripažinti skirtingas istorijas, terpes ir reakcijas į šį virsmą yra visai 
kas kita, negu neigti jį visur vykus. Todėl (pateiktas) terminas „globa- 
liosios modernybės“ tinkamai išsaugo visuotinės „modernumo“ kate- 
gorijos elementą. 


* Šuolis (pranc.). 

Globalioji modernybė ir nepasitikėjimas visuotinumu 


Taip aš prieinu prie paskutinės srities, kur įtariai žiūrima į modernybę, 
ją apskritai siejant su visuotinančiu diskursu. Į visuotines kategorijas dau- 
geliu atvejų žiūrima skeptiškai — ypač dėl postmodernizmo poveikio, — del 
neva jų susigretinimo su tokiais istoriniais „didžiaisiais pasakojimais“, ku- 
riems, kaip matėme, prieštarauja Martinas Albrow. Šioje srityje vyksta pai- 
ni diskusija, tad siūlau ją kiek supaprastinti dėmesį sutelkiant į vieną išpuolį. 

Politinis filosofas Johnas Gray'us yra griežtas globalizacijos kritikas. Ta 
kriuka daugiausia remiasi tuo, kad jis globalizaciją sieja su visuotinančio- 
mis, universalizuojančiomis modernynės savybėmis. Gray'us globalizaciją 
suvokia itin siaurai ir apibūdina ją kone kaip grynai ekonominį reiškinį: tai 
esanti „ydinga ir atavistinė modernybės forma — XIX a. angliškojo ir XX a. 
amerikietiškojo ekonominio individualizmo atmaina, - primetama visam 
pasauliui“ (Gray 1997: 183). Čia įdomiausia, kad Gray'us nesileidžia į įpras- 
tinę kairuolišką pasaulinio kapitalizmo kritiką. Iš tikrųjų politiniuose svars- 
tymuose jis laikosi konservatyviosios tradicijos, nors ir prieštaraujančios 
neoliberaliajam konservatorių politikos posūkiui. Taigi už Gray'aus išsa- 
komos globalizacijos kritikos glūdi ne paprasta prieštara pasauliniam kapi- 
talizmo plitimui, o platus kritinis požiūris į visuotinančią Šviečiamojo am- 
žiaus modernybės galią. Ši kritika susieja draugėn pasaulinį laisvosios rinkos 
kapitalizmą bei neoliberalizmą su daugeliu Šviečiamo amžiaus principų: 
humanizmu, tikėjimu neribota pažanga, gamtos įveika bei valdymu ir iš- 
ties „kairuolišku visuotinio išsilaisvinimo kosmopolitinėje civilizacijoje pro- 
jįektu (Gray 1997: 160). Tad vienas įdomus šios plačios kritikos padarinys 
tas, kad Gray'us vienu atokvėpiu gali kritikuoti tiek neoliberalų kapiraliz- 
mą, tiek marksistinę tradiciją, — kitaip tariant, pagrindinę prieštaros kapi- 
talizmui tradiciją. Jis mano, jog „visa šiuolaikinė politinė mąstysena yra 
Šviečiamojo projekto atmaina“, o visi tokie projektai „šiuo metu virto ak- 
lavietėmis“ (p. 161). 

Tad, Gray'aus atveju, siaura globalizacijos kaip neoliberalių ekonomi- 
nių principų išplitimo samprata iš tiesų yra tik dalis daug platesnės, besąly- 
giškos globaliosios modernybės kritikos, kuri nukreipta į visuotinančius 
Šviečiamojo amžiaus principus. Visuotinumą jis apibūdina kaip „vieną ne- 
naudingiausių ir net pavojingiausių vakarietiškos intelektualinės tradicijos 
aspektų... metafizinį tikėjimą, kad vietinės vakarietiškos vertybės yra sekti- 
nos visoms kitoms pasaulio kultūroms ir tautoms“. Jis teigia, kad šį „esminį“ 

kultūrinį visuotinumo principą galima įžvelgti „sokratiškame ištirto gyve- 
nimo projekte, krikščioniškame pasiaukojime išgelbėti visą žmoniją ir 
Šviečiamojo amžiaus pažangos projekte kurti visuotinę žmonių civiliza- 
ciją“ (p. 158). 

Gray'us visuotinumui prieštarauja dėl dviejų priežasčių. Pirmoji glūdi 
jo apibrėžime -visuotinumas laikomas neteisėtu vakarietiškų vertybių pri- 
metimu visoms kitoms globalioms kultūroms. Visuotinumas, kuriam jis 
čia prieštarauja, iš tiesų esąs tik ypatingas maskavimasis — dėjimasis — visuo- 
tinumu. Tai žinoma - nors ir veiksminga - kritikos strategija. Jos randama 
ne tik kultūrinio imperializmo ir vakarietinimo kritikoje, bet, pavyzdžiui, 
ir Marxo išplėtotoje ideologijų kritikoje, kur jis demaskuoja mistifikaciją, 
būdingą buržuazijos interesams, pateikiamiems kaip visuotini interesai. 
Gray'us savo ruožtu nurodo, jog kapitalistinė laisvoji rinka, kitaip nei ben- 
dra, visur paplitusi rinkos mainų sąvoka, yra nesenos Vakarų istorijos pro- 
dukras, tad pasaulinis jos išplitimas tik vaizduojamas kaip visuotinis. Tai 
mums primena, jog laisvos rinkos sistema nesanti neišvengiama visų eko- 
nomikų lemtis, o tik sąlygiškas istorinės raidos produktas. Viskas — priešin- 
gai Franciso Fukuyamos neohegelizmui — galėjo ir kitaip susiklostyti. 

Tokia prieštara visuotinumui - kaip maskavimuisi — yra visiškai pagrįs- 
ta, tačiau globaliosios modernybės teorijai ji neiškelia jokių problemų, ku- 
rių nebūtų galima nagrinėti pasitelkus ankstesniame skirsnyje aptartas dau- 
gines formuluotes. Gray'us visuotinumui prieštarauja ir dėl kitos, rimtesnės 
priežasties. Jo manymu, tarp „modernios visuotinės civilizacijos suprati- 
mo“ ir žmonių kultūrinio gyvenimo palaikymo esama vidinės įtampos. Štai 
kaip jis tai nusako: 


Žmogaus polinkis kurtis įvairias kultūras ir įvairius gyvenimo būdus, matyt, yra visuo- 
tinis ir pirmapradis. Tačiau visuotinės žmonių civilizacijos idėja, reiškiama Condorcet, 
J. S. Millo, Marxo ir Rorty, kultūrinius skirtingumus yra priversta traktuoti kaip laiki- 
nus ar epifenomenalius, kaip praeinantį etapą žmonių giminės istorijoje (Gray, 1997: 


177). 


Tad visuotinumas, kaip plataus masto kultūrinis politinis projektas, yra 
smerktinas dėl jo tariamos prieštaros pačiai „kultūrai“, kuri šioje samprato- 
je grindžiama skirtingumu. Todėl kultūra kaip „gyvenimo būdas“ suvokia- 
ma — esmiškai daugiskaitoje — esanti lokali, savita, susijusi su vieta bei ją 
išreiškianti ir panašiai, o visuotinumas yra peiktinas dėl to, kad jis grasina 
pakirsti šį „natūralų“ įvairių gyvenimo būdų daugį. 

Šitokiuose argumentuose esama kelių akivaizdžių problemų, be to, aiš- 
kus prieštaravimas puolant visuotinančią mintį remtis „visuotiniu polin- 
kiu“ kurti kultūrinį skirtingumą. Bet aš norėčiau sutelkti dėmesį į pagrin- 
dinį Gray'aus argumentą prieš modernybės visuotinumą, kad visuotinumas 
esąs įtampos su kultūros palaikymu principas. Tai būtų teisinga tiktai tuo- 
met, jei kultūra savaimingai ir iš esmės remtųsi skirtingumu. 

Ber ar taip yra? Nemanau. Išties iš ankstesnio skyriaus argumentų iš- 
plaukia mintis, jog kultūra sietina su skirtingumu +/k sąlyginai ir nebūtinai. 
Pirmutinė kultūros priedermė ne nustatyti ir išlaikyti skirtingumą, o kurt? 
prasmę, reikšmingą žmonių egzistencijai. Srai kur nukreiptas bendras visų 
žmonių polinkis: kultūrinė veikla per kolektyvinę simbolizaciją, jaustą į 
įvairias gyvenimą palaikančias materialines praktikas, teikia prasmės ištek- 
lius. Tad kaip kultūros idėja sietina su skirtingumu? Kol kas nekreipkime 
dėmesio į struktūralistines antropologines dvinarės opozicijos sampratas, 
nes, man atrodo, kad ta sąsaja atsiranda tiesiog istorijoje. Žodžiu, kolekty- 
vai atlieka kultūrinę veiklą, norėdami suteikti savo gyvenimui prasmę, o 
skirtingos vietinės aplinkybės, išsirutuliojančiomis savitomis praktikomis, 
„tradicijomis“ (o ne „tradicija“!), ilgainiui virsta gausia kultūrinių skirtin- 
gumų įvairove, kurią ir regime pasaulyje. Bet svarbu tai, kad šis skirtingu- 
mas randasi ne kaip kultūrinės veiklos :e/os*, o tiesiog kaip jos pasekmė. 
Kultūrinė veikla gali nulemti skirtingumą, bet tai ne tas pats, kaip teigti 
kultūrą esant grindžiamą skirtingumo. 

Tuo neneigiama, kad įsitvirtinę ir pripažinti kultūrų skirtumai patys 
gali būti svarbūs asmeninės ir kolektyvinės prasmės kūrimo ištekliai — 
tai akivaizdu nacionalinio tapatumo dvinarėje „mes-jie“ priešpriešoje. 
Tačiau manau, jog klaidinga labai specifinį priklausymo ir nepriklau- 
symo grupei atvejį laikyti būdingu visai kultūrinei veiklai ir patirčiai. 
Žmonės yra nuolat susiję su kultūra, tačiau tiktai kartkartėmis arba ypa- 
tingomis kultūrinės priespaudos sąlygomis susimąsto apie kultūrinį skir- 
tingumą!“. 

Tad jei kultūra nėra esmiškai susijusi su skirtingumu, vadinasi, ji nėra 
visuotinumų priešybė. Tai pripažinę galime atskirti „blogąjį kultūrinio 
imperializmo visuotinumą, primetamą vakarietinimą, kultūrinį vienodini- 
mą ir taip toliau nuo palankesnių visuotinumo formų. Palankesniu visuo- 
tinumu aš vadinčiau pripažinimą, jog esama 4a/ kurių bendrų pamatinių 


* Tikslas (gr.). 

egzistencijos sąlygų, galiojančių visiems žmonėms, nepaisant kultūrinių sa- 
vitumų, todėl, atsižvelgiant į šį bendrumą, gali būti sutartų steigtinų verty- 
bių. Tokių visų pripažįstamų vertybių puoselėjimas - tarkime, politiniame 
teisiniame diskurse apie visuotines žmogaus teises ar globalinėje politikoje 
sprendžiant bendras aplinkosaugos problemas, — iš tikrųjų yra dorybin- 
gas"? ir, mano supratimu, visai neslopina skirtingumo. O gal koks visuoti- 
nis žmonių interesas globaliojoje modernybėje net padeda stiprinti vietinį 
tapatumą. Čia turiu galvoje tai, ką Rolandas Robertsonas (1995: 37) vadi- 
na „tarptautiniu“ lokalumo organizavimu ir skatinimu . Jis nurodo — su- 
jungdamas bendra „glokalizacijos“* kategorija — politiniuose judėjimuose 
pasauliniu lygiu išryškėjusią tendenciją ginti vietinių gyventojų juridines 
teises bei vietinių žmonių kultūrinius tapatumus. 

Apibendrinant galima pasakyti, kad globalioji modernybė išties apima 
įvairias visuotinumo formas. Tačiau visuotinumas /$ esmės nėra blogas da- 
lykas. Pripažindami žalingas jo formas, turime saugotis, kad drauge su pik- 
tžolėmis neišrautume vertingų augalų. 6 skyriuje aiškinsiu, jog globalizaci- 
jos sudėtingas susisaistymas per kosmopolitinės kultūros politiką atveria 
tam tikrą palankią ir vis aktualesnę visuotinumo perspektyvą. 


IŠVADA 


„Globalizacija drauge su modernybe sudaro pravartų komplektą. Taip 
teigia Nederveenas Pieterse (1995: 46). Jis mano, jog tą bendrumą reikia 
išskirti. Išnagrinėjus argumentus, mūsų aptartus šiame skyriuje, globalioji 
modernybė, žinoma, pasirodo esanti prieštaringa kategorija, kurią galima įvai- 
riai problemiškai aiškinti. Be to, nedera fetišizuoti teorinių kategorijų — ir 
ypač modernybės, kuri, įspėja Albrow, neturėtų taip užvaldyti mūsų minčių, 
kad atmestume kitokį galvojimą apie į ateitį žengiantį mūsų pasaulį. Nepai- 
sant viso to, esminė mintis apie globaliąją modernybę kaip apie socialines ir 
kultūrines aplinkybes, išsirutuliojusias iš epochinio socialinėje laiko-erdvės 
struktūroje vykusio virsmo, tebėra labai įtikinamas būdas suvokti dabartinį 
sudėtingą mūsų susisaistymą, todėl visiškai pateisinama ją išlaikyti bent jau 
kaip teorinį diskusijų apie globalizacijos ir kultūros santykį foną. 


* Glokalizacijos sąvoka nusako tam tikrą prieštaringą globalizuojančių, visuotinančių, 
sulyginančių ir lokalizuojančių, įvietinančių, išskiriančių tendencijų dermę. 


3 „ Globalinė kultūra: 


svajonės, košmarai ir skepticizmas 


Ar globalioji modernybė žada įtvirtinti „globalinę kultūrą“? Vienu at- 
žvilgiu galima teigti tokią jau egzistuojant. Ulfas Hannerzas sako: 


Dabar jau yra pasaulinė kultūra, bet verčiau įsitikinkime, ar suprantame, ką tai reiš- 
kia... Dar nepradėta visuotinai homogenizuoti prasmės ir išraiškos sistemas ir vargu ar 
greitu laiku tai vyks. Tačiau pasaulis tapo ištisu socialinių santykių tinklu, ir iš vienų 
regionų į kitus plūste plūsta tiek prasmės, tiek žmonės bei prekės (Hannerz 1990: 237). 


Hannerzas, žinoma, turi galvoje tai, jog dabar vyksta kultūros g/oba/iza- 
cija mūsų mėgstama sudėtingo susisaistymo prasme. Šis kultūrinių prakti- 
kų ir patirčių visame pasaulyje integracijos kontekstas — tinklai — labai pla- 
čiai gali būti suprantamas kaip „pasaulinė kultūra“. Teoriškai įmantrią 
pamatinio globalaus „vienovės“ konteksto versiją įžvelgėme 1 skyriuje ap- 
tardami Rolando Robertsono mintis apie „pasaulį kaip vieną vietą“. Ta- 
čiau Hannerzas teisingai nurodo, jog šią prasmę reikia atskirti nuo svares- 
nio ir labiau išplitusio požiūrio į globalinę kultūrą kaip į vieningą 
„homogenizuotą“ prasminę sistemą. Šiuo atžvilgiu globalinė kultūra reiš- 
kia, kad iškyla vieninga kultūra, aprėpianti visus žemėje ir išstumianti iki 
šiol klestėjusių kultūrinių sistemų įvairovę. 

Ką gi, visai akivaizdu, jog šitokios kultūros dar nėra. Tačiau nors Han- 
nerzas, savaime aišku, skeptiškai žvelgia į jos iškilimo artimiausioje ateityje 
galimybę, įdomu pažymėti, kad jis - išmintingai - šitokios galimybės ne- 
atmeta. Nes aptardami globalinės kultūros griežtesne prasme atsiradimą, 
mes iš esmės pereiname į spekuliatyvų diskursą. Tuomet mes nagrinėjame 

galimybės ir tikimybės klausimus, tendencijų ir požymių aiškinimo pro- 
blemas. Bet šitie klausimai bei problemos kyla, viena vertus, ir dėl vilčių 
bei troškimų, kad pasaulis būtų geresnis, o žmonių egzistencija suvienyta, 
patobulinta ir sutaikyta; kita vertus, dėl distopijos baimės, kad globalinės 
kultūros įvairovė nebūtų įsprausta į vieną vyraujantį, nuskurdintą, suvie- 
nodintą versiją. Taigi atsirandančios globalinės kultūros diskursas iš esmės 
daugiausia sukasi apie grėsmę ir pažadą, svajonę ir košmarą. 

Šiame skyriuje tą spekuliaryvų diskursą nagrinėsime ne norėdami įvertin- 
ti tikėtinumų balansą, bet stengdamiesi perprasti viltis, baimes ir prielaidas, 
nulėmusias tokius spekuliatyvius svarstymus ir jų poveikį kritinei nuostatai 
globaliajai modernybei būdingo sudėtingo susisaistymo atžvilgiu. Pirmiau- 
sia apžvelgsime kai kuriuos istorinės tradicinės nuomonės apie globalinę kul- 
tūrą moderniuoju tarpsniu aspektus ir utopinį tų svarstymų atspalvį. Paskui 
kiek smulkiau panagrinėsime, kodėl globalinė kultūra laikoma veikiau grės- 
me nei pažadu, kitaip tariant, pasiaiškinsime distopines kultūrinio imperia- 
lizmo ir suvienodėjimo sampratas. Galiausiai pasidomėsime kai kuriais šiuo- 
laikiniais skeptiško požiūrio į visą iškylančią globalinę kultūrą šaltiniais. Ypač 
stengsimės išsiaiškinti, kodėl paryškinamas nacionalinių tapatumų atsparu- 
mas duoda peno tokiam skeptiškumui. Nors ir pritardami kai kuriems skep- 
ticizmo aspektams, vis dėlto paskutinėje skyriaus dalyje pakritikuosime po- 
žiūrį, nacionalinei valstybei skiriantį centrinį vaidmenį. Tai mums padės 
subtiliau suvokti, kokie galėtų būti atsirandantys g/obalizuotos, jei ne globali- 
nės, kultūros bruožai. Tas subtilybes vėliau ir gvildensime. 


VIZIJOS: ISTORINĖS FANTAZIJOS APIE 
GLOBALINĘ KULTŪRĄ 


Globalinės kultūros idėja imama įsivaizduoti, žinoma, ne tik dabarti- 
niame, paspartintame globaliosios modernybės etape. Per visą moderniąją 
epochą gyvavo visokiausios vizijos ir svarstymai apie „globalinės kultūros“ 
atsiradimą, visi jie, man rodos, aiškintini siejant su globalizacijos proceso 
įsilingavimu ir savaip nušviečia dabar mūsų svarstomą dalyką. 

Plačiau žvelgdami prie jų turėtume priskirti visas kultūrines fantazijas, 
kuriomis konkreti kultūra save įcentrindavo ir pasiskelbdavo esanti „pa- 
saulis . Esama įvairių tokio etnocentrizmo atmainų: nuo paprasčiausio kai 
kurių ikimodernių kultūrų uždarumo — pavyzdžiais galėtų būti eskimai 

šiaurės regione, įvairios uždaros gentinės visuomenės Amazonės baseine 
bei Naujojoje Gvinėjoje — iki palyginti neseniai tolimose pasaulio kertelėse 
gyvenusių tautų. Tokioms tautoms jų pasaulis, savaime aišku, buvo vzsas 
pasaulis, o jų kultūrinis tapatumas, matyt, nebuvo trikdomas varžovų. Tai, 
ką galėtume pavadinti „naiviuoju etnocentrizmu“, pasireiškė užsimezgant 
„Naujojo pasaulio“ čiabuvių ir europiečių ryšiams. Pabreždami skirtumą 
nuo svetimšalių, čiabuviai amerikiečiai paprastai save vadindavo „žmonė- 
mis“ („žmogiškomis būtybėmis“, pažodžiui verčiant keletą čiabuvių ameri- 
kiečių genčių pavadinimus). Onandagų oratorius Sadenaktie 1694 metais 
pareiškė: „Mes, Žmonės, esame pirmtakai, mes esame vyriausieji ir didžiau- 
sieji. Šios žemės ir kraštai apgyvendinti ir išminti Žmonių tada, kai čia dar 
nebuvo jokių kirvadirbių (europiečių)“ (cituota Calloway 1994: 20). 

Tačiau įdomiausi atvejai yra tie, kai etnocentrizmas pasireiškia kaip la- 
biau išplėtota ideologija, susidūrusi su panašias pretenzijas reiškiančiomis 
kitomis kultūromis. Savotiška takoskyra tarp šių pusių išryškėja pasakoji- 
me, kaip 1793 metais buvo bandoma užmegzti pirmuosius diplomatinius 
tr prekybinius ryšius tarp Didžiosios Britanijos karaliaus Jurgio III ir Kini- 
jos imperatoriaus Cianlungo. Vidurinės karalystės imperatoriui ir „Dan- 
gaus sūnui“ buvo neįsivaizduojama, kad karaliaus Jurgio pasiuntinys lor- 
das McCartney galėtų būti įsileistas į Dangiškąjį dvarą, nes 


Mūsų etiketas ir elgesio normos visiškai kitokie nei jūsiškiai ir net jeigu jūsų pasiuntinys 
pajėgtų įsisavinti mūsų civilizacijos pradmenis, jūs niekaip negalėtumčte perkelti mūsų 
manterų Ir papročių į savo svetimą dirvą... Valdydamas platųjį pasaulį, aš prieš akis turiu 
vieną tikslą, o būtent išlaikyti tobulą valdžią ir aclikti valstybės pareigas. ...Svetimų ir 
įmantrių dalykų aš nevertinu ir jūsų šalies gaminių negaliu pritaikyti (cituora Toynbee 
1948: 72 — mano išskirta). 


Galima sakyti, jog Cianlungo požiūris užima tarpinę padėtį: iš vienos 
pusės ikimoderniose „pasaulinėse imperijose“, kurios buvo uždaros ir nie- 
ko nežinojo viena apie kitą, viešpatavęs pasitikėjimo savimi kupinas etno- 
centrizmas, o iš kitos — globaliosios modernybės pasaulis, kur reiškiamos 
pretenzijos į kultūrinį pranašumą įgauna kitokią — sąmaningesnę ir atsar- 
gesnę formą. Cianlungas, žinoma, klaidingai įvertino britų (jam — „Pietų 
jūros barbarai) karinę bei technologinę galią primesti savo buvimą - jie tai 
padarė vėliau, po penkiasdešimties metų, per Opijaus karus. Tačiau jo — 
kaip 2000 metų amžiaus „ekonomiškai nepriklausomos“ civilizacijos 
įpėdinio — kultūrinė nuostata puikiausiai suprantama. Tačiau ji sykiu 

atsispindi ir europiečių prielaidose apie savo kultūrinį pranašumą. Tarki- 
me, Hegelis, nelabai daug laiko praėjus po Cianlungo kalbos, rašė, jog kinų 
civilizacijai būdinga „natūrali vegetatyvinė egzistencija“ ir tikėjo, esą „neiš- 
vengiama azijietiškų imperijų lemtis... būti pajungtoms europiečiams“ (He- 
gel, The Philosophy of History, cituota Shohat and Stam 1994: 90)*. 

Vadinasi, su europietišku Šviečiamuoju' amžiumi etnocentrizmas neišnyksta; 
norėdamas išlaikyti savo kultūrinio pranašumo mitą, jis tampa sąmoningesnis 
ir labiau priklausomas nuo kultūrinio „kironiškumo“. Pavyzdžiui, Edwardo 
Saido atlikta orientalistinio diskurso analize nustatyta, jog mitai apie Rytus, 
palaikę XIX a. europietišką imperializmą, rėmėsi ne šiaip perdėta kultūrine 
savikliova ar tamsiu neišmanymu apie neeuropietišką kitoniškumą, o sąmo- 
ninga diskursyvine Rytų konstrukcija — „įsivaizduojamoje geografijoje“, - kuri 
ir tapo pagrindinių Europos kultūrinių vertybių ir praktikų priešprieša (Said 
1985). Paradoksalu, bet etnocentrizmas moderniuoju tarpsniu gali būti apibū- 
dintas kaip re/leksyvus. Taip yra todėl, kad etnocentrinis įsivaizdavimas — ir dėl 
jo galimi kultūrinio dominavimo projektai — yra įmanomas tik per sąmoningą 
interpretaciją, susiejančią jį su kitomis kultūromis, kurios tampa didinamuoju 
vyraujančios kultūros veidrodžiu. Šiuo atžvilgiu nuo XVIII a. į modernios eu- 
ropietiškos civilizacijos mitus ir į nuo jų neatsiejamą Vakarų „kultūrinį impe- 
rializmą“ galima žiūrėti kaip į kylančios globaliosios, refleksyviosios moderny- 
bės vienalaikius bruožus. Visuotinybės ekrane šios ypatingos kultūrinės 
projekcijos daugiausia jau nėra ikimoderniųjų laikų liekanos. Sykiu jų negali- 
ma ir suvokti vien kaip reakcijos į kylantį globalizacijos procesą — tai ne atkak- 
lūs ar savimyliški tvirtinimai apie „mūsų kultūros“ pranašumą, kuris ir turėtų 
apginti nuo gresiančio kultūrinio pliuralizmo. Tas projekcijas veikiau reikėtų 
suvokti kaip išplaukiančias iš atsirandančios nacionalinių valstybių sistemos, 
pasižyminčios refleksyvia tvarka (refleksyvi savivoka, jausta į politinį sienų, su- 
verenumo ir t.t. konceptualizavimą), ir netgi iš idėjų apie kultūrų pliuralizmą 
bei nesulyginamumą, kurias XVIII a. pabaigoje ėmė plačiau skleisti etnocen- 
trizmo kritikai, pavyzdžiui, Johannas Gotrfriedas Herderis?. 

Taigi šitokiame plačiame kontekste, bundant kultūrinei sampratai apie 
vienovę bei artumą, XVIII-XIX a. ima sklisti įvairios utopinės hipotezės 
apie pasaulinę kultūrą. Nors tų hipotezių, žinoma, negalima visiškai at- 
sieti nuo ideologinių gijų, einančių iš Vakarų sekamų visuotinančių kul- 


* Lietuviškame /storijos filosofijos vertime (V.: Mintis, 1990)O šis Cingų dinastijos im- 
peratorius vadinamas Kven Longu (Cianlunu). 

tūros istorijų, jas vis dėlto kildina gerokai kitoks požiūris — troškimas 
suvienyto ir, svarbiausia, sw:ai4yto pasaulio, kuriam pamatą padėjo Švie- 
čiamojo amžiaus idėja apie „aukštesnę žmonijos vienybę“. Politinės min- 
ties „kosmopolitizmas“, kilęs XVIII a., pavyzdžiui, Kanto? Hume'o, Vol- 
taire'o, Leibnizo ar Benjamino Franklino mąstyme, nepaisant iš esmės 
europietiško „pasaulinimo“ , vis dėlto išreiškia tam tikrą išties globalų sa- 
vitarpio priklausomumą ir bendrus interesus. Thomo Schleretho žodžiais 
(1977: x1i=xiii), šie mąstytojai „paprastai išlaikydavo tikėjimą viso pasau- 
lio žmonių solidarumu bei vienodumu. Tas (kosmopolitinis) idealas pa- 
prastai siejosi su humanizmu, pacifizmu ir besiformuojančia (nors prieš- 
taringa) visuotinės žmonių lygybės samprata, kuri ir yra pagrindinė 
priežastis, dėl kurios XVIII a. filosofija įsitraukė į daugybę humanistinių 
reformacinių judėjimų.“ Tie idealai, pasak Schleretho, dažnai būdavo reiš- 
kiami gana dviprasmiškai ir net prieštaringai, siejant juos su kitomis ma- 
žiau pažangiomis idėjomis - „kompromiso su nacionalizmu, rasinio są- 
moningumo forma“ ir taip toliau. Bet svarbiausia, kad jie išreiškia aiškią 
nuostatą, jog bendra pasaulinė visuomenė bei kultūra yra galima ir pagei- 
dautina. Turbūt aiškiausiai šitai išsakė Leibnizas, karštas vienos pasaulio 
visuomenės, politikos, religijos, kalbos ir kultūros šalininkas: „Aš abejin- 
gas tam, kas sudaro vokietį ar prancūzą, nes aš trokštu gėrio visai žmoni- 
jai“ (cituota Schlereth 1977: xxv). 

Ir į radikalių XIX a. mąstytojų, pavyzdžiui, Marxo, „utopinį“ globaliz- 
mą turime žvelgti kaip į sudėtingą, dažnai prieštaringo derinį, sudarytą iš 
etnocentrinės kultūrinės projekcijos, aiškėjančio suvokimas apie kitas kul- 
tūras ir jų savitarpio mainus, „kosmopolitinio humanizmo“ ir, svarbiausia, 
numatomo technologinės plėtros darysimo socialinio poveikio. Laikyda- 
masis socialistinės internacionalizmo tradicijos, einančios nuo Saint-Si- 
mono, Marxas, aprašydamas būsimą komunistinę visuomenę, pateikia ypač 
drąsų globalinės kultūros vaizdą. Tai pasaulis, kuriame tautinis pasidaliji- 
mas išnyksta drauge su kitais savitais „lokaliniais“ ryšiais, tarp jų — religi- 
niais įsitikinimais; tai pasaulis, kuriame įsivyrauja bendra kalba, pasauline 
literatūra ir kosmopolitiniai kultūriniais pomėgiai“. Marxo vizijai būdinga 
nemažai įdomių bruožų, pirmiausia — stulbinamai šiuolaikiškas pajauti- 
mas, koks yra ekonominės globalizacijos - transnacionalinio kapitalizmo — 
poveikis kultūrai. Tarkime, Komunistų partijos manifeste jis žvelgia į ateitį, 
remdamasis buržuazijos reikšme, „gamybai ir vartojimui visose šalyse su- 


teikiant kosmopolitinį pobūdį : 

Vietoj senų, savo šalies gaminiais patenkinamų poreikių iškyla naujų, kuriuos tegali 
patenkinti iš tolimiausių skirtingo klimato kraštų atgabenti gaminiai. Senąjį vietinį ir 
nacionalinį uždarumą, kai pasirenkinama vien savosios gamybos gaminiais, pakeičia vi- 
sapusiški nacijų ryšiai, visapusiška jų savitarpio priklausomybė. Tai vienodai susiję ir su 
materialine, ir su dvasine gamyba. Atskirų nacijų dvasinės veiklos vaisiai virsta visuoti- 
niu turtu. Nacionalinis vienašališkumas ir ribotumas vis labiau darosi negalimas, ir iš 
daugelio nacionalinių ir vietinių literatūrų susikuria viena pasaulinė literatūra (Marx ir 


Engels 1969: 52-3; 41)". 


Tačiau Marxo - čia jis globalizacijos teoretikas avant la lettre** - įžval- 
gioje transnacionalinio kapitalizmo, kuris „turi visur įsisukti, visur įsi- 
tvirtinti, visur užmegzti ryšius“, galios analizėje išryškėja dviprasmišku- 
mas kultūrinių jo padarinių atžvilgiu. Kaip žinome, jis pripažįsta, kad 
kapitalizmas sukelia nuskurdinimą (galiausiai tai pagrindinis, telkiantis 
Manifesto šūkis) ir lėkštą pseudopasitenkinimą prekine forma. Tačiau jis 
vis vien sveikina buržuazijos epochą už tai, kad ji yra kelyje į būsimas 
revoliucijas ir ateities komunizmą, kuris, anot jo, „galimas tik kaip „pa- 
saulinis istorinis „egzistavimas“ (Marx ir Engels 1970: 56; 32)**. Dėl to 
tikslo Marksas yra gana patenkintas, kad bus sunaikintos neeuropietiškos 
kultūros. Manifeste tęsiama: 


Sparčiai tobulindama visus gamybos įrankius ir be galo lengvindama susisiekimą, bur- 
žuazija įtraukia į civilizaciją visas, net barbariškiausias nacijas. Pigios jos prekių kainos — 
štai ta sunkioji artilerija, kuria ji griauna visas kinų sienas ir priverčia kapituliuoti atkak- 
liausią barbarų neapykantą svetimšaliams (1969: 53; 41). 


Šiandien visa tai atrodo kaip kone vulgarusis eurocentrizmas, atliepian- 
tis Hegelio požiūrį į Aziją. Ir iš tiesų, nors Marxas smerkia žiaurius, buka- 
galviškus imperialistinius britų veiksmus Indijoje bei Kinijoje, jis vis dėlto 
mano, „kad ir kokie Anglijos nusikaltimai, ji buvo nesąmoningas istorijos 
įrankis, sukėlęs... esmines revoliucijas socialinėje Azijos sandaroje“", kitaip 
tariant, ji gelbėjusi Azijos visuomenes nuo jų „senovinio despotizmo“, „au- 
tarkijos“ ir „stagnacijos“, kad jos galėtų žengti pasaulinės istorinės komu- 
nistinės revoliucijos link. 

Marxas buvo įsitikinęs kosmopolitinis humanistas, neapkentęs nacio- 


* Komunistų partijos manifestas, Vilnius: Mintis, 1983. 
** Iki galo (pranc.). 
*** Vokiečių ideologija, Vilnius: Mintis, 1974. 

nalizmo ir patriotizmo kaip visoms visuomenėms būdingų reakcinių jė- 
gų, kurios nukreiptos prieš tikruosius kosmopolitinius proletariato - „pa- 
saulio darbininkų“ — interesus. Skaitant Marxą, juntama jo nepakanta 
visų „vietinių kultūrų“ atskirumui ir siaurumui - jos, matyt, atrodė neat- 
siejamos nuo jo vadinamo „kaimo gyvenimo idiotizmo“ (1969: 53; 42), 
„apribojančio žmogaus protą kuo mažesniu ratu, paverčiančio jį nuolan- 
kiu prietarų įrankiu, pavergiančio tradicinėmis taisyklėmis, atimančio iš 
jo visą didybę...“ (Marx 1973b: 306). Tai ne tik nepakanta Azijos „atsili- 
kimui“, bet ir visoms tradicinės ikimodernybės apraiškoms, kurios rodo 
lokalinį ribotumą. 

Iš mūsų perspektyvos XX a. pabaigoje nesunku įžvelgti eurocentristinį 
Marxo minties atspalvį ir klaidas, būdingas istorinei ir revoliucinei jo mąs- 
tysenai, neleidusias jam deramai įvertinti etninių bei religinių ryšių (ar jų 
peraugimo į nacionalizmą) galią modernumo laikais. Tad galime įtariai 
žiūrėti į jo globalinėje vizijoje glūdinų „kultūrinį imperializmą“ ir skeptiš- 
kai — į galimybes jį įgyvendinti. Tačiau sykiu turime pripažinti tiek tikrus 
humanistinius idealus, kurie veikia visuotinančią jo nuostatą, tiek pojūtį, 
Jog artėja harmoningos globalinės tvarkos galimybė, kylanti iš revoliucinės 
permainos, kurios ženklas, jo manymu, buvo globaliosios modernybės są- 
myšis, įžvelgiamas buržuazijos epochoje (Berman 1983). 

Taigi Marxo požiūris į globalinę kultūrą rodo tam tikrą šios idėjos dvi- 
lypumą. Globalumo idėja, kaip ir nacionalizmas, mums pasirodo „dvivei- 
džio Jano“* pavidalu. Viena vertus, aiškiai patrauklu kurti „vieningą pa- 
saulį“ taikos vardan, suderintos veiklos vardan, sprendžiant globalines 
gamtosaugos problemas; patrauklu pripažinti mūsų „bendrą žmogiškumą“ 
ir gal net išsivaduoti iš vietovės primetamo kultūrinio ribotumo, ko taip 
troško Marxas. Kita vertus, baugu kultūros „homogenizacijos“ ir įtaru, kad 
bet kokia globalinės kultūros sąlyga neišvengiamai sukurs vieną konkretų 
vyraujantį variantą ir pagal jį teks gyventi. 

Šiuolaikinės globalinės kultūros vizijos paprasčiausiai egzistuoja skir- 
tinguose ideologiniuose diskursuose, pasižyminčiuose savu jautrumu et- 
nocentrizmo ir kultūrinio dominavimo dalykams. Tarkime, „viso pasau- 
lio“ taikos judėjimą (pvz., Boulding 1988) lengva atskirti nuo korporacinės 
6 


globalinės CNN - apsišaukėlis „miesto šauklys globaliniam kaimui““ — re- 


torikos. Tačiau esminį ideologinį globalinės kultūros sąvokos dvilypumą 


* Senovės romėnų dievas, vaizduojamas dviem veidais, pasuktais į priešingas puses. 

galima įžiūrėti klausime apie pasaulinę kalbą. Tas dalykas labai svarbus 
globalinės kultūros idėjai. Įsivaizduoti pasaulinę kalbą Marxą galėjo paska- 
tinti XIX a. išaugęs susidomėjimas dirbtinės visuotinės kalbos sukūrimu 
(žr. Crystal 1987: 354 ir kiti). Geriausiai iš jų žinomą ir ilgiausiai išsilaikiu- 
sią esperanto kalbą 1887 metais, ketveri metai po Marxo mirties, propaga- 
vo Ludwikas Zamenhofas. Tokių dirbtinių kalbų šalininkai pabrėždavo, 
kad tos kalbos esančios pajėgios įveikti bendravimo sunkumus ir šitaip pri- 
sidėti prie tarptautinės taikos bei savitarpio supratimo. Nūdien esperanto 
kalbos mokymą remia UNESCO, o institucinis organas Visuotinė espe- 
ranto asociacija turi patariamąjį balsą UNESCO ir kitose Jungtinių Tautų 
agentūrose. Dirbtinė kalba grindžiama principu, kad ji neturinti išstumti 
etninių kalbų, o tik būti vartojama kaip /žngua franca“. Kaip „dirbtinė“ ji 
neturi būti šališka jokios „natūralios“ nacionalinės kalbos atžvilgiu. Tačiau 
taip yra tik labai siauruose rėmuose. Pavyzdžiui, esperanto kalbos žodynas 
ir raštas sudarytas iš klasikinių ir šiuolaikinių Vakarų Europos kalbų - lo- 
tynų, graikų, romanų bei germanų kalbų - ir šiuo atžvilgiu yra grynai euro- 
centriškas. 

Nors esama esperanto kalbos šalininkų, aišku, jog ji netaps pasauline 
kalba. Tikrosios kandidatės yra labiausiai klestinčios (plačiausiai vartoja- 
mos) natūralios kalbos - (mažėjančia tvarka) kinų mandarinų, anglų, ispa- 
nų, arabų ar hindi kalbos. Tačiau tarp jų išryškėja ir kita - dominavimo 
hierarhija: vienos kalbos tampa tarptautinės (de facto lingua franca), kitaip 
tariant, jomis plačiausiai kalbama kaip megimtosiomis, jos yra tarptautinio 
verslo, žiniasklaidos, mokslo, akademinės bendruomenės ir t. t. kalbos. Pa- 
gal puikiai žinomus rodiklius anglų kalba nenurungiamai yra pačiame šios 
hierarhijos viršuje. Pavyzdžiui, „daugiau nei du trečdaliai pasaulio moksli- 
ninkų rašo angliškai, trys ketvirtadaliai pasaulio korespondencijos paštu 
vyksta angliškai ir visose pasaulinėse elektroninėse paieškos sistemose 8096 
informacijos sukaupta angliškai“ (Crystal 1987: 358). Todėl atsiranda ide- 
ologinė atskirtis tarp šlovinančių tokią kalbinę koncentraciją kaip galimą 
Babelio įveikimą ir įrodinėjančių, jog kitas kalbas, ypač tautinių mažumų, 
būtina apsaugoti nuo grėsmės būti anglų kalbos išstumtoms. 

Taip, pavyzdžiui, amerikiečių tilosofas Roy'us Wearherfordas džiūgau- 
ja, kad anglų kalba išstumia kitas kalbas — tai esanti „Jungtinių Valstijų 


* Dirbtinė kalba, vartojama kaip skirtingomis kalbomis kalbančių tautų bendravimo 
priemonė. 

kaip karinės, ekonominės ir pramogų supervalstybės“ vyravimo pasekmė. 
Jis mano (gal per anksti), kad tai užtikrins pasaulinę taiką ir „pasitvirtins 
blogiausi visur esančių patriotų ir šovinistų būgštavimai: galiausiai mes tap- 
sime Vienu pasauliu, Viena valdžia, Viena kultūra“ (Wearhertord 1993: 
11777. 

Visai kitoje šio ypatingo ideologinio spektro pusėje yra mąstytojas Ge- 
orge'as Monbiotas, aplinkosauginio ir kultūrinio „lokalizmo“ šalininkas. 
Monbiotas ragina ginti atsidūrusias pavojuje tautinių mažumų kalbas (ga- 
na stebėtinas šiuolaikinis spartėjančios „kalbų mirties“ reiškinys) ne vien 
dėl to, kad jos yra kultūrinio tapatumo ir vietinių visuomenių vientisumo 
šerdis, o kad kaip tik kalbinė, vadinasi, ir kultūrinė įvairovė remia taiką: 
„Kalboms mirštant, tuo pat metu prarandama prasmė, grindžianti visų ge- 
bėjimą palaikyti ir taikų, ir prasmingą gyvenimą... Taika neįmanoma be 
pliuralizmo. Visuomenėse, kaip ir ekosistemose, įvairovė laiduoja stabilu- 
mą“ (Monbior 1995)*. Kas vienam — utopinė svajonė, kitam — distopinis 


košmaras. 


KOŠMARAI: GLOBALINĖ KULTŪRA KAIP 
KULTŪRINIS IMPERIALIZMAS 


Kalbos vyravimo klausimas ir grėsmė lingvistinei įvairovei atskleidžia 
platesnę kultūrinio imperializmo problemą - globalinė kultūra vienaip ar 
kitaip gali tapti viešpataujančia kultūra. Toks pesimistinis globalinės kul- 
tūros idėjos aiškinimas labiau išryškėjo XX a. pabaigoje. Išties esama argu- 
mentų, kodėl į kultūrinio imperializmo teoriją galima žiūrėti kaip į vieną 
pirmųjų kultūrinės globalizacijos teorijų. Jonathanas Friedmanas nurodo, 
jog kultūrinio imperializmo diskursas maždaug nuo septintojo dešimtme- 
čio pabaigos ruošė dirvą pradiniam kritiniam požiūriui į globalizaciją kul- 
tūros srityje, tą procesą vaizduodamas kaip „hierarchinio imperializmo as- 
pektą, kitaip sakant, kaip didėjantį tam tikrų pagrindinių kultūrų 
viešparavimą, amerikietiškų vertybių, vartojimo prekių ir gyvenimo būdų 
skleidimą“ (Friedman 1994; 195). 

Kultūrinio imperializmo idėja smarkiai kritikuota, todėl akademiniuo- 
se sluoksniuose paskutiniame XX a. dešimtmetyje ji kur kas mažiau ma- 
dinga, nei buvo aštuntajame ar devintajame dešimtmečiuose. Tačiau vis 


dėlto ji nepraranda aktualumo, o moderniose visuomenėse jau yra įtraukta 

į bendrą kultūrinį žodyną, kuris pasitelkiamas įvairiuose, ne tik akademi- 
niuose debatuose. Pavyzdžiui, kultūrinio imperializmo idėja dažnai iškyla 
globalizacijos klausimus nagrinėjant žurnalistikoje. Štai tik vienas pavyz- 
dys: Disney'aus korporacijai 1995 metais susijungus su ABC, laikraštyje 
Guardian pasirodė Martino Woolacotto straipsnis, kuriame svarstoma, ką 
reiškia toks susikūręs žiniasklaidos konglomeratas, „tokio didumo kaip ne- 
mažos Europos valstybės visas žiniasklaidos sektorius“. Nuo šio klausimo 
Woolacottas pereina prie globalinėje kultūroje įsivyraujančios amerikietiš- 
kos kultūros: „Kas bus, kai visas Žemės rutulys taps Disneilendu?“ (1995: 
12). Nors jis tiesmukai nekartoja įprastinių „amerikonizacijos“ argumen- 
tų, jo straipsnis — puikus pavyzdys, koks „parankus“ yra kultūrinio 1mpe- 
rializmo diskursas, kai prireikia aptarti globalizacijos dalykus. Nepaisant 
to, kad straipsnyje jautriai reaguojama į naujausių globalizacijos tendenci- 
jų nulemtą kontekstų kaitą, jame vis dėlto laikomasi tam tikrų gajų prielai- 
dų apie amerikietiškos kultūros įsiviešpatavimą ir netgi griebiamasi įprasti- 
nių to reiškinio simbolių — mėsainių, peliuko Mikio, kokakolos. Tokio 
pobūdžio argumentai ir tai, kaip noriai griebiamasi kultūrinio i1mperializ- 
mo grėsmės diskusijose apie kultūros politiką, kurios vyksta nacionalinėse 
valstybėse", rodo, jog šie klausimai tebėra opūs XX a. pabaigos visuomenių 
kultūros diskursams (pavyzdžiui, žr. Hall 1991: 27 ir kiu). 

Nors visus tuos argumentus grindžia paprasta mintis, jog kai kurios 
vyraujančios kultūros grasina nustelbti kitas, mažiau atsparias, kultūras, 
tačiau „kultūrinio imperializmo tema“ iš tikrųjų aprėpia gana sudėtingų, 
dviprasmiškų bei prieštaringų idėjų rinkinį. Tiesą sakant, „kultūrinis im- 
perializmas“ yra svarstomas daugelyje ganėtinai savarankiškų diskursų, 
gvildenančių dominavimo klausimą: Amerikos įsivyravimą Europoje, Vaka- 
rų — visame kitame pasaulyje, centro — periferijoje, modernaus pasaulio — 
greit nykstančiame tradiciniame pasaulyje, kapitalizmo valdžią daugmaž 
visiems ir visur. Kitur esu išsamiau aptaręs ir šiuos diskursus (Tomlinson 
1991), ir jų santykį su kultūrinės globalizacijos idėja (Tomlinson 1997a.). 
Užuot visas diskusijas čia apibendrinęs, noriu sutelkti dėmesį į dvi iš jų 
kylančias konkrečias distopines globalinės kultūros vizijas. Pirmoji idėja 
atkreipia dėmesį į tai, kad globalinėje kultūroje vyrauja suprekinančios glo- 
balinio kapitalizmo praktikos - kultūrinė „sunkioji artilerija“, kaip ją taik- 
liai apibūdino Marxas. Antroji — į grėsmę, kad Vakarų kultūra įsiviešpa- 
taus visame pasaulyje. Ši idėja, kaip matėme, nebuvo patekusi į Marxo 


kritinės vizijos akiratį. 

Globalinė kapitalistinė monokuliūra 


Pagal pirmąjį scenarijų transnacionalinio kapitalizmo galia skleisti savo 
kultūrines prekes po visą pasaulį iš esmės siekia įsitvirtinti į kapitalistinę 
monokultūrą. Visas nacionalines kultūras „inkorporavus“ į globalinę kapi- 
talistinę ekonominę sistemą, išauga viską apimanti kapitalizmo kultūra. 

Vienas iš nuosekliausių ir įtakingiausių tokio požiūrio atstovų yra ame- 
rikiečių marksistinės pakraipos žiniasklaidos teoretikas Herbertas Schille- 
ris. Daugelį metų jis atkakliai įrodinėjo, kad kapitalistinė pasaulio sistema 
per pagrindinius veikėjus - transnacionalines korporacijas į savo ratą nepa- 
liaujamai įtraukia visas visuomenes. Pirminėje formuluotėje Schilleris bu- 
vo linkęs pabrėžti vyraujančią amerikietiškojo kapitalizmo galią, nors vė- 
liau pripažino vis didėjantį tarptautinį kapitalizmo pobūdį ir savo kritiką 
nukreipė į transnacionalinių korporacijų sektorių. Tačiau jis savaip nutyli 
kapitalistinę kultūrą, perspektyvai tapatindamas ją - šitai būdinga visai kul- 
tūrinio imperializmo perspektyvai — su amerikietiškąja kultūra ir išraiškin- 
gai vadindamas ją tiesiog taip: „homogenizuota Šiaurės Atlanto kultūrinė 
makalynė“ (Schiller 1985: 19). Dėl tokio nurylėjimo, be to, dėl gana ne- 
tvirto empirinio pamato, polinkio į funkcionalistinę logiką ir netgi užuo- 
minų į sąmokslo teoriją Schillerio veikalai buvo įvairiai kritikuojami (Bo- 
yd-Barrett 1982; Fejes 1981; Lull 1995; Thompson 1995; Tomlinson 
1991). Tų specifinių problemų, būdingų Schillerio tyrinėjimams, aš čia 
neliesiu. Man labiau maga pasitelkti jo požiūrį kaip bendrą prieigą prie 
globalinės kultūros, suvokiamos kaip globalinė kapzralistine kultūra. Schil- 
lerio nuomonė, nepaisant jos problemiškumo, anot Johno Thompsono 
(1995: 173), buvo itin reikšminga įtvirtinant kritinį požiūrį į struktūruo- 
jančią kultūrinės globalizacijos galią — kad ir dėl jos tvirtų, beatodairiškų 
įsipareigojimų galingiausioms institucinėms šiandienos pasaulio pajėgoms. 

Transnacionalinių korporacijų politinė-ekonominė galia ir pasaulinis 
jų mastas, pasak Schillerio, yra sykiu ir ideologinė galia apibrėžti globalinę 
kultūros tikrovę. Tarkime, jis aiškina, jog transnacionalinės žiniasklaidos 
korporacijos yra visiškai integruotos į kapitalistinę pasaulio sistemą ir siste- 
mos plėtroje atlieka funkcinį vaidmenį: „Savo vaizdiniais ir žiniomis jos 
perteikia įsitikinimus bei nuomones, žadinančias ir sutvirtinančias žiūrovų 
palankumą tai tvarkai, kuri apima visą sistemą“ (Schiller 1979: 30). Taigi 
čia teigiama ne tik kad kapitalizmas nulemia ir struktūruoja globalinę poli- 
tinę ekonomiją, bet ir kad šiuo procesu jis nulemia globalinę kultūrą — 

skleisdamas sukomercintus žiniasklaidos produktus, kuriuose glūdi korpo- 
racinio kapitalizmo ir vartotojiškumo moralė bei vertybės. Tai suvokiama 
kaip kultūrinė visuma — „gyvenimo būdas“ ir „raidos kelias“, kuriuo turi 
eiti besivystančios tautos (1979: 31). 

Šitoks politinis ekonominis požiūris į kultūrinį viešpatavimą kritinėje 
tarptautinių žiniasklaidos sistemų analizėje išlieka gajus iki šiol. Pavyzdžiui, 
Hermanas ir McChesney 1997 metais rašytame darbe tvirtai laikosi Schil- 
lerio tyrinėjimų tradicijos. Tai matyti jau iš jų knygos Globalinė žiniasklai- 
da (Global media) paantraštės: Naujieji globalinio kapitalizmo misionieriai. 
Šioje knygoje jie pateikia įtikinamų įrodymų, kad spartėja globalinių ži- 
niasklaidos sistemų nuosavybės ir valdymo koncentracija bei integracija, 
nes jas į savo rankas suima keli pagrindiniai transnacionaliniai žaidėjai — 
„Time Warner“, „Disney“, „News Corporation“, „Viacom“, „Bertelsmann“ 
ir kiti. Hermano ir McChesney'o veikalas įdomus tuo, kad jame naujausi 
empirinių tyrimų duomenys, gauti XX a. paskutinio dešimtmečio vidury- 
je, susiejami su „apibendrinančia“ kritine teorija, kuri vargu ar pasikeitė 
nuo to laiko, kai Schilleris ją pirmą kartą pateikė aštuntojo dešimtmečio 
pradžioje. Pavyzdžiui, jie tvirtina, jog transnacionalinių žiniasklaidos kor- 
poracijų galia „ne tik yra ekonominė ir politinė, bet ir aprėpia pagrindines 
nuomones bei mąstysenas... Sistemos patvarumas gerokai remiasi tuo, kad 
globalinei korporacinei ideologijai yra plačiai pritariama“ (Herman and 
McChesney 1997: 35). Veliau jie šią ideologinės inkorporacijos temą iš- 
plėtojo taip, kad ji tiksliai atitinka Schillerio tezę apie kapitalistinio „raidos 
kelio“ nustatymą besivystančioms visuomenėms: 


Svarbiausias [transnacionalinės žiniasklaidos sistemų] įsiveržimo tikslas yra modelio įgy- 
vendinimas ... [Tas] pirminis įsiveržimas nulemia kelią, kuriuo bus einama, ir įtraukia 
šalį į vyraujančių jėgų interesų orbitą. Tai „neoimperialistinė“ forma, pakeitusi senes- 
nius šiurkštesnius ir atgyvenusius kolonializmo metodus (1997: 154). 


Tokio pobūdžio apibendrinančios analizės vis dar išlieka gyvybingos, 
be abejo, dėl to, jog šiuolaikiniame pasaulyje transnacionalinio kapitaliz- 
mo galia bei įtaka akivaizdžiai didėja. Schilleris, Hermanas, McChesney ir 
kiti tyrinėtojai, besilaikantys šios plačios neomarksistinės tradicijos (Gol- 
ding ir Harris 1997), kultūrinę teoriją ekstrapoliavo iš tvirtų empirinių 
politinės ekonomijos duomenų: nepaneigiamos yra nei globaliojoje mo- 
dernybėje glūdinčios esminės kapitalizmo struktūros, nei kapitalizmo in- 
korporuojanti galia — akivaizdi jo „sėkmė“, — pasireiškianti ekonominės 

sistemos pavidalu. Be to, manau, Schilleris teisus iškeldamas tą būdą, ku- 
riuo ši ekonominė sistema didžiumą moderniojo kultūrinio gyvenimo su- 
telkė ir suformavo tam tikruose gana siauruose komerciniuose rėmuose. 
Nėra abejonės, kad moderniose visuomenėse išryškėjusi tendencija supre- 
kinti kultūrinę patirtį yra itin reikšminga. Tačiau mums kyla klausimas, ar 
šitai yra pakankamas pagrindas teigti, kad susiklosto vienintelė viešpatau- 
janti „suvienodinta“ globalinė kultūra? 

Tokiam teiginiui paremti akivaizdžiausias įrodymas būtų visame pa- 
saulyje matomas kultūrinių prekių „susiliejimas“ ir standartizacija. Imki- 
me bet kokios sferos rodiklius — nuo drabužių iki maisto, nuo muzikos 
kino filmams ir televizijai iki architektūros (į sąrašą nepatenka tik tai, kas 
laikoma „kultūra“) — ir išryškėja akivaizdus faktas, kad tam tikros mados, 
gaminių rūšys skoniai ir užsiėmimai yra paplitę pasauliniu mastu ir išties 
galimi aptikti bet kurioje vietovėje. 1 skyriuje matėme, kad tarptautiniai 
oro uostai — tie tariami vartai į kultūrinę įvairovę — yra pirmučiausi (gal 
kiek ypatingi) tokio pobūdžio „kultūrinės sinchronizacijos“ (Hamelink 
1983) pavyzdžiai: kone vienodi visame pasaulyje, to paties interjero, tei- 
kiantys „tarptautinės virtuvės“ patiekalus ir įvairias gerai žinomų tarptauti- 
nių firmų prekes neapmuitinamose parduotuvėse. Pasaulinių firmų etike- 
tės ir masinės kultūros simboliai išties tapo klišėmis: „Coka“, „McDonalds“, 
„Calvin Klein“, „Microsoft“, „Levis“, „Dallas“, „IBM“, „Michael Jackson“, 
„Nike“, „CNN“, „Marlboro“, „Schwartzenegger'; kai kurie iš jų tapo pa- 
čios vakarietiškos kultūros hegemonijos sinonimais: „Makpasaulis“ 
(„McWorld“, Barber 1995), „Kokakolonizacija“ („Coca-colonization“, Ho- 
wes 1996), „Makdonaldizacija“ („McDonaldization“, Ritzer 1993) ir net 
„Makdisnėjizacija“ („McDisneyization“, Ritzer and Liska 1997). 

Ber ką toks vienodų kultūrinių prekių paplitimas iš tikrųjų reiškia, jei 
ne kai kurių kapitalistinių firmų (teisus Schilleris, paprastai jos amerikie- 
tiškos!) pajėgumą valdyti plačias rinkas visame pasaulyje? Ką gi, jei mano- 
„me, kad vien tų prekių buvimas visame pasaulyje sav2/me yra susiliejimo į 
kapitalistinę monokultūrą ženklas, tai mes tikriausiai vartojame skurdžią 
kultūros sampratą —- numenkinančią kultūrą iki jos materialių gėrybių. 1 
skyriuje aiškinome, kad kultūrą reikia suvokti kaip egzistenciškai reikšmingą 
patirties simbolizavimą. Tokiu požiūriu visuotinio kultūrinio susiliejimo 
tezėje turi glūdėti idėja, jog mūsų (kiekvieno) sąveika su tomis gėrybėmis 
giliai įsismelkia į tą būdą, kuriuo mes aiškinamės savo „fenomenalinius 
pasaulius“ ir savo gyvenimus darome prasmingus. 

Argumento apie kultūrinį imperializmą trūkumas tas, kad jis tiesiog 
pripažįsta tokį įsismelkimą: nuo paprasto prekių buvimo staigiai peršoka- 
mą prie išvados apie esmingesnius kultūrinius ar ideologinius padarinius. 
Ši tendencija - apimanti ir Johno Thompsono nusakytą „internalizacijos 
klaidą“ — labai gundanti apibendrinantiems kritiškiems kapitalizmo verti- 
nimams, pavyzdžiui, kaip Herberto Schillerio, kadangi ji nustato tarytum 
tiesioginį ryšį tarp funkcinių besiplečiančios kapitalistinės sistemos reika- 
lavimų - būtinybė, kad žmonės elgtųsi kaip geri vartotojai ir būtų tos siste- 
mos visiškai „supirkti“, — ir kultūrinių tekstų (TV programos ar reklama) 
ideologinio perteikimo. Į tai reikia žiūrėti skeptiškai dėl to, kad, anot 
Thompsono, čia „neatsižvelgiama į hermeneutinį pasisavinimą, kuris yra 
esminis simbolinių formų apyvartos dalykas“ (Thompson 1995: 171). Kul- 
tūra paprasčiausiai nekinta tokiu vienu būdu. Judėjime iš vienos kultūri- 
nės/geografinės srities į kitą visuomet glūdi interpretacija, vertimas, muta- 
cija, pritaikymas ir „įvietinimas“, nes priimančioji kultūra „kultūrinį 
importą“ visuomet dialektiškai paveikia savais kultūriniais ištekliais (Ap- 
padurai 1990; Lull 1995; Robins 1991; Tomlinson 1991). Šis argumentas 
apie aktyvų taikomąjį kultūros įsisavinimą paprastai iškeliamas žiniasklai- 
dos tekstų atžvilgiu ir siejamas su platesne „aktyvios publikos“ tema (Mar- 
ley 1992). Tačiau jis taikytinas visokioms prekinėms formoms, ką ir paro- 
do Howesas (sekdamas Prendergrast 1993) kokakolos atžvilgiu: 


Jokios importuotos prekės, tarp jų ir kokakola, negali visiškai atsilaikyti prieš kreolizaci- 
ją. Tam tikrose kultūrose kokakolai priskiriamos visai kitokios reikšmės ir ji vartojama 
visiškai kitaip, nei įsivaizdavo gamintojas. Pavyzdžiui, manoma, kad ji galinti išlyginti 
raukšlės (Rusija), prikelti iš numirusiųjų (Haitis) ir varį paversti sidabru (Barbadosas)... 
Be to, kokakola paverčiama vietiniu gėrimu, sumaišius su kitais gėrimais: Karibų basei- 
ne maišant su romu daromas Cw6a libre, o Bolivijoje sumaišius su aguadiente gaunamas 
Ponche Negro. Galiausiai atrodo, jog daugelyje kraštų kokakola suvokiama kaip „vietinis 
produktas“ — kitaip tariant, dažnai galima sutikti žmonių, kurie mano, jog šis gėrimas 
buvo sugalvotas jų šalyje, o ne Jungtinėse Valstijose (Howes 1996: 6). 


Toks sudėtingas kultūrinis pasisavinimas dabar plačiai pripažįstamas 
kultūros ir žiniasklaidos teoretikų, netgi tų, kurie remia griežtą politinę 
ekonominę kritiką (pavyzdžiui, žr. Golding and Harris 1997: 6), tad paly- 
ginti nedaugelis nesvyruodami laikytųsi įsitvėrę minties, kad „hegemonija 
yra sufasuojama Los Andžele, išplukdoma į globalinį kaimą ir išvyniojama 
naiviuose protuose (Liebes and Katz 1993: xi). Tačiau svarstydami kultū- 
ros recepcijos klausimą sykiu turėtume neišleisti iš akių kultūros analizės 

tradicijos, kurią kildina Trečiojo pasaulio — Lotynų Amerikos — patirtis ir 
kuri teigia, jog tarp išorinio kultūrinio poveikio ir vietinės kultūrinės prak- 
tikos esama dinamiškos sąveikos. Pagrindinis šios tradicijos aspektas (kul- 
tūros ir žiniasklaidos teoretikų Nėstoro Garcia Canclini'o 1992, 1995 ir 
Jesuso Martin-Barbero 1993 veikaluose) yra domėjimasis ne išsivysčiusio 
pasaulio tiesiogiai primetama kultūros samprata, o aiškinimasis, kaip kul- 
tūros maišosi ir kryžminasi. Martin-Barbero žodžiais tariant (1993: 149), 
kultūrinės modernybės patirčiai Lotynų Amerikoje svarbiausia yra, kaip 
„pastovų, nuspėjamą homogenizuojančios raidos tempą sutrikdo esminių 
skirtingumų ir kultūrinių pertrūkių kontratempas“. Kitame skyriuje mes 
toliau nagrinėsime idėją, kad globalinė kultūra gali aprėpti sudėtingai kin- 
tančias kultūrines hibridizacijos formas. Tačiau ta idėja suponuoja dar vie- 
ną priežastį abejoti homogenizacijos tezės įtikinamumu. 

Tuomet peršasi mintis, kad argumentai, kuriais pasaulinis kapitalisti- 
nių vartojimo prekių bei žiniasklaidos tekstų išplitimas ekstrapoliuojamas į 
vienodos kapitalistinės monokultūros viziją, yra abejotini, nes remiasi ydinga 
kultūros samprata. 

Tačiau tai nereiškia, jog kapitalizmas, formuojant globalinę kultūrą, 
yra niekuo dėtas. Juk Schillerio požiūrį į kapitalizmą kaip į „gyvenimo 
būdą“ galima išplėsti ir aiškintis, kokia prasme tikrasis kultūros suprekini- 
mas — 0 ne ideologiškai inkorporacinis tam tikrų kultūrinių prekių ar teks- 
tų poveikis — formuoja ir nulemia kultūrinę patirtų. Tai, manau, kur kas 
įtikimesnis kapitalistinės monokultūros argumento variantas, kadangi nė- 
ra abejonių, jog modernybėje didžioji kultūrinės praktikos dalis buvo su- 
prekinta — paversta perkamais ir parduodamais dalykais. Išties vakarietiš- 
kose visuomenėse pars pirkimas dabar yra neabejotinai vienas iš 
populiariausių kultūrinių užsiėmimų, o „pirkimo elementas“ būdingas bet 
kokiam šiuolaikiniam laisvalaikio leidimo būdui. Tad nūdien muziejų, ga- 
lerijų, senovinių namų, paveldo vietų ir net parkų ar sodų ekspozicijos 
išdėstomos taip, kad lankytojai neišvengiamai pabaigoje nukreipiami į (ga- 
lutinį tikslą) parduotuvę, kur (jau suprekintą) patirtį galima vėl nusipirkti 
konkretesnių suvenyrų, žaislų, pašluosčių, plakatų, vaizdo kasečių, atviru- 
kų ir taip toliau pavidalu. Futbolo klubai dabar taip pat yra svarbūs rūbų 
mažmenininkai savo sirgaliams, jie nuolat keičia savo komandų uniformą, 
kad nemažėtų paklausa. Netgi toks paprastas laisvalaikio užsiėmimas kaip 
pasivaikščiojimas jau yra suprekintas — siejamas su specialios aprangos, tu- 
ristinės literatūros, žurnalų ir kitų dalykų įsigijimu. 

Turizmo sritis teikia ryškiausių pavyzdžių, rodančių, kaip įvairiausi kul- 
tūriniai ir laisvalaikio užsiėmimai susilieja su vartojimo praktika. Ritzeris ir 
Liska, kalbėdami apie Šiaurės Ameriką ir Kanadą, sako: „didžioji dalis atos- 
togoms skirto laiko ir pinigų išleidžiama parduotuvėse. O kai kurie... priei- 
na logišką kraštutinę išvadą — atostogas praleidžia parduotuvėse“. Tarki- 
me, „daugelis kanadiečių ekskursijų vyksta ne prie Niagaros, o į Vest 
Edmontono prekybos centrą“ (Ritzer and Liska 1997: 103). 

Į jų minimą Vest Edmontono prekybos centrą - drauge su kitais „me- 
gacentrais“, pavyzdžiui, Mineapolyje, - galima žiūrėti kaip į šio kultūrinio 
suprekinimo proceso apoteozę, kai susilieja įprastinės prekybinio centro ir 
teminio parko savybės — štai iš kur kyla Ritzerio ir Liskos apibūdinimas 
„makdisnėjifikacija“. Šią „kraštutinę bedugnio vartotojiškumo, žaismės ir 
hedonizmo šventovę“ Johnas Urry (1995: 123) aprašo šitaip: 


Tai mylios ilgio statinys, jame daugiau nei 800 parduotuvių, 2,5 akro dengtas ežeras su 
keturiais jūrų mini povandeniniais laivais, ispanų galiono kopija ir delfinais, aštuonioli- 
kos duobučių mini golfo aikštelė, 40 restoranų, 10 akrų vandens parkas, XIX a. Pary- 
žiaus bulvaro imitacija (Hausmanas, žinoma, apsivertė kape), Naujojo Orleano gatvė su 
naktiniais klubais ir viešbučiu, siūlančiu apsilankyti įvairiausių teminių stilių kamba- 


riuose - holivudiškame, romėniškame ar polinezietiškame! 


Tokie pavyzdžiai kultūros analizei kelia įvairiausių svarstytinų proble- 
mų, — tarkime, postmodernusis žavėjimasis tų centrų teikiamu kultūriniu 
brikoliažu, „kasdienio gyvenimo estetizavimo“ (Featherstone 1991) tikro- 
vė, pasireiškianti tokių vietų vaizdų ir simbolių „vizualiniu vartojimu“, ly- 
giai kaip ir čia esančių tikrų prekių vartojimu (Urry 1995: 148). Tačiau 
mums rūpimiems tikslams reikšmingiausias argumentas yra tas, kad tie pa- 
vyzdžiai per suprekinimą išreiškia aukštą kultūrinės patirties suvienodėji- 
mo lygį. Tokio pobūdžio argumentas gerokai skiriasi nuo paprastesnio, 
teigiančio pasaulinį tam tikrų prekių — „pasaulinių etikečių“ — išplitimą, ir 
būdingo kultūrinio imperializmo nuostatai. Be to, šis argumentas kapita- 
listinės kultūros idėją pastūmėja toliau, nei siekia ideologinės inkorporaci- 
jos tezė, — įsivaizduojamas pasaulis, kuriame viešpatauja vienintelis, siste- 
mingas vartotojiškumo principas. Tarkime, Baudrillard'as iš prekybos centro 


patirties išveda visokių socialinių skirtumų įveiką: 


Stai mes esame vartojimo kaip totalinės kasdienio gyvenimo sistemos, kaip visiško su- 
vienodinimo šerdyje. Viskas pritaikyta ir supaprastinta iki abstrakčios „laimės“ skaidru- 

mo... Darbas, laisvalaikis, gamta ir kultūra, visos tos anksčiau buvusios išsklidusios, 
paskiros ir daugmaž nesukeičiamos veiklos sritys, kurios tikruose mūsų gyvenimuose ir 
mūsų „anarchiškuose bei archaiškuose“ miestuose kėlė rūpestį bei painiavą, galiausiai 
buvo sumaišytos, suklastotos, atsidavusios, sureguliuotos ir paverstos įprastu nesiliau- 


jančiu apsipirkimu (Baudrillard 1988: 34). 


Šią kultūros viziją, grindžiamą vien grynu suprekinimo principu, Ben- 
jaminas Barberis per „Makpasaulio“ idėją išplėtoja į potencialiai viską ap- 
repiančią globalinės kultūros sampratą: „Makpasaulis yra pramoginė pirki- 
mo patirtis, kuri prekybinius centrus, kino teatrų kompleksus, teminius 
parkus, sporto arenas, greito maisto tinklus (su begaliniais filmų priedais) 
ir televiziją (su jos klestinčiais parduotuvių tinklais) sujungia draugėn į vie- 
ną platų verslą, kuris, didindamas savo pelnus, keičia žmones“ (Barber 1995; 
97). Tokie požiūriai dažnai yra hiperbolizuojami, todėl juos lengva kriti- 
kuoti. Palyginti siauros patirties pavyzdys, apsiribojantis labiau pasiturin- 
čiais išsivysčiusio pasaulio sluoksniais, ekstrapoliuojamas į visuotinį globa- 
linį dalyką. Galima teigti, jog net išsivysčiusiame pasaulyje daugeliui žmonių 
įprastinė vartotojo patirtis ir toliau yra ne kur kas mažiau viliojantis, esteti- 
zuotas, o kasdieniškesnis ir instrumentiškesnis reikalas, susijęs su kiekvie- 
nos dienos ar savaitės pastangomis iš šykštaus šeimos biudžeto „suvesti galą 
su galu“ (Lunt and Livingstone 1992: 89 ir kiti). O jei pažvelgsime į Tre- 
čiojo pasaulio gyventojų gausybę, pamatysime, jog tos pastangos vyrauja 
tiek materialiniu, tiek kultūriniu atžvilgiu, tad nerimas dėl suprekinimo 
anaiptol neatrodys reikšmingas. 

Vis dėlto aš tikrai manau, kad į argumentus apie globalinę kapitalistinę 
monokultūrą reikia rimtai žiūrėti (prisimenant spekuliatyvų bei ekstrapo- 
liacinį diskursą, kuriame ir kalbama apie globalinę kultūrą). Juk, nepaisant 
akivaizdžių klausimų apie materialinę nelygybę, išsivysčiusiame pasaulyje 
suprekinimas jau yra giliai įsišaknijęs kultūriniame gyvenime, o tai nepa- 
neigiamai byloja apie ryškų kultūrinės patirties susiaurėjimą bei susilieji- 
mą: „tai, ką mes daromie“, sutelkiama į vieną konkrečią to darymo formą. 
Be to, šitokio suprekinimo išplitimas į Trečiąjį pasaulį dažnai laikomas 
grėsme kultūrinių praktikų sodrumui bei įvairovei (Blackwell and Seabro- 
ok 1993; Classen 1996; Latouche 1996). Tačiau ekstrapoliacija į nykesnę 
distopiją aiškiai kelia pavojų perdėti kapitalizmo poveikio vienmatiškumą. 
Baudrillard'o visiems žinomas posakis, jog postmoderniose visuomenėse 
„nėra kur kitur eiti, vien į parduotuves“, atskleidžia tik dalį tiesos. Tačiau 
jis puikiai aprepia platesnio kultūrinio pokyčio Vakaruose ženklus — 

kasdieniame mūsų gyvenime vyrauja nebe gamyba, o vartojimas: preky- 
biniai megacentrai, anot Urry'o, simbolizuoja „vartojimo miestus, o ne 
anksčiau vyravusius pramonės miestus“ (1995: 123). Tačiau išleidžiama 
iš akių kitokie žmonių kultūrinės patirties ir veiklos aspektai - jų asmeni- 
niai santykiai, religiniai bei politiniai ryšiai, seksualinė orientacija, nacio- 
nalinio ar etninio tapatumo pajauta, prisirišimas prie „vietinės“ aplinkos 
bei vietinių užsiėmimų ir taip toliau, - kurių dar nepasiglemžė supreki- 
nimo logika. 

Kaip tik šie individualių „gyvų kultūrų“ aspektai, rodantys, kaip jos 
reiškiasi ir kaip išgyvenamos įvairiose vietinėse aplinkose bei tradicijose, ir 
teikia kultūrų „tirštimą“ (Geertz 1973), visokiais būdais išsauganųį kultūri- 
nius skirtumus ir atsparą prieš sklandžiai plintančią vienarūšę kapitalistinę 
kultūrą. Savitų papročių bei pomėgių gausybe — nuo religinių tradicijų iki 
vietinės rūšies duonos ar alaus pomėgio — žmonės išties išreiškia atsverian- 
čią vietinės aplinkos kultūrinę jėgą. Vadinasi, galiausiai tenka pripažinti, 
jog „globalizuojamajam“ kapitalizmo aspektui esama dialektinio „įvietina- 
mojo“ pasipriešinimo. Šis pasipriešinimas matyti iš sąmoningų kontrakul- 
tūrinių judėjimų — nuo Naujojo amžiaus ekologinių „genčių“, etiško var- 
tojimo ir doros prekybos judėjimų, besikuriančių vietinėse (dažnai 
bažnytinėse) bendruomenėse, iki alternatyvių ekonominių sistemų, kaip 
neseniai ėmę plisti „vietinių mainų ir prekybos planai“, kurių tikslas — pa- 
kirsti ar suardyti pagrindinius vartojimo modelius. Nors tie judėjimai nėra 
labai platūs, jie daugiau ar mažiau išreiškia bendrą, nors ir miglotą išsivys- 
čiusiose visuomenėse plintanų nepasitenkinimą suprekinama patirtimi. Ta- 
čiau neatsakytas lieka klausimas, kaip ir kokiu mastu ši konkreti dialektika 
atsvers gerokai vartotojiškos kultūros pusėn pasvirusią svarstyklių lėkštę. 
Pripažįstant globalinio kapitalizmo kultūros logikos galią, vis dėlto būtų 
neprotinga manyti, kad vien nuo jos sunyks visa kultūrinė įvairovė - nelyg 
Marxo minėtos kinų sienos. 


„Pasaulio vakarietinimas“ 


Dabar norėčiau apžvelgti kitą, mano jau minėtą, globalaus vienodumo 
viziją: pasaulio kultūros piktybinio „vakarietinimo“ šmėklą. 2 skyriuje ap- 
tarėme kai kuriuos prieštaravimus globaliosios modernybės idėjai, atkrei- 
piančius dėmesį į tos teorijos tariamą vakarietišką šališkumą — tendenciją 

iškelti tam tikrą Vakarų patirtį ir ignoruoti, nustelbti ar užgniaužti nepa- 
prastą nevakarietiškų kultūrų įvairovę. Tuomet globalinę kultūrą reikėtų 
vertinti pabrėžiant būtinumą istoriškai atkurti tas nevakarietiškas kultūri- 
nes tradicijas. Neseniai išleistas Globalinės kultūros žodynas išties tai ir daro. 
Jo autoriai Kwame Anthony Appiah ir Henry Lewisas Gatesas (1998) pa- 
prasčiausiai pateikia trumpus aprašymus, kurių visuma išvengia vakarietiš- 
kų asmenybių bei temų - šitaip subalansuojamas pasaulio kultūros vaizdi- 
nys. Martinas Lutheris žinyne pateiktas greta Toussaint'o L'Ouverture'o, o 
zulusų karalius Shaka - greta Shakespeare'o. Tačiau nors tokia rekonstruk- 
cija aktuali bei reikalinga, ji neiškelia esmingesnių įtarimų dėl vakarietiškos 
kultūros vyravimo, kuriuos aš ir noriu panagrinėti. 

O tie įtarimai yra išreikšti prancūzų politinio ekonomisto Serge'o La- 
touche'o knygos Pasaulio vakarietinimas pavadinimu. Latouche'as pateikia 
itin rimtą kaltinimą vakarietinimui, kuris nusakomas kaip „planetos vie- 
nodinimo kampanija“ ir „gyvenimo būdų standartizacija pasaulio mastu“ 
(Latouche 1996: xii, 3), todėl jo nuomonė yra geras tokio pobūdžio globa- 
linės kultūros kritikos pavyzdys. 

Ką žmonės turi galvoje kalbėdami apie „vakarietinimą ? Daug dalykų, 
tarp jų, matyt, europietiškų kalbų (ypač anglų) plitimą ir mūsų jau aptartą 
vartotojišką „vakarietišką“ kapitalizmo kultūrą. Be to, drabužių madas, mi- 
tybos įpročius, architektūrinės ir muzikines formas, pramoninės gamybos 
grindžiamo miestietiško gyvenimo būdo priėmimą, masinių informacijos 
priemonių nulemtos kultūrinės patirties modelį, nemažai filosofinių idėjų, 
daugybę kultūrinių vertybių ir sampratų - apie asmeninę laisvę, lytį ir sek- 
sualumą, žmogaus teises, politinį procesą, religiją, mokslinį bei technologi- 
nį racionalumą ir taip toliau. Iš viso to matyti, kaip lengvai diskurse apie 
kultūrinį imperializmą suplakami keli dalykai: pasaulinis vakarietiškos kul- 
tūros viešpatavimas su kapitalistinės kultūros idėja ar netgi su pavienių 
nacionalinių valstybių — aišku, Jungtinių Valstijų — viešpatavimu. 

Vis dėlto Serge'o Latouche'o veikale galima išskirti keletą ypatingų tei- 
ginių ir nuogąstavimų dėl vakarietinimo. Kiek leidžia apimtis, norėčiau 
sutelkti dėmesį į, mano manymu, svarbiausią dalyką. Latouche'as vakarie- 
tinimą supranta kaip pasaulinį socialinės bei kultūrinės visumos išplitimą. 
Jis aptaria daugelį „Vakarų“ aspektų — technologiją, industrinį ekonominį 
pagrindą, urbanizacijos tendenciją, etines, filosofines ir religines sistemas, 
jų santykį su kapitalizmu ir pan. Tačiau jis tvirtina, jog nei vienas šių as- 
pektų neaprėpia Vakarų „esmės“, kurią reikėtų suvokti kaip „sintetinę šių 

įvairių apraiškų vienovę, [kaip] „kultūrinį“ darinį, civilizacijos reiškinį (La- 
touche 1996: 38). Jo įrodinėjimas, kad vakarietinimą reikia laikyti esmiš- 
kai kultūriniu reiškiniu, remiasi plačiu egzistenciniu požiūriu į kultūrą, 
artimu mano I skyriuje išsakytajam, - kultūra yra „atsakas į būties proble- 
mą“ (1996: 41). Vadinasi, kalbėjimas apie Vakarų „civilizaciją“ suponuoja 
konkretų veiksmingą tokio atsako variantą, gebėjusį visur įsitvirtinti. (La- 
touche'as pabrėžia žodžio „civilizacija“ sąsają su „civic“ — miestų ir urbani- 
zacijos — idėjomis, jis tai laiko simboliniu (iš dalies) vakarietišku atsaku į 
klausimą, „kaip mums gyventi'.) Taigi Latouche'o nuomone, istorinė šio 
modelio „sėkmė“ būtinai užsibaigia jo smerkiamu kultūriniu suvienodėji- 
mu, kadangi sėkmė reiškia, jog sunaikinami visi kiti „variantai“, visi kiti 
galimi gyvenimo būdai. Paradoksalu, tačiau, Vakarų civilizacija yra „anti- 
kultūrinė“ (p. 43), kadangi pagal jos „suvienodinančią“ kampaniją ji prieš- 
priešinama vietinių savitų kultūrų įvairovės išlikimui. 

Šitie argumentai gana gerai žinomi. Pavyzdžiui, nesunkiai galima būtų 
įžvelgti panašumą į Johno Gray'aus požiūrį — jis Šviečiamojo amžiaus vi- 
suotinumą laikė grėsme „kultūrai kaip skirtingumui“ (2 skyrius). Tačiau 
dabar norėčiau iškelti, mano manymu, esminę Latouche'o įrodinėjimų gi- 
ją, grindžiančią vakarietinimo idėjos sąsają su globaliąja modernybe. Jo ma- 
nymu, Vakarai neteko savųjų ypatingų lynų, siejusių juos su tam tikromis 
kultūrinėmis geografinėmis vietovėmis, ir tapo kažkokiu abstrakčiu kultū- 
rinių praktikų generatoriumi. Jis rašo: 


Aš [Vakarus] analizuoju kaip tam tikrą Megamašiną, kuri dabar yra anoniminė, deteri- 
torizuota ir atplėšta nuo savo istorinių bei geografinių ištakų... Vakarai nei geografiniu, 
nei istoriniu atžvilgiu nebereiškia Europos; tai jau netgi ne rinkinys nuostatų, kurių 
laikosi grupė žmonių, išsibarsčiusių po visą pasaulį. Aš Vakarus suprantu kaip beasme- 
nę, besielę ir mūsų dienomis bešeimininkę mašiną, užverbavusią žmoniją jai tarnauti 


(Latouche 1996: xii, 3). 


Mašinos analogijos determinizmas refleksyviniu teoriniu požiūriu yra 
akivaizdžiai abejotinas, kaip ir bendras Latouche'o polinkis perdėti moder- 
naus socialinio gyvenimo susvetimėjantį pobūdį, nepripažįstant jo išlaisvi- 
nančios reikšmės ir prieštaringumų. Tačiau, man rodos, svarbiausia, kaip 
abstraktus kultūrinis principas „Vakarai“ atskiriami nuo kitų „Vakarų“ — 
nuo geokultūrinės esaties, savitų kultūrinių praktikų, tapatinamų su terito- 
riniu pamatu, nacionalinių valstybių grupe, su realiomis vietovėmis — Ispa- 
nija, Šveicarija, Kanada, Danija ar Naująja Zelandija. Latouche'as šį skir- 

cumą išreiškia skoliniu (šiek tiek pritemptu) iš Sartre'o, atskiriančiu Vaka- 
rus-savyje („deteritorizuotas“ kultūros principas) nuo Vakarų-sau (geo- 
kultūrinė esatis, realios vietos). Tai jam padeda paaiškinti kultūrinį-terito- 
rinį atotrūkį, įvykusį XX a., susitraukiant europinėms imperijoms bei 
rutuliojantis dekolonizacijos procesui ir tuo pat metu išlaikant vakarietiš- 
kos kultūrinės hegemonijos idėją. 

Ber jei paklaustume, kuo skiriasi šios dvi prasmės, tuoj pat paaiškėtų, 
jog deteritorizuotu kultūros principu Latouche'as iš tiesų apibūdina pačią 
socialinę ir kultūrinę modernybę. Tai ypač akivaizdu iš jo aprašytų „trijų 
pagrindinių... vakarietiško volo vektorių“: 


Pirmasis yra mimetinės industrializacijos procesas, kurį paskatino pasaulinis transnacio- 
nalinės ekonomikos išplitimas. Antrasis liečia urbanizacijos procesą, susijusį ... su vals- 
tietiškų bendruomenių griovimu. Trečiąjį ... galima pavadinti „nacionalinizmu“, nusa- 
kančiu procesą, kuriame formuojamos bešaknės, mimetinės valstybės, turinčios sukurti 
dirbtinę naciją ir valdyti jos ekonomiką (1996: xii). 


Išvardytos trys pagrindinės institucijos — industrializmas, urbaniz- 
mas, nacionalinių valstybių sistema - rodo, jog Latouche'o išsakytą Va- 
karų kritiką lygiai taip pat galima laikyti modernybės kritika. Bet jis, 
matyt, linkęs manyti, kad šiam instituciniam-kultūriniam kompleksui 
būdingas esmiškas vakarietiškumas, išliekantis net ir nutraukus jo teri- 
torinius ryšius su tikromis vakarietiškomis valstybėmis bei kultūromis. 
Aš anaiptol nesu įsitikinęs, jog šitai galima įrodyti. Man rodos, pasida- 
ro painu, vakariečių dominavimą aptariant atsietai nuo vakariečių vi- 
suomenių praktikų ir žmteresy. Mielai galime sutikti, jog tam tikras kul- 
tūrinis atsakas į „būties klausimą“ išplito pasauliniu mastu ir tam tikru 
atžvilgiu yra „deteritorizuotas“, tačiau, mano galva, šitai reikėtų suvok- 
ti veikiau kaip modernybės atsaką. Tuomet galima klausti, ar socialinė ir 
kultūrinė modernybė yra būtinai „vakarietiška modernybės“ ir ar tapti 
moderniu reiškia būtinai kokiu nors atžvilgiu tapti vakariečiu? Dar vie- 
nas modernybės klausimas, kurį galėtume nusakyti kaip cu: bono*, — ar 
iš modernybės plitimo turi naudos visos vakarietiškos valstybės drauge, 
ar kiekviena savaip? 

Visai kitokių atsakymų į šiuos klausimus galime gauti pasitelkę Giddenso 
nuomonę. Supaprastintas jo argumentavimas toks: nors „globalizuojančios 


* Kieno naudai (/0t.). 

modernybės“ procesas prasidėjo plečiantis vakarietiškoms institucijoms, šių 
institucijų (kapitalizmo, industrializmo, nacionalinės valstybės ir kt.) išpli- 
timas pasauliniu mastu reiškia, jog „Vakarų įtaka kitam pasauliui silpsta“ 
(1990: 52), nes pirmiausia Vakaruose atsiradusių modernybės institucijų 
esama jau visur. Tam tikru atžvilgiu pati Vakarų „sekmė“ skleidžiant savo 
institucines formas reiškia jų unikalaus socialinio ir kultūrinio „pranašu- 
mo“ praradimą. Štai kaip jis dėsto šią mintį: 


Pirmąją globalizacijos pakopą, aišku, labiausiai nulėmė Vakarų ir Vakaruose atsiradusių 
institucijų ekspansija. Nė viena kita civilizacija pasauliui nėra padariusi tokio skvarbaus 
poveikio ir nėra tokiu mastu suteikusi jam savo pavidalą... Ir nors globalizacijoje vis dar 
vyrauja Vakarų įtaka, nūdien apie ją nebegalima kalbėti tik kaip apie vienpusį imperia- 
lizmą ... vis labiau išsitrina globalizacijos „kryptis“, nuolat randasi įvairių jos atsišakoji- 
mų. Tad dabartinės globalizacijos pakopos nereikia painioti su ankstesne, kurios struk- 


tūras ji vis labiau pakerta (1994b: 96). 


Čia galėtume suprasti Giddensą tiesiog nusakant situaciją, kai „laimėto- 
jas pralaimi“: Vakarai per savo sėkmę praranda socialinį bei kultūrinį pra- 
našumą. Tačiau šį argumentą galėtume papildyti pasidomėję, ar Vakarai 
kaip nors žymiai susilpnina savo socialinius kultūrinius gniaužtus. Šitai 
galima įvairiai aiškinti. 

Tarkime, galima nurodyti, jog tam tikri kraštai, mūsų vadinami Tre- 
čiuoju pasauliu, dabar yra „pažangesni“ — technologiniu, industriniu, eko- 
nominiu atžvilgiu — nei kai kurie Vakarų kraštai. Pavyzdžiui, būtų gali- 
ma palyginti kai kuriuos klestinčius Lotynų Amerikos urbanizuotus 
regionus — San Paulą, Meksiko miestą — ir smukusias Europos vietoves, 
tarkime, pietinę Italiją. Didžiausia pagunda buvo (bent jau labai nese- 
niai) vadinamųjų „Azijos tigrų“ — Pietų Korėja, Taivanis, Honkongas, 
Singapūras bei Malaizija - ekonomiką lyginti su kai kuriais smulkesniais 
Europos ar JAV sunkiosios pramonės rajonais. Pavyzdžiui, paskutinio 
XX a. dešimtmečio viduryje Singapūro BVP vienam žmogui buvo „toks 
kaip vargingiausiuose išsivysčiusių šalių rajonuose (pavyzdžiui, Vakarų 
Glamorgene, Jungtinėje Karalystėje) “ (Hirst and Thompson 1996: 114). 
Giddensas (1990: 65; 1994a: 65) mano, jog tarp tokių regionų iškilimo 
bei smukimo gali būti sudėtingas priežastinis ryšys, kadangi juos yra su- 
siejusi globalizuota kapitalistinė rinka. Tokia greita raida mažų mažiau- 
siai verčia abejoti įprastiniu įsitikinimu apie Vakarų politinį ekonominį 
dominavimą. Įžvalgiai ir detaliai išanalizavęs Azijos tigrų iškilimą Ra- 


3. Globalinė kultūra: svajonės, košmarai ir skepticizmas 101 


miojo vandenyno pakraščių šalyse, Manuelis Castellsas daro apibendri- 
nančią išvadą: 


Jos yra integruotos tuo pačiu lygmeniu su Ekonominio bendradarbiavimo ir plėtros 
organizacijos šalimis ir palyginti su Jungtinėmis Valstijomis bei Vakarų Europa sparčiai 
didina savo konkurencingumą. Per du šimtmečius, kai vyravo Vakarų industrializacija, 
Vakarai ir Rytai glaudžiai susisaistė tokiu būdu, kuris nerodo neįveikiamo Vakarų do- 
minavimo (Casctells 1998: 309). 


Ką gi, Azijos tigrų ekonominio nestabilumo ženklai — tarkime, Pietų 
Korėjos ekonominė krizė 1997 metų pabaigoje — iš šio glausto regioninio 
augimo modelio neleidžia kurti entuziastingų ilgalaikių globalinių planų. 
Pastarieji įvykiai liudija, jog Hirstas ir Thompsonas (1996: 99 ir kiti) pa- 
grįstai įspėja, kad iš tokių atvejų negalima daryti platesnių išvadų, esą išsi- 
lygina ekonominiai išsivysčiusių ir besivystančių šalių santykiai. Tačiau, 
kita vertus, galima teigti, kad Castellso tezės, jog esama glaudaus Azijos 
tigrų ir Vakarų ekonomikų sąryšio, iš tikrųjų nė kiek nepakerta „tigrų“ 
pažangos kelyje atsiradusios kliūtys. Nepaprastai greitai buvo atsakyta į Ko- 
rėjos krizę — Tarptautinis valiutos fondas šiai šaliai suteikė paskolų. Šitai 
byloja apie glaudų „tigrų“ ir vakarietiškų ekonomikų ryšį. Ekonominio 
žlugimo grėsmė visame Ramiojo vandenyno regione — neaprėpiamoms po- 
tencialioms Kinijos rinkoms ir gamybos centrams, Japonijai (kuri ekono- 
miniu, jei ne kultūriniu atžvilgiu jau yra Vakarų dalis) ir kitoms šalims, 
galinti sukelti ekonomikos nuosmukį Vakarų Europoje ir JAV- dabar, tūks- 
tantmečio pabaigoje, matyt, yra vienas didžiausių rūpesčių. Tačiau į tai 
anaiptol nereikia žiūrėti kaip į grįžimą prie užtikrinto Vakarų ekonominio 
dominavimo status guo. 

Ekonominio neužtikrintumo atvejį nusakant kiek kitaip, galima teigti, 
jog globalizuotas kapitalizmas ne tik atskleidžia permainingą artimumą ne- 
seniai industrializuotoms šalims, bet ir nerodo „ištikimybės“ savo gimto- 
sioms vietoms Vakaruose, tad neteikia jokių garantijų, kad ir toliau gyvuos 
ankstyvojoje modernybėje iškilę geografiniai dominavimo modeliai, ku- 
riuos grindė kapitalizmo ir Vakarų interesų bendrumas. Tai liudija, pavyz- 
džiui, ženklai, jog tarptautinių kapitalistinių rinkų ir Vakarų nacionalinių 
valstybių vyriausybių santykiai darosi vis labiau įtempti: nuolatinės valiuti- 
nės krizės, ištinkančios Vakarų pramonines valstybes, - vadinamosios tarp- 
tautinių valiutos rinkų „juodosios dienos“. Gana vaizdus pavyzdys, rodan- 
tis, kokia nejautri globalinė kapitalistinė sistema vakarietiškų institucijų 

atžvilgiu, yra seniausio Britanijos prekybos banko „Baring Brothers“ žlugi- 
mas 1995 m. vasario mėnesį. 1762 m. įkurtas „Baring Brothers“, kuriuo 
naudojosi Karalienė, žlugo per kelias dienas dėl itin rizikingų globalizuotų 
spekuliacijų „išvestinėse“ rinkose, o prekybos operacijas vykdė palyginti 
neaukštas pareigas einantis banko tarnautojas Nickas Leesonas greitu elek- 
troniniu būdu (per atstumą). Būdinga, jog tai atsitiko Singapūre, vienoje 
„jauniausių“ pasaulio Pietryčių Azijos rinkoje. Nenoromis čia įžvelgi sim- 
bolinę prasmę — senojo (patenkinto savimi?) pasaulio europietišką imperi- 
nę galią aplenkia naujasis decentralizuoto globalinio kapitalizmo pasaulis, 
kuriame įvykiai gali būti nenuspėjami, beatodairiški, žaibiški ir katastrofiš- 
ki. 

Žinoma, svarbu neperdėti tokio Vakarų politinio ekonominio „decen- 
truotumo“ reikšmės. Tačiau tai aiškiai liudija, jog sudėtingas ekonominis 
susisaistymas nereiškia, kad Vakarų galia sklandžiai, ramiai plinta pokolo- 
nijiniais laikais, ir nepaneigia globalizacijos proceso ekonominio ar kultū- 
rinio „netolygumo“. Prie šių netolygumų grįšime kitame skyriuje. Kol kas 
galime nustatyti ryšį tarp globalizacijos diktuojamų sudėtingesnių, nepati- 
kimų, kintamų galios santykių ir to, ką apytikriai galime pavadinti išgyve- 
nama „vakarietiško kultūrinio tapatumo“ patirtimi. Mums čia rūpi klausi- 
mas, ar kultūrinė Vakarų hegemonija, teigiama tokių teoretikų kaip 
Latouche'as, iš tiesų yra išgyvenama realiose vakarietiškose visuomenėse. 

Zygmuntas Baumanas šiuo atžvilgiu pažymi įdomų skirtumą tarp va- 
karietiško modernybės (kaip išlaisvinančio Šviečiamojo amžiaus projekto) 
„suvisuotinimo“ pretenzijų, jai būnant kultūrinio pasitikėjimo viršūnėje, 
ir dabartinio Vakarų kultūros būvio, kurį jis įvardija grynuoju „globalu- 
mu“. „Visuotinumas“ buvo „proto viešpatavimas — gyvenimo tvarka, ver- 
gavimą aistroms pakeisianti racionalumo savarankiškumu“, o jau „Globa- 
lumas“... paprasčiausiai reiškia, kad visi visur maitinsis „McDonald's“ 
mėsainiais ir žiūrės naujausius televizijos dokumentinius vaidybinius fil- 
mus. Universalumas buvo didis projektas, herakliška užduotis. Globalu- 
mas, priešingai, yra menkadvasis tylus sutikimas su tuo, kas „ten“ vyksta“ 
(Bauman 1995: 24). 

Baumano brėžiamas skirtumas tarp Šviečiamojo racionalumo „aukšto- 
sios kultūros“ projekto ir kai kurių gana specifinių populiarios kultūros 
veiklos sričių gal kiek ir perdėtas, bet jis perteikia tą dvasią, kokia paprasti 
žmonės Vakaruose tikriausiai išgyvena globalų jų „pačių“ kultūros plitimą. 
Matyt, tai gerokai priklauso nuo to, kokiu mastu vakariečiai iš tiesų jaučia- 

si €są „šeimininkai“ tų kultūrinės veiklos rūšių, kurios paprastai tampa glo- 
balizuotos. Nors tai sudėtingas klausimas, manyčiau, esama labai nedidelio 
atitikimo tarp žmonių kasdienės sąveikos su šiuolaikine globaline „kultū- 
ros industrija“ ir jų jausenos turint išskirtinį vakarietišką kultūrinį tapatu- 
mą, juo labiau jie tuo tapatumu nesididžiuoja ir nesijaučia €są jo šeiminin- 
kai. Man rodos, tokie dalykai kaip „McDonald's“ restoranai ar kino centrai, 
rodantys itin populiarius Holivudo filmus, veikiausiai patiriami kaip tie- 
siog esantys „čia“, mūsų kultūros aplinkoje: tai dalykai, kuriais mes naudo- 
jamės, kurie mums įprasti ir galbūt parankūs, bet jie — nei tiesiogine, nei 
kultūros prasme — nėra „mūsų . 

Šiuo atžvilgiu vakarietiškos kultūros pasitikėjimo si/pimas gretintinas 
su struktūrinėmis globalizuojamosios modernybės savybėmis - su tuo, kad 
įvairios praktikos ir institucijos „atsaistomos“ nuo vietinės aplinkos ir pa- 
tenka į globalinio valdymo kontekstą. Pasaulyje, kuriame kasdienę, „vieti- 
nę“ mūsų patirtį vis labiau nulemia tolimi įvykiai bei procesai, gali būti 
sunku išlaikyti aiškią kasdienės kultūros nuovoką - jaučiant, jog „taip mes 
darome“ Vakaruose, tuos „darymus“ sąmoningai sieti su savita mūsų isto- 
rija ir tradicijomis. Šių dienų vakariečiai į globalizuotą kultūrą žvelgia toli 
gražu ne kupini pasitikėjimo, „įcentruoti“, užvaldyti savininko jausmo, kaip 
gal buvo būdinga XIX a. Pax Britannica, o išgyvena ją kaip prieštaringai 
„decentruotą“, „bevietę“ modernybę, su kuria susisieja be didelių pastan- 
gų, tačiau nejausdami „vietinės“ kultūros valdžios. Kitame skyriuje dau- 
giausia dėmesio mes ir kreipsime į šią bendrą kultūrinės deteritorizacijos!? 
prasmę. 

Tačiau dabar, apibendrindami šiuos atsakus į Latouche'o pateiktą „pa- 
saulio vakarietinimo“ tezę, galime padaryti dvi bendras pastabas. 

Pirma būtų tokia: globaliosios modernybės įsitvirtinimas nebūtinai reiš- 
kia tebesitęsiantųį „Vakarų“ — ne tiek abstraktaus kultūros principo, kiek 
realių nacionalinių valstybių grupės — kultūrinį viešpatavimą. Šiuo metu 
pasaulyje politiniu ekonominiu atžvilgiu neabejotinai vyrauja Vakarų na- 
cionalinės valstybės, tačiau, kaip matėme, nėra pagrindo manyti, jog šitaip 
bus neribotą laiką. Svarbiausia, kad tą vyravimą lydinti Vakarų kultūrinė 
patirtis nėra vienareikšmis, kietakaktiškas, neabejotinas įsitikinimas savo 
kultūriniu pranašumu, lemtimi ar misija. Tai greičiau netikrumas dėl kaž- 
kada neabejotinų kultūrinių vertybių, tiesiogiai sietinas su pliuralistinėmis 
globalizacijos kultūrinėmis savybėmis, kurias skatina vis didesnių skir- 
tingų gyvenimo būdų, įsitikinimų ir papročių suvokimas (per keliones ar 

populiariosios kultūros vaizdinius). Toks pakirstas tikrumo jausmas gali su- 
kelti būgštavimus dėl ateities - pavyzdžiui, dėl to, ar išsilaikys (turint omeny 
ekonomiką ir gamtosaugą) vakarietiškas, itin vartotojiškas gyvenimo būdas. 
Atsižvelgiant į tai, matyt, nelabai pagrįsta kalbėti apie dabartinį ar būsimą 
globalinį kultūros būvį kaip „Vakarų pergalę“ (Latouche 1996: 2)'!. 

Antroji pastaba štai kokia: pripažįstant šią prieštaringesnę realių vaka- 
rietiškų visuomenių kultūrinę padėtį, atsiranda pagrindas suabejoti Latou- 
che'o teigiama homogenizuojančia varomąja jėga - esą Vakarams žengiant 
į priekį, bus sutryptos visos kitos savitos kultūros. Galime sutikti, kad mo- 
dernybė iš tiesų įtvirtina tam tikras institucijas, kurios labai plačia prasme 
yra „vienodos“ visame pasaulyje ir kurios nustato tam tikrą bendrą kultūri- 
nę tvarką. Tačiau, kaip sakėme 2 skyriuje, ši tvarka gali sukelti įvairiausius 
kultūrinius atsakus — „keliai į ir per“ arba „strategijos prisijungti prie mo- 
dernybės arba jos atsisakyti“ (Garcia Canclini 1995),- kurių gali laikytis ir 
laikosi nevakarietiškos kultūros. Pasitelkime tik vieną akivaizdų pavyzdį: 
Vakarų technologinė mokslinė kultūra, ekonominis racionalumas, net kai 
kurie vartotojiškumo aspektai gali būti priimami, drauge visiškai atmetant 
Vakarų pasaulietiškumą, seksualines laisves, požiūrius į lytį ir šeimos san- 
tykius, viešą alkoholio vartojimą, - šitaip yra daugelyje islamiškų visuome- 
nių (Sreberny-Mohammadi and Mohammadi 1994; Mowlana 1996). Šį 
ypatingą „kelią per“ modernybę gerai nusakė tunisiečių islamistų intelek- 
tualas Rachedas Gannouchi, kurį cituoja Manuelis Casctellsas: „Vienintelis 
būdas prisijungti prie modernybės,- tai eiti savu keliu, išmintu mūsų reli- 
gijos, istorijos ir mūsų civilizacijos“ (Castells 1997: 13). Vadinasi, šiuolai- 
kinis islamas, nūdien maždaug milijardo žmonių išgyvenamas kaip pagrin- 
dinis kultūrinio tapatumo bruožas įvairiausiuose socialiniuose sluoksniuose, 
jokiu būdu nėra kapituliacija prieš nepalenkiamą vakarietinimo logiką. Ta- 
čiau didžiuma atvejų tai nėra tiesiog „fundamentalistinis“ atmetimas viso, 
kas modernu. Be to, globalizacijos procesui šiuos skirtingus kultūrinius 
atsakus vis labiau saistant, randasi visokiausių sudėtingų darinių, kurie gali 
savaip paveikti įvairius vakarietiškus modernybės variantus, ko gero, dar 
labiau destrabilizuodami jos viešpatavimą. 

Jau užtektinai pasakyta nurodant, jog gali atsirasti rimtų abejonių dėl 
globalizacijos kildinamos vienodos suvakarietintos kultūros. Ne pro šalį 
pakartoti, jog ši išvada drauge su skeptišku požiūriu į globalinės kapitalisti- 
nės monokultūros iškilimą dar nereiškia, kad globalizacija vyksta švelniai, 
stengiantis išlaikyti kultūrinius skirtumus ir visiškai išvengiant kokios nors 

kultūros įsivyravimo. Taip, aišku, nėra. Globalizacija — netolygus procesas, 
kuriame būna, taip sakant, laiminčių ir pralaiminčių. Tačiau svarbiausia, 
kad tai yra kur kas sudėtingesnis procesas, nei jį galima nusakyti vienakryp- 
čiu Vakarų žengimu į priekį. O šiame skyriuje mums svarbu pabrėžti štai 
ką - kad ir galima pastebėti paviršutiniškų kultūrų susiliejimo ženklų, išva- 
dą apie dar didesnio kultūrinio suvienodėjimo grėsmę galima daryti tik 
nekreipiant dėmesio į tai, kokie sudėtingi, refleksyvūs ir nenuolaidūs yra 
tikrieji, konkretūs kultūrų atsakai modernybei. 


GLOBALINĖ KULTŪRA: SKEPTIŠKAS POŽIŪRIS 


Priešingai tiek utopinei, tiek distopinei globalinės kultūros vizijai, dau- 
gelyje visuomenės sluoksnių esama tam tikro skeptiškumo dėl 2075 kokios 
globalinės kultūros įsivyravimo. Šis skeptiškumas kitoks nei dalykiškesnė 
kritika, kurią aš išsakiau apie homogenizacijos scenarijų. Vienas jo šaltinių 
yra tiesiog blaivus, „realistinis“ suvokimas, jog mūsų XX a. pabaigos pasau- 
lis yra gana akivaizdžiai susiskaidęs. Galiausiai nė vienas entuziastas nė iš 
tolo neregėjo įgyvendintos globalinės vienovės vizijos, o istorinių XX a. 
faktų visuma neteikia daug vilčių, jog ta vizija įsikūnys. Marxas tikėjo įvyk- 
siant „pasaulinę istorinę“ revoliuciją, kuri ūmiai pakeisianti visą gyvenimą. 
Jeigu mes atmetame tokią galimybę, tuomet esame priversti blaiviau mąs- 
tyti apie toli gražu nesuvienytą pasaulį ir remtis tuo, ką regime. Kone iškart 
išblėsęs „naujos tarptautinės tvarkos“ pažadas, lydėjęs šaltojo karo pabaigą, 
labai paskatino dabartinį skeptiškumą globalinės kultūros atžvilgiu. Dau- 
gelyje pasaulio šalių matyti didėjant etninę, religinę ir tautinę nesantaiką, o 
1995 metais Prancūzijos bei Kinijos atnaujinti branduolinių ginklų ban- 
dymai liudija, jog mes niekaip reikšmingiau nepasistūmėjome saugesnio, 
juo labiau vieningesnio pasaulio link. 1995 metų rugsėjo mėnesį Jungtinės 
Tautos savo penkiasdešimtmečio jubiliejų šventė kriuukuojamos už neveiks- 
mingą įsikišimą į karus, pavyzdžiui, Somalyje bei Bosnijoje, ir plintant kal- 
boms apie jų institucinio bei finansinio valdymo krizę. 

Tačiau, kita vertus, paskutiniame XX a. dešimtmetyje pasaulyje vyko 
technologinės „revoliucijos“, lygintinos su tomis, kurios įkvėpė XIX a. mąs- 
tytojų vizijas. Išties populiarūs vis naujų technologinių stebuklų /Zkesčiai, 
ypač komunikacijų, kompiuterių bei informacijos technologijos srityse, 
nūdien atrodo reikšmingas šiuolaikinės kultūros sandaros aspektas. Šitoks 

dabartinis „rechnoutopizmas“ akivaizdžiausiai regimas diskurse apie „glo- 
balinės informacijos greitkelį“, žadėtą žymių politikų, pavyzdžiui, JAV vi- 
ceprezidento Alo Gore'o: „Jau čia pat yra technologiniai lūžiai ir ekonomi- 
nės priemonės, suvienysiančios pasaulio bendruomenes“ (cituota Schiller 
1995: 17). Ir tai nėra gerai pažįstamos, rinkėjams skirtos politikų „vizijos“ 
ar visad optimistiška korporacijų reklaminė futurologija: „Ateitis — šviesi, 
ateitis — rožinė“. Tai aiškiai kažkas kita. Informacijos technologijų versli- 
ninkai, pavyzdžiui, „Microsoft“ savininkas Billas Garesas, dienraščiuose turi 
savo skiltis, rašo knygas apie „įsivaizduojamas“ transformacines jų techno- 
logijų galimybes (Gates 1995) ir perka „virtualias“ teises į ištisas nacionali- 
nio meno kolekcijas. Kad ir kaip ciniškai būtum nusiteikęs viso to atžvil- 
giu, tai jau nėra vien žinomas korporaciniam kapitalizmui būdingas 
pretenzingumas. Nėra tai ir vien nežabotas techninis entuziazmas tokių 
žurnalų kaip W77ed, kuris pagarsėjo pirmame Jungtinei Karalystei skirtame 
numeryje pacitavęs Thomasą Paine'ą: „Dabar mūsų galioje pradėti pasaulį 
iš naujo“. Įdomiausias tokių tekstų bruožas — trykšte trykštantis „virtualus“ 
optimizmas, kurį jie skleidžia gana gūdžios globalinės „tikrovės“ akivaiz- 


doje. Pirmasis W7red UK redakcinis straipsnis skelbė: 


Galiausiai atėjo laikas ateitį vėl pasitikti optimistiškai ir suprasti, jog ši taiki, neišvengia- 
ma revoliucija — tai ne problema, o galimybė sau ir savo vaikams sukurti naują, geresnę 
civilizaciją. Pirmasis mūsų priesakas rašytojams: stebinkite mus. Antrasis: iš ateities pra- 
neškite, kas mūsų laukia - apie darbą ne darbo vietose, rinkas be šeimininkų, pramogas 
be masinės informacijos priemonių, pilietines nuostatas be vyriausybių, bendruomenes 


be kaimynystės apie sąmoningumą, aprėpiantį žemės rutulį ( Wired, 1995: 3, sausio 1). 


Žinoma, ima pagunda atmesti tokį entuziazmą kaip naivų ir nekritišką — 
kai kuriais atžvilgiais jis toks neabejotinai ir yra. Be to, matyt, traukos cen- 
tras, apie kurį sukasi liaudiški kultūriniai siekiai - daugumos žmonių lū- 
kesčiai, susiję su naujų technologijų poveikiu gyvenimui, — yra toli nuo 
vizijų ar utopijų, kurios laikomos socialininės naudos ar naujų pramogų 
formų šaltiniu. Tačiau visiškai aišku, kad mes negalime nepaisyti šiose glo- 
balizuojančiose technologijose glūdinčios milžiniškos transformacinės ga- 
lios — jau dabar jos labai smarkiai keičia mūsų gyvenimus. 

Kaip turėtume suvokti šias prieštaringas tendencijas? Keliant globalinės 
kultūros klausimą, maga pareikšti, jog metas tam yra labai nepalankus: 
akivaizdi techninė galimybė kertasi su menku kultūriniu politiniu pasiti- 
kėjimu. Bet tai, matyt, pernelyg vingru. Verčiau tokius prieštaringumus 


3. Globalinė kultūra: svajonės, košmarai ir skepticizmas 107 


reikia suvokti kaip būdingus pačiai globaliosios modernybės šerdžiai. Pa- 
vyzdžiui, Marshallas Bermanas teigia, kad XX a. mes jau nelabai mokame 
nagrinėti tokius prieštaringumus bei dviprasmybes. Palyginti su XIX a. mąs- 
tytojais, kurie „galynėjosi su modernaus gyvenimo dviprasmybėmis ir prieš- 
taravimais kaip jo entuziastai ir priešai“ (Berman 1983: 24), mūsų reakci- 
jos linksta į kategorišką poliškumą — modernumą aukštiname arba 
atsiduodame apokaliptinėms nuotaikoms. Šiuo atžvilgiu Karlas Marxas ir 
Billas Gatesas skirtųsi (be kitų dalykų!) gebėjimu suvokti dialektiką, glū- 
dinčią socialinėse ir kultūrinėse technologijos prasmėse. Tačiau tokie argu- 
mentai nėra visiškai įtikinami. Man rodos, mūsų amžiaus pabaigoje gyve- 
nimas :/krai yra sudėtingesnis, nei buvo ano amžiaus pabaigoje, ir mums 
pateikia daugiau sunkių moralinių, kultūrinių ir politinių dilemų, negu 
teko spręsti Marxui (ar net Nietzsche'i). Bet dar svarbiau, kad tos dilemos 
susijusios ne tik su intelektualais: šiuolaikiniam socialiniam gyvenimui vis 
labiau refleksyvėjant, tos dilemos tampa kasdienybe kur kas didesniam pa- 
prastų žmonių skaičiui nei kada nors anksčiau. Kai gyvenime apstu priešta- 
ringumų, tarkime, nuolat naudojantis naujomis globalizuojančiomis ko- 
munikacijų technologijomis, mes turbūt visi išsiugdome sudėtingus ir 
niuansuotus atsakus, nors jie ir ne visada aiškiai išreiškiami. 

Labai bendrai priešpriešines vienodinimo ir fragmentacijos tendencijas 
galima aiškinti vėlyvajai modernybei būdingos kultūrinės patirties sudėtin- 
gumu. Tai įvietinamos ir perkeliamos, tiesiogiai ir tarpiškai išgyvenamos kul- 
tūros patirtis, kurioje glūdi netikrumas dėl tapatumo ir atsirandančių verty- 
bių. Tačiau mes galime eiti toliau ir atidžiau panagrinėti vieną iš pagrindinių 
veiksnių, skatinančių šiuolaikinį skeptišką požiūrį į globalinės kultūros įsivy- 
ravimo galimybę, — tautinio tapatumo poveikį mūsų kultūrinei vaizduotei. 


Globalumas tautiniu požiūriu 


Dabartinių diskusijų apie globalinės kultūros galimybes kontekste skep- 
tiškąjį požiūrį yra labai gerai išsakęs sociologas Anthony Smithas (1990, 
1991, 1995). Reikšminga, kad jis išgarsėjo savo darbais apie etniškumą ir 
nacionalines kultūras. Savo aptarimą Smithas sutelkia į tokį globalinės 
„kosmopolitinės“ kultūros vaizdinį, kurį, anot jo, galima „išvesti“, iš naujų 
komunikacijų, informacijos bei kompiuterių technologijų ir, kita vertus, iš 
„vakarietiškos postmodernių kultūrų patirties“: 

Globalinė kultūra... bus sudaryta iš daugelio analitiniu požiūriu pavienių elementų: 
veiksmingai reklamuojamų masinio vartojimo prekių, išplėštų iš savo aplinkos liaudiš- 
kų ir etninių stilių bei motyvų margumyno, kelių bendrų ideologinių diskursų apie 
„Žmogaus teises bei vertybes“, standartizuotos kiekybinės, „mokslinės“ bendravimo ir 
vertinimo kalbos, o visa tai remsis naujomis informacinėmis ir telekomunikacinėmis 
sistemomis bei jų kompiuterizuotomis technologijomis (Smith 1991: 157). 


Smitho piešiamas vaizdas jo paries aiškiai netenkina. Šią galimą globali- 
nę kultūrą jis toliau aprašo kaip „iš pagrindų dirbtinę“, „lėkštą“, „užgaidžią 
tr ironišką“, „nestabilią ir beformę“, „stokojančią emocinio atsidavimo tam, 
kas reiškiama“. Viena tokios neigiamos nuomonės priežastis, matyt, ta, kad 
Smithas gerokai suplaka „postmodernumo“ kategoriją su visokių galimų 
komunikacijų tarpininkaujama globaline kultūra. Tačiau atmetus jo nesle- 
piamą antipatiją pastišui ir brikoliažui, siejamiems su postmodernia kultū- 
ra, ir jo įtarumą tai kultūrai būdingam - „kiekybiniam ir standartizuojan- 
čiam“ — technologiniam racionalumui, lieka tikslingesnis skeptiškumas 
globalinės kultūros bendros perspektyvos atžvilgiu. Šitai galima apiben- 
drinti jo pareikštais kaltinimais, esą globalinė kultūra būtinai „sukonstruo- 
ta“, neturinti istorijos, belaikė ir „be atminties“. 

Ką jis turi galvoje, vadindamas šią kultūrą „sukonstruota“, matyti iš to, 
kaip apibūdinamas jos turinys. Niekas iš tikro nesieja jo nusakomų savybių — 
tarkime, globalinės vartojimo prekių reklamos ir diskurso apie visuotines 
teises bei vertybes, — o tik tai, kad jos yra globaliniai vienu metu egzistuo- 
jantys dalykai. Vadinasi, globalinės kultūros samprata yra tokia: ta kultūra 
esanti sąmoningai sudaryta iš įvairių skirtingų globalizacijos proceso bruo- 
žų bei pasekmių, ir nėra kas juos sujungtų draugėn, kaip tik bendra integ- 
ruota kultūrinė patirtis. Šiuo atžvilgiu skeptiškumas suvoktinas kaip abejo- 
nė, ar įmanoma sumanyti „kultūrą“, kuri sutaptų su įvairiomis globalizacijos 
proceso apraiškomis. 

Tačiau Smithas tuoj pripažįsta, jog ir nacionalinės kultūros vienu 
svarbiu atžvilgiu yra dariniai — „įsivaizduojamos bendruomenės“: „Na- 
cijos buvo „sukurtos“ ir „padirbtos“ valstybės elitų, inteligentijų ar kapi- 
talistų; kaip ir, škotų kiltai ar britų karūnavimo ceremonija susideda iš 
daugelio „sugalvotų tradicijų...“ (Smith 1990: 177). Atsižvelgdamas į 
tai, jis pripažįsta, jog neturėtų stebinti poreikis kurti globalinę kultūrą 
„drauge su globalinėmis ekonominėmis ir politinėmis institucijomis“. 
Tačiau jis įžvelgia esminį skirtumą tarp įtrauktų į nacijos kūrimo pla- 
nus kultūrinių darinių ir tų, kuriuos jis sieja su globalinės kultūros idė- 

ja. Nors nacionalinės kultūros ir yra konstruktai, tačiau jos, anot Smit- 
ho, išlieka nepalenkiamai „savitos, laiko aprėžtos ir ekspresyvios“. Tuo 
jis nori pasakyti, kad sąmoningai kuriant nacionalinį tapatumą neiš- 
vengiamai parazitiškai įsiskverbiama į prasmių gelmes to kolektyvinio 
tapatumo, kuris buvo bendras žmonėms, gyvenantiems tam tikroje te- 
ritorijoje, ir kuris aprėpė „jausmus bei vertybes, susijusias su perima- 
mumo pojūčiu, bendrais atsiminimais ir bendros lemties pojūčiu“ (1990: 
179). Kaip tik šie prieraišumai, — kuriuos Smithas sieja su ikimoder- 
niuoju etniniu tapatumu, „bendruomenės etnine istorija“, — yra sub- 
jektyvus „pagrindas“, ant kurio, jo nuomone, galima tikslingai kurti 
modernius nacionalinius tapatumus. 

Atsižvelgiant į tokią kolektyvinio tapatumo sampratą, Smitho skeptiš- 
kumas dėl galimybių atsirasti globaliniam kultūriniam tapatumui išsikris- 
talizuoja į nuomonę, kad globalinė kultūra neišvengiamai stokoja gyvybi- 
nių sudedamųjų dalių —- bendros istorinės patirties, laiko tąsos pojūčio ir, 
svarbiausia, bendrų prisiminimų. Jis teigia, jog nėra „pasaulinių prisimini- 
mų“, o esantys — apie kolonializmą ir pasaulinius karus — netinka globali- 
nės vienovės jausmams žadinti. Smithas daro išvadą, kad „globalinės kultū- 
ros projektas, priešingai globalinėms komunikacijoms, turbūt yra 
nepribrendęs“ (1990: 180). Kadangi jo požiūris į erzacinį „postmo- 
derniosios“ kultūrinės produkcijos pobūdį toks neigiamas, gal tai ir nėra 
labai blogas dalykas. Tačiau jis sykiu pripažįsta, jog tiek visuotinio saugu- 
mo, tiek aukštųjų kultūrinio sambūvio ir savitarpiškumo idealų požiūriu 
nuolatiniai — ir dažnai agresyvūs - tvirtinimai apie etnonacionalinį kultūri- 
nį susiskaidymą perša „niūrią išvadą “. 

Smitho argumentai tam tikru mastu yra įtikinami. Ypač jis teisus pa- 
brėždamas būtiną masinį bet kokio kultūrinio tapatumo pobūdį, kurio ele- 
mentai paprastai prasprūsta pro formalius struktūrinius projektus (valsty- 
bių), ir tą faktą, jog kultūriniai vaizdiniai ir tradicijos „nenusileidžia ant 
nebylių bei pasyvių gyventojų ir neįsirašo į jų ra6u/a rasa“ (1990: 179). Šis 
refleksyvios kultūrinės veiklos pripažinimas, kaip matėme, taip pat yra svarbi 
kritinė perspektyva, iš kurios reikėtų žvelgti į pesimistinius teiginius apie 
globalinės kultūros vyravimą. Be to, sunku nesutikti su tuo priešpriešini- 
mu, kurį jis brėžia tarp nacionalinių tapatumų įsitvirtinimo longue durėė 
ir sampratos, jog globalinį tapatumą galima greitai sukonstruoti. Nors 


* Ilga trukme (pranc.), F. Braudelio sąvoka, nusakanti ilgą istorijos tarpsnį. 

nacionalinės kultūros simbolinės formos iš dalies buvo sąmoningai suma- 
nytos, Smithas, žinoma, teisingai pabrėžia „įsišaknijusį“ laiko ir liaudies 
atminties poveikį. 

Tačiau jo nuomonėje glūdi ir bendras skeptiškumas, kad pars naciona- 
linių kultūrų buvimas gali kliudyti iškilti globalinei kultūrai. Smithas su- 
vokia, kad kultūrinio tapatumo prisiskyrimas nėra koks ypatingas dalykas; 
priešingai, juk visai įprasta, kad žmonės jaučiasi esą, tarkime, „jorubais, 
nigeriečiais ar afrikiečiais koncentriniuose priklausymo ir tapatumo ratuo- 
se“ (1991: 175, plg. Tomlinson 1991: 78). Tuomet gal nėra priežasties, del 
kurios į tapatumų visumą kuo puikiausiai negalėtų įsiterpti ir globalumas. 
Tačiau Smithas teigia, jog nacionalinis tapatumas, palyginti su kitomis ta- 
patumo formomis, turi ypatingą galią, kadangi jis „nūdien teikia vienintelę 
politinio solidarumo viziją ir jo loginį pagrindą, kuris pajėgus sulaukti vi- 
suotinio pritarimo ir sukelti visuotinį entuziazmą. Visos kitos vizijos, visi 
kiti loginiai pagrindai atrodo palyginti blankūs ir neaiškūs. Jie nesuteikia 
išrinktumo, savitos istorijos, ypatingos lemties pojūčio“ (Smith 1991: 176). 

Šiuo argumentu remiamasi teigiant, kad globalizuotame pasaulyje na- 
cionaliniai kultūriniai tapatumai išlaiko atsparumą bei svarbą, ir su šia 
mintimi apskritai būtų kvaila nesutikti. Tačiau iš to peršasi išvada, jog 
nacionalinių tapatumų išlikimas kliudo iškilti globaliniam, kosmopoli- 
tiškam tapatumui jau vien dėl to, kad anie tapatumai visiškai užvaldo 
žmonių kultūrinę vaizduotę ir apibrėžia akiratį. Be to, būtų galima teigti, 
jog tam kultūriniam ideologiniam darbui, kurį atlieka nacionalinės vals- 
tybės, įtvirtindamos ir išlaikydamos nacionalinius tapatumus, niekaip ne- 
prilygsta joks sąmoningas simbolinis globalinių žmonijos namų kūrimas. 
Pagrindinė priežastis, dėl kurios vizijos apie visuotinį solidarumą atrodo 
„blankios ir neaiškios“, tikriausia ta, kad jos tegauna menką institucinę 
paramą. Jungtinės Tautos ir visos jų pagalbinės organizacijos, kurios tik 
ateina į galvą, yra, žinoma, pirmiausia tarptautinės — ne taip, kaip globa- 
liniai organai, — ir jų funkcionavimą grindžia įsitvirtinusi nacionalinių 
valstybių sistema. Nors globalinės vienovės retorika yra persmelkusi JT 
diskursą, ji visuomet abejotinai derinama su nacionalinio suverenumo ir 
kultūrinio skirtingumo principų teigimu (Schlesinger 1991; Tomlinson 
1991). Tuomet su nacionaliniu kultūriniu tapatumu susijusių interesų 
priešpriešinimą globalinio kultūrinio tapatumo interesams būtų galima 
aiškinti kaip „žaidimą, kurio rezultatas nulis-nulis“. Šitaip žvelgiant, at- 
rodo, kad vargu ar artimiausiu metu dabartinės tarptautinės institucijos 

imtųsi rimtai kurti globalinį tapatumą. Tad politinių institucijų ir jų 
derinamų kultūrinių ryšių lygmeniu (taip pat ir etnoistoriniu požiūriu) 
globalinės kultūros perspektyvos vėlgi atrodo miglotos. Todėl Smitho 
skeptiškumas, matyt, yra visiškai pagrįstas. 

Tačiau reikia padaryti ir kelias svarbias išlygas, o reikšmingiausia susi- 
jusi su Smitho kritine strategija. Akivaizdu, kad jo skeptiškumo šaltinis yra 
tarp dabartinės nacionalinių kultūrų patirties ir globalinės kultūros galimy- 
bių išvedama priešprieša. Vienu lygmeniu tai atrodo visiškai teisinga stra- 
tegija, tačiau jos pasekmė ta, kad įrodinėjant remiamasi konkrečiu kolekty- 
vinio tapatumo modeliu, konkrečiu kultūrinės vaizduotės stiliumi. Galime 
sutikti, kad nacionalinės kultūros žu7i istorinę teritoriją, yra savitos, laiko 
apibrėžtos ir taip toliau. Ber šis faktas savaime dar nesumenkina galimybės 
rastis kokiam nors globalinio kultūrinio tapatinimosi būdui, o tik neigia jį 
būsiant nacionalinės valstybės tipo. Smitho skeptiškumas iš tikrųjų nu- 
kreiptas į tokią globalinę kultūrą, kuri, Mike'o Fearherstone'o žodžiais ta- 
riant, yra „aiškiai išreikšta nacionalinės valstybės kultūra“ (1993: 173). Su 
tuo mielai galime sutikti. Globalizacija, matyt, nesukurs vienos globalinės 
kultūros pagal tam tikrą, istoriškai savitą nacionalinių kultūrų modelį. Ta- 
čiau pripažinus šį savitumą, galbūt paaiškės kitokie idėjos apie globalinį 
kultūrinį tapatumą vertinimo būdai. 


Toliau „įsišaknijusio steitizmo“*“ 


Tiesą sakant, ne pro šalį pažvelgti toliau nei įcentrinė nacionalinės vals- 
tybės bei jos kultūros trauka. Be visų argumentų, kurie remiasi nacionali- 
nių tapatumų atspara, esama ir kitų — įtaigaujančių, kad nederėtų leisti 
nacionalinės valstybės šešėliui viską užtemdyti. 

Pirmiausia nacionalinės valstybės įtaką kultūrinei vaizduotei galime 
įtraukti į platesnę diskusiją apie apskritai socialiniuose moksluose išplitusį 
„valstybėn centruotą“ konceptualizavimą. Pavyzdžiui, geografas Peteris Tay- 
loras neseniai kritikavo „įsišaknijusį steitizmą“, kuris, anot jo, būdingas 
pagrindinei socialinių mokslų krypčiai ir kurio pasekmė ta, kad „socialinės 
žinios suvalstybinamos'. Kitaip tariant; „ontologiniu požiūriu, kuriuo ir 
grindžiami socialiniai mokslai, pagrindinė erdvė yra suverenios teritorijos, 


* Ekonominė teorija, aiškinanti, kad ekonomiką lemia valstybė. 

kartu nustatančios politiniu pasaulio žemėlapiu vadinamą mozaiką“ (Tay- 
lor 1996: 1919). Tayloras teigia, jog sociologijos, politinių mokslų ir eko- 
nomikos disciplinos dar visai neseniai nepripažino (juo labiau nesuproble- 
mino), kokiu mastu jos iš tiesų yra „valstybės kūriniai“ jau vien dėl to, kad 
pačios sąvokos „socialinis“, „politinis“, „ekonominis“ priklauso tam tikrai 
istorinei konfigūracijai, iš kurio jos ir kilo XIX a. pabaigoje. 

Tayloro nuomone, svarbiausias „įsišaknijusio steitizmo“ socialiniuose 
moksluose padarinys tas, kad „steitizmas“, ilgai laikytas savaime supranta- 
ma, vienintele erdviškumo forma, išstūmė alternatyvias socialinio pasaulio 
erdvines sampratas. Šiuo atžvilgiu jo argumentas mūsų diskusijai itin svar- 
bus, nes Tayloras išsako mintį, kad dėl simbiotinio valstybės, kaip politinės 
„galios talpyklos“, ryšio su tauta, kaip kultūrinio tapatumo (neva turinčio 
pirmapradžio etniškumo šerdį) šaltiniu, nacionalines valstybes imta „su- 
gamtinti“ — laikyti beveik tokiais pat „gamtiniais“ erdviniais reiškiniais kaip 
„upės, kalnynai ir kranto linijos“. Tad „dėl savo „gamtiškumo“ valstybės 
užkirto kelią visiems kitiems socialiniams pasauliams, o susiskaidžiusio su- 
verenumo erdviškumas įaugo į modernią visuomenę“ (1996: 1920). Aki- 
vaizdi viso to reikšmė kultūrinei vaizduotei - jai sunku, įsivaizduojant teri- 
torinį tapatumą, peržengti nacionalinę valstybę. 

Tačiau Tayloras teigia, kad globalizacijos poveikis dabar pakerta tikėji- 
mą šia socialinių mokslų ortodoksija ir kad visokio pobūdžio tarpdiscipli- 
niniuose tyrinėjimuose — tarp jų ir kultūros studijose — iškyla „nauja hete- 
rodoksija“, „kuri atveria naujas erdves“ (1996: 1928). 

Tame plačiame kontekste jau galime svarstyti alternatyvias globalizuo- 
tos kultūros sampratas, kurios leistų mums išsiveržti iš nacionalinių kultū- 
rų metamo šešėlio. Mums dera apsvarstyti su globalizacijos procesu susiju- 
sius veiksnius, mažinančius ar kaip kitaip silpninančius tą poveikį, kurį 
tauta daro kultūrinei savo gyventojų vaizduotei. Tarp tų veiksnių gali būti 
poveikis vadinamosios globalinės „kultūros industrijos“ — „sukomercintų 
masinių prekių ', kurias taip niekina Smithas, - tačiau tas poveikis reiškiasi 
sudėtingiau, nei jis pripažįsta. Užuot kultūros prekes laikę tiesiog slegian- 
čios globalinės standartizacijos ar homogenizacijos vaizdiniais, galime su- 
vokti, kaip jų vartojimas prisideda prie bendro „kultūrinio atsaistymo“ pa- 
tirties ar — kaip tai vadinsiu kitame skyriuje - prie būdingos modernioms 
visuomenėms deteritorizacijos. Deteritorizacijos sąvoka apims daugelį kas- 
dienės patirties aspektų — mūsų nuolatinį globalizuojančių komunikacijų 
ir informacinių technologijų naudojimą, „transnacionalinę“ žmonių pri- 

klausomybę darbo atžvilgiu (dirbant užsienyje registruotoje tarptautinėje 
kompanijoje), vis stiprėjančią nuovoką, jog del globalizuojančių procesų 
nacionalinė valstybė nebepajėgia savo gyventojų „aprūpinti gėrybėmis“ (už- 
tikrinti darbo vietų, stabilios valiutos ir palūkanų normų) ar valdyti fizinės 
aplinkos kokybę. 

Pernelyg nesileidžiant į smulkmenas, nedaug kuo galima pagrįsti idėją, 
esą iškils viena, unifikuota globalinė įprastai suvokiama kultūra. Šiuo at- 
žvilgiu mūsų analizė gerokai sutampa su skeptišku Smitho požiūriu. Be to, 
aš neneigiu, jog artimoje ateityje nacionalinės kultūros tikriausiai išliks la- 
bai reikšmingos kultūrinio tapatumo gairės. Tačiau manau, jog kultūrinės 
patirties ir tapatumo stilius tikrai bus paveiktas sudėtingų ir įvairiaformių 
savitarpio santykių, įsiskverbimų ir kultūrinių mutacijų, būdingų globali- 
zacijai dabartinėje modernybės pakopoje. O to proceso metu randasi ne tik 
kitokios, sudėtingesnės, tapatumo padėtys, bet ir kitokie kultūrinio tapati- 
nimosi 6ždai. Toliau ir aptarsime kaip tik šias mūsų vadinamajai deterito- 
rizuotai, globalizuotai kultūrai būdingas sudedamąsias dalis, o ne monoliti- 


nį globalinės kultūros vaizdinį. 


4 „ Deteritorizacija: 


globalizacijos kultūrinės sąlygos 


Ankstesniame skyriuje aptarėme „akivaizdžiausią“, nors, kaip pasirodė, 
mažiausiai tikėtiną globalizacijos reikšmę kultūros pokyčiui — klausimą, 
kokios yra galimybės rastis vienai unifikuotai globalinei kultūrai, nesvar- 
bu, kaip į tas galimybes žvelgiama — su lūkesčiu ar su laime. Šiame skyriuje 
mes eisime aplinkiniu keliu. Jame gvildename plačią konceptualią katego- 
riją, kuria remdamiesi apsvarstysime kultūrines globalizacijos reikšmes. Ši 
kategorija aprėpia daugelį kasdien išgyvenamų globalizuotos (skirti nuo 
globalinės) kultūros aspektų, tačiau juos susieja su viena pagrindine prie- 
laida, jog globalizacija iš esmės pakeičia santykį tarp mūsų gyvenamų vietų 
ir mūsų kultūrinių užsiėmimų, patirčių bei tapatumų. Morley ir Robinsas 
provokuojamai teigia, jog „vietos jau nėra aiškios mūsų tapatumo atramos“ 
(1995: 87). Pasitelkę „deteritorizacijos“ sąvoką, pabandysime išsiaiškinti, 
kodėl taip galėtų būti. 


DETERITORIZACIJOS SĄVOKA 


Keli teoretikai, nagrinėdami globalizacijos procesus, vartoja terminą „de- 
teritorizacija“ (pavyzdžiui, Appadurai 1990; Garcia Canclini 1995; Mli- 
nar 1992; Lull 1995; Featherstone 1995; Matcelart 1994; Morley and Ro- 
bins 1995; Latouche 1996), o kiti šio proceso aspektams apibūdinti vartoja 
artimus terminus „delokalizacija“ (Thompson 1995) arba „išvietinimas“ 
(Giddens 1990). Nors šie terminai vartojami! nevienodai, mano manymu, 

galima nustatyti 5endrg šios sąvokos reikšmę, padėsiančią mums suprasti 
globaliosios modernybės nulemtus plačius vietos ir kultūros sąveikos po- 
kyčius. Tad aš norėčiau vartoti terminą „deteritorizacija“ labai plačiai, kad 
būtų galima perprasti tai, ką Garcia Canclini vadina „kultūros „gamtiško“ 
ryšio su geografinėmis ir socialinėmis teritorijomis nutrūkimu“ (1995: 229). 
Bet pirmiausia norėčiau trumpam grįžti prie Giddenso nuomonės apie laiko 
atsitolinimo nuo erdvės ir mūsų patiriamo atsisaistymo nuo vietos reikšmę. 

2 skyriuje matėme, jog pagrindinis Giddenso argumento aspektas yra 
tas, kad modernybė socialinius santykius laisvina iš įvairių apribojimų, bū- 
dingų ikimoderniųjų visuomenių gyvenamose vietovėse vyravusiam ben- 
dravimui akis į akį, ir leidžia santykiams nusitiesti laike bei erdvėje, o tai, jo 
įsitikinimu, ir yra globalizacijos esmė. Tačiau toks atsisaistymas, žinoma, 
nereiškia, kad žmonės liaujasi gyvenę „tikrose“ vietovėse. Tad kultūrinės 
patirties atžvilgiu tampa svarbu, kaip tie nusitiesę socialiniai santykiai pa- 
veikia vietovių, kuriose paprastai gyvename, pobūdį. Giddensas šį pokytį 
nusako „fantasmagoriškumu“, kuris darosi vis būdingesnis modernioms 
vietovėms. Jaukioje, pažįstamoje aplinkoje, kurioje nuolat zujame, glūdi 
tolimų socialinių jėgų ir procesų įtakos. 

Tačiau Giddensas prieštarauja gerai žinomam teiginiui, esą modernybė 
reiškia, jog prarandamas egzistencinis jaukumas ir vietinės bendruomeniš- 
kos patirties užtikrintumas, kadangi vis stiprėja „abstrakčios“ socialinės jė- 
gos, kurios formuoja mūsų gyvenimus. Jo nuomone, kasdienėje vietinės 
aplinkos patirtyje mes išlaikome artumo pojūtį, tačiau šį artumą žadina jau 
ne „lokalizuotos vietos savitumai“. Žmonės savo gyvenamose vietose dar 
gali jaustis „kaip namie“, bet tam tikru lygmeniu jau suvokdami, kad tai 
„fantasmagoriškos“ vietovės, kuriose pažįstamos savybės dažnai nėra bū- 
dingos vien tai vietovei ar jos „organinei raidai“, bet veikiau yra tolimų 
jėgų „įskiepytos“ į tą vietovę: 


Vietinis prekybos centras yra aplinka, kurioje laisvumo ir saugumo jausmą diegia pasta- 
tų išdėstymas ir gerai apgalvotas lankomų vietų planas. Tačiau visi čia apsiperkantys 
žino, kad dauguma parduotuvių priklauso didelėms Hirmoms ir jų gali rasti kiekviename 
mieste, o gausybė panašaus plano prekybos centrų esama ir kitur (1990: 141). 


Tad modernybėje „išvietinimo“ pojūtis yra ne susvetimėjimo, o dvi- 
prasmybės pojūtis. Žmonės savo gyvenamas vietoves fenomenologiškai „val- 
do“ savita /aikinąja prasme, tam tikru lygmeniu pripažindami, jog šį valdy- 


mą formuoja ne čia esančios „jėgos“. Toks suvokimas, žinoma, susijęs su 

tuo, kad tikrovėje vietinė visuomeninių erdvių nuosavybė nuolat silpnėja 
tiesiogine materialine prasme dėl kapitalo globalizacijos. Per pastaruosius 
keturiasdešimt metų smulkią mažmeninę prekybą — „parduotuves ant kam- 
po“, priklausiusias vietinėms šeimoms ir kitados paplitusias tiek po visą 
Jungtinę Karalystę, tiek po daugelį Europos šalių, išstūmė prekybos cen- 
trai“ ir gana anachronistiškai vadinamos „pagrindinės gatvės“ parduotuvių 
tinklas, išplitęs prekybiniuose rajonuose. Tokios parduotuvės prekybinia- 
me centre — jau savaime dviprasmiška visuomeninė/privati erdvė, kurios 
iki septintojo dešimtmečio Jungtinėje Karalystėje nebuvo, — pasirodo ir 
dingsta globalinių rinkos jėgų valia, o ne kaip vietinės valios išraiška, kuri 
skirtųsi nuo suplanuoto maisto tiekimo. 

Ber faktai byloja ne tik apie viešų bendruomeninių erdvių pokyčius. 2 
skyriuje matėme, jog asmeniškiausias modernybės vietas —- mūsų privačias 
gyvenamas erdves - galime sugretinti su gyvenamaisiais būstais ikimodernio- 
se visuomenėse pagal jų sąlyginį „atvirumo pasauliui“ laipsnį, ypač namuose 
nuolat ėmus naudoti komunikacijų technologijas. Taigi visais lygmenimis 
pasikeitė kasdienės mūsų kultūrinės patirties ir vietos ryšys. Giddenso žo- 
džiais, „keičiasi pats erdvinės patirties audinys, sujungdamas artumą ir atstu- 
mą taip, kaip ankstesniais amžiais buvo sunku įsivaizduoti“ (1990: 140). 

Pasitelkęs deteritorizacijos kategoriją aš ir bandysiu aiškintis šią patirtį. 
Moderniose visuomenėse ji esmiškai būdinga kasdieniam mūsų gyvenimui: 
susijusi kone su visais kasdienės mūsų veiklos aspektais, ji tapo „natūrali“ ir 
savaime suprantama nuolatinėje patirties tėkmėje, tačiau tai sykiu yra sudė- 
tinga ir dviprasmiška kultūros būsena. Svarbu pabrėžti šį dviprasmiškumą ir 
atskirti deteritorizacijos būvį nuo tvirtinimo, kad globalioji modernybė savo 
telkiančiu, centralizuojančiu poveikiu ardo tikrąsias vietoves. Aš nemanau, 
Jog taip yra, tačiau labai panašūs terminai „iš-vietinimas“, „de-lokalizacija“ iš 
pirmo žvilgsnio perša tokią minų. Paryškindami šį svarbų skirtumą, galime 
apsvarstyti mintį, kad modernybė tikrąsias vietoves pakeičia „bevietiškumu“. 


Bevietiškumas 


Prancūzų antropologas Marcas Augė šitaip apibūdina „bevietiškumą“: 


Jeigu kokią nors vietą galima apibūdinti kaip sąsajinę, istorinę ir susijusią su tapatumu, 
tuomet erdve, kurios negalima apibūdinti kaip sąsąjinės, istorinės ar susijusios su tapa- 

tumu, ir bus nevieta... Pasaulis, kuriame žmonės gimsta klinikose ir miršta ligoninėse, 
kur perėjimo punktų ir laikinų būstų gausėja prabangiomis arba nežmoniškomis sąlygo- 
mis (viešbučių tinklai ir neteisėtai užimtos patalpos, atostogų klubai ir pabėgėlių sto- 
vyklos, lūšnynai...), kur vis tankėja transporto priemonių - apgyvendintų erdvių - tin- 
klas, kur prekybos centrų lankytojai, automatai ir kreditinės kortelės bendrauja be žodžių, 
gestais, su abstrakčia, tiesiogine prekyba, ten pavienei asmenybei, trumpalaikiškumui, 
laikinumui ir etemeriškumui atsidavęs pasaulis teikia antropologui (ir kitiems) naują 


objektą (Augė 1995: 78). 


Augė teigia, kad šiuolaikinė kapitalistinė modernybė sukuria ypatingą kas- 
dienės vietinės patirties būdą, kurį jis vadina „supermodernybe“, apibrėžian- 
čia vis didėjančias mūsų sąveikas su šiuo „bevietiškumu“. Jo pavyzdžiai yra 
oro uostų išskridimo vestibiuliai, prekybos centrai, greitkeliai ir techninio 
aptarnavimo stotys, bankų automatai ant gatvės kampo, greitieji traukiniai. 
Šios supermodernios vietos, jo supratimu, yra „nevietos“, kitokios nei „ant- 
ropologinės vietos“, kurios „kuria organišką socialumą“ (1995: 94). 

Kaip „antropologinės vietos“ pavyzdį — ta vieta teikia kultūrinį tapatu- 
mą bei kultūrinę atmintį ir kasdien pasikartojančia „organiška“ socialine 
sąveika jos gyventojus susieja su vietos istorija — jis pateikia apibendrintą 
tipiškų Prancūzijos provincijos miestelių centrų aprašymą, „kokie jie atro- 
dė Trečiosios respublikos laikais... pagrindinės kavinės, viešbučiai ir ver- 


slai susitelkę miestelio centre, netoli turgaus aikštės: 


Kaip įprasta, sekmadieniais ar turgaus dienomis, centras „atgyja“. [Tai vieta], kur susi- 
kerta ir susipina pavieniai keliai, kur ant bažnyčios laiptelių, priešais rotušę, prie kavinės 
baro ar duonos parduotuvės tarpduryje persimetama keliais žodžiais ir iškart užmiršta- 
ma vienatvė. Sekmadienio rytais šiuolaikinei Prancūzijos provincijai vis dar būdingas 


toks tingokas ritmas ir šnekus nusiteikimas (1995: 66-67). 


Šių „tikrų“ vietų aprašyme dar neabejotinai girdėti nostalgiška gaida. Bet 
įdomu tai, kad Augė tas vietas laiko ne išnykstančio „tradicinio gyvenimo“ 
dalimi, o ypatybe, būdinga ankstesniam pačios modernybės tarpsniui — jo 
vadinamai „bodleriškajai modernybei (p. 92), kurioje vis dar regimas dabar- 
ties ir praeities, seno ir naujo ryšys, o kasdienėje saveikoje išsaugoma vietos, 
atminties ir tapatumo sąsaja. Anot jo, šiuolaikinėje Prancūzijoje bodleriškoji 
modernybė vis dar gyva, bet jai kelia grėsmę „supermodernybės“ antpuoliai. 
Tame „bevietiškume“ natūralūs „šnekėjimo“ santykiai pakeičiami nebyliais 
ženklais: instrukcijomis bankomatų monitoriuose („Prašom ištraukti savo kor- 
telę. Ačiū, kad esate mūsų klientas“) arba apšviečiamais užrašais greitkeliuose 

(„Kelyje A3 — dviejų kilometrų kamštis“). Turgaus aikštėje vyrauja linksma 
nuotaika, prekybos centro parduotuvėje pirkėjas vienišas tylomis „bendrau- 
ja“ tik su etiketėmis, instrukcijomis ir automatinėmis svarstyklėmis. Netgi 
tikrosios „antropologinės vietovės“ pašaliečiui gali virsti „bevietėmis“, kai jų 
tikroji išgyventa istorija tampa „tekstualizuota“. Kaip pavyzdį Augė aprašo 
potyrį važiuojant greitkeliu, kuris aplenkia provincijos miestus, tačiau pake- 
lėse stenduose reklamuojamos jų įžymybės kaip istorinio paveldo paminklai: 
„Vairuotojus, lekiančius 2utoroute du sud* kviečiame atkreipti dėmesį į kai- 
mą su trylikto amžiaus kariniais įtvirtinimais, į garsų vynuogyną, Vezelėjaus 
„amžinąją kalvą...“ (p. 97). Augė nuomone, greitkelio nevietiškumą kaip tik 
ir nusako tai, kad ji aplenkia tikrąsias vietas, bet kelkraščiuose įtaisyti stendai 
siekia jas suprekinti. Šią temą Augė tęsia aptardamas greitkelių techninio 
aptarnavimo stotis, „vis labiau atliekančias agresyvų vaidmenį kaip regioni- 
nės kultūros centrai, kur parduodamos įvairios vietinės prekės, žemėlapiai ir 
turistiniai vadovai“. Jo mintis ta, kad anoniminės, erzacinės, bevietės aptar- 
navimo stotys, — turbūt arčiausiai „realios vietos“, prie kurios priartėja ke- 
liaujantys, - yra tam tikra antropologinės vietos simuliakras. Toks pat argu- 
mentas taikytinas ir kelionėms greitaisiais TGV** traukiniais, kur vaizdai 
geležinkelio kompanijos žurnaluose keleiviams atstoja tikrąsias vietas, nebe- 
įžiūrimas pro traukinio langus - traukiniui pralekiant net stočių pavadinimų 
jau neįmanoma perskaityti. Todėl į vietoves vis labiau „įsiskverbia tekstai.“ 

Kaip galėjome įsitikinti, „bevietiškumas“ — tai atšiaurios šiuolaikinės 
modernybės lokalios vietos, kur vyrauja vienatvė (net esant kitiems), tyla, 
anonimiškumas, susvetimėjimas ir nepastovumas. Tai vietos, kur bendra- 
vimas yra instrumentinis ir „sutartinis“ — Gesellschaft*** apoteozė,- jos at- 
sietos nuo bet kokio natūralaus ryšio su bendruomene, gyvuojančia laiko 
tąsoje. Augė argumentai, be to, pirmenybę teikia „lokalumui“, kadangi jis 
įkūnijantis tikrumą. Efektyvus susisiekimas greitaisiais traukiniais ir greit- 
keliais priešpriešinamas „vietiniam [geležinkelių] aptarnavimui ir vietinės 
reikšmės keliams“, kurie „įsiskverbdavo į kasdienio gyvenimo intymumą.“ 
Ypač vietiniai traukiniai, pamažu slinkdami pro namų galukiemius, „neti- 
kėtai užklupdavo provincialus uždaruose kasdieniuose jų gyvenimuose už 
fasadų, iš kiemo, virtuvės ar miegamojo pusės“ (p. 98-99). 


* Pietų greitkelis (pranc. ). 
** Elektriniai greitieji traukiniai Prancūzijoje. 
*** Visuomenė (vok.). 

Būtų galima iškart kritiškai atkirsti, jog į visa tai galima žiūrėti kaip į 
dar vieną antimodernios „susvetimėjimo teorijos“ variantą, žadinantį paly- 
ginimą su mitiškuoju Gemeinschbaft. * Tačiau šitaip būtų pražiūrėtas svar- 
biausias dalykas, kad nevietos, nors ir kaip problemiškai atribojamos nuo 
antropologinių vietų „autentiškumo“, vis dėlto yra tikrai naujas, ypatingas 
kultūrinis-erdvinis reiškinys, savitas XX a. pabaigos mūsų kultūrinio pei- 
zažo bruožas. Į šiuos naujus ryškiausius bruožus Augė žvelgia etnografo 
akimis ir, manau, įtikinamai teigia, jog „tam tikra bevietiškumo patirtis 
(neatskiriama nuo daugmaž aiškiai suvokiamo istorijos greitėjimo ir mūsų 
planetos mažėjimo) nūdien yra esminis visos socialinės egzistencijos ele- 
mentas“ (p. 119). 

Taigi bevietiškumo patirtis ir yra tas aspektas, kurį aš noriu suvokti rem- 
damasis deteritorizuota kultūra. Tačiau svarbu neperdėti jo reikšmės. Pir- 
miausia Augė aprašomos lokalios vietos dar nenusako - jis pats daro tokią 
išvadą — visuminės modernios kultūrinės-erdvinės patirties: moderniose 
visuomenėse „tikrosios“ vietos ir „nevietos“ „susipina ir susiraizgo“ (p. 107). 
I skyriuje aiškinomės erdvinį ir kultūrinį tarptautinių oro uostų „pasaulio“ 
ir už tvoros esančio rajono sambūvį. Tik gresia pavojus, kad deteritorizaci- 
ją imsime taikyti 77e2 šiam tranzitiniam ir nepastoviam pasauliui. Tai ska- 
tina vienas Augė diskurso bruožas — į visas lokalias vietas jis žvelgia kaip 
amžinas keleivis, pralekiantis pro šalį traukiniais, automobiliais ar lėktu- 
vais. Tokia nuomonė paryškina susvetiminantį, individualizuojantį, sutar- 
tinį bevietiškumo pobūdį. 

Imkime pavyzdį, kaip registruojami keleiviai Ruasi 1 oro uoste, kuris 
kaip leitmotyvas eina per visą Augė knygą. Pabrėždamas sutartinį ten esan- 
čių santykių pobūdį, persmelkiantį dokumentų pateikimo tvarką, nusta- 
tančią keleivių buvimo oro uoste „teisėtumą“, — bilietų, įlipimo į lėktuvą 
talonų, pasų, vizų tikrinimas, —- tokį bendravimą jis priešina „kalbos, vieti- 
nių ryšių, nerašytų gyvenimiškos nuovokos taisyklių bendrininkavimui, ku- 
ris būdingas „antropologinėms vietoms“. Taigi jis meta iššūkį: „Pabandy- 
kite įsivaizduoti, kaip Durkheimas išanalizuorų keleivių salę Ruasi oro 
uoste!“ (p. 94). Tačiau jis neatsižvelgia į visiškai kitokią Ruasi oro uosto 
patirtį, kurią sukaupė čia dirbantys registratoriai, nešikai, valytojai, maisto 
tiekėjai, apsaugos darbuotojai ir pan. Šiems žmonėms oro uosto bevietiškumas 


* Bendruomenė (v04.). 

aiškiai yra „tikroji“ vieta — jų darbovietė. Ir mes galime manyti, jog tai 
patirčiai būdingas visas antropologinis sodrumas — nerašytos „gyvenimiš- 
kos nuovokos“ taisyklės, kasdienio tarpusavio bendravimo subtilybės, drau- 
gystė, konkurencija ir panašūs dalykai, būdingi kiekvienai darbovietei?. Va- 
dinasi, kai kurių vietų pervadinimas „nevieta“ aiškiai nėra absoliutus, o 
labiausia priklauso nuo požiūrio. 

Be to, nėra būtina, kad „nevieta“ taip jau esmiškai susvetimintų, - ten 
taip pat gali užsimegzti socialiniai santykiai. Palyginkite Augė aprašytą 1n- 
strumentinę sąveiką prie parduotuvės kasos: „Pirkėjas... savo kredito kor- 
telę paduoda jaunai moteriai, tylinčiai, kaip ir jis (bent jau nelabai šnekiai), 
kuri kiekvieno pirkinio ženklą prideda prie dekoduojančio kasos aparato 

« 


jutiklio...“ (p. 100), su visai nepanašiu britų lesbietės aprašytu bendravi- 
mu apsiperkant prekybos centre: 


Smagu lankytis Sainsbėrio parduotuvėje... Kaskart aš ten sutinku daugybę lesbiečių... 
tai labai malonu! Ir žmonių, kurių nemačiau šimtą metų, taigi galiausiai - nors pirkda- 
ma porą dalykėlių manei per dvidešimt minučių persimesianti keliais žodžiais - įsišneki 
su žmonėmis — ir man tai labai patinka (Bell and Valentine 1997: 138). 


Drįstume paklausti, kuo tai skiriasi nuo susitikimų ant bažnyčios laip- 
telių ar bodleriškosios modernybės mairie* laiptų? Žinoma, kitoks yra „vė- 
lyvosios modernybės“ socialinių santykių audinys, tačiau tai nėra esminis 
skirtingumas, kurį galėtume nusakyti natūralius santykius priešindami su- 
tartiniams. Esmė ta, kad bevietiškumą galima suvokti kaip ypatingus, kito- 
kius „deteritorizuotų“ lokalių vietų atvejus, įkūnijančius nutolintus santy- 
kius, tačiau jie nebūtinai yra sterilūs socialiniu ar kultūriniu požiūriu. 
Mike'as Featherstone's išsako panašią mintį, aptardamas smulkius, subti- 
lius, bet savaime suprantamus socialinius papročius bei ritualus, kurie per- 
teikia kultūrinį et kokios vietovės savitumą — „namų jaukumą“ — visiems 
čia gyvenantiems ir dirbantiems: „nežymus ritualas kompanijoje paeiliui 
statant išgerti...“ Cituodamas garsųjį Gertrudos Stein posakį apie Ouklen- 
dą Kalifornijos valstijoje - „Ten nėra čia“, - jis parodo, kaip šitai galima 
suvokti, jog „aiškiai stokojama... emocinių ar simbolinių nuosėdų, įsigė- 
rusių į materialų pastatų audinį, aplinką ir išreikštą socialinio gyvenimo 
praktiką (Featherstone 1995: 94). Bet, kaip žinome, tai žvilgsnis į lokalią 
vietą iš kultūrinės išorės: Stein pašmaikštavimas, anot Featherstone'o, susi- 


* Rotušė (pranc.). 

jęs su „atpažįstamo kultūrinio kapitalo“ stoka, tuo tarpu tikriesiems Ouk- 
lendo gyventojams ta vieta atrodo prasminga ir turtinga emocijų - gal net 
vaizdinga - vietovė. Vietos gyventojams Ouklendo „čia“ yra tas faktas, kad 
„Jie čia yra“. 

Tad deteritorizacijos sąvoka turėtų apimti šiuolaikinės vietovių kaitos 
naujumą — ir teigiamus, ir neigiamus jos bruožus, - nepasiduodama pa- 
gundai tai suvokti kaip paprasčiausią kultūrinės sąveikos nuskurdinimą 
ar išnykimą. Apsvarstę, kokia yra hipotetinė globaliosios modernybės „iš- 
gyvenama patirtis“, geriau suprasime šį būdingą deteritorizacijos dvily- 
pumą. 


KASDIENĖ DETERITORIZACIJOS PATIRTIS 


Raymondas Williamsas šią patirtį nusakė (tiesą sakant, anksčiau nei dau- 
gelis ėmė kalbėti apie globalizaciją) tokiu buržuazinio, „kosmopolitiško“, 
vakarietiško gyvenimo būdo literatūriniu vaizdeliu: 


Kartą gyveno anglas, kuris dirbo Jungtinėse Valstijose įsikūrusios tarptautinės korpora- 
cijos Londono biure. Vieną vakarą jis važiavo namo savo japonišku automobiliu. Jo 
žmona, dirbusi firmoje, eksportuojančioje vokišką virtuvės įrangą, jau buvo namuose. 
Kai eismas būdavo intensyvus, mažas itališkas jos automobilis būdavo greitesnis. Po 
geros vakarienės - Naujosios Zelandijos ėrienos, kalifornietiškų morkų, meksikietiško 
medaus, prancūziško sūrio ir ispaniško vyno - juodu susėdo žiūrėti televizoriaus, paga- 
minto Suomijoje. Buvo rodomos iškilmės karo dėl Folklendų salų metinėms pažymėti. 
Žiūrint jiems pabudo patriotiniai jausmai ir pasididžiavimas, kad yra britai (Williams 


1983: 177). 


Williamsas pasitelkia šį vaizdelį, pradėdamas diskusiją apie priešta- 
ringą šiuolaikinio nacionalinio tapatumo pobūdį, ir mes ją galėtume pra- 
tęsti svarstydami, kaip dėl globalizuojamos kasdienės patirties darosi vis 
sunkiau išlaikyti pastovų „vietinio“ kultūrinio ir tautinio tapatumo po- 
jūųį, kadangi į kasdienius mūsų gyvenimus vis labiau įsismelkia iš toli 
atklydusios įtakos bei patirtys. Šios (gana patenkintos savimi) poros pa- 
tirtimi galime pailiustruoti platesnį deteritorizacijos turinį, pernelyg ne- 
įsitraukdami į diskusiją apie tautybę, ko stengėmės išvengti ankstesniame 
skyriuje. 

Kadangi teigiama, kad globalizacija yra sparčiai greitėjantis procesas, šią 
hipotetinę porą būtų įdomu papildyti naujesniais duomenimis, apimančiais 

du paskutinius XX a. dešimtmečius. Pirmiausia tektų apsvarstyti sparčią 
„pasaulinių įvykių“ raidą. Tiems penkiolikai ar daugiau metų prabėgant 
televizoriaus ekranu, ta pora regėtų dideles ir nenumatytas permainas, di- 
džiuma jų būtų tiesiogiai susijusios su plačiu globalizacijos procesu — kaip 
padariniai arba ją skatinantys veiksniai. Pavyzdžiui, Černobylis bei jo (cie- 
sioginiai ir netiesioginiai) padariniai, Berlyno sienos nuvertimas ir komu- 
nistinio pasaulio žlugimas, judėjimas dėl glaudesnės Europos Sąjungos, sim- 
bolizuojamas Mastrichto sutarties ir vieningos Europos valiutos; globalinių 
kapitalistinių rinkų dereguliacija, kurios pavyzdys yra Londono akcijų bir- 
žos suduotas „Didysis smūgis“; aukščiausio lygio pasauliniai susitikimai 
aplinkos taršos ir klimato pokyčių klausimais ir, žinoma, karai - Beirutas, 
Persų įlanka, Somalis, Bosnija, Ruanda, - vykę aukštesniu techniniu lygiu 
ir „tiesiogiai stebimi tos poros svetainėje. 

Tokie pasauliniai įvykiai bent dviem atžvilgiais gali sietis su kultūrine 
deteritorizacijos patirtimi. Pirma, kai kurie jų tiesiogiai paveikė Žmonių 
gyvenamas materialines sąlygas bei aplinką. Tarkime, Europos Sąjungos 
reguliavimai gali paveikti (teigiamai ar neigiamai) smulkius vietinius ver- 
slus, ES regioninės plėtros dotacijos gali pakeisti apleistų miesto vidinių 
rajonų aplinką. Žmonės šiuos veiksmus išgyvena kaip nepateisinamą kiši- 
mąsi ir grėsmę „mūsiškiam, britiškam gyvenimo būdui“, kaip naujo, tegu! 
nelabai aiškaus europietiško tapatumo pažadą ar „bendruomeninį“ projek- 
tą, O šitai daugiausia priklauso nuo to, kiek jie gauna ir kiek netenka. Ta- 
čiau sykiu neabejotinai stipriau įsisąmoninama, kokią reikšmę turi „toli- 
mos“ jėgos, esančios už to darinio, kurį mes esminiu lygmeniu ir per ilgą 
istorinį tarpsnį įpratome laikyti savo „natūralia“ ir įteisinta valstybe, kitaip 
tariant, už teritorinių mūsų nacionalinės valstybės sienų“. Europos Sąjun- 
gos įstatymų poveikio atveju tolimų veiksnių išgyvenimas gali būti sieja- 
mas su konkrečiais (gal kiek mįslingais) tarptautiniais politiniais ir ekono- 
miniais procesais ir su aiškiais veikėjais bei valdžios būstinėmis (Briuselio 
„eurokratais“). Tačiau kiti įvykiai gali turėti skaudesnių ir tarsi nenumato- 
mų padarinių - tarkime, pasaulinių kapitalistinių rinkų svyravimai vidaus 
ekonomikai. Ryškiausios jų yra periodinė tarptautinių akcijų biržų arba 
valiutų krizės — „juodosios dienos“, apie kurias buvo kalbėta 3 skyriuje. 
Žmonės, patirdami tokių įvykių poveikį - darbui, paskolų palūkanoms ar 
santaupoms, — be abejo, paprastai pasijunta nesaugūs, planuodami savo 
gyvenimą, ir mažiau pasitikintys nacionalinės vyriausybės galiomis valdyti 
įvykius. Tačiau platesne prasme tokie įvykiai gali praplėsti pavienio žmo- 

gaus „fenomenalųjį pasaulį“: suvokdami, kas reikšminga jų asmeniniam 
gyvenimui, žmonės tikriausiai dažniau turi galvoje ir tolimus įvykius bei 
procesus. Tai galbūt vienas deteritorizacijos aspektų: kasdienėje žmonių 
patirtyje vis platėjantis aktualus horizontas, kuris iš uždaros aplinkos, su- 
telktos fizinėje vietovėje ar politiškai nužymėtoje teritorijoje, atitraukia ne 
tik „kultūrinę savivoką“, bet ir, svarbiausia, individualaus „gyvenimo pla- 
navimo“ procesus. 

Žinoma, toks poveikis būna netolygus - tarkime, tolimi karai žmonių 
kasdienei patirčiai gali neturėti tokios tiesioginės įtakos kaip ekonominės 
krizės. Tačiau kitu atžvilgiu kariniai konfliktai kasdienėje patirtyje juntami 
tiesiogiai ir įgauna grėsmingesnį pavidalą nei kada anksčiau, ir taip yra dėl 
to, kad globalizuojančios žiniasklaidos technologijos, ypač televizija, juos 
„pristato“ mums tiesiai į namus. Žiniasklaidos vaidmenį — ir su ja susijusią 
ypatingą „fenomenologiją“ — kultūrinėje globalizacijoje aptarsime 5 sky- 
riuje. Čia svarbu tik bendrais bruožais nusakyti didelę žiniasklaidos reikš- 
mę deteritorizacijos procesui. Iš pradžių atkreipkime dėmesį, kad žiniask- 
laida bei komunikacinės technologijos yra persmelkusios moderniąją 
kasdienę patirtį, ir apsvarstykime, kaip tarpiška, tarpininkaujama patirtis 
atmiešiama „betarpiška“ patirtimi. 

Tad grįžkime prie mūsų keliaujančios laiku poros. Būdami pasiturintys 
verslo žmonės, kuriuos lydi sėkmė, devintojo dešimtmečio pradžioje jie 
ėmė pirkti naujas komunikacijų technologijas, kad „neatsiliktų“ nuo pa- 
saulio, tad naudojasi palydovine ar (apdairiau) kabeline televizija, turi mo- 
biliuosius telefonus, pranešimų gaviklius, fakso aparatus, kompiuterius ir 
portatyvinius kompiuterius, modemus susijungė su internetu ir taip to- 
liau. Juodu dabar nuolat gauna ir siunčia žinutes elektroniniu paštu, galbūt 
net naršo po internetą, užuot žiūrėję televizorių. Įdomiausia, kad jie tomis 
komunikacijų technologijomis naudojasi kaip savaime suprantamu daly- 
ku, jos jau nė kiek nestebina ir jaugo į kasdienį gyvenimą. Tačiau kaip jie 
patiria, kad jų namai dabar „atviresni“ informacijai? Viena tiesiogine pras- 
me jie yra, ar bent gali būti, daug geriau informuoti. Pavyzdžiui, dabar jie 
gali rinktis, kaip naujausius įvykius nušviečia ne tik įvairūs nacionaliniai 
„Žemiški“ transliuotojai (BBC ar ITN), bet ir komerciniai palydoviniai ka- 
nalai, pavyzdžiui, BSkyB, tarptautinių žinių specialistai CNN ar netgi, jei 
supranta kalbą, kitos nacionalinės televizijos stotys Europoje bei kitur. Ir 
ne vien tai — gaunamas žinias jie gali palyginti su interneto tinklapiuose 
pateikiama informacija. Tarkime, jie gali užsinorėti palyginti, kaip kokį 

nors aplinkosaugos klausimą nušviečia BBC ir Tarptautinis žaliųjų judėji- 
mas (Greenpeace International) tinklapis. 

Vadinasi, tam tikru atžvilgiu vien toks pasirinkimas, suteikiamas žiniask- 
laidos technologijų, prisideda prie deteritorizacijos. Būti „geriau informuo- 
tam“ reiškia žinoti įvairius požiūrius į už „tėvynės kultūros“ vykstančius 
įvykius ir galėti atsitolinti nuo (nacionalinės, vietinės) „nuomonės“. Kad ir 
kokios perspektyvos dėl to atsivertų kosmopolitinių kultūrinių nuostatoms 
plėtoti, tai sykiu reiškia, jog prarandamas kultūrinis tikrumas, netgi egzis- 
tencinis „patogumas“, kai pasaulis „ten“ vaizduojamas ramiu, neginčytinu 
nacionalinės/vietinės perspektyvos požiūriu. Tad deteritorizacija, per glo- 
balizuotą žiniasklaidą atverdama pasaulį ir praplėsdama kultūrinius akira- 
čius, gali būti dviprasmiška. 

Tokio pat pobūdžio dviprasmiškumas išryškėja ir iš to, kad komunika- 
cinės technologijos gali būti suvokiamos kaip „išėjimai“ iš uždaros mūsų 
gyvenimo erdvės ir tuo pat metu „įėjimai“. Tas „neatsilikimas“ nuo pasau- 
lio galbūt rodo, jog į išorinį pasaulį mes turime kreipti vis daugiau dėmesio 
ir nuolat „budime“ kaip komunikaciniai ryšininkai. Tai, žinoma, itin pasa- 
kytina apie telefoną: tuo pat metu ir palaima, ir prakeikimas, visur esanti 
(be kurios nebeišsiverčiama?) socialinio patogumo priemonė ir svetimkū- 
nis, visad galįs mus pašaukti; bet kurią akimirką mes turime mesti visus 
darbus, teikdami jam nenumaldomą pirmumą. Bet dabar jau reikia atsaky- 
ti į faksus, elektroninius laiškus, atsakiklio paliktas žinutes, mus net kelyje 
lydi mobilieji telefonai ir pranešimų gavikliai, televizijos programas reikia 
įrašyti į vaizdajuostes, kad radus laiko būtų galima pasižiūrėu. Visais šiais 
atvejais informacijos ir komunikacijos technologijos turi kultūrinės reikš- 
mės ne tik dėl perduodamų pranešimų ir vaizdų, bet ir dėl jų galios struk- 
tūrinti mūsų patirtį ir naudojimąsi laiku bei erdve. Komunikacinis susietu- 
mas, „įjungtas“ į pasaulinį žiniasklaidos ir komunikacijų tinklą, nulemia 
mūsų patiriamą skirtumą tarp to, kas visuomeniška, ir to, kas privatu: mū- 
siškė pora turbūt nujaučia, jog informacijos srautas, kuriuo ji mėgaujasi, 
reiškia ir tai, kad namai jau nėra jos tvirtovė. Joshua Meyrowitzas šiuo 
atžvilgiu labai taikliai cituoja Johną Ruskiną: 


Namų esmė štai kokia - jie yra ramybės buveinė; prieglobstis ne tik nuo visokių skriau- 
dų, bet ir nuo visokio siaubo, dvejonių ir nesutarimų. O jei taip nėra, tai jau ne namai; 
jeigu į juos įsiskverbia išorinio pasaulio nerimas, jeigu vyras ar žmona leidžia nenuosek- 
liai mąstančiai, nepažįstamai, nemylimai ar priešiškai išorinio pasaulio visuomenei per- 
žengti jų namų slenkstį, jie liaujasi buvę namais; tuomet tai tik išorinio pasaulio dalis, 

kuriai uždengėte stogą ir kurioje uždegete ugnį („Apie karalienės sodus“, cituota Meyro- 
witz 1985: 222). 


Meyrowitzas pasitelkia romantišką Ruskino sampratą apie šventą ir ne- 
liečiamą uždarą namų erdvę, parodydamas, kaip žiniasklaidos technologi- 
jos padeda atskleisti lyčių politiką privačioje sferoje, šitaip „politizuoda- 
mos privatumą“ šeimyniniame gyvenime“?. Tačiau citata taip pat gali 
atspindėti bendresnį požiūrį. Atmetus Ruskino paternalistinę seksualinę 
politiką, jo nerimas dėl trikdančio išorinio pasaulio įsiveržimo į namų ap- 
linką įgavo ypatingą atgarsį tarpininkaujamoje XX a. pabaigos kultūroje. 

Čia išreiškiama slinktis namus kaip šeimos židinį nusakančios erdvės 
fenomenologijoje. Tai, Ruskino manymu, priklauso nuo to, kaip suvokia- 
ma „pastogė“: ji yra fizinės apsaugos simbolis - „uždengta“ erdvė - ir sykiu 
teikia psichologinę bei emocinę apsaugą, nustato ribą — „slenkstį“, limina- 
linę erdvę, - atskiriančią išorinį pasaulį nuo intymaus ir subjektyvaus vidi- 
nio pasaulio. Marcas Augė nurodo, jog tokį erdvinį padalijimą jau galime 
įžvelgti klasikinių mitologinių Hestijos ir Hermio poroje: „Hestija simbo- 
lizuoja namo viduryje esantį apvalų ugniakurą, uždarą susitelkusios į save 
grupės erdvę (todėl tam tikru atžvilgiu ir tarpusavio santykius), o Hermis, 
slenksčio ir durų dievas, rodo judėjimą ir santykius su kitais“ (Augė 1995: 
58). 

Laikydamiesi šios klasikinės dualizmo nuostatos, įsiveržimą į moderni- 
ąją namų erdvę galėtume įsivaizduoti kaip Hermio pergalę prieš Hestiją. 
Galiausiai Hermis buvo ir susisiekimo dievas — pagal romėniškąjį mito 
variantą Merkurijus buvo dievų pasiuntinys, o dabar, neišvengiamai, — te- 
lefonų kompanija. Mitologija, žinoma, patvirtina lyčių politiką. Hestija 
romėnų mitologijoje atitinka Vesrą, skaisčią šventos namų ugnies sergėtoją 
uždaroje erdvėje. Ber vėlgi čia grėsmė iškyla ne tik tokio (lytinio ) pobūdžio 
dualizmui, įkūnytam židinio ir slenksčio metaforų. Išorinio pasaulio įsi- 
brovimai yra savaime dviprasmiški, ir tą dviprasmybę simbolizuoja romė- 
nų slenksčio dievas Janas, kuris vaizduojamas dviem į priešingas puses nu- 
suktais veidais. 

Įdomias paraleles Ruskino požiūriui galime aptikti Gastono Bachelard'o 
Erdvės poetikoje (Bachelard 1969). Ann Game (1995) aiškina, kad Bache- 
lard'o pastangos aprašyti namų fenomenologiją - emocinę ir vaizdžiąją pa- 
tirtį — remiasi kaip tik prieglobsčio ir apsaugos samprata, „asmeninėmis 
vidinės erdvės vertybėmis“, „tiesiogine gerove, gyvenamąja vieta, būsto 

atsitvėrimu“ (Bachelard, cituora Game 1995: 200—201). Tačiau šis „pri- 
globimas“ ne tik atitolina (kaip būtų galima suprasti iš Ruskino veikalo) 
potencialiai grėsmingą, nesantaiką sėjančią „priešišką visuomenę“; Bache- 
lard'o veikale namai vaizduotėje tampa žmogaus savipatumo kaip „gyven- 
tojo“ bruožu — namai iš tiesų tampa įsikūnijusios asmenybės dalimi, - „na- 
mai yra kūne“ (Game 1995: 202). Game teigimu, „apsauga“ ir „prieglobstis“ 
išryškina struktūrinius asmenybės principus — „integracinį“ ir „saistantįjį“, 
tad „namai grindžia tąsą, saugo subjektą nuo išsiskaidymo“ (p. 201). Vadi- 
nasi, išoriniam pasauliui įsiveržiant į vidinį kyla grėsmė ne tik buržuazinio 
šeimos gyvenimo privatumui: taip išmėginamos „ribos“, sudarančios as- 
menybę. Tačiau tai nebūtinai reikia įsivaizduoti kaip grėsmę asmenybės ta- 
patumui, o greičiau kaip ribos nustatymą tarp „privataus Aš“ (tarkime, 
uždaros šeimyninės struktūros Aš) ir Aš, įsivaizduojamo kaip susijusio su 
platesniu žmogaus priklausomybės horizontu. Tad šio „slenksčio“ pasi- 
stūmėjimas, į uždarą namų erdvę įsiveržus globalizuojančioms technologi- 
joms — Ruskinas ir Bachelard'as nė neįsivaizdavo tokio masto, - ir yra bū- 
das suprasti dvilypį deteritorizacijos poveikį asmenybės tapatumui. 

Tačiau namų aplinka anaiptol nėra vienintelė vieta, kur juntamas kultūri- 
nis deteritorizacijos poveikis. Mūsų minėta pora nesėdi kasvakar namie. Tarki- 
me, devintajame dešimtmetyje, atsiradus kino centrams, jie dažniau eina į ki- 
ną, o tai jau savaime keistai deteritorizuota patirtis. Kino centras yra „už miesto“, 
verslo ir prekybinio rajono pakraštyje, apsuptas —- juodu atvyksta prietemoje — 
veikiau tamsių sandėlių, o ne alaus barų, parduotuvių ir restoranų, kaip kad 
senajame miesto centre įsikūrę „Odeon“ ar „Gaumont“. Bet čia, žinoma, daug 
lengviau — ir saugiau — pastatyti automobilį. Patekus į vidų, apima jausmas, 
kad ši aplinka yra dirbtinai „įkelta“ į vietinę terpę, — kino teatras yra aiškiai 
amerikietiškas, tai akivaizdu iš užatlantinio balso už kadro anonsuose, šiek tiek 
erzinančių švytinčių skelbimų („saldainiai“, „prašom nešiukšlinti“), palydinčių 
iš didžiausių tūtų valgomus kukurūzų spragėsius. 

Nenuostabu, kad iš dešimties ar daugiau kino centre rodomų filmų 
dauguma bus Holivudo gamybos, nes kino centrai „vertikaliai integruoti“ 
į amerikiečių kino kompanijas. Kokių vietovių vaizdus, kokius personažus 
juodu išvys, kokias kalbines moduliacijas išgirs siužetų fone? Ketverios ves- 
tuvės ir vienerios laidotuvės bei Visiškai nuogi * ar klasikinių romanų, pavyz- 
džiui, Jausmai ir protas, Balandžio sparnai ekranizacijos turbūt bus retos 


* Lietuvoje filmas Zhe Fu// Monty buvo pavadintas Striptizo ereliai. 

išimtys Jungtinių Valstijų produkcijos sraute. Gal del to jiems visa tai atro- 
do svetima? O gal jiedu pasijunta kultūrinio imperializmo aukomis? Ar tos 
tolimos vietovės — tikros fizinės Amerikos peizažas, nuo didelių atvirų erd- 
vių vesternuose ar tiesioginėse laidose iki miestų trileriuose ar televizijos 
serialuose apie policininkus, — neatrodo, kad ir kaip tai būtų paradoksalu, 
savaip pažįstamos? Tik pagalvokime, kaip lengvai mes su tomis vietovėmis 
susisiejame, nors dauguma mūsų, europiečių, ten niekad nesame buvę. Ar- 
gi mes lyg niekur nieko nepasijuntame „kaip namuose“ Sietle su Meg Ryan 
ar Tomu Hanksu, Devonšyre su Elinor Dashwood ir Edwardu Ferrarsu? 
Kur kitur tos vietos yra, jeigu ne kultūrinėje mūsų vaizduotėje, mūsų „teks- 
tinių vietovių“ repertuare, susikurtame iš milijonų vaizdinių, matytų fl- 
muose, TV laidose, skaitytų knygose bei žurnaluose? Ir ar mums išties rer- 
kia, kad jie tiksliai atitiktų „tikras“ mūsų vietoves? 

Tad dar vienas deteritorizacijos aspektas yra atitrūkimas nuo vietovės, 
kuris įvyksta tarptekstinėje vaizduotės srityje. Vienas būdas tai suvokti — 
įprastą tolimų kraštų vaizdinių vartojimą ir tarpininkaujamą jų įtraukimą į 
individo pasaulį palyginti su procesais, kuriuos Michaelas Billigas apibūdi- 
no kaip Banalų nacionalizmą (Billing 1995). Ką Billigas vadina banaliu 
nacionalizmu? Tai nesiliaujantis vaizdinių, kurie piliečio tapatumą susieja 
su nacionaline valstybe, tvirtinimas pastoviu kasdienio gyvenimo ritmu. Šį 
procesą jis priešpriešina „karštajam“ vėliavų nacionalizmui, kuriuo „pilie- 
čių gyvenimuose kasdien išreiškiama arba „pažymima“ tauta“ (Billig 1995: 
6). Billigo pateikiami pavyzdžiai - gvildenami subtilioje socialinio psicho- 
loginio diskurso analizėje — yra įprastinės nacionalinių politikų retorinės 
kreipimosi formos ar „retorinės nuorodos“, pateikiant žinias nacionaliniuose 
dienraščiuose. „Namų“ nuotaika kuriama ne tik politikos apžvalgose, bet 
ir vidaus naujienų, sporto, populiarios kultūros („Puikusis britų alubaris“) 
pranešimuose ar net oro prognozėse - kai į skaitytoją (ar žiūrovą) subtiliai 
kreipiamasi kaip į tautietį. 

Mano palyginimas nenuginčys šios banalaus nacionalizmo tezės. Billi- 
gas, be to, aptaria minų, kurią jis sieja su postmoderniu požiūriu į globali- 
zaciją, kad banalų nacionalizmą pakeičia „banalus globalizmas“ (1995: 129 
ir kiti). Šitai jis atmeta (manau, teisingai) ir nurodo, kad šiuolaikiniame 
pasaulyje nacionalinis tapatinimasis — tiek karštomis, tiek banaliomis for- 
momis - akivaizdžiai gajus. Čia jo požiūris artimas 3 skyriuje aptartai Antho- 
ny'o Smitho nuomonei. Aš su juo sutinku. Tačiau, mano manymu, svar- 
bu yra tai, kad daugiau ar mažiau sąmoningos ideologinės banalaus 

nacionalizmo paskatos toje pačioje fenomenologinėje srityje varžosi su 
aibe atsitiktinių deteritorizuojančių vaizdinių. Įsišaknijęs įprastumas ben- 
drauti su mano aprašytais tolimais, „svetimais“ kinematografiniais peiza- 
žais ir scenarijais taip pat būdingas kasdieniam tarpininkaujamo tapatumo 
formavimo procesui, kaip ir retorinės kreipimosi formos, tapatumą susie- 
jančios su (nacionaline) vietove. Šie tolimi vaizdiniai nėra tiesioginis atsva- 
ras Billigo aprašytiems procesams, tačiau jų vaidmuo neabejotinai reikš- 
mingas, kuriant įsivaizduojamą priklausomumą. Vienas „banalus“ pavyzdys: 
atkreipkime dėmesį, koks plūstančio į kino centrus jaunimo drabužių kodas 
— tai „amerikietiška internacionalinė“ sportinė apranga, tapusi kone globali- 
zuotos jaunimo kultūros uniforma“. Vadinasi, į pastangas tapatumą pritvir- 
tinti prie tautos reikia žiūrėti kaip į darbą: kaip į procesą, kuris savaime neiš- 
sirutulioja iš populiarios kultūros, saugiai jaugusios į geografinę vietą. Šitai 
įgyvendinama veikiau einant prieš bendresnę tendenciją įsivaizduojamam su- 
sitapatinimui beveik savaime ištrūkti iš susikurtų lokalios vietos ribų. 


Globalinis maistas ir lokalinis tapatumas 


Moderni išgyvenama kultūra, žinoma, nėra išimtinai tarpininkaujama 
kultūra; deteritorizacija gali būti patiriama ir kitaip. Pavyzdžiui, Raymon- 
das Williamsas nurodė, kokios kilmės buvo maistas, kurį jo pora valgė pie- 
tums devintojo dešimtmečio pradžioje. Šiandien parduotuvių lentynose 
juodu rastų net dar įvairesnio „užsienietiško“ maisto. Kai kurie valgiai — 
tarkime, makaronai ir picos - jau seniai nelaikomi niekuo ypatingu ir ma- 
siškai tiekiami kaip kasdienis šeimos maistas. Kita vertus, kur kas daugiau 
parduodama tokio maisto, kuris vilioja savo egzotiškumu: meksikiečių ta- 
kos, tajų karis, itališka kiabata ir polenta, švediškas gravadlaksas ir taip to- 
liau. Be to, savaime suprantama, dabar visais metų laikais galima nusipirkti 
importuojamų vaisių bei daržovių — tiek įprastų, tiek egzotiškų. 

Šias permainas britų mitybos kultūroje galima aiškinti pačios maisto 
pramonės globalizacija, prasidėjusia nuo Jacko Goody (1997) vadinamo- 
sios globalinės „pramoninio maisto“ gamybos. Goody parodo, kaip XIX a. 
konservavimo, mechanizacijos, mažmeninės prekybos ir transporto plėtra 
Vakaruose pakeitė daugumos gyventojų mitybą, kai tapo prieinama „pra- 
moninė virtuvė — masiškai gaminamas maistas, dažniausiai vežamas iš ko- 
lonijų ar buvusių kolonijų. Pavyzdžiui, Frai Bente, Urugvajuje, iškilusi jau- 

tienos konservavimo pramonė rodo, kad ši industrializacija pakeitė Pirmo- 
jo pasaulio mitybą ir Trečiojo pasaulio šalių ekonomiką, ją „pritaikius“ 
masiškai tiekti tuos produktus, o vėliau Trečiojo pasaulio šalys pačios vis 
labiau ėmė vartoti pramoninį maistą (Goody 1997: 338). 

XX a. aišku, nepaprastai padidėjo šio proceso apimtis bei techninis ra- 
finuotumas, — šitai ir nulėmė Trečiojo pasaulio ekonominį priklausomu- 
mą, kuris plačiai kritikuojamas (pvz., žr. George 1982, Goodman and Red- 
cliff 1991; Tansey and Worsley 1995) ne tik dėl ekonominio viešpatavimo 
santykių, bet ir dėl poveikio aplinkai. Kritikai išaiškino ryšį tarp tiekimo 
vis didėjančiam vartotojų pasirinkimui turtinguose Vakaruose ir sąlygų, 
primetamų darbininkams transnacionaliniame agroversle, auginančiame 
šparaginius žirnelius Zimbabvėje, vijoklines pupeles Kenijoje, gvazdikus 
Gvatemaloje ir taip toliau. 

Daug diskutuojama kultūros požiūriu apie Trečiojo pasaulio produk- 
cijos „abstraktų“ vartojimą Vakaruose: kaip dėl globalinės maisto pramo- 
nės sudėtingo susisaistymo šios prekės mūsų vietos parduotuvės lentynose 
atsiranda, Marxo žodžiais tariant, „lyg stebuklinga lazdele mostelėjus“. Tarki- 
me, Davidas Harvey globalinės maisto kultūros iškilimą aptaria kaip „laiko — 
erdvės susitraukimo“ pavyzdį ir klausia, kaip kokiame nors vidutinio dy- 
džio vakarietiškame mieste esančių parduotuvių lentynose ar gausybėje et- 
ninių restoranų atsiranda „viso pasaulio kulinarija, sukaupta vienoje vieto- 
je“. Jis daro išvadą, jog šis kultūrinis sukaupimas prilygsta demonstruojamų 
per televiziją ar teminiuose parkuose pasaulio vaizdų kaupimui. Sekdamas 
Baudrillard'u, globalinę maisto kultūrą jis laiko priklausančia simuliakrų 
sričiai, o jais mes dabar „netiesiogiai patiriame pasaulio geografiją“. Tačiau 
jis priduria, jog viskas vyksta „taip, kad kone tobulai nuslepiami visi jų 
kilmės, juos pagaminusių darbo procesų ar gamybai būdingų socialinių 
santykių pėdsakai“ (Harvey 1989: 300). Susan Willis abstrakcijos ir preki- 
nės mistifikacijos temą išplėtoja savo žavingoje prekybos centro aplinkos 
analizėje. Pavyzdžiui, vaikštant po parduotuvę patiriamo šaldymo, vėsini- 
mo ir oro kondicionavimo temas ji susieja su temperatūros reguliavimu 


laivuose, atplukdančiuose mums tropinius vaisius: 


Šie vaisiai, nuolat laikomi atšaldyto oro vonioje, nebegali skleisti kvapo, priglausti vaba- 
lėlių, pelėti ar pūti. Oro kondicionavimas yra abstrakcijos priemonė, atkertanti Trečio- 
jo pasaulio produkciją nuo darbo kaitros, nuo turgaus karščio... Gaminį jis apgaubia 
Pirmojo pasaulio antiseptine švara ir nukerta jo ryšį su gamybos vieta. Pirkėjas, įėjęs į 
parduotuvę, kur kondicionuotas oras, ir besirenkantis papajas, mangus, ananasus, 

bananus... nesuvokia, kokie veiksmai ir darbo jėga glūdi už šių gaminių, lygiai kaip ir 
turistas, pažįstantis Meksiką iš viešbučio vestibiulio, kuriame kondicionuotas oras (Wil- 


lis 1991: 51). 


Tačiau nors ši abstrakcija svarbi kultūriniu ir politiniu požiūriu, aš no- 
riu atkreipti dėmesį į kitą abstrakcijos lygmenį, kuris pasireiškia maisto 
potyrį atkertant nuo vartotojo gyvenamos vietos portyrio. Tad klausimas 
būtų toks: kaip šis paprastas platus visų tų „globalinių valgių“ pasirinkimas — 
makaronų, picų, mėsainių, kario, čili, traškučių, kebabų - visa ši kasdienė 
mityba prisideda prie bendros deteritorizacijos patirties, kurią išgyvena mū- 
siškiai hipotetiniai britų vartotojai? 

Manytume, jog daugumai žmonių ji neabejotinai susilpnino jaustą stiprų 
ryšį tarp jų valgomo maisto ir jų kultūrinės vietovės: Britanijoje indiškų 
parduotuvių, prekiaujančių išsinešamais patiekalais, dabar yra daugiau ne- 
gu žuvies su bulvių traškučiais parduotuvių (James 1996: 81). Tačiau šis 
klausimas sudėtingas pirmiausia dėl to, kad jis čia remiamasi prielaida, esą 
mitybos, kulinarijos ir kultūrinės priklausomybės sampratos ryšys yra gana 
paprastas. Tai ginčytina prielaida. Bellas ir Valentine as teigia, jog šiuo at- 
žvilgiu esminis ryšys nėra toks jau paprastas, o lokalinės priklausomybės 
apibūdinimas, grindžiamas mitybos įpročiais, paprastai remiasi kultūrine 
mitologija, kurioje glūdi sudėtingos sinkretinės istorijos: 


Nėra tokio dalyko kaip nacionalinis maistas; maistas, kurį mes manome esant būdingą 
tam tikrai vietovei, byloja judėjimą ir bendravimą... visas meniu yra tik asimiliuotas 
maistas... ilgainiui pakeistas, pritaikytas ir sukryžmintas. Be to, maisto produktai, ku- 
riuos mes manome iš dalies nusakant tautos tapatumo jauseną, dažnai slepia sudėtingas 
prekybinių ryšių, kultūrinių mainų ir ypač kolonializmo istorijas (Bell and Valentine 


1997: 169). 


Daugiakultūrėje, daugiaetninėje XX a. pabaigos Britanijos visuomenė- 
je, žinoma, sunku nusakyti „tradicinę“ nacionalinę mitybą vien rostbifu, 
riebiais pudingais, žuvimi su bulvių traškučiais, arbata ir agurkų sumušti- 
niais, išvengiant plataus klausimo apie nuolatinę istorinę maisto (kaip ir 
viso kito) kultūros kaitą. Apie Aženo tradicijas mes kalbame? Ir šis klausi- 
mas susijęs ne tik su mišria etnine gyventojų sudėtimi, bet ir su klasinių 
skirtumų nulemta mityba. 

Tačiau ir atsižvelgus į visus šiuos sąlygotumus, reikia atkreipti dėmesį į 
reikšmingą pokytį, maisto kultūrą siejantį su globaliosios modernybės pa- 
žanga. Tai pirmiausia galime suprasti kaip Goody aprašyto vienu metu 

vykstančio maisto industrializacijos ir globalizacijos proceso tąsą bei spar- 
tėjimą. Tie industriniai procesai - konservavimas, džiovinimas, šaldymas 
ir pakavimas — nužymi įprastinio aprūpinimo maisto produktais reikšmin- 
gą materialy lūžį, susijusį su bendru „atsaistymo“ procesu. Iki šių instituci- 
nių-technologinių pokyčių neabejotinai buvo kur kas labiau kliaujamasi 
vietiniais maisto produktais. Egzotiškos importuojamos prekės buvo lai- 
komos vien prabangos dalyku, įkandamu vien mažam elitui, ir buvo tenki- 
namasi tik tokiomis, kurios negenda vežamos, pavyzdžiui, arbata ar prie- 
skoniai. Taigi globalizacija, iš pat pradžių darydama poveikį, aiškiai 
susilpnino glaudų warerialų maisto kilmės ir jo vartojimo vietos ryšį. Šis 
konkretus modernybės pokytis, apskritai žinoma, laikomas teigiamu: mi- 
tyba pagerėjo ne tik dėl įvairesnio maisto, bet ir dėl to, kad jo nuolat galima 
nusipirkti. 

Tačiau galima išskirti ir dviprasmiškesnį šios pažangos kultūrinį povei- 
kį. Mar kiaurus metus perkami importuoti švieži maisto produktai (drauge 
vis didėjant apdoroto maisto vartojimui) panaikina teigiamai vertintiną 
ypatingą mitybos ir vietovės ryšį, kurį nulemia kaip tik suvaržymas - ribotai 
gaunami vietiniai produktai. Atsiradus galimybėms nuolat nevaržomai tiekti 
vaisius ir daržoves, jų vartojimas nebepriklauso nuo metų laikų, todėl susi!- 
pnėja klimato, metų laikų, vietovės ir kultūrinių papročių sąsaja. Dela- 
mont'as, mums primena, jog prieš maisto industrializaciją visoje Europoje 
„mitybą nulemdavo derliaus nuėmimo, ėriavimosi metas, vištų dėjimo pra- 
džia, pirmieji nunokę vasaros vaisiai ir taip toliau“ (Delamont 1995: 28 ir 
kiti). Tad kyla pavojus, jog išnyks „maisto kalendoriaus“ — vasaros gėrybės, 
ruošimasis žiemos nepritekliams, derliaus šventės, kalėdiniai ir velykiniai 
valgiai — ritmai, lūkesčiai ir skirtingumai, teikiantys vietinei kultūrai ypa- 
tingo atspalvio. 

Antra, turime gebėti paaiškint, kokį poveikį mums visiems daro per 
pastaruosius trisdešimt metų prekybos centrų kultūroje nepaprastai sparte- 
janti maisto industrializacija-globalizacija. Čia, manau, galime įžvelgti vi- 
siškai naujų dalykų: kitokį perėjimo pobūdį, deteritorizacijai veikiant tiek 
maisto kultūros mitų, tiek tikrų vartojimo įpročių pagrindu. Tuo aš noriu 
pasakyti, jog silpnėja patys kultūriniai stereotipai, valgį tapatinantys, tarki- 
me, su nacionaline kultūra. Pavyzdžiui, rostbifą su „britiškumu“. Nors XX a. 
paskutiniame dešimtmetyje daugiakultūrėje Britanijoje tapatumas taip iš- 
saugomas labiau mitiniu lygmeniu, tai vis dar turi tam tikros įtikinimo 
galios. Tai, pavyzdžiui, išryškėjo, užsitęsus „pavojaus krizei“, kai britų 

galvijų banda užsikrėtė kempinlige ir buvo nustatyta, jog esama galimybių 
žmonėms užsikrėsti viena jos forma — Creutzfeldo-Jakobo liga. Reakcija į 
šią krizę savaip parodė ne vien susirūpinimą dėl pavojaus sveikatai (Lupton 
1996) — paviršiun iškilo nerimas dėl nacionalinio tapatumo. Populiarioji 
žiniasklaida Europos Sąjungos draudimą eksportuoti britų jautieną ne tik 
nušvietė kaip ekonominę grėsmę, bet ir pateikė platesnės diskusijos kon- 
tekste — esą britų kultūrą puolančios priešiškos tolimos Briuselio biuro- 
krarų jėgos. Neseniai (1997) britų vyriausybei uždraudus pardavinėti „jau- 
tieną prie kaulo“ vel pasirodė, koks gajus mitas, siejantis maistą ir tapatumą. 
Pavyzdžiui, tie atvejai, kai grupė mėsininkų ir restoranų savininkų sąmo- 
ningai nesilaikė įstatymų, buvo aiškinami kaip iššūkis ne tik valstybės kiši- 
muisi į „pilietines laisves“, bet ir jos kėsinimuisi į „tradiciją“, stereotipinį 
stačiokišką anglų būdo nepriklausomumą siejant su „kultūrinėmis teisė- 
mis“tradicinius jautienos patiekalus („Beefeaters“ — Londono Tauerio sar- 
gybiniai, „John Bull'- tipiškas anglas). 

Vis dėlto šitokio pobūdžio reakciją mes jau turime vertinti atsižvelgda- 
mi į tai, kad „britų jautienos“ valgymas yra tik maža labai jau p/uralistinės 
britų maisto kultūros dalis; apie tai byloja prekybos centrų maisto skyriai, 
kosmopolitiškų kulinarinių knygų, sudėtų prie parduotuvės kasų, įvairovė 
ir etninių arba „hibridinių“ restoranų plitimas. Reiškinio prasmes labai ge- 
rai apibūdino Stephenas Mennellis sakydamas, jog šis „kultūrinis pliuraliz- 
mas yra menuose žinomo dalyko atitikmuo: išnyksta vienintelis vyraujan- 
tis stilius“ (Mennell 1985, cituota Lunt and Livingstone 1992: 98). Tai, 
manau, svarbiausia mintis. Tradiciniai britų patiekalai — „rostbifo pietūs“, 
žuvis su bulvių traškučiais ir pudingas su uogiene - niekur nedingo. Tačiau 
reikia atsižvelgti į tai, kad iki šeštojo ir septintojo dešimtmečio jie tarp 
gyventojų vyravo kaip gana vieningas „stilius“, o šiandien - kaip vartojimo 
pasirinkimas iš daugybės kitokių patiekalų. Tuomet galima teigti, jog ryšys 
tarp tokio maisto ir savito „britiško gyvenimo būdo“ bent jau susilpnėjo — 
lieka tik kaip aiškaus gyvenimo stiliaus pasirinkimas iš daugelio kitų - „mai- 
tintis britiškai“, o ne amerikietiškai, itališkai, kiniškai, tailandietiškai, ispa- 
niškai ar indiškai; „Harry Ramsden's“ greta „McDonald's“ ar „Prėt i Man- 
ger.“7 Šitai pasakytina ne tik apie valgyymą su kuo nors susitikus ar šiaip 
pramogaujant, žodžiu, „ne namie“. Tai liudija ir kai kurios XX a. paskuti- 
niame dešimtmetyje didelę paklausą turėjusios praktinės kulinarinės kny- 
gos — jų tikslas buvo praplėsti rinką, kurioje kosmopolitiškas maistas jau 
būtų savaime suprantamas, kasdienis ir parankus. Geras pavyzdys yra Ni- 

gelo Slaterio 30 minučių virėjas su paantrašte Geriausi pasaulio greito maisto 
gaminimo pavyzdžiai. Slateris rašo tokiu stiliumi, lyg manytų, kad skaity- 
tojas puikiausiai susipažinęs su visokiausiomis skirtingomis etninėmis maisto 
sudedamosiomis dalimis ir mitybos būdais. Pavyzdžiui, atmesdamas au- 
tentiškumą blaivios „daryk, kaip tau geriau“ eklektikos vardan, jis rašo: 
„Kam rūpi, kad aš lęšius su aštriais prieskoniais valgau ant naan duonos su 
peiliu ir šakute kaip pupas ant skrebučių? (ar) jei man kiniškus makaronus 
labiau patinka valgyti su šaukštu ir šakute italų papročiu, o ne pagaliukais, 
padažu nutaškant stalą ir išsitepant smakrą“ (Slater 1994: 9). Labiausiai 
šioje knygoje krinta į akis glūdinti prielaida, kad skaitytojų skonis jau yra 
kosmopolitinis, ir pasigirstanti šiokio tokio nerimo gaidelė, jog kai kurie 
gali pasirodyti esą skrupulingi ir panorėti kasdienėje savo namų kulinarijo- 
je išlaikyti svetimo valgymo stiliaus kultūrinį autentiškumą. Tai, žinoma, 
labai toli nuo įprastos nuomonės, kad maistas sutvirtinąs nacionalinį tapa- 
tumą. 

Kaip tokia kasdienė kosmopolitinė eklektika „pagraužia“ nacionalinio 
maisto mitą, galima svarstyti platesniu požiūriu - laikant tai „tradicijos“ 
pokyčio refleksyvioje modernybėje pavyzdžiu. Tad paskutiniame XX a. de- 
šimtmetyje „jautienos ir britiškumo' lygybei iškilo dvigubas pavojus: gal- 
vijų bandai - kempinligės užkrato grėsmė, reiškianti simbolinį mito apie 
nacionalinį tyrumą „užteršimą“, tačiau svarbiau yra tai, kad išryškėjo patys 
mitai apie maisto ir tapatumo ryšį. Mennelio nustatytų pliuralistinių stilių 
aplinkoje maisto ir tautos tapatinimas šiandien, žinoma, egzistuoja ne kaip 
neištirta „antroji prigimtis“, o kaip „sąmoningos tradicijos“, anot Gidden- 
so (1990: 38), „apvilktos butaforiniais drabužiais“. 

Tokio pobūdžio apibendrinimas turi pripažinti įvairius specifiškumo 
lygmenis skirtingose nacionalinėse kultūrinėse - ar net regioninėse - aplin- 
kose. Šalyse ar net miestuose, kur maisto kultūra istoriškai eklektiškesnė ir 
atviresnė įtakoms, spartėjančių deteritorizuojančių jėgų poveikis gali būti 
silpniau juntamas; pavyzdžiui, nuo seno gatvėse parduodamo hibridinio 
maisto mišinys sietinas su integruojančiomis prekybinėmis tradicijomis ar 
kolonijinės migracijos bangomis, kurias aprašė Hannerzas (1996), kaip pa- 
vyzdį paėmęs Amsterdamą. Šis atvejis ryškiai skiriasi nuo to, kiek daug 
kultūrinės „dvasinės“ reikšmės skiriama kokiam nors simboliniam pagrin- 
diniam produktui; pavyzdys gali būti Ohnuki-Tierney (1993) gvildenta 
ryžių valgymo svarba japonų kultūriniam tapatumui (Bell and Walentine 
1997: 179-181). Tačiau aišku, jog deteritorizuojančios jėgos veikia visų 

Vakarų tautų maisto kultūrą, nepaisant skirtingos jų istorinės aplinkos, ir 
sparčiai plinta turtingesniuose Trečiojo pasaulio sluoksniuose (Classen 
1996). 

Kaip ir kiti mūsų minėti deteritorizacijos aspektai, maisto kultūros po- 
kyčiai reiškia, jog patiriama ir naudos, ir nuostolių. Turbūt retas grįžtų 
prie monotoniškos, neišradingos ir tikriausiai nelabai sveikos britų mity- 
bos — ir prie periodiško maisto stygiaus ankstesniais laikais (Drummond 
and Wilbraham 1991). Paskutiniame XX a. dešimtmetyje tiktai labai ne- 
daugelis, tik tie, kurie stengtųsi maistu apsirūpinti patys arba kliautųsi vien 
vietiniais šviežiais produktais, patirtų esminį ankstesnės maisto kultūros 
ypatumą - „alkio metą“ pavasarį, kai žiemai sukauptos atsargos pasibaigia, 
o naujo derliaus sezonas dar neprasideda. Drauge su vis didėjančiu maisto 
tiekimu ir pasirinkimu galbūt — nors tai, žinoma, tik viltinga spėlionė — 
buvo pralaužtas ir kultūrinis uždarumas: pamažu nykstant mitybos prieta- 
rams (užsienietiškas šlamštas!) gal tirpsta ir bendresnis šovinizmas ir net 
priešiškumas etninių mažumų kultūriniams papročiams. 

Tačiau, kita vertus, dėl maisto pramonės globalizacijos, kontrolės cen- 
trui iš vietinio tampant globaliniu, atsiranda naujų nerimo bei netikrumo 
sričių. Pavyzdžiui, neabejotinai padidėjo bendras pavojus dėl maisto varto- 
jimo - pasikartojančios krizės dėl užkrėsto maisto („Černobylio aviena“, 
„kempinlige užkrėsta jautiena“, su kiniška vištiena iš Honkongo atkeliau- 
janti nauja gripo štamų atmaina, Škotijoje pasirodę nauji E. Co// bakterijų 
štamai, antibiotikams atsparūs amerikietiški kukurūzų produktai) ir nuo- 
lat persekiojantis netikrumas dėl agroversle plačiai naudojamų pesticidų, 
maisto švitinimo ir kitų apsaugos priemonių. Suprantama, vargu ar tik 
modernioms globalizuotoms visuomenėms būdinga suvokti maisto kelia- 
mą pavojų. Ikimoderniose visuomenėse dėl higienos neišmanymo nuolat 
grėsė pavojus užsikrėsti valgant, o kad tiekėjai tyčia falsifikuoja maistą, bu- 
vo žinoma bent jau nuo senovės graikų ir romėnų laikų (Goody 1997: 
351). 

Nauja yra tai, kad prarandama vietinė maisto bei mitybos kontrolė ir 
kad tai kartojasi kaip kultūros požiūriu reikšmingos „krizės“- pavojus įpras- 
tiniam gyvenimui, tekančiam tarp tolimų „ekspertinių sistemų“ (2 sky- 
rius). Geras to pavyzdys būtų išgarsėję Oprah Winfrey žodžiai, pasakyti 
1996 metų balandžio mėnesį jos popietinės pokalbių laidos dalyviams, su- 
žinojus, kad apdorotos paskerstų galvijų liekanos sušeriamos mėsai augina- 
moms karvėms, ir todėl amerikiečių bandoms gresia pavojus užsikrėsti kem- 

pinlige: „O ar tai nė kiek nesusiję su jumis? Man daugiau mėsainio jėga į 
gerklę neįkištum. Jėga neįkištum!“ (cituota Coles 1998: 3). Oprah Win- 
frey žodžius - ji kaltinta pagreitinusi prekybos jautiena žlugimą Jungtinėse 
Valstijose, o dėl tų žodžių buvo iškelta plačiai nuskambėjusi byla - galima 
suprasti kaip lūžį įprastiniuose, globaliajai modernybei būdinguose pasiti- 
kėjimo santykiuose, tad neperdedant juos galima būtų palyginti su staiga 
ištikusia „katastrofiška“ finansų krize. Nes jeigu nebėra saugu valgyti mė- 
sainius — O tai daugiau nei rostbifo amerikietiškas atitikmuo, — tuomet kuo 
apskritai galima pasitikėti? 

Į šitokius įvykius (beje, taip pat parodančius, kaip sudėtingai kultūri- 
nis globaliosios modernybės aspektas yra susipynęs su kitais aspektais) 
derėtų žiūrėti kaip į proveržius iš gelmių bendro proceso, o jų esmė yra 
rizikingos derybos su tolimomis ekspertinėmis sistemomis dėl pasitikėji- 
mo santykių. Kitas pavyzdys būtų klausimas apie genetiškai paveiktų mais- 
to produktų — pomidorų, pomidorų padažo, sojų — vartojimą, 0 jų vis 
daugėja Jungtinių Valstijų ir Europos didžiosiose parduotuvėse. Krinta į 
akis, kad parduotuvėse pirkėjams nuraminti vis dažniau platinami lape- 
liai su informacija apie tuos ginčytinus produktus. Toks nerimas iš tikrų- 
jų paskatino įvairias „sugrįžimų“ maisto kultūroje praktikas: tarkime, ūki- 
ninkavimo be chemikalų (ekologiškai švaraus) judėjimas, nukreiptas į 
vietinę gamybą ir pristatymą („vietinių prekių schemos '), ieškojimas al- 
ternatyvų supermarketams, maisto kooperatyvų steigimasis ir taip toliau 


(Belasco 1993). 


Toliau šios diskusijos neplėtojant, manau, galima įtikinamai teigti, jog 
XX a. pabaigoje „išsivysčiusiose“ pramoninėse visuomenėse, pavyzdžiui, 
Britanijoje, įvairias kasdienės veiklos sritis yra persmelkusi tam tikra dete- 
ritorizuotos kultūros patirtis. 

Nors, kaip matėme, jai būdingi įvairūs aspektai, esminė deteritorizaci- 
jos savybė ta, kad susilpnėja arba išnyksta kasdien išgyvenamos kultūros ir 
teritorinės vietovės ryšys. Tačiau paprastai tai patiriama ne tiesiog kaip kul- 
tūrinė netektis ar nutolimas, o kaip sudėtingas ir nevienaprasmiškas dauge- 
lio dalykų lydinys: pažįstama ir skirtinga, kultūrinių akiračių platumos ir 
vis labiau suvokiamas pačių pažeidžiamumas, lengvai pasiekiamas „tolimas 
pasaulis“ ir skverbimasis į mūsų asmeninius pasaulius, naujos galimybės ir 
nauji pavojai. 

Tačiau aš sykiu stengiuosi pabrėžti kasdienį šios patirties pobūdį. Man 

rodos, kad ir kokie dideli yra šie kultūrinės patirties pokyčiai, paprastai jie 
patiriami ne kaip ryškūs perversmai, o, priešingai, yra greit sugeriami įpras- 
tinės būsenos ir suvokiami — nors ir nepatikimai — veikiau kaip „gyvenimo 
būdas“, o ne kaip nukrypimai nuo esamo ar turinčio būti gyvenimo. Šiuo 
atžvilgiu kai kurios pastangos apibūdinti bendrą kultūrinės modernybės 
patirtį - tarkime, Marshallo Bermano (1982) iš Marxo pasiskolinti kultū- 
rinio vientisumo skaidymosi („tirpimo“) vaizdai ar iš Rousseau perimti mo- 
derniojo sūkurio arba „tourbillon social“* vaizdiniai — yra klaidingai 
dramatizuojančios. Gal tie vaizdiniai ir apibūdina (globalinės) modernios 
socialinės patirties s3/ygas, tačiau pati patirtis (bent jau Vakaruose), man 
rodos, yra mažiau sureikšminama ar dramatizuojama, o pokyčių greitumą — 
netgi pasitaikančias „krizes“ — eiliniai žmonės dažnai suvokia kaip savo kul- 


tūrinį laimėjimą. 


PRIEŠTARAVIMAI DETERITORIZACIJAI 


Apžvelgęs kelis deteritorizacija laikytino reiškimo aspektus, dabar norė- 
čiau pagvildenti prieštaravimus, kurie gali iškilti dėl pačios šios idėjos ir dėl 
jos plataus taikymo analizuojant kultūrinę globalizaciją. 


Mitas apie ikimodernųjį lokalizmą 


Pirmasis šių prieštaravimų kreipia į pačią šios sąvokos grindžiamąją prie- 
laidą: deteritorizacija akivaizdžiai prielaidauja buvus glaudų kultūros ir vie- 
tovės ryšį prieš įsivyraujant globalizacijos procesui. Bet tai turbūt tam tik- 
rais atžvilgiais ginčytina. Tarkime, Morley ir Robinsas (1995) nurodo kritinę 
antropologinę literatūrą, kurioje abejojama tuo, ką būtų galima pavadinti 


Šš susiklosčiusiu tam tikru mastu 


šios disciplinos „lokalistiniu šališkumu“ 
dėl faktinės medžiagos rinkimo ypatumų. Šis lokalizmas grindžiamas (ypač) 
ikimodernių kultūrų apibrėžtumo, „įsišaknijimo“, uždarumo ir „grynumo“ 
prielaidomis. Morley ir Robinsonas cituoja abejones dėl tokių prielaidų, 
pavyzdžiui, Jameso Cliffordo argumentus (apie juos buvo kalbama 1 sky- 


riuje), teigiančius, kad kultūras reikia suvokti kaip „keliaujančias kultū- 


* Socialinis sūkurys (pranc. ). 

ras“, „susikertančias tiek išoriniuose, tiek vidiniuose santykiuose“ (Clifford 
1992, cituota Morley and Robins 1995: 129), be to, kaip kolektyvus, „su- 
sitelkusius“ kaimuose, kuriuos paprastai ir studijuoja antropologai prakti- 
kai. Čia glūdi kritinis požiūris į termino „čiabuvis“ siejimą su pastovios 
vietovės idėja, kurią, pavyzdžiui, Arjunas Appadurai tvirtai atmeta: „čiabu- 
vių, savo vieta apsiribojusių ir jos apribotų žmonių, jokių kontaktų su pla- 
tesniu pasauliu nesuterštų grupių, tikriausiai niekad nebuvo“ (cituota Morley 
and Robins 1995: 128). 

Platesnės tokios antropologinio lokalizmo kritikos reikšmės (kaip jas 
apibendrina Morley ir Robinsas) byloja, kad mums derėtų atmesti visus 
„grynos, iš vidaus homogeniškos, autentiškos, tenykštės kultūros(ų)“ vaiz- 
dinius ir pripažinti, jog „iš tikrųjų kiekviena kultūra yra perėmusi svetimų 
elementų iš išorinių šaltinių ir tie įvairūs elementai pamažu joje „įsisavina- 
mi“ (p. 129-130). 

Tai svari ir svarbi kritika. Vėliau įsitikinsime, jog ji svarbi kultūrinei 
hibridizacijai nusakyti. Šiame kontekste tokia kritika aktuali tuo, kad lei- 
džia mums pajusti, jog vykstant deteritorizacijai netenkama pirminio, ty- 
ro, „natūralaus“ kultūros ir vietos ryšio malonės. Tiesą sakant, šiuo atžvil- 
giu ypač baustina gali pasirodyti tai, kad mes pasitelkiame Garcia Canclinio 
formuluotę „natūralaus“ kultūros ryšio su geografine ir socialine teritorija 
praradimas“, jei ne jos reikšmingos gąsdinančios kabutės. 

Tačiau aš manau, kad šios prasmės mes išvengsime. Deteritorizacija, 
kaip mes ją aptarėme, neabejotinai reiškia, jog nutolstama nuo tos būklės, 
kai kultūrinė patirtis buvo glaudžiau susieta su vieta, bet tai neįvelia teisin- 
gai kritikuojamų čiabuviškumo mitų. Ši kritika svariausia, kai retrospekty- 
viai teoriškai apžvelgiama modernybės ir „tradicijos“ takoskyra. Ir nors tie- 
sa, kad laiko ir erdvės nutolinimu grindžiama globaliosios modernybės 
teorija pripažįsta, jog vieta labiau riboja socialinę sąveiką ir sykiu labiau 
nulemia ikimodernių visuomenių kultūrinę patirtį (tai aptarėme 2 skyriu- 
je), tačiau tai dar nereiškia, esą manoma tose visuomenėse nebuvus tam 
tikro (dažnai nemenko) kai kurių sluoksnių mobilumo. Tad kalbant apie 
glaudų kultūros ir teritorijos ryšį, neturima galvoje izoliuotumas, o išori- 
nės įtakos neatmetamos kaip daugiau ar mažiau pastovūs kultūrinės prak- 
tikos ir patirties veiksniai. Vis dėlto esmė ta, kad tai buvo visiškai kitokios 
visuomeninės sanklodos, kuriose paprasčiausiai nebuvo mums prieinamo 
„atvirumo pasauliui“. Tokiose kultūrose „lokalumo“ vaidmuo neabejoti- 
nai 6uvo daug didesnis, turint omenyje vietinės fizinės aplinkos, klimato, 

landšafto ypatybių, papročių ir nusistovėjusios tvarkos, kalbos tarmių, mais- 
to kultūros, ypač platesnių religinių įsitikinimų kaitos ir kitų dalykų reikš- 
mę. Atsispirdami čiabuviškumo mitui, neturime pulti į kitą kraštutinumą 
ir nepaisyti visų šių akivaizdžių pavyzdžių, bylojančių apie lokalumo reikš- 
mę ikimoderniose visuomenėse. 

Tuomet šiuo mastu, man rodos, deteritorizacija yra veiksminga sąvoka 
perprasti tai kultūrinei patirčiai, kuri yra 6ždinga globaliajai modernybei ir 
skiriasi nuo bendrų nestabilumo, paslankumo ir sąveikavimo savybių, pri- 
skirtinų visoms istorinėms kultūroms. Tačiau galima paprieštarauti, kad 
mūsų anksčiau aptarti deteritorizacijos atvejai, šiaip ar taip, yra labai šiuo- 
laikiški — veikiau poslinkiai pačiose moderniose visuomenėse, o ne pavyz- 
džiai, aprėpiantys modernybės ir ikimodernybės skirtingumą. Ar tai kaip 
nors sumenkina modernybės teoriją, teigiančią, jog; tai yra globalizuojanti 
epocha, skirtinga nei ankstesniosios? Nemanau. Deteritorizaciją laikyti bū- 
dinga modernioms visuomenėms, vadinasi, į ją žiūrėti kaip į kultūros bū- 
seną, nulemtą perėjimo į socialinę modernybę. Tačiau tai nereiškia, kad 
modernybė yra užbaigtas procesas; teisingiau būtų ją suvokti kaip besirutu- 
liojančią, besiplėtojančią, o pasitelkus Therborno požiūrį į epochą - kaip 
„atvirą į visas puses erdvę (2 skyrius). Tad mūsų nurodytus pokyčius gali- 
ma suprasti kaip įrodymą, jog spartėja globalizacijos, keičiančios mūsų pa- 
čių modernius kultūrinius lokalizmus, tempas. Vadinasi, deteritorizacijos 
sąvoka yra būdas teoriškai apibendrinti pagrindines globaliąją moderniają 
kultūrą „kildinančias sąlygas“, o sykiu ir apibūdinanti bei įprasminanti em- 
pirinius kultūrinius reiškinius, su kuriais susiduriame, stulbinamai greitai 
keičiantis mūsų modernumo etapui. 


Deteritorizacijos netolygumas 


Tačiau deteritorizacijos idėja kelia kitokių svarbių klausimų, kreipian- 
čių į tai, kieno patirtį mes apibūdiname? Kas dalyvauja globalizuotoje kul- 
tūroje ir kas nuo jos nušalinami? Ar išties deteritorizacijos idėja kaip nors 
naudingai apibrėžiama? 

Sekdami įsivaizduojamą pasakojimą apie Williamso sukarikatūrintus 
kosmopolitus — pasiturinčius, išsilavinusius (baltuosius?), vakariečius, vi- 
durinės klasės „gerai informuotus“ atstovus, — vargu ar aprėpėme platų 
socialinės ir ekonominės padėties bei kultūrinės patirties lauką. Vadinasi, 

esama pavojaus, kad kalba apie deteritorizuotą patirtį gali būti gana siaura. 
Šią mintį puikiai išsakė Doreen Massey, aiškinanti, jog globalizacijai bū- 
dinga ryški „galios geometrija“, nes „kai kurie žmonės jai turi daugiau įta- 
kos nei kiti, kai kurie paskatina srautus ir eigą, o kiti — ne, kai kurie iš jos 
labiau pelnosi nei kiti, o kai kurie faktiškai yra jos įkalinti“ (Massey 1994: 
149). Massey nuomone, privilegijuotieji globalizacijos proceso dalyviai yra 
„pinigingi, daug skraidantys žmonės, nuolat siunčiantys ir gaunantys fak- 
sus bei elektroninį paštą, rengiantys telefonines tarptautines konferenci- 
jas...“ Bet šiai elitinei grupei Massey priešpriešina tą daugybę žmonių, ku- 
rie globalizacijos yra veikiami, bet tam procesui įtakos neturi — nuo darbo 
ieškančių migrantų ir favelų gyventojų Trečiajame pasaulyje iki „pensinin- 
ko mūsų šalyje, kuris apleistame miesto rajone, savo vieninteliame kamba- 
ryje pagal britų darbininkų klasės paprotį valgo žuvį su bulvių traškučiais, 
atsineštą iš kinų restorano, žiūri amerikietišką filmą japoniško televizoriaus 
ekrane ir sutemus bijo išeiti iš namų. Be to, visuomeninis transportas nebe- 
važinėja“ (Massey 1994: 149). 

Globalizacija yra netolygus procesas ne tik dėl to, kad jame yra „laimin- 
čių ir pralaiminčių“ ar kad jis atkartoja daug pažįstamų viešpatavimo ir 
pavaldumo formų, bet ir tuo atžvilgiu, kad šio proceso skleidžiama kultū- 
rinė patirtis yra itin sudėtinga ir įvairi. Tad svarbu vieno siauro kultūrinės 
patirties ruožo nepalaikyti visuma, o tai linkę daryti pakerėti (anot Massey, 
ypač akademinio sluoksnio žmonėms didelė pagunda) technologijų ir su 
jomis susijusio gyvenimo būdo, prieinamo „gerai informuotiems“. Pana- 
šiai įspėja Morley ir Robinsas, esą kai kurioms socialinėms grupėms, ne- 
įstengiančioms naudotis naujomis komunikacijų ir transporto technologi- 
jomis, modernybė anaiptol nepraplečia akiračio, o, tiesą sakant, jų patirtį 
netgi susiaurina ir lokalizuoja, „nes palengva mažėjant gyvenimo galimy- 
bėms, jie vis labiau įstringa gimtosiose mikroteritorijose“ (1995: 219). Be 
to, jie turi galvoje pavyzdžius ne vienišų britų pensininkų, o juodųjų ir 
lorynų amerikiečių jaunimą - kaip jie vaizduojami Johno Singletono filme 
Rajono vaikinai (Boyz N the Hood), kuriems „vietovė išties yra lemtis, kur 
akiratis, anaiptol nebūdamas globalus, siekia tik iki „rajono“ ribų“ (ten 
pat). 

Doreen Massey pabrėžia, jog tai ne tik moraliniai bei politiniai, bet ir 
konceptualiniai klausimai. Juk jeigu nėra jokio pagrindinio lygmens, ku- 
riuo deteritorizacijos idėja apibendrintų atsirandančius įvairius socialinius, 
ekonominius ir geografinius skirtingumus, tuomet kaip požiūris į kultūrines 

globalizacijos reikšmes ji netenka daug aiškinamosios galios ir svarbos. Jei- 
gu deceritorizacija nusako tiktai pasiturinčių, mobilių ir gerai informuotų 
sluoksnių patirtį ekonomiškai labiausiai išsivysčiusiose pasaulio dalyse, ji 
nėra svarbus kultūros aprašas ir net, tiesą sakant, negali imtis nusakyti g/o- 
balizuotą kultūrinę patirtį. Juk ar globalizacija jau savaime neturi būti glo- 
balinės apimties? 

Manau, jog į šiuos prieštaravimus ga//ma atsakyti ir išlaikant, kad ir tam 
tikrose ribose, supratimą, kaip daugmaž visuotinai taikyti deteritorizacijos 
idėją. Pirmiausia mes mielai sutinkame su pagrindine tokios kritikos minti- 
mi — globalizacija visais aspektais yra netolygus procesas: vieniems suteikia 
palankias sąlygas, o kitiems nepalankias, kartoja senas viešpatavimo bei pa- 
valdumo formas ir įveda naujas. Bet čia svarbiausia atkreipti dėmesį į tai, kad 
globalizacija iš esmės taikytina daugumai žmonių, šiuo metu gyvenančių pa- 
saulyje. Tarkime, Massey teiginys apie globalizacijos „galios geometriją“ reiš- 
kia ne tai, jog kai kurie žmonės yra nušalinti (atleisti?) nuo šio proceso, o tai, 
kad skiriasi jų pajėgumas valdyti paties proceso reiškinius. 

Jei šitai pasakytina apie globalizacijos politinę ekonomiją, tai pasakyti- 
na ir apie jos kultūrinį aspektą. Galime pripažinti, jog deteritorizacija ne- 
paprastai plačiai taikytina, nors jos poveikis labai netolygus. Tarkime, aiš- 
ku, jog išsivysčiusiose visuomenėse dėl socialinių skirtumų (rasės, klasės, 
lyties ir amžiaus) vieni deteritorizuotą kultūrą išgyvens intensyviau, akty- 
viau ir (į daug ką atsižvelgę) palankiau nei kiti. Tai rodo skirtumas tarp 
Williamso „prasisiekusios“ poros ir Massey pensininko. Tačiau būtų klai- 
dinga manyti, jog deteritorizacijos patirtis įmanoma tik pasiekus tam tikrą 
socialinę ekonominę aukštumą, nuo kurios veriasi keliai į „kosmopolitiš- 
ko“ gyvenimo būdo „hipererdvę“, o žemiau esančius visas globalizacijos 
procesas tiesiog apeina, ir jų patirtis yra kitokios rūšies. 

Šitaip lengva suklysti, pernelyg iškeliant globalizacijos technologijas — 
pavyzdžiui, kai manoma, jog ji tarsi „nusiperkama“ , įsigyjant naujausią ko- 
munikacijos techniką (ir programinę įrangą). Tačiau mes stengiamės pa- 
ryškinti, jog tokių technologijų vartojimas yra tik dalis globalizacijos. Tar- 
kime, toks pat reikšmingas būtų vietinės kultūrinės aplinkos pasikeitimo 
išgyvenimas, jei sunkiajai pramonei persikeliant į kitas pasaulio vietas, dar- 
bininkų klasės rajone užsidarytų senosios gamyklos. Arba kita to paties 
proceso apraiška, tuose pačiuose rajonuose „įkurdinus“ naujas pramonės 
šakas, kurioms būdinga kitokia darbo kultūra (japonų automobilių gamyklos 
Europos šalyse). Arba vėlgi, žiūrėkime, kaip rajonai, kur vyravo baltieji 

darbininkai, dėl darbo jėgos imigracijos virto daugiataučiais. Visi šie pa- 
vyzdžiai byloja, jog kai kurie kultūrinės patirties aspektai nutolsta nuo vie- 
tinių sąlygų, bet nei vienas iš jų nėra tiesiogiai susijęs su komunikacijos 
technologijų panaudojimu ir nei vienu atveju naujoji patirtis nėra „nusi- 
perkama“, pasiekus tam tikrą prabangos lygį. Šiuo atžvilgiu galime manyti, 
kad baltasis britas, gyvenantis daugiaetnėje darbininkų klasės bendruome- 
nėje ir apsiperkantis vietinėje azijiečių parduotuvėje, kuri išstūmė „krautu- 
vę ant kampo", tiek pat susijęs su globaline maisto kultūra, kaip ir viduri- 
nės klasės atstovas, vaikštinėjantis tarp etniniais maisto produktais nukrautų 
lentynų Seinsberio ar Veitrouzo prekybos centruose. 

Dar viena pastaba dėl klausimo, kiek technologijos yra prieinamos, bū- 
tų ta, jog deteritorizacija yra susijusi su palyginti žemu technologinės rai- 
dos lygiu, bet ji dabar smarkiai plečiasi (bent jau išsivysčiusiame pasaulyje) 
ir daugumai yra kasdienio gyvenimo dalis. Tad šiuo atžvilgiu paliktųjų 
nuošalyje — niekad neskambinančių telefonu ar nežiūrinčių televizoriaus — 


yra labai nedidelis sluoksnelis. Štai ką sako Dickas Hebdige'as: 


Mes gyvename pasaulyje, kuriame „kasdienis kosmopolitizmas“ yra „eilinė“ patirtis. 
Visos kultūros, kad ir kaip nutolusios laiko ar geografijos požiūriu, šiandien tampa pri- 
einamos ženklų ir/ar prekių pavidalu. Jei patys nenorime keliauti ir lankyti kitų kultūrų, 
jos pas mus atkeliauja ir aplanko kaip televizijos vaizdai ar informacija... Šiuo lygmeniu 
nereikia nei mokslo, nei pinigų, nei keliautojo gyslelės. Paskutiniame XX a. dešimtme- 
tyje visi — norom ar nenorom, sąmoningai ar ne - yra didesni ar mažesni kosmopolitai 


(Hebdige 1990: 20). 


Neperdėdami šio „kasdienio kosmopolitizmo“ pajėgumo, vis dėlto ga- 
lime sutikti, jog net tos paribio grupės, kurioms „vietovė yra lemtis“, pati- 
ria vietovės pasikeitimus, nes į ją vis labiau įsiskverbia platusis pasaulis. Gal 
dėl globalizacijos jos visokiais atžvilgiais „pralaimi“, bet tai nereiškia, kad 
nepatiria jos poveikio ir yra pasmerktos tūnoti kultūriniuose pašaliuose, 
atskirtos nuo pagrindinės globaliosios modernybės tėkmės. Priešingai, man 
rodos, kad neturtingieji bei marginalai - tarkime, gyvenantys apleistame 
miesto rajone — dažnai kasdien atsiduria arčiausiai kai kurių audringiausių 
pokyčių, o turtingieji, išgalintys persikelti į kaimo užkampius, bent iš pa- 
viršiaus išlaiko pastovią „vietą“. 

Tad apibendrinant, manau, galima įtikimai teigti, jog deteritorizacija 
išsivysčiusiose Vakarų visuomenėse ne vien patiriama privilegijuotųjų grupių, 
bet aprėpia tam tikrą pagrindinį bendrumo lygmenį. Deteritorizacijos 

sukeliami nepatogumai gali būti patiriami įvairiai, pavyzdžiui, kaip „infor- 
macijos skurdas“, bet tai nereiškia, jog esminiai kultūriniai pokyčiai, išrau- 
nantys išgyvenamą patirtį iš vietovių, ką nors aplenkia. Be to, kaip mes visą 
laiką teigiame, deteritorizacijos patirtis yra labai dviprasmiška — sudėtin- 
gais deriniais susipina įgalinimas ir pažeidžiamumas, galimybės ir rizika. 
Todėl nereikia manyti, jog tai yra paprasta problema, susijusi su galimybe 
prieiti prie nenuginčijamų socialinių gėrybių ar išteklių skirstymo. 


Visa tai, žinoma, pasakytina apie pirmojo pasaulio patirtį. Tačiau glo- 
balizacijos netolygumo klausimas yra, be abejo, itin aktualus trečiojo pa- 
saulio žmonių kultūrinei patirčiai - daugeliui milijonų žmonių, kurie nie- 
kad nėra skambinę telefonu ar žiūrėję televizoriaus. Ar ten viskas yra kitaip? 
Ar galima drąsiai teigti, kad tie žmonės - galiausiai didžiuma pasaulio gy- 
ventojų — patiria tokią deteritorizuotą kultūrą, kuri turi ką nors bendra su 
patiriama „išsivysčiusiame“ pasaulyje? 

Šitai kelia daug sudėtingų ir sunkių klausimų, kai kurie jų išeina už 
mūsų akiračio. Pirmiausia tai paliečia nemažai painių empirinių proble- 
mų, kurios aprepia ir klausimą, ką nūdien reikėtų laikyti trečiuoju pasau- 
liu. Del globalizacijos ir netolygios ekonominės raidos kai kuriais atžvil- 
giais pati ši sąvoka yra nepastovi. Pavyzdžiui, dažnai pažymima, jog raida, 
būdinga naujoms trečiojo pasaulio industrializuotoms šalims (NIŠ) - „Azijos 
tigrams“ ar Lotynų Amerikos šalims, pavyzdžiui, Brazilijai ir Meksikai, — 
vargu ar leidžia jas lyginti su skurdžiausiomis pasaulio šalimis Čadu, Mau- 
ritanija, Bangladešu ir panašiomis. Mastas, kuriuo trečiąjį pasaulį galima 
laikyti integruojamu į globaliąją modernybę (tiek politiniu ekonominiu, 
tiek kultūriniu požiūriu), aiškiai priklauso nuo to, kur šiame plačiame vyks- 
me nustatysime jo šiuolaikinį svorio centrą. 

Tačiau greta pateikiamų naujausių sparčios raidos pavyzdžių, dažnai 
turinčių byloti apie globalizacijos vaisius, turėtume atsižvelgti ir į dabarti- 
nes ekonomines krizes, ištikusias daugelį Azijos naujų industrializuotų ša- 
lių, taip pat ir į daug skeptiškesnius vertinimus, išsakytus tokių teoretikų 
kaip Hirsras ir Thompsonas (1996), minėtų 3 skyriuje. Žodžiu, padėtis yra 
savaime sudėtinga ir nepastovi. Be šių sudėtingumų (kurie ypač išryškėja 
nuo politinės ekonomikos einant prie kultūros), reikėtų turėti omenyje, 
jog išgyvenamos patirties diapazonas trečiojo pasaulio visuomenėse — nuo 
vargano valstiečių gyvenimo kaimo užkampiuose iki pasiturinčio miestų 
elito — neabejotinai yra kur kas platesnis nei Vakaruose ir netgi aprėpia 

modernybės ir „ikimodernybės“ takoskyrą. Dėl viso to apibendrinti ben- 
drą deteritorizacijos patirtį, aišku, yra gana slidus dalykas. 

Tačiau atsargiai darydami išvadas, manau, štai ką galėtume pasakyti. 
Pirmiausia šiuo metu plati globalizacijos proceso patirtis aplenkia dideles 
trečiojo pasaulio gyventojų grupes, Jungtinių Tautų Žmogaus socialinės 
raidos indeksas, apimantis raštingumą, išsilavinimo lygį, gyvenimo trukmę 
ir iš pajamų gaunamą naudą (Thomas er al. 1994: 22), aiškiai rodo, jog gili 
praraja skiria gyvenimo patirtis žmonių, gyvenančių lentelės viršuje esan- 
čiose šalyse (pvz., Kanadoje) ir atsidūrusiose lentelės apačioje (pvz., Gvinė- 
joje). Ir net be šių duomenų galime suvokti, jog daugelis milijonų žmonių, 
gyvenančių žemiau Saharos esančiuose kraštuose ar Pietų Azijoje, tiesiog 
nepatiria tų įprastinių deteritorizacijos poveikių, kuriuos siejame su išsi- 
vysčiusiu pasauliu. Ir aprašytasis kultūrinis nerimas dėl deteritorizacijos išties 
atrodo banalokas, kai jis lyginamas su globaliniu sambūviu milijonų žmo- 
nių, kurie vos vos prasimaitina. Čia, matyt, taikytini „slenksčio“ argumentai. 

Kita vertus, turėtume vengti nerealistiškai vaizduoti trečiąjį pasaulį kaip 
atskirtą, marginalizuotą, kaimišką ir „ikimodernų “. Juk trečiajame pasau- 
lyje net kaimo ekonomikoje, be vos prasimaitinančių ūkininkų, esama daug 
žemės ūkio darbininkų, kuriuos samdo transnacionalinis „agroverslas“. Šie 
žmonės vienu atžvilgiu yra neabejotinai integruoti į globaliąją modernybę — 
darbuojasi su jos pramoninėmis technologinėmis priemonėmis, palaiko to- 
limus ryšius su pagrindiniais jų pragyvenimo veiksnis, priklauso globalinio 
kapitalizmo gamybinei bazei. Žinoma, dalis globalinio kapitalizmo kriti- 
kos yra nukreipta į tai, kad šie žmonės „dalyvauja“ ne daugiau kaip (išnau- 
dojami) darbininkai. Kvalifikuoti agroverslo darbininkai, kurių sveikatai 
galbūt jau pakenkė intensyviai naudojami chemikalai, gaminantys žemės 
ūkio produktus Europos ir Šiaurės Amerikos prekybos centrams, patys tik- 
riausiai tokiuose centruose neperka. Ir vis dėlto jie neabejotinai aiškiai su- 
vokia tas tolimas jėgas, nuo kurių priklauso jų pragyvenimas. 

Vienas įdomus tokios savivokos pavyzdys pateikiamas žaviame doku- 
mentiniame Marko Phillipso filme (1997) Sparaginiai žirneliai“, atsklei- 
džiančiame ekonominius kultūrinius ryšius, kurie užsimezga viename Zim- 
babvės šparaginių žirnelių ūkyje, pagal vertingą išskirtinę sutartį 
auginančiame šias daržoves britų prekybos centrų tinklui „Tesco“. Šis fil- 
mas parodė, ką gamintojai ir vartotojai vieni apie kitus žino ir ko nežino. 
Kaip ir galima buvo tikėtis, prekybos centruose paklausti pirkėjai beveik 
neįsivaizdavo, kur tie žirniai auginami ar net kur iš tikrųjų yra Zimbabvė, 

ir nelabai domėjosi šios prekės gamybos sąlygomis. Klausinėjami ūkio dar- 
bininkai, priešingai, puikiai nutuokė apie esančius tolimus mainų santy- 
kius, nuo kurių priklauso jų gyvenimas. Jie ne tik subtiliai jautė paklausos 
hierarchiją, kurią reikia patenkinti transnacionalinėje gamyboje, ir svarbą 
išlaikyti nematomam klientui „paklausios“ prekės aukštą kokybę, bet ir 
išmaningai suprato, kaip svarbu į Zimbabvės ekonomiką pritraukti užsie- 
nio valiutą. Be to, paaiškėjo, kad jie vaizduotėje yra susikūrę sodrų mitinį 
gyvenimo „Tesco karalystėje“ paveikslą; šitai kaip diena ir naktis skyrėsi 
nuo palyginti skurdžios britų vartotojų vaizduotės. Vadinasi, šiuo atžvilgiu 
nepalankią padėtį - kaip ir Pirmojojo pasaulio antraeilių sluoksnių — nule- 
mia ne tai, kad jie atskirti nuo globalizacijos, o kad globalizacijoje jiems 
tenka nelygi padėtis. Ir ši „nelygybė“ neišsispręs taip, kad kultūrinių vaizdi- 
nių ištekliai ims teikti ekonominio pranašumo. 

Tačiau šiuo „dalyvavimo“ globalizacijoje lygmeniu vis dėlto galima teigti, 
jog pirmojo ir trečiojo pasaulio kasdienė kultūrinė patirtis nelabai palygi- 
nama. Tuomet mums derėtų praplėsti savo vaizduotę, apimančią šiandie- 
nos trečiąjį pasaulį, - jame sparčiai plečiasi urbanizacija ir industrializacija, 
o komunikacijos technologijos yra prieinamos ir jomis naudojasi vis dau- 
giau žmonių. Iš didėjančios urbanizacijos peršasi išvada, jog 2000 metais 
pusė pasaulio gyventojų gyvens miestuose, o iki 2020 metų šis skaičius 
padidės iki dviejų trečdalių (Thomas er al. 1994: 70; taip pat žr. Vidal 
1996: 4). Ši tendencija, be abejo, labiausiai bus juntama trečiajame pasau- 
lyje, kur jau dabar yra didžiausi gyventojų skaičiumi pasaulio miestai. Ši 
tendencija, žinoma, yra susijusi su perėjimu nuo grynai agrarinės ekono- 
mikos prie užimtumo pramonės ir paslaugų sektoriuje, o tai visoms trečio- 
jo pasaulio šalims būdingas bruožas, tik nevienodu mastu. Be to, nuolat 
didėja galimybės naudotis tokia žiniasklaidos technologija kaip televizija. 
Nors televizija tiesiog užtvindė namus labiausiai išsivysčiusiose šalyse, o 
besivystančiame pasaulyje jos dar labai trūksta (Sreberny-Mohammadi 
1991), komunikacijų bei žiniasklaidos technologijų įsigijimo tenpas ten 
vis dėlto yra spartesnis (Winseck 1997; Abercrombie 1996: 75). Akivaiz- 
du, jog kone visose besivystančiose šalyse ryškėja lėta, bendra pažanga vi- 
sais plėtros lygmenimis, nustatant ją Žmogaus socialinės raidos indeksu 
(Thomas et al. 1994: 73). 

Dabar visa tai dera patikslinti ir priminti, jog tokiose bendrose ilgalai- 
kėse tendencijose gali glūdėti įvairiausių esamų ir (galimų) būsimų skirtu- 
mų. Globalizacija nereiškia lygiavos. Nėra nustatyta, kad prarajos tarp pir- 

mojo ir trečiojo pasaulių palengva mažėtų, be to, išlieka visokio pobūdžio 
struktūrinės nelygybės, pasireiškiančios politinės ekonomijos, technologi- 
nių galimybių, „informacijos skurdo“ ir kitais lygmenimis. Tad aiškiai bū- 
tų kvaila stengtis įtikinėti, jog jų kultūrinė patirtis susilygina, jei tai tiesio- 
giai priklauso nuo pasitelkiamo argumento apie pamažu susilyginančią 
bendrą materialinę gerovę ar pragyvenimo lygio standartą. Kai kuriose tre- 
čiojo pasaulio vietose 42: kurių sluoksnių pragyvenimo lygis tikrai lyginti- 
nas su pasiturinčių žmonių pragyvenimo lygiu, pavyzdžiui, Jungtinėje Ka- 
ralystėje, o toks gyvenimo būdas, kokiu pasižymėjo mūsų įsivaizduojama 
britų pora, nebūtų visiškai svetimas daugeliui kitų pasiturinčių porų Bom- 
bėjuje, San Paule, Seule ar Meksike. Tačiau vien šitoks susilyginimas negali 
pagrįsti teiginio, kad deteritorizuota kultūrinė patirtis pasireiškia pasauli- 
niu mastu. 

Beje, ir neturi būti juo grindžiamas. Nes be anksčiau mūsų įžvelgto 
„slenksčio lygio“, išgyvenant deteritorizuotą kultūrą svarbiausia yra ne pa- 
siektas prabangos lygis, o tai, ar įvairių globaliosios modernybės jėgų vei- 
kiamas gyvenimas yra „atitraukiamas“ nuo jo ryšio su vietove. Tai pasaky- 
tina ne tik apie pirmojo pasaulio gyventojus. Netgi būtų galima teigti, jog 
kai kurie gyventojų sluoksniai šiuolaikiniame trečiajame pasaulyje kaip tik 
dėl savo padėties netolygiame globalizacijos procese deteritorizaciją patiria 
aiškiau, stipriau nei Pirmojo pasaulio žmonės. 


DETERITORIZACIJA „PARIBIUOSE“ 


Aiškindamas tai, sutelksiu dėmesį į kai kuriuos argumentus, išsakytus 
meksikiečio kultūros teoretiko Nėstoro Garcia Canclini'o, kurio deterito- 
rizacijos apibrėžimu (kiek pakeistu) mes pasinaudojome šio skyriaus pra- 
džioje. 

Garcia Canclini'o darbe ypač įdomu tai, kad Lotynų Amerikos kultū- 
rų!" sudėtingumus jis nagrinėja remdamasis ne gerai žinomais priklauso- 
mumo modeliais, o globaliąja modernybe, kurioje tų visuomenių padėtis 
yra dviprasmiška: „kur tradicijos dar neišnykusios, o modernybė dar ne 
visai pasireiškusi“ (Garcia Canclini 1995: 1). Šią dviprasmybę, - kurią, kaip 
pamatysime vėliau, jis perteikia įvairiomis kultūrinio A:bridiškumo prasmė- 
mis, — Garcia Canclini apibendrina tokiu klausimu: „Kaip galime suvokti 
tai, kad ant to paties kavos stalelio esama vietos dirbinių ir avangardinio 

meno katalogų? Ko siekia dailininkai, toje pačioje drobėje ikikolumbinius 
ir kolonijinius vaizdus gretindami su kultūros pramonės vaizdais, o paskui 
juos apdorodami kompiuteriais ir lazeriais?“ (1995: 2) 

Tai ne toks Trečiasis pasaulis, kuriame ikimodernybė griežtai ir nesu- 
taikstomai eina greta modernybės: miestų anklavai šalia nesikeičiančių 
atokių kaimo rajonų platybių - kultūrinis „struktūrinio dualizmo“ argu- 
mento variantas (Cardoso 1982), pagal kurį valstietį su miestiečiu per 
visą istoriją lydi tarpusavio nesupratimas. Garcia Canclini veikiau sten- 
giasi suprasti tokio pobūdžio kultūrą, kuri atsiranda iš sparčios, nors ir 
netolygios, urbanizacijos, industrializacijos ir masinių komunikacijų rai- 
dos, kuri tirpdo ryškius skirtumus tarp kaimo bei miesto kultūrų ir pa- 
verčia visuomenes (tiesiogine ir meraforine prasme) didelių perversmų ir 
susidūrimų vieta. Tokiose visuomenėse tradicijos ir modernybės sambū- 
vis visokiais lygmenimis yra sudėtingas, prievartinis: nuo 06jects d art bri- 
koliažo vidurinės klasės svetainėse iki klajojančių gatvės prekeivių, kurie 
miestuose ant gatvės kampo „įsirengia barokinius kioskus pardavinėti vie- 
tinės gamybos žvakėms, kontrabandiniams radijo aparatams, vaistažo- 
lėms ir vaizdo kasetėms“ — tai ir kultūrinės, ir geografinės „sankirtos“ 
(1995: 3). 

Aiškindamas šią kultūrinę patirtį, Garcia Canclini atmeta tokią sam- 
pratą, kuri modernybės ir tradicijos ryšiui taiko centro-periferijos mode- 
lį („abstrakčią idealistinės imperinės sistemos išraišką“ (1995: 232) ir į 
modernybę žiūri kaip į „būvį, kuris mums (visiems) būdingas tiek mies- 
tuose, tiek kaimuose, tiek metropolijose ir neišsivysčiusiose šalyse“ (1995; 
268). Tad nors jis aiškina reiškinius, tam tikrais atžvilgiais būdingus Lo- 
tynų Amerikos aplinkai, kalbėdamas apie deteritorizaciją vis dėlto remia- 
si tuo esminiu 6žviu, kuris atpažįstamas kaip bendras deteritorializuotos 
kultūrinės patirties šaltinis ir „besivystančiame“, ir „išsivysčiusiame“ pa- 
saulyje. 

Garcia Canclini'o plėtojamai deteritorizacijos Lotynų Amerikoje sam- 
pratai svarbiausia yra gyventojų kilnojimasis (tiesiogine šio žodžio prasme) 
migruojant darbo jėgai (taip pat žr. Appadurai 1990) iš kaimo į miestą ir 
kertant valstybių sienų. Tad jam ryškiausios deteritorizuotos kultūros vie- 
tos yra migracijos suformuotos „erdvės ant sienos“. 

Norėdamas tai pailiustruoti Garcia Canclini aptaria kai kuriuos etno- 
grafinius tyrimus, jo atliktus Tichuanoje, Meksikos pasienio mieste, kuria- 
me nuo šeštojo dešimtmečio nepaprastai padaugėjo gyventojų, į jį plūstelė- 

jus darbo ieškantiems migrantams iš visų Meksikos regionų. Dauguma jų 
kasdien važinėja dirbti į maguiladoras* ar sezoninių žemės ūkio darbų už 
sienos į JAV. Kiti susiranda darbo turizmo sektoriuje, aptarnaujančiame 
milijonus amerikiečių turistų, kurie, perkirtę sieną, atvyksta į Tichuaną 
„pasižiūrėti Meksikos“. Ir nors tai naujakurių, tranzito, kultūrinės sankir- 
tos ir „pasienio“ vieta, Garcia Canclini apibūdina Tichuaną kaip „moder- 
nų, prieštaringą, kosmopolitišką, itin savitą miestą“. Įdomiausia, jog šio 
miesto tapatumas yra kaip tik intensyvios deteritorizacijos padarinys. Per 
savo tyrimus Tichuanoje Garcia Canclini prašė apklausiamų žmonių nu- 
rodyti vietas bei vaizdus, kurie, jų nuomone, labiausiai atskleidžia savitą 
miesto gyvenimą bei kultūrą. Didžiuma nusakytų vietų buvo: 


tokios, kurios Tichuaną siejo su už jos esančiu pasauliu: Revoliucijos alėja, jos parduo- 
tuvės ir turistų centrai... parabolinės antenos, legalios ir nelegalios sienos perėjimo vie- 
tos, rajonai, kur telkiasi atvykėliai iš įvairių šalies vietų, „emigrantų viešpats“, pas kurį 


*k 


jie eina prašyti, kad sutvarkytų „popierius“, arba padėkoti, kad jų nepagavo /2 migra 
(Garcia Canclini 1995: 234-235), 


Garcia Canclini toliau nurodo, jog deteritorizuotas Tichuanos kultū- 
ros pobūdis pasireiškia ir kitaip: dvikalbyste ir tuo, kaip jos gyventojai su 
sąmoninga ironija savinasi erzacinius meno dirbinius, sėte nusėjusius tu- 
ristinį miestą. Greta sustatyti visos Meksikos simboliai — „ugnikalniai, 
actekų figūrėlės, kaktusai, erelis ir gyvatė“ — siūlomi turistams iš Šiaurės 
Amerikos, nepretenduoja padaryti vietinio „įsišaknijusio“ autentiškumo 
įspūdžio, tačiau leidžia suprasti, kas yra miestas jo gyventojams. Garcia 
Canclini netgi įžvelgia (įdomioje paralelėje su Giddenso „naujo įsišakni- 
jimo“ samprata) „reteritorizacijos“ procesą, kuriuo kai kurie tichuanie- 
čiai reiškia savo kultūrines teises į miestą: „Tie patys žmonės, kurie giria 
miestą už jo atvirumą ir kosmopolitiškumą, nori nustatyti tapatybės žen- 
klus bei ritualus, skiriančius juos nuo tik pravažiuojančių turistų ar... 
antropologų, susidomėjusių tarpkultūrine sankirta“ (1995: 239). Tad Ti- 
chuana yra pavyzdys vietovės, kur tapatumas yra sudėtingai nusikaltas iš 
„vietinės“ patirties, kurioje vyrauja jos ryšys su kitomis vietovėmis: kita 
Meksikos dalimi, Šiaurės Amerika, platesniu pasauliu - tai „delokalizuo- 


ta vietovė“. 


* Malūnai (sp. ). 
** Imigracinė tarnyba (?sp.) 

Garcia Canclini pateikia (cituodamas R. Rouse'o studiją, 1998) dar 
ryškesnį deteritorizuotos vietovės pavyzdį — tai atokus kaimo vietovės 
miestas Agvilila, Mičoakano provincijoje Meksikos pietvakariuose. Toli 
gražu ne pasienio miestas fiziniu ar kultūriniu atžvilgiu Agvilila vis dėlto 
iš esmės pasikeitė šeštajame dešimtmetyje dėl migracijos bangos į Kali- 
forniją, ypač į Silikono slėnio mikroelektronikos sostinę Redvudą. Rou- 
se'o studija rodo, jog Agvililos emigrantai, dirbantys juodadarbiais ar ap- 
tarnavimo sferoje, saitų su Agvilila nenutraukė: tarp naujosios savo vietos 
ir gimtinės jie įtvirtino nuolatinius ryšius. Dolerių srautai parėmė smun- 
kančią, skurdžią žemės ūkio ekonomiką, o darbo emigrantai arba patys 
dažnai parvažiuodavo, tam tikrą laiką padirbėję Jungtinėse Valstijose, ar- 
ba su savo giminėmis palaikydavo glaudų ryšį telefonu. Rouse'as teigia, 
jog šie saitai sukūrė vieną veikiančią bendruomenę, išsisklaidžiusią po 
plačią teritoriją: 


Nuola: važinėdami ten ir atgal bei vis labiau naudodamiesi telefonais, Agvililos gyven- 
tojai atkuria savo ryšius su žmonėmis, esančiais už dviejų tūkstančių mylių, ir taip akty- 
viai tuos ryšius palaiko kaip su artimiausiais savo kaimynais. Per nuolatinę žmonių, 
pinigų, prekių ir informacijos apykaitą įvairios gyvenvietės vis glaudžiau susisieja, tad 
turbūt tiksliau būtų manyti jas esant tik viena bendruomene, išsimėčiusia įvairiose vie- 
tose (Rouse, cituora Garcia Canclini 1995: 232). 


Nors daugeliu atžvilgių skirtingi miestai, Tichuana ir Agvilila yra pui- 
kiausi pagrindinio argumento apie deteritorializaciją pavyzdžiai — globali- 
zacija kultūrinį gyvenimą nutraukia nuo iki tol buvusių glaudžių jo saitų 
su fizine vietove. Be to, abu miestai byloja, kad deteritorializacijos reiški- 
nys anaiptol nėra būdingas vien pasiturintiems centrams Vakaruose, o pa- 
ribiuose tam tikrais atvejais juntamas netgi aštriau. Be to, nors Garcia Canc- 
lini'o aprašytosios Lotynų Amerikos kultūros akivaizdžiai yra priklausomos 
nuo globalizacijos galios geometrijos ir pasireiškiančių nepritekliaus lygių, 
vis dėlto tam tikrais atžvilgiais jos yra Klestinčios kultūros. Netgi kyla pa- 
gunda atlikti retorinį apvertimą ir paribį perkelti į globalizuotos kultūros 
centrą - apie tai užsimena Garcia Canclini rašydamas: „Šioje knygoje apra- 
šytoji hibridizacija skatina daryti išvadą, jog nūdien visos kultūros yra ribi- 
nės kultūros“ (1995: 261). Kad įsitikintume, kuo remiasi toks teiginys, 
panagrinėkime hibridizacijos idėją, jos santykį su deteritorizacija ir jos var- 
tojimą aiškinantis globalizuotą kultūrą. 

HIBRIDIZACIJA 


Minus, kad globalizuota kultūra yra hibridinė kulrūra, savaime labai 
patraukli ir tiesiogiai išplaukia iš deteritorizacijos sampratos. Taip yra to- 
dėl, kad globalizacijos proceso skatinami mainai įtaigauja. jog kultūros ir 
vietos ryšio silpnėjimą lydi atitrūkusių kultūrų susipynimas, skatinantis 
rastis naujas, sudėtingas hibridines kultūros formas. Tokio pobūdžio kul- 
tūrinis sudėtingumas, nors ne visuomet aiškiai susiejamas su globalizacijos 
analize, yra ryški tema darbuose apie postkolonijinę kultūrą (pvz., Bhabha 
1994; Young 1995) bei platesniuose kultūrinio tapatumo tyrinėjimuose 
(pvz., Hall 1992; Gilroy 1993; Dodd 1995; Hannerz 1996; Werbner ir 
Modood 1997). Net teoretikas Anthony Smithas, kuris, kaip matėme 3 
skyriuje, tvirtina, jog etninis nacionalinių tapatumų branduolys išlieka reikš- 
mingas, prisipažįsta įžvelgiąs „dalinės nacionalinių kultūrų hibridizacijos 
ženklus“ (Smith 1990: 188), daugelio šalių gyventojams virstant daugiaet- 
niniu mišiniu. 

Tačiau kultūrinės hibridizacijos idėja yra viena tų apgaulingai paprastų 
sąvokų, kurioms, atidžiau jas panagrinėjus, pasirodo būdinga painios ko- 
notacijos ir teorinės implikacijos (Werbner 1997; Papastergiadis 1997). 
Nenorėčiau į šiuos dalykus leistis, tačiau derėtų truputį nušviesti sąvokos 
foną, kad įsitikintume, kokia ji pravarti, norint suvokti globalizuotos kul- 
tūros pobūdį. Tad pradėkime nuo citatos, nusakančios šios idėjos dvasią ir 
tuo pat metu atskleidžiančios kai kuriuos probleminius elementus. Tai iš- 
trauka iš rašytojo Salmano Rushdie esė, kurioje jis gina savo romaną Sėro- 
niškos eilės nuo kai kurių musulmonų bendruomenių kaltinimų šventva- 


gyste: 


Tie, kurie šiandien rėksmingiausiai stoja prieš šį romaną, mano, jog ski:tingų kultūrų 
susipynimas neišvengiamai susilpnins ir sugriaus jų pačių kultūrą. Aš <su priešingos 
nuomonės. Šetoniškos eilės aukština hibridizaciją, negrynumą, susipynimą, pokyčius, ku- 
riuos kildina nauji ir netikėti žmonių, kultūrų, idėjų, politikos, filmų, dainų deriniai. 
Jame džiaugiamasi negrynakraujiškumu ir baiminamasi Grynumo absoliutizmo. Mėlan- 
ge“, kratinys, lašas šio, lašas to — šitaip į pasaulį ateina naujumas. Masių migracija pasau- 
liui suteikia didelę galimybę, ir aš stengiausi ją pasveikinti. Šėtoniškos eilės stoja už kaitą 
susiliejant, už kaitą susijungiant. Tai meilės giesmė mūsų pačių mišrūniškoms asmeny- 


bėms (Rushdie 1991: 394). 


* Mišinys (prand). 

Visa „Rushdie istorija“ — pats romanas, /a:wa“, kilusios diskusijos apie 
žodžio laisvę, šventvagystę, rasizmą, vakarietiškų vertybių priešpriešinimą 
islamiškosioms vertybėms, liberalizmą bei fundamentalizmą ir taip toliau — 
žinoma, tapo ypač svarbi kultūrinei globaliosios modernybės politikai. T'a- 
čiau ilgiau nesustodami ties šiais konkrečiais klausimais, Rushdie išsakytą 
hibridizacijos aukštinimą laikykime kultūrine pozicija, kuri, anot jo, kyla 
„Iš pačios atsiplėšimo nuo šaknų, atsiskyrimo ir metamorfozės patirties... 
kuri ir yra migracijos būvis, o iš jos... galima kildinti metaforą visai žmoni- 
jai“ (1991: 394). Čia, žinoma, glūdi minus, atitarianti Garcia Canclini'o 
nuomonei, jog hibridinė patirtis vis labiau tampa globaline patirtimi. 

Hibridiškumo idėjai turbūt svarbiausias yra tiesiog maišymosi elemen- 
tas —- susipynimas, jungimasis, susiliejimas, mėlange. Iš paviršiaus Rushdie, 
kaip ir Garcia Canclini'o, samprata - ypač kalbant apie migracijos proce- 
sus — yra paprasta ir nepriekaištinga: hibridizacija yra kultūrų iš skirtingų 
teritorinių vietovių maišymasis, kurį nulemia vis spartėjanti globaliosios 
modernybės skatinama kultūrų apykaita. Šiuo elementariu empiriniu lyg- 
meniu hibridizacija yra būdas nusakyti ir suvokti kultūrinius „kratinio“, 
„lašo šio ir lašo to“ reiškinius, kurių, matyt, gausėja. Šiuo atžvilgiu tai pa- 
stangos „susitaikyti su tokiais reiškiniais kaip marokiečių merginų tailan- 
dietiškas boksas Amsterdame, azijietiškas repas Londone, airiški riestainiai, 
kinų takos...“ (Nederveen Pieterse 1995: 53). Tačiau, be šios empirinės 
aprašomosios vartosenos, hibridizacijos ar kryžminimosi sąvokoje, pasak 
Renato Rosaldo, glūdi dvi ryškios priešybės: 


Viena vertus, hibridizacija gali reikšti tarpinę erdvę tarp dviejų grynumo zonų, kaip 
biologijoje išskiriamos dvi atskiros rūšys ir hibridinė pseudorūšis, atsiradusi tom dviem 
susijungus. Panašiai antropologinio sinkretizmo sąvoka, pavyzdžiui, teigia, kad liaudiš- 
koji katalikybė užima hibridinę vietą tarp grynosios katalikybės ir grynosios tenykštės 
religijos. Kita vertus, hibridizaciją galima suprasti kaip nuolatinį visų kultūrų būvį, kur 
nėra jokių grynųjų zonų, nes jose nenutrūkstamai vyksta tarpkultūriniai procesai (tarp 
kultūrų vykstantis dvipusis skolinimasis ir skolinimas). Toks požiūris teigia hibridizaci- 
ją vykstant nuolatos ir nepriešina jos grynumui (Rosaldo 1995: xv). 


Rosaldo nurodo, jog šių dviejų pozicijų priešpriešos taip ir neišspren- 


džia dalis autorių, kurie, kaip Rushdie ir Garcia Canclini, aukština hibri- 
diškumą, tačiau gyvybingą išlaiko pirmosios pozicijos — galimos pavadinti 


* Religinio autoriteto paskelbtas nuosprendis (arab. ). 

„pirminiu grynumu“ — elementą. Tarkime, galima manyti, jog Rushdie, 
kuris retoriškai mėgaujasi kultūrinio md/ange negrynumu, omenyje turi tai, 
kad kitados egzistavo grynos, pirminės kultūros, o iš jų kilo nesuvaldomos, 
tačiau dinamiškos „mišrūniškos“ formos. Ideologiniu požiūriu jis priešta- 
rauja „... grynumo apologetams ... kurie ... tarp negrynakraujų žmonių 
sukėlė sumaištį ', tačiau jo maišymosi variantas tarsi įta/igauja tokio pobū- 
džio esencializmą, nors kaip tik jį ir reikią įveikti. Labai galimas daiktas, 
jog prispirtas Rushdie mielai pripažintų, kad jokia kultūra niekad nebūna 
tokia gryna ir autentiška, kad iš esmės visos kultūros yra daugiau ar mažiau 
pralaidžios ir nepaliaujamai keičiasi. Bėda ta, kad pati hibridizacija argu- 
mento struktūra šiuo atžvilgiu nelyg prikelia tuos numanomus kilmės gry- 
numo mitus. 

Rosaldo nurodo, jog tokį dvilypumą palaiko hibridizacijos idėjoje glū- 
dintis biologinis vaizdinys. Juk, „hibridizacija“ išvesta iš augalų bei gyvūnų 
veisimo sąvokos ir kultūros sričiai buvo pritaikyta per neigiamą atspalvį 
turinčias rasinio mišrumo sąvokas kaip mišri santuoka (ypač tarp baltųjų ir 
nebaltųjų) ir dar dviprasmiškesnes, nors taip pat atsiradusias rasiniu pa- 
grindu mest/zaje ir kreolizacijos sąvokas (Hannerz 1987; Nederveen Pieter- 
se 1995; Friedman 1994, 1995). Dabar šie terminai kone visuomet varto- 
jami su tam tikru pakilumu, sąmoningai norint suniekinti argumentus, 
kurie kultūrinę stiprybę ir likimą sieja su rasiniu grynumu (Papastergiadis 
1997). Tiesą sakant, čia glūdi netgi atvirkštinis šios minties aspektas - miš- 
rūnas laikomas stipresnės, gyvybingesnės padermės. Tačiau būtų galima 
teigti, jog hibridizacijos sąvoką sąmoningai vartojantys politiniais bei ideo- 
loginiais tikslais netiesiogiai pritaria ir atkartoja kai kurias nelemtas, biolo- 
gijos paveikto diskurso prasmes: tarkime, Rushdie ironiškai sutinka su pri- 
kabinama „mišrūno“ etikete arba teigia esąs „istorijos pavainikis“ (1991: 
394). Kultūrinės hibridizacijos sąvoka tik laimėtų atmetus visą šį pseudo- 
biologinį bagažą. Jonathanas Friedmanas šį argumentą plėtoja toliau, įžvelg- 
damas hibridizacijos ar kreolizacijos diskurso „esencialistinę painiavą“ kil- 
dinantį nederamą „kultūros substancinimą“ (Friedman 1995: 82), kuriam 
pradžią davė pati maišymosi metafora — kultūros įsivaizduojamos „rekan- 
čios“ (nelyg skysčiai?) kartu. 

Taigi matome, jog „pirminio grynumo“ požiūriui būdingi visokie kon- 
ceptualiniai ir politiniai spąstai. Tačiau kaip vertinti į kitą Rosaldo minų, 
jog „hibridizacija vyksta visą laiką ? Pirmenybę, žinoma, derėtų teikti to- 
kiam požiūriui, nes šiuo atveju teisingai įvertinama dabar plačiai paplitusi 

nuomonė, kad kultūra iš „prigimties“ yra nestabili, dinamiška, kaiti, nepa- 
stovi ir jokiu istoriniu momentu nebūna nekintama, nusistovėjusi, statiš- 
ka.'? Vadinasi, kultūros „pirminę“ būseną reikia suprasti Werbner požiū- 
riu, kuri, sekdama Bachtinu, ją vadina „natūralia, nesąmoninga 
hibridizacija“, per kurią „kultūros, nepaisant jų pastovumo iliuzijos, isto- 
riškai rutuliojasi, veikiamos neįsisąmoninamų skolinių, pamėgdžiojančio 
pasisavinimo, mainų ir išradimų“ (Werbner 1997: 4—5). Bet tuomet kyla 
klausimas, kokia gali būti hibridizacijos termino nauda, norint nusakyti 
kokį būdingą globalizacijos proceso bruožą. Jei visos istorinės kultūros vi- 
suomet buvo hibridinės — kas gi čia nauja? Būtų galima teigti, kad globali- 
zacija paspartina maišymosi procesą, bet, anot Nederveeno Pieterse, čia 
visad išlieka tautologijos elementas: „šiuolaikinė sparti globalizacija reiškia 
hibridinių kultūrų kryžminimąsi. Nederveenas Pieterse toliau samprotauja, 
jog hibridizacijos idėja „išlieka reikšminga tik kaip esencializmo kritika... 
kaip intravertinės kultūros sampratos atsvaras“ (Nederveen Pieterse 1995: 
64). 

Werbner, priešindama „natūralią“ ir Bachtino „sąmoningą hibridizaci- 
ją“, išskiria pozityvesnį aspektą, kai lingvistinėse ir kitose kultūrinėse mai- 
šymosi formose sąmoningai suplakamos nepanašios socialinės kalbos ar vaiz- 
diniai, norint „priblokšti, keisti, mesti iššūkį, pagyvinti ar sugriauti“ 
(Werbner 1997: 5). Galbūt tokia šokiruojanti estetika yra ryški kokios nors 
globalinės moderniosios kultūrinės produkcijos savybė, bet vargu ar ji nu- 
sako visą šiuolaikinį kultūrinį savitarpio skvarbos diapazoną. Tad gal derė- 
tų manyti, jog kultūrinės hibridizacijos sąvoka turi tik „strateginės“ vertės 
ir iš tikrųjų nėra tinkama plačiam deteritorizuotos kultūros pobūdžiui su- 
prasti. Tokių išvadų kol kas nedarykime, o pirmiausia trumpai apžvelkime 
dar keletą su šia idėja susijusių problemų. 

Jos iškyla, kai akivaizdžiai nekreipiama dėmesio į galios santykius for- 
muojantis hibridiniam dariniui. Paprasčiausiai kalbant, maišymosi ir susi- 
liejimo metaforos perša „lygiavą“ ir tam tikrą, Rushdie žodžiais, „kratinio, 
lašo šio ir lašo to naujumą. Tačiau skeptiškas požiūris kaip tik ir nurodo, 
jog šiame procese esanti nelygi kultūrinių išteklių padėtis bei gerai pažįsta- 
mos nusistovėjusios hegemonijos (Vakarų, korporacinio kapitalizmo) ir už- 
tikrina, kad xeatsžrastų toks naujumas, kuris galėtų mesti iššūkį tam viešpa- 
tavimui. Šiuo atžvilgiu į hibridizacijos sąvoką itin skeptiškai žiūri Aijazas 
Ahmadas. Ahmadas ypač nepritaria tam, kad rašantys apie postkolonializ- 
mą autoriai - Rushdie ir ypač Homi Bhabha (1994) - kultūrinės hibridiza- 

cijos idėja stengiasi pasinaudoti (plačiame postmodernios kultūros teorijos 
kontekste) kaip tam tikru ideologiniu, prieš Vakarus nukreiptu įrankiu. 
Tai reiškia, jog perkelta „marginalinė“ hibridinė migrantų patirtis laikoma 
susiklostančia pagrindine globaline patirtimi ir jai teikiamas pranašumas — 
tai primena Garcia Canclini'o pastabas apie pasienio kultūras — prieš žlun- 
gančią Vakarų hegemoniją. Tačiau šie teoriniai ir diskursiniai manevrai, 
anot Ahmado, nėra įtikinami, nes jiems tiesiog nepavyksta aprėpti pasireiš- 
kiančios pasaulinio (vakarietiško) kapitalizmo materialiosios galios. Tad tie, 
kurie „teorijoje“ aukština hibridizaciją už antiesencializmą, galiausiai gana 
naiviai nenorom „pritaria kultūrinėms paties korporacinio kapitalizmo pre- 


tenzijoms': 


Juk IBM, CNN ir kt. teigia, kad jie yra tikrieji globalinių gaminių, žinių, malonumų 
kultūros pranašai. Kita vertus, neabejotina tiesa yra tai, kad kuriasi globalinė informaci- 
nė valdžia. Bet ar šį procesą reikia aukštinti kaip globalizuotą hibridizaciją, ar suvokti 
kaip vienodų imperialistinės ideologijos struktūrų skverbimąsi į tolimus, po visą Žemės 
rutulį plačiai pasklidusius namus (Ahmad 1995: 12)?.. 


Bendrą Ahmado nuostatą būtų galima sugretinti su anksčiau minėtais 
įtariais požiūriais į globalizacijos procesą, o konkrečiau — su aptarta 3 sky- 
riuje kritiška pozicija, kuri kultūrinę globalizaciją regi pro kultūrinio im- 
perializmo ir homogenizacijos akinius. Nepaisant visų problemų, susijusių 
su tokia pozicija, dera pasakyti, jog Ahmadas, reikalaudamas, kad bet ko- 
kia hibridizacijos teorija paisytų viešpataujančių struktūrų, iškelia tikrai 
svarbų klausimą apie galių santykį kultūriniuose procesuose. 

Tačiau pripažįstant hegemonines struktūras, nebūtina iškart atmesti 
hibridizacijos idėją. Iš tiesų čia nereikia rinktis tarp hibridizacijos tezės, 
teigiančios, jog paprasčiausiai kūrybiškai maišosi anarchiški, nereguliuo- 
jami kultūros srautai, ir, antra vertus, „inkorporacijos“ tezės, aiškinan- 
čios, kad kultūriniai hegemonai sugeria visas pavaldžias kultūras ir per- 
tvarko jas pagal savo pačių vaizdinius ir savais tikslais. Greičiau reikėtų 
sutikti su meksikiečių kilmės amerikiečių rašytoja ir poete Gloria Anzal- 
dua, jog „pasienio teritorijose“ hibridinė patirtis išvengia inkorporavimo 
ir išlieka marginalizuota, o joje savaimingai, prieštaringai jungiasi malo- 


numai ir bėdos: 


Aš esu pasienio moteris. Visą gyvenimą vaikščiojau per tą rejas— Meksikos sieną. Sioje 
teritorijoje, šioje prieštarų vietoje, nėra gera gyventi. Ryškiausi kraštovaizdžio bruožai 

yra neapykanta, pyktis ir išnaudojimas. Tačiau už šitą 2es:/22 esama ir atlygio, tikrų 
džiaugsmų. Gyvenant pasienyje ir paribyje, išlaikyti savo kintamą bei daugialypį tapatu- 
mą ir vientisumą — tai nelyg stengtis plaukti naujoje stichijoje... Būdamas tolesnės žmo- 
nijos evoliucijos dalyviu, patiri pakilumą... (Anzaldua 1987: Įžanga, puslapiai nenume- 


ruoti). 


Anzaldua kūriniuose dėmesys sutelktas į šį hegemoninių struktūrų dvi- 
prasmiškumą (išgyvenant kažką nauja ir pakilaus, o išties, pasak Garcia 
Canclini, esant kultūrinės raidos avangarde) - jos savo sukurtus mišinius 
nepaliaujamai „marginalizuoja“. Anzaldua tai išreiškė savo eilėraščio „Gy- 


venimas pasienyje — tai tu“ posmelyje: 


Gyventi Pasienyje, vadinasi, 
bertis chile į barščius 
valgyti rupių miltų tort:/las 
kalbėti teks-meks bruklinišku akcentu 
ir pasienio kontrolės punktuose būti stabdomam /4 migra 


(Anzaldua 1987: 194) 


Čia viešpataujančių galių jėga juntama pačioje hibridizacijoje, kurioje 
jaučiama savarankiška kultūrinė galia. Tad, anot Nederveeno Pieterse, svar- 
biausia atpažinti, kaip veikia šis sudėtingas hegemonijos ir hibridizacijos 
darinys: „Vadinasi, hibridizacija iškelia klausimą apie maišymosi aplinky- 
bes, maišymosi ir mėlange sąlygas. Tuo pat metu svarbu atkreipti dėmesį, 
kokiais būdais hibridizacijos procese hegemonija ne vien atgaminama, bet 
ir performuojama“ (1995: 57). Norint suvokti tokio pobūdžio „persifor- 
mavimą", reikia pripažinti, jog Trečiojo pasaulio gyventojų kėlimasis į Pir- 
mąjį pasaulį — „postkolonijinė diaspora“ — turi reikšmės kitados buvusių 
imperialistinių tautų kultūriniam tapatumui. Pasak Kevino Robinso, to- 
kio pobūdžio deteritorizacija atskleidžia, kaip „kironiškumas įsitvirtina pa- 
čioje vakarietiškos metropolijos širdyje... per atvirkštinę invaziją, dabar 
jau periferijai įsiskverbiant į kolonijinę šerdį“ (Robins 1991: 32). Tad nors 
ir galime sutikti su Ahmadu, kad hibridizacija niekad nebūna galios atžvil- 
giu neutralus procesas, jis nebūtinai vyksta pagal nuspėjamą trajektoriją, 
atkuriant senąsias hegemonijas. Robinso manymu, veikiau iškyla grėsmė 
pasitikinčiam savimi, stabiliam Vakarų tapatumui: „Per šį staigų įsiverži- 
mą į imperiją neabejotinai ir sutelktai senosios kolonijinės tvarkos perspek- 
tyvai iškyla pavojus ir neaiškumas“ (1991: 33). 

Apibendrindami šias mintis, mažų mažiausiai galime daryti išvadą, 
jog hibridizacijos idėja yra paranki nusakyti esminiam deteritorizacijos 
proceso aspektui. Visiškai aišku, jog reikia kokio nors termino apibūdin- 
ti bendram kultūrinio maišymosi reiškiniui, kuris neabejotinai auga, 1n- 
tensyvėja plėtojantis globalizacijai. Be to, hibridinių kultūrų sąvoka gali 
padėti suvokti naujus kultūrinius tapatumus, gal jau atsirandančius „tran- 
snacionalinėje“ kultūrinėje erdvėje — tarkime, jaunimo kultūroje, kuri 
kuriasi populiarių muzikos formų, kaip „hip-hop“ (Gilroy 1993: 33 ir 
kiti), pagrindu. Šie sudėtingi kultūrinės praktikos ir formų - joms spar- 
čiai ir lengvai su transnacionaline kultūros ekonomika peržengiant na- 
cionalines sienas — pokyčiai gal net jau rodo, kokia bus „globalizuota 
populiari kultūra ateityje“: kitokio p06ū4ž/0 nei integruojanti, „esenciali- 
zuojanti“ nacionalinių kultūrų prigimtis, laisvesnės sandaros, kaitesnė ir 
palyginti nesistengianti išlaikyti ryškius kultūrinės kilmės bei priklauso- 
mumo skirtingumus. 

Tačiau hibridizacijos, kaip „paprasto maišymosi“, reikšmės, kaip matė- 
me, nėra tiesmukos nei teikia pagrindą politinėms pozicijoms. Galimas 
daiktas, jog kitoks terminas, neturintis visų biologinės „hibridizacijos“ me- 
taforos atspalvių, būtų tinkamesnis. Šiaip ar taip, matyt, yra svarbu, kad 
hibridizacijos idėja glaudžiai siejama su platesne kultūrinės kaitos, kuri įžvel- 
giama deteritorizacijoje, analize ir atsargiai vartojama šio proceso aspek- 
tams nustatyti, o ne pasitelkiama kaip bendras globalinio kultūros būvio 
apibūdinimas. Be to, svarbu neperdėti nuolatinės kultūrinės globalizacijos 
kaitos, nes būtina neišleisti iš akių kultūrinių mišinių tendencijos vėl įsi- 
šaknyti — nors ir trumpam - kaip „stabilūs“ tapatumai. Pasitelkiant hibri- 
dizaciją kaip deteritorizacijos sąvokos papildinį, mums atsiveria konceptu- 
ali erdvė, kurioje tą tendenciją galime apsvarstyti pasitelkę dialektiškai 
priešingą reteritorizacijos kategoriją. 

Ši mintis mane priartina prie bendros šio skyriaus išvados. Deteritori- 
zacijos idėja aš bandžiau apibūdinti bendrą kultūros būvį, kurį kildina glo- 
baliosios modernybės plėtra. Neabejotinai esama ir kitų kultūrinių globali- 
zacijos apraiškų, bet aš stengiausi parodyti, jog mūsų svarstytosios, pasitelkus 
deteritorizacijos kategoriją, yra reikšmingiausios, kadangi susijusios su dau- 
guma pasaulio žmonių ir iš esmės pakeičia jų kasdienio gyvenimo patirtį. 
Tačiau baigiant svarbu pabrežu, kad deteritorizacija nėra tiesus, vienpusis 
procesas, jam būdinga ta pati atostūmio dialektika kaip ir pačiai globaliza- 
cijai. Kur vyksta deteritorizacija, ten vyksta ir reteritorizacija. 

Nors mes susipažinome su keliais reteritorizacijos pavyzdžiais — tarki- 
me, Garcia Canclini'o aprašytos tichuaniečių pretenzijos į kultūrinę jų mies- 
to savastį, — apskritai to aspekto mes neparyškinome, nes šio skyriaus tiks- 
las buvo atkreipti dėmesį į jėgas, atitraukiančias mus nuo mūsų vietų. Tačiau 
bent dėl dviejų rimtų priežasčių dera pripažinti ir atsveriančių jėgų galią. 
Pirma, kaip sakėme, deteritorizacijos būvis yra dviprasmiškas - neša ir naudą, 
ir žalą. Prie pastarosios būtų galima priskirti įvairialypį egzistencinį pažei- 
džiamumą, kuris apsinuogina, kai mūsų gyvenimas atsiveria platesniam 
pasauliui ir iškyla grėsmė mūsų namų saugumo ir uždarumo - tiek tiesiogi- 
ne, tiek metaforine prasme - jausmui. Tad reteritorizacijos tendencija gali 
būti suvokiama kaip įvairios pastangos iš naujo susikurti kultūros „namus“. 
Tarp tokių pavyzdžių būtų labai aiškūs kolektyviniai kultūriniai vaizdiniai 
— projektai, tarkime, kultūrinių diasporų „susigalvotos tėvynės“, pavyzdžiui, 
sikų diasporos reiškiamos teisės į „Halistaną“ (Appadurai 1990: 302; Co- 
hen 1997: 106 ir kiti). Tačiau paprastai sugalvojama įvairių smulkesnių, 
įprastesnių būdų, kuriais pavieniai subjektai stengiasi, anot Marshallo Ber- 
mano (1983: 348), globaliosios modernybės pasaulyje pasijusti „kaip na- 
mie“, susigyventi su vykstančiais pokyčiais ir iš jų susikurti naujus tapatu- 
mus bei asmeniškai reikšmingus pasakojimus. Antra, paprasta, bet svarbi 
tiesa yra ta, jog kaip žmonės mes visi esame įsišakniję kokioje nors fizinėje 
vietovėje. Šiuo esminiu materialiuoju atžvilgiu kultūriniai ryšiai su vietove 
niekad visiškai nenukertami, o vietovė ir toliau mus veikia kaip fizinė mū- 
sų gyvenamo pasaulio aplinka. Vadinasi, deteritorizacija galiausiai negali 
reikšti vietovės pabaigos, o tik rodo jos virtimą sudėtingesne kultūrine erd- 
ve. Kituose dviejuose skyriuose abu šie reteritorizacijoje glūdinčios atsvari- 
nės galimybės aspektai bus išsamiau nagrinėjami. 


5 „ Tarpininkaujamas bendravimas ir 


kultūrinė patirtis 


Šiame skyriuje mes dėmesį sutelksime į išskirtinį globalizuojančių in- 
formacijos ir ryšių technologijų vaidmenį, skleidžiant deteritorizuotą kul- 
tūrinę patirtį. Iš požiūrio į deteritorizaciją, kurio laikėmės ankstesniame 
skyriuje, išplaukia mintis, jog daugumai žmonių kultūrinė globalizacijos 
patirtis nėra nulemta labai padidėjusio fizinio mobilumo įveikiant tūks- 
tančius kilometrų oru, apkeliaujant žemės rutulį ir savo akimis pamatant 
tolimus kraštus bei egzotiškas kultūras. Nors apskritai padidėjęs fizinis mo- 
bilumas yra svarbus globaliosios modernybės aspektas (1 skyrius), dera pa- 
sakyti, kad dauguma žmonių didžiumą laiko globalizacijos poveikį junta 
ne keliaudami, o sėdėdami namuose. Tad galėtume imtis šios problemos 
brėždami skirtumą tarp tiesioginio keliavimo į tolimus kraštus ir „nuvyki- 
mo“, kalbantis telefonu, spaudinėjant kompiuterio klaviatūrą ar žiūrint te- 
levizorių'. Giddensas šią problemą gvildena platesne fenomenologine kal- 
ba — kaip globalizacijos poveikį pavienių žmonių „fenomenaliems 
pasauliams“ jų būtinoje „vietinėje“ aplinkoje: 


Vėlyvosios modernybės sąlygomis mes gyvename „pasaulyje“ kitokia prasme negu anks- 
tesnėse istorijos epochose. Kiekvienas vis dar gyvena vietos gyvenimą, o kūno suvaržy- 
mai garantuoja, kad visi individai visą laiką lokalizuoti laike ir erdvėje. Tačiau vietos 
transformacijos bei nuotolio įsiveržimas į lokalią veiklą kartu su medijuoto patyrimo ypa- 
tinga svarba radikaliai keičia tai, kas iš tikrųjų yra „pasaulis“. (...) Nors visi gyvename 
vietos gyvenimą, fenomenalūs pasauliai daugiausia yra tikrai globalūs. ... tik labai retais 
atvejais fenomenalus pasaulis vis dar atitinka įprastinę aplinką, kurioje individas juda 
fiziškai (1991: 187-83; 240 — mano išskirta). 

Tačiau kaip iš tikrųjų mūsų įprastinė sąveika su informacijos ir teleko- 
munikacijos technologijomis keičia mūsų „fenomenalius pasaulius“? Kad į 
tai atsakyčiau, pirma aptarsiu, koks yra „tarpininkavimo“ (medijavimo) 
ryšys su laiko ir erdvės sujungimo idėja. Tada nagrinėsiu kai kurias vis 
labiau plintančias išsivysčiusiame pasaulyje įprastines tarpininkavimo tech- 
nologijas, besiskinančias sau kelią į „skonomiškai silpną pasaulį“. Aiškinsi- 
mės, kokios tų technologijų galios būdingosios savybės teikia „tarpinin- 
kaujamą artumą“ vartotojams, gyvenantiems plačiai erdvėje pasklidusiose 
vietovėse. Čia nors trumpai pagvildensiu „naujas informacijos technologi- 
jas“ — kompiuterių tarpininkaujamą komunikaciją (KTK), daugiausia dė- 
mesio skirsiu puikiai pažįstamoms kasdienėms technologijos formoms — 
telefonui, televizijai. Pirmuoju atveju pasvarstysiu mintį apie vietinių „in- 
tymumo sąlygų atkūrimą per atstumą ir svkiu tame kontekste stengsiuosi 
patyrinėti ryšį tarp kultūrinės vietovės ir įsikūnijimo - „kūno suvaržymus", 
kurie, kaip įtaigauja Giddensas, yra deteritorizaciją ribojanti sąlyga. Ant- 
ruoju atveju pabandysiu išsiaiškinti, kaip tarpininkaujama patirtis — ypač 
televizine — pajėgia emociškai ir moraliai susieti mus su tolimais žmonė- 
mis, įvykiais ir socialinėmis bei kultūrinėmis aplinkomis. Ši tema iškelia 
platesnių klausimų apie „kosmopolitinės“ politinės kultūros idėją, kurią 
gvildensime paskutiniame skyrelyje. 


TARPININKAVIMAS IR SUSIETUMAS 


Kas yra tarpininkaujama patirtis? Būtų galima teigti, Jog šis terminas 
reiškia dubliuojamą savybę. Juk tam tikru atžvilgiu kone visa žmogaus pa- 
tirtis yra tarpininkaujama, turint galvoje. kad žmonėms patirtis teikiama 
per simbolinę kalbos tvarką. Tam tikri pagrindinės juslinės patirties pavyz- 
džiai - kūno būsenos (skausmas, alkis, nuovargis ir t. t.) — gali būti pagrįs- 
tai apibūdinami kaip „tiesioginiai potyriai“, tačiau net ir dėl jų, žinoma, 
rastųsi filosofinių priekabių. Tačiau turint galvoje socialinį ir kultūrinį žmo- 
gaus egzistencijos pobūdį, kalba neabejotinai yra pagrindinis „tarpininkas“, 
per kurį suvokiame pasaulį ir per kurį su juo susisiejame. Ir šis pagrindinis 
tarpininkavimo lygmuo yra tas atspirties taškas, kuriuo remdamasis Gid- 
densas aptaria tarpininkaujamą patirtį. 

Giddensas teigia, jog „kalba yra svarbiausia ir pirminė priemonė laiko 
ir erdvės atstumui sukurti, todėl ji žmogaus veikla įveikia gyvūnų patir- 

čiai būdingą berarpiškumą“ (1991: 23; 38). Į tarpininkavimo klausimą 
žvelgiant iš šitokios filosofinės antropologijos pozicijos, gaunama įdo- 
mių padarinių, nes ji remiasi tam tikru konceptualiu atotrūkiu. Suprati- 
mas, jog kalba mus atitraukia iš „betarpiškos“ (tuo atžvilgiu, jog nesim- 
bolizuojamos, neatspindimos) gyvūnų pasaulio patirties, yra svarbus, 
norint apskritai suvokti žmonių veiklą bei patirtį, ir glaudžiai susijęs su 
Giddenso mintimis apie žmogiškąjį retleksyvumą (2 skyrius). Tačiau jis 
čia nepastebimai pereina į idėją, jog kalbos institucija suteikia mums ga- 
lios valdyti laiką ir erdvę tokiais būdais, kurie apibrėžia žmogiškąją būųį. 
Nors šios idėjos glaudžiai susijusios, tačiau nėra tapačios. Taigi, norint 
suprasti ryšių technologijų tarpininkavimą, tektų nustatyti kontekstą, taip 
iškeliantį jo vaidmenį keičiant laiką ir erdvę, kad atkristų visi kiti sam- 
protavimai. Tad, Giddenso žodžiais, tarpininkaujamas (medijuoras) pa- 
tyrimas yra „laiko ir erdvės atžvilgiu tolimų įtakų poveikis žmogaus jusli- 
nei patirčiai“ (1991: 243; 311). Todėl tarpininkavimas pirmučiausiai 
suprantamas kaip bendraujant laiką ir erdvę sujungianti priemonė. Da- 
bar jau mes, žinoma, turime galvoje ne kalbos sritį, o „tarpininkaujamųą 
patyrimą“, kurį šiandien mums teikia įvairiausios modernios ryšių tech- 
nologijos: telefonas, kompiuterių tinklai ir „žiniasklaida“ — laikraščiai, 
kinas, radijas, televizija ir taip toliau. 

Nustatydamas šį tarpininkavimo ir laiko bei erdvės pokyčio ryšį, €i1d- 


densas apskritai seka „tarpininko teorijos“ (medium thecry)vradiona (Mu- 
yrowitz 1994; Crowley ir Mitchell 1994), siejama su „1! ronis būrejio“ 
komunikacijų teoretikų darbais, plėtotis penktajame-septintajaime dc- 
šimtmečiuose. Šioje plačioje komunikacijų teorijos srityje reikšmingi yra 
Haroldo Inniso (1951; čia 1995), Marshallo McLuhano (1964), Walte- 
rio Ongo (1967), Jacko Goody (1968) ir jų vėlesnių Šiaurės Amerikos 
kolegų Joshua Meyrowitzo (1985) bei Jameso Carey (1989) darbai. Jie 
tyrė veikiau pačios komunikacijos tarpininkavimo nei žiniasklaidos in- 
formacijos turinio poveikį socialinėms struktūroms ir kultūriniam pacy- 
rimui. Tačiau mūsų tikslams jų požiūris yra svarbus tuo, kaip jis išskiria 
informacijos priemonių ir ryšių technologijų reikšmes mūsų laiko ir erd- 
vės valdymui. 

Tarkime, Haroldo Inniso pamatiniame darbe Komunikacijų šališku- 
mas (Innis 1995) teigiama, kad įvairias istorines epochas galima išskirti 
pagal tai, kaip pagrindinis jų ryšio būdas nulemia kultūros struktūras ir 
politinę valdžią. Plačiausiai žinomas (ir ginčytinas) jo teiginys, kad ryšio 

pobūdis būdavo „šališkas“ arba laikui, arba erdvei. „Šališkos laikui“ bu- 
vo tos visuomenės, kuriose vyravo paprasta sakytinė kultūra arba pa- 
grindinės ryšio priemonės buvo sunkios ir patvarios, tačiau palyginti 
nepaslankios, nelanksčios ir sunkiai atgaminamos: senovės visuomenė- 
se akmens ar molio lentelės, viduramžių Europoje - pergamentas. Inni- 
sas (iš esmės) teigia, kad tokių priemonių naudojimas buvo tiesiogiai 
susijęs su tų visuomenių orientacija į „tradiciją“: papročių perimamu- 
mo, šventų apreikštų žinių branginimas, palyginti nedinamiška sociali- 
nė reprodukcija ir taip toliau - visa tai dabartį ir ateitį glaudžiai saistė 
su praeitimi. „Šališkos erdvei“ visuomenės, priešingai, tas priemones 
pakeitė lankstesnėmis, nešiojamomis ir lengvai reprodukuojamomis: ak- 
menį - papirusu senovės Egipte, pergamentą - popieriumi, spauda Eu- 
ropoje ir taip toliau. Tose visuomenėse šitai savo ruožtu paskatino „kul- 
tūrinį šališkumą“ erdvei - išplito teritorinė administracinė kontrolė (ir 
imperializmas), galutinai įsitvirtinant pasaulietiškoms institucijoms, 
techninei kompetencijai, atsisakant tradicinės reprodukcijos, grindžia- 
mos papročiais bei religija, ir vis labiau orientuojantis į dabartį bei atei- 
tį, one; praeitį (Heyer and Crowley 1995). Rogeris Silverstone'as (1994: 
93) taip apibendrina Inniso argumentą: laikui šališkos kultūros savo 
vertybes ir visuomenes įtvirtina vietoje, o erdvei šališkos kultūros „ver- 
tina žemę kaip nekilnojamąjį turtą, keliones jūromis, atradimus, judė- 
jimą bei ekspansiją“ ir kuria „mobilias erdvės bendruomenes“, susietas 
per atstumą. 

Čia tarp Inniso idėjų ir kai kurių Giddenso samprotavimų apie atsais- 
tančias modernybės savybes galime įžvelgti tam tikrą panašumą, nors Gid- 
densas savo įrodinėjimo, suprantama, negrindžia tokiu „technologiniu de- 
terminizmu“ — jis tik nustato panašius tarpininkavimo idėjos ir modernybės 
nulemto laiko ir erdvės nutolinimo ryšius. 

Inniso įtaka jaučiama labiau išgarsėjusiuose vizionieriškuose ir hiperbo- 
liniuose Marshallo McLuhano veikaluose. Pavyzdžiui, McLuhano idėjos 
apie išplečiantį, „iškeldinantį“ ryšių bei informacijos technologijų poveikį 
akivaizdžios jo knygoje Suprasti informacijos priemones (1964) išsakytame 
požiūryje, jog; šios technologijos veikia įvairiai „praplėsdamos žmogų. Jis 
teigia, kad informacijos technologijas derėtų suprasti kaip erdvinį žmogaus 
pojūčių ar net paties kūno „išplėtimą“: knyga — tai regos, o radijas - klau- 
sos praplėtimas. Tačiau žinomiausias McLuhano aiškinimas apie informa- 
cijos priemonių savybes jungti laiką ir erdvę, išsakytas garsiu — kitų teigi- 

mu, pranašingu — posakiu apie „globalinį kaimą“, kuriame „elektros srovė 
nuvertė „laiko“ ir „erdvės“ valdžią, mums tuoj pat, be perstojo perteikda- 
ma visų kitų žmonių reikalus“ (McLuhan and Fiore 1967: 16). 

Nors hiperbolinis ir pranašiškas stilius McLuhano veikalui yra ir nau- 
dingas, ir žalingas, jo autorių reikia suprasti turint galvoje tą tradiciją, ku- 
rios laikėsi Innisas ir vėlesni tarpininkavimo teoretikai, pavyzdžiui, Joshua 
Meyrowitzas. Tarkime, Meyrowitzas savo nepaprastai svarbiame veikale 


Jokio vietos pojūčio, rašo: 


Žiniasklaidos priemonių evoliucija žmonių ir įvykių patirtyje sumažino fizinio buvimo 
reikšmę... Dabar fiziškai ribojamos erdvės yra ne tokios reikšmingos, nes informacija 
gali plūsti per sienas ir įveikti didelius nuotolius. Todėl tai, ką žmogus sužino ir patiria, 
vis mažiau priklauso nuo to, kur jis yra. Elektroninės informacijos priemonės socialinės 


sąveikos atžvilgiu pakeitė laiko ir erdvės reikšmę (Meyrowitz 1985: vii-vii). 


Dabar „tarpininkavimo teoretikų“? idėjos laikomos plačiomis teorijo- 
mis, komunikacines informavimo priemones siejančiomis su socialine są- 
veika bei reprodukcija, tačiau jos visos kelia įvairių klausimų. Nenorėčiau 
jų Čia nagrinėti, tačiau tiesiog parodysiu, kaip šioje tradicijoje tarpininkavi- 
mo sąvoka labai glaudžiai susieta su idėja apie komunikacijos įveikiamą 
nuotolį. Tai akivaizdu faktiškai iš visų elektroninių žiniasklaidos priemonių 
pavadinimų etimologijos: „televizijos“, „telefono“, „telegrafo“ šaknis yra 
graikų kalbos žodis tele, „tolimas, atstus“; „radijas“ kilęs iš lotynų radus, 
„spindulys“; ir, žinoma, dar terminas „transliacija“. Tarpininkavimo su- 
pratimas esminio „palengvinimo“ ar „pristatymo“ prasme - tolimi įvykiai 
perkeliami į žmonių gyvenamas vietoves, - aišku, tiesiogiai kreipia į deteri- 
torizacijos idėją. 

Tačiau nemanau, jog tas supratimas aprėpia visą tarpininkavimo esmę. 
Norėdami geriau suvokti ypatingą, išskirtinę tarpininkaujamos patirties sa- 
vybę, turime ją susieti su visiškai kitokiu požiūriu į šią idėją, nusakančiu 
tarpininkavimą kaip perėjimo per tarpininką procesą ir kaip padarinius pa- 
čiai patirčiai, kuriuos sukelia toks įsiterpimas. Apie ką čia kalbama, galime 
suprasti labai paprastai palyginę du „tarpininko“ prasmių apibrėžimus žo- 
dyne: 1. „priemonė, kuria kas nors perduodama“, ir 2. „įsiterpianti sub- 
stancija, kuria įspūdžiai perteikiami sąmonei“ (Hawkins and Allen 1991: 
902). Pirmajame apibrėžime pagrindinė tarpininkavimo prasmė yra pa- 
lengvinti - „priemone, kuria ...“, — ir nesunku įžvelgti, kaip tai visą moder- 
nių informacijos technologijų galią ir komunikacijos praktiką susieja su 

patirties perteikimo greičiu, lengvumu ir veiksmingumu. Šiame tarpinin- 
ko apibrėžime nėra įsiterpimo į procesą reikšmės, kuri komunikacijoje pa- 
liktų savo ženklą, kokybiškai keičiantį perteikiamo dalyko išgyvenimą. Tai 
išreikšta tik antrame apibrėžime, kuriame į visus šiuos klausimus nukreipia 
„Įsiterpiančios substancijos“ idėja. 

Tarpininkaujama komunikacija, be abejo, visada apima abu šiuos as- 
pektus. Komunikacijos priemonės niekad nėra skaidrios ir komunikacijai 
visuomet teikia savo pavidalą. Pavyzdžiui, televizualinis patyrimas yra itin 
tarpininkaujamas ne tik dėl techninių formą lemiančių veiksnių (šviečian- 
tys vaizdai, gaunami Huorescentinį ekraną veikiant elektronų spinduliui), 
bet ir dėl formos taikomų semiotinių kodų, konvencijų, formatų bei ga- 
mybos vertybių. Čia neabejotinai įsikišama plačiu mastu visais lygmenimis 
— nuo telekameros darbo strategijos iki patirties organizavimo, kuriamo 
naudojant specifinius televizinius žanrus ir tekstines šios priemonės savy- 
bes: jos kreipimosi būdus, naratyvines strategijas ir taip toliau (Williams 
1974; Fiske 1987; Mallencamp 1990; Corner 1995; Abercrombie 1996). 

Tiesą sakant, modernių žiniasklaidos ir komunikacijos technologijų raidą 
galima suprasti kaip nuolatines pastangas perteikti pirmojo apibrėžimo per- 
spektyvą, sumažinant antrojo apibrėžimo keliamas problemas. Tad bendrą 
tarpininkaujamos komunikacijos tikslą galima suvokti — šiek tiek paradok- 
saliai — kaip pastangas perteikti betarpiškumą. T'ai aiškiausiai regėti pabrė- 
žiant techninius tikslus — signalo kokybės tobulinimą, „greitumą“, palydo- 
vinių ryšių užtikrinamą geresnį vaizdo ryškumą ekrane, dabar gal kiek 
senamadiškai skambančią, bet vis dėl to iškalbingą „Hi-Fi“ garso idėją („high 
fidelity“, „tikro“, originalaus atlikimo perteikimas) ir taip toliau. Tačiau 
tas „betarpiškumas“ yra vienodai svarbus ir kaip žiniasklaidos industrijų 
keliamas kultūrinės patirties tikslas: pavyzdžiui, įsitikinimas, jog įvykiai — 
naujienos, sportas, „istoriniai įvykiai“ ir t. t. — televizoriuje gali būti teikia- 
mi „jiems vykstant“ (Dayan and Katz 1992). 

Šitaip suvokdami tarpininkavimą, vėl grįžtame prie minties apie nuo- 
tolio įveikimą, tik jau problemiškiau žvelgdami į šį procesą. „Betarpišku- 
mas“ tiesiogine tarpininko ištirpimo prasme, žinoma, nėra įmanomas, to- 
dėl globalizuojančios tarpininkaujamos patirties — savo svetainėje patiriamas 
pasaulis — savybės turi būti suprantamos kaip ypatingas susietumo moda- 
lumas (1 skyrius), kitokio pobūdžio nei „tiesioginis“ savo gyvenamoje fizi- 
nėje vietovėje sukaupiamas patyrimas. Pasitelkę fenomenologijos kalbą, te- 
lefonais, televizija, kompiuterių tinklais ir t. t. mums perteikiamą patirtį 

turime suvokti kaip išskirtinę, specializuotą „erdvę“ žmogaus gyvenime. 
Tarpininkaujama patirtis per kasdienius išgyvenamos patirties srautus „pa- 
siekia sąmonę“ kitaip negu fizinio artumo nulemta akis į akį patirtis, įgau- 
nama konkrečioje vietovėje. Todėl tik kreipdami dėmesį į šį skirtumą galė- 
sime įvertinti „tarpininkaujamos deteritorizacijos“ reikšmę kitoms 
kasdienėms lokalizuotoms patirtims ir interesams, būdingiems paprastų 
žmonių gyvenimui. Manau, tai esmiškai svarbi mintis, kadangi tiek daug 
kas grindžiama idėja, jog elektroninės informavimo priemonės yra deteri- 
torizacijos įrankiai. 

Štai šitaip mes prieiname prieštarą tarp vietinės, tiesioginės, akis į akį 
sąveikos bei patirties ir kokybiškai kitokios tarpininkaujamos patirties, kuri 
išsivysčiusiame pasaulyje yra nuolat vis labiau prieinama mūsų gyvenamo- 
se vietovėse. Tai svarus ir pravartus skirtumas, tačiau turime neišleisti iš 
akių jo pavojų. 

Pirmas iš jų būtų tas, kad mes tiesioginę akis į akį patirtį imtume klai- 
dingai laikyti paprasta, gryna, skaidria patirties forma vien dėl to, kad tam 
tikru atžvilgiu ji yra pirminis, „antropologinis“ patirties būdas. Taip mes 
grįžtame prie mūsų pirminio taško, kad tiesiogine prasme jokia sąveika, 
komunikacija ar patirtis nėra „betarpiška“. Manuelis Castellsas šią minų; 
taip išsako: „Kai elektroninės žiniasklaidos kritikai teigia, kad naujoji sim- 
bolinė terpė neišreiškia „tikrovės“, jie netiesiogiai remiasi absurdiškai pri- 
mityviu supratimu apie „neužkoduotą“ tikrą patirtį, kurios niekad nebu- 
vo. Visos tikrovės perteikiamos simboliais... Tam tikru atžvilgiu visa tikrovė 
yra suvokiama virtualiai“ (Castells 1996: 373). Tačiau tai nereiškia, jog 
paprasčiausiai pabrėžiama filosofinė mintis apie neišvengiamai simbolizuotą 
tikrovės perteikimą, — šitaip atskleidžiamas fenomenologinis „tiesioginės“ 
patirties sudėtingumas. Valandėlę pamąsčius paaiškėtų, jog tai reiškia su- 
dėringą juslinės ir simbolizuojamos patirties derinį, kurį sintezuoja atmin- 
tis bei vaizduotė. Pačiam žodiniam bendravimui akis į akį būdinga įvairūs 
formalūs ir neformalūs būdai (informacijos ar nurodymų gavimas, paskai- 
tų klausymasis, dalyvavimas verslo derybose, pokalbiai, mandagumo fra- 
zės, intymūs prisipažinimai, ginčai, apkalbos, juokai ir t.t.), kurie naudoja- 
mi tuo pat metu suvokiant (kartais fone, kartais pirmame plane) fizinę 
aplinką, patiriant judėjimą ar poilsio būseną, praeinanų laiką, gerą ar pras- 
tą savijautą, seksualumą, nerimą, svajones ir panašiai. Taigi vietinio, akis į 
akį patirties konteksto negalima laikyti paprasčiausiu pamatu, ant kurio 
sluoksnis po sluoksnio kraunasi tarpininkavimo sudėtingumai. Šis akis į 

akį sąveikos sudėtingumų supaprastinimas tampa itin ginčytinas, kai jis 
paskatina minų, esą vietinė akis į akį aplinka yra savaip „gryna“ ir todėl 
svariausia komunikacinės sąveikos forma. Čia tiesioginumui ir (tariamam) 
„berarpiškumui“ teikiama pirmenybė kaip kultūrinę sąveiką grindžiančiam 
aukštos moralės pamatui, palyginti su kuriuo visokio masto tarpininkavi- 
mas atrodo neišvengiamai menkesnis. Šis požiūris dažnai reiškiamas įrodi- 
nėjant, esą mažos apimties politinės kultūrinės bendruomenės yra prana- 
šesnės už masines visuomenes. Tokiai minčiai karštai priešinasi, pavyzdžiui, 
feministinė politikos teoretikė Iris Marion Young. Young kritikuoja kai 
kurias komunitarinės politinės minties atmainas dėl to, kad jos iškelia „be- 
tarpiškumą aukščiau tarpininkavimo“ .Young teigia, jog ginantys mažų akis 
į akį bendruomenių (romantinį) idealą dėl jų betarpiškumo - dėl jų skati- 
namų tiesioginių, autentiškų santykių - yra suklaidinti „metafizinės iliuzi- 
jos“, esą galima „tiesioginė vieno subjekto akivaizda kitam“. Ji teigia: 


Net dviejų žmonių akis į akį santykis yra tarpininkaujamas balso, gestų, erdvinio tarpo 
ir laikiškumo.... [tad] nėra pagrindo akis į akį santykius laikyti grynesniais, autentiškes- 
niais socialiniais santykiais už per laiką ir atstumą tarpininkaujamus santykius. Tiek akis 
į akį, tiek ne akis į akį santykiai yra tarpininkaujami santykiai - visuose juose glūdi tokia 
pat atsiskyrimo bei smurto, kaip ir bendravimo bei sutarimo galimybė (Young 1990: 


314). 


Panašiai Doreen Massey įspėja, kad nebūtų romantizuojama erdvėje 
susitelkusios bendruomenės koncepcija: „buvimo artumas“ nepanaikina at- 
stovavimo ir interpretacijos problemų. Namais vadinama vieta niekad ne- 
buvo netarpininkaujama patirtis“ (Massey 1994: 163—164). 

Tai svarbūs perspėjimai, tačiau jie mums netrukdo nubrėžti skirtumą 
tarp tiesioginės akis į akį patirties ir gaunamos per informacijos technolo- 
gijas patirties. Tik svarbu išryškinti minų, jog; šis skirtumas yra ne tarp, 
viena vertus, grynos, „tiesioginės“ patirties ir, kita vertus, tarpininkauja- 
mos — „netikros“ ar dirbtinės patirties; nei viena neteikia pirmenybės arti- 
mam buvimui kaip vertybei. Tai paprasčiausiai kitokie fenomenologiniai 
būdai, kitokie keliai patirti „tikrovę“. 

Tačiau iš tikrųjų šie fenomenologiniai skirtumai dar iškart neapima „vie- 
tinio tiesioginio“ ir „tolimo tarpininkaujamo“ perskyros. Neabejotinai esa- 
ma skirtingų fenomenologijų, susijusių su skirtingais informacijos techno- 
logijų tipais. Telefono skambutis kitaip „įsiveržia“ į vietinę aplinką nei 
televizijos vaizdų srautas ar kompiuterio signalas, pranešantis, kad gavote 

naują elektroninio pašto žinutę. Norint suprasti tarpininkaujamą susietu- 
mą, pravartu pirmiausia sumodeliuoti kai kuriuos pagrindinius skirtingu- 


mus. 


Tarpininkaujamos patirties rūšys 


Johnas Thompsonas savo knygoje Žiniasklaidos priemonės ir modernybė 
tam uždaviniui duoda pamatą, pateikdamas „konceptualius rėmus žinia- 
sklaidos priemonių poveikio ir sąveikos formoms analizuoti“ (Thompson 
1995: 82). Thompsonas išskiria tris sąveikos kategorijas, susijusias su trim 
komunikacijos būdais, būdingais modernioms visuomenėms (Thompson 
1995: 82-87). 

Pirmoji — akis į akis sąveika — yra savaime aiški ir nurodo tiesioginį 
bendravimą būnant drauge. Šitai jau buvo aptarta anksčiau. Paprastai čia 
pasitelkiamos įvairios simbolinės priemonės — ne tik šneka, bet ir gestai, 
kūno kalba ir taip toliau, kurias teikia bendra erdves ir laiko referencinė 
sistema. Pabrėžtina, jog sąveika akis į akį yra dialoginė. tai bendravimas 
dviem kryptimis. 

Thompsono išskirta antroji „tarpininkaujamos sąveikos“ kategorija nu- 
sako bendravimo būdą laiškais, telefonu, faksu, telegrafu ir turbūt (nors jis 
nepamini) svarbiausiomis kompiuterio tarpininkaujamomis bendravimo 
formomis, tarkime, paprasčiausiu elektroniniu paštu. Šios rūšies sąveikai 
reikalingas techninis tarpininkas — „popierius, elektros laidai, elektromag- 
netinės bangos ir t. t.“, — suteikiantis galimybę bendrauti nutolusiems erd- 
vėje ir laike asmenims. Anot Thompsono, toks komunikavimo išplitimas 
laike ir erdvėje lemia štai kokias pasekmes. Dalyviai stokoja bendro buvi- 
mo nuorodų, todėl turi kur kas labiau kontekstualizuoti informaciją — ra- 
šyti adresus bei datas ant laiškų ir faksų, prisistatyti ir pasiaiškinti kalbantis 
telefonu. Be to, jie bendrauja turėdami paprastai mažiau simbolinių žen- 
klų, nei žiūrėdami vienas kitam į akis, tad galimi daug didesni nesusiprati- 
mai, o žmonėms reikia daugiau hermeneutinių įgūdžių. Tačiau svarbiau- 
sia, jog nepaisant šių apribojimų tarpininkaujama sąveika, kaip ir ankstesnė, 
iš esmės taip pat yra dialoginė. 

Mūsų svarstymui įdomiausia yra Thompsono paskutinė kategorija. Jo 
vadinama „tarpininkaujama kvazisąveika“ nusako žiniasklaidos („knygų, laik- 
raščių, radijo, televizijos ir taip toliau“) komunikaciją. Kaip tarpininkaujama 

sąveika, ji komunikaciją akivaizdžiai išplečia laike ir erdvėje, tačiau nuo 
abiejų pirmųjų kategorijų skiriasi dviem esminiais dalykais. Pirma, šio po- 
būdžio komunikacija nukreipta ne į konkrečius atpažįstamus asmenis, o 
yra „pateikiama neapibrėžtam skaičiui galimų recipientų (tai masinė ko- 
munikacija). Antra, kitaip nei anos dvi kategorijos, ši paprastai yra ne dia- 
loginio, o monologinio pobūdžio: komunikacijos srautas — spausdintas ar 
perduodamas elektroninėmis priemonėmis — daugiausia yra vienos kryp- 
ties. Dėl šių dviejų skirtumų Thompsonas žiniasklaidos komunikaciją api- 
būdina kaip „kvazisąveiką“, nes jai neabejotinai stinga tų aspektų, kuriuos 
mes siejame su „tiesioginiu“ žmonių bendravimu, — abipusiškumo ir tar- 
pasmeninio ypatingumo. Tačiau jis teisingai tvirtina, jog tai yra :am tikra 
sąveika: informacija ne vien perduodama priėmėjui — nors recipientai tie- 
siogiai neatsako, šiame procese jie nėra pasyvūs, o aktyviai interpretuoja 
gautą informaciją ir kuriasi prasmę. Išties tokiuose „santykiuose“, kuriuos 
žiniasklaidos auditorija gali užmegzti su žiniasklaidos asmenybėmis ir pa- 
našiai, esama sąveikinio matmens. 

Tad visa tai teisingai perkeliama į sąveikos lygmenį, nes svarbiu atžvil- 
giu komunikacijas mums visuomet dera suprasti kaip sąveikas (ar pusiau 
sąveikas), o ne kaip pavienius informacijos perteikimo ir priėmimo veiks- 
mus. Be to, Thompsono gairėmis naudojamasi analizuojant plataus masto 
socialines sąveikas, susijusias tiek su informacinės kultūros gamyba, tiek su 
jos vartojimu, o sykiu ir su klausimais, susijusiais su visuomeninės srities 
politinių nuostatų pokyčiais, nulemtais vis didėjančio informacijos tech- 
nologijų naudojimo (taip pat žr. Thompson 1994). Vis dėlto Thompsonas 
pripažįsta, jog tarpininkaujama patirtimi galime laikyti „tokią patirtį, kurią 
įgyjame per tarpininkaujamą sąveiką ar kvazisąveiką (1995: 228). Kaip tik 
jos mes ir norime imtis. 

Vienas aiškinimo būdas būtų toks: išplėtoti išsamią fenomenologinę 
analizę, remiantis Thompsono nustatytais skirtingumais. Thompsonas pats 
iškelia 42: kuriuos tenomenologinius klausimus ir pateikia vertingas įžval- 
gas, prie kurių grįšime kiek vėliau. Tačiau jis nesistengia į juos išsamiai 
atsakyti, ir nesunku suprasti kodėl. Mes jau įsitikinome, jog net palyginti 
„paprasta“ bendravimo akis į akį kategorija fenomenologiniu požiūriu yra 
sudėtinga. Praplėtus ją nors iki Thompsono „tarpininkaujamos sąveikos“, 
jau reikėtų įtraukti nemažai subtilių skirtingumų: tarp susirašinėjimo laiš- 
kais ir telefoninio pokalbio fenomenologijų arba tarp vienos kurios ir kom- 
piuterio tarpininkaujamų „klavišinių sąveikų“. Ar elektroninis paštas yra 

artimesnis laiškų rašymo patirčiai — „rašytinio tarpininko kerštas, grįžimas 
prie tipografinės mąstysenos“ (Casrells 1996: 363), ar tai yra „nauja „saky- 
tinė“ forma... neformalus, nekūrybinis rašymas tikro laiko sąveikoje, pa- 
našus į sinchroninį pašnekesį (rašantis telefonas...)“ (ten pat)? Šiuos sudė- 
tingus klausimus apie „naująją informaciją“ apsunkina tai, kad jie lyginami 
su tariamai „paprastomis“ tarpininkaujamomis formomis - pavyzdžiui, laiš- 
kais, — tačiau mes jau išsiaiškinome, kad fenomenologiniu požiūriu jos yra 
sudėtingos.? 

Jei prie šios grupės klausimų pridėsime tuos, kuriuos iškelia, tarkime, 
ne tuo pat metu vykstanti bendravimo patirtis, laiduojama telefonų atsa- 
kiklių, greitai į kasdienį žmonių gyvenimą integruojamų mobiliųjų telefo- 
nų, tam tikrų technologijų - faksų aparatų - „migravimo“ iš verslo į namų 
aplinką (šitai pakeitė namų gyvenimo patirtį), mums, aišku, iškyla rimta 
užduotis. Ir nors kai kurie šių klausimų jau yra gvildenami, atsižvelgiant į 
sąsajas su naujomis informacijos priemonėmis, pavyzdžiui, KTK (Poster 
1995; Turkle 1995, 1996), esama labai mažai literatūros, aprėpiančios pla- 
čiau nei tarpininkaujama ir „kvazitarpininkaujama patirtis““. 

Dėl vietos stokos aš nesileisiu į išsamią analizę ir dėmesį sutelksiu tik į 
dvi temas, tarpininkaujamos patirties fenomenologiją susiejančias su pla- 
čia deteritorizacijos tema. Abi jas galima suprasti kaip skirtingas „artumo“ 
kategorijos išraiškas. Tą kategoriją mes aptarėme 1 skyriuje kaip kultūrinę 
susisaistymo plėtrą, kuri nusako globalizaciją. Ten mes daugiausia dėmesio 
kreipėme į artumo patirtį, kurią suteikia fizinės kelionės, o čia stengsimės 
ištesėti pažadą perprasti tokį artumą, kurį informacinės technologijos tei- 


kia į gyvenamas vietoves. 


I TARPININKAUJAMAS ARTUMAS: 
IŠ NAUJO APIBRĖŽIAMAS INTYMUMAS 


Intymumo sąvoka yra siejama su vietine patirtimi keliais įdomiais bū- 
dais. Pirma, pagrindinė jos „glaudumo“ prasme, be abejonės, kilo iš žmo- 
nių (dažniausiai dviejų) fizinio artumo. „Intymumas“ paprastai įsivaizduo- 
jamas kaip su kitu žmogumi užmegztas labai artimas asmeninis ryšys. Čia 

. [] *(( . . . L] . . . v . . [4 
„akis į akį“ vietinė bendravimo sąveika virsta reikšmingesne „vienu du 
sąveika, jos tikslas yra išgyventi su kitu didžiausią pilnatvę, dažnai net 

liečiant kūną ir paprastai vienas kitam skiriant visutėlį dėmesį. Galbūt pa- 
grindinė prasmė čia yra „vidinis“, kilusi iš šio žodžio etimologijos — loty- 
niško intimus, — „esąs pačiame viduje, slaptas“. Dažna, nors ne išimtinė 
intymumo konotacija „seksualumas“ aiškiausiai nusako tokį vidinį ben- 
dravimą: lytinis aktas yra artimiausias vienas kito pažinimas, sujungiantis 
fizinį ir psichologinį glaudumą bei ryšį. Šiuo požiūriu intymumas yra nuto- 
limo antitezė. Galiausiai intymumo sritis apibrėžia tam tikrą lokalią vietą — 
paprastai namų, o ne viešą aplinką. Čia intymėjimo laipsniai erdviniu fe- 
nomenologiniu požiūriu gali būti suprantami kaip „vidujumo“ lygmenys: 
nuo prieangio, per bendrąjį kambarį iki virtuvės ir „asmeniškiausių“ (nuo- 
šaliausių) namo patalpų —- vonios kambario ir miegamojo. 

Jei intymumas dažniausiai suvokiamas šitaip, galima manyti, kad infor- 
macijos technologijų poveikis tiesiogiai trikdo intymumą — išorinis pasau- 
lis įsibrauna į vidinį. Ankstesniame skyriuje mes atkreipėme dėmesį į tokią 
komunikacijos technologijų reikšmę: jos asmeninę mūsų aplinką atveria 
išoriniam pasauliui ir daro mus visąlaik „prieinamus“. Pavyzdžiui, Mars- 
hallas McLuhanas teigia, kad telefonas yra įsakm/ priemonė: kad ir ką veik- 
dami, paprastai mes jaučiamės priversti atsiliepti į telefono skambutį. O 
komiški atvejai, kai intymiomis valandėlėmis įkyrus telefonas sutrukdo ar 
suerzina, žinoma, yra populiarių pjesių štampai. Joshua Meyrowitzas pra- 
plečia šią mintį ir pažymi, jog toks nuolatinis prieinamumas moderniose 
visuomenėse tapo nerašyta socialine norma: 


Šiais laikais būti „nepasiekiamam“ yra nenormalu... jei žmogus gyvena... ten, kur nėra 
telefono, dažnai laikoma netiesioginiu įžeidimu draugams, giminėms ir bendradarbiams. 
Kas išsijungia telefoną, gali atrodyti esąs mizantropas. Kai kurių profesijų žmonės turi 
nuolat nešiotis „pyplius“, kad juos būtų galima pasiekti bet kada, nors ir kur jie būtų, 
nors ir ką darytų (1985: 147). 


Meyrowitzas toliau aprašo, kaip po II Vatikano suvažiavimo septinta- 
jame dešimtmetyje net kai kurie trapistų* vienuolynai įsivedė telefonus. 
Įdomu, jog tame vienuolyne, kurį jis tyrinėjo, galintys naudotis telefonu 
vienuoliai „vengė žiūrėti nuolatines televizijos programas ar skaityti dien- 
raščius“ (Meyrowitz 1985: 353 past. 36), kad nenukryptų nuo savo tiks- 
lo būti vienatvėje, atsiskyrę nuo pasaulio ir išlaikę ypatingą artumą su 


Dievu. 


* Trapistai — katalikų vienuolių cistersų ordino atšaka. 

Tačiau galime išplėtoti kitokį ir, manau, įdomesnį požiūrį, dėmesį su- 
teikdami ne į intymumo aplinkos trikdymą, o į informacijos technologijų 
savybę perteikti savas intymumo formas, kurios galbūt iš naujo nusako kul- 
tūrinę intymumo reikšmę. 

Gana akivaizdi prasmė yra ta, kad telefonai perteikia nutolusį „artu- 
mą“, paprastai dialogo forma sujungdami su vienu konkrečiu bendravimo 
„partneriu“ (Thompson 1995: 84). Bet ar tai intymumas? Del vienos prie- 
žasties galime taip manyti, atsižvelgdami į tai, kuo telefono pokalbiai per 
didelius nuotolius yra palyginti panašūs į pašnekesius akis į akį. Nepaisant 
tam tikrų suvaržymų, kuriuos primeta atskirtis, dažnai pastebima, kokia 
„natūrali“ ir netrukdanti priemonė yra telefonas. Ir vėl Meyrowitzas pa- 


gauna €smę: 


Su kuo nors kalbėtis telefonu... yra taip natūralu, kad mes kone pamirštame apie įsiter- 
piančią priemonę. (Mes dažnai sakome „Vakar vakare kalbėjausi su...“, net nemanyda- 
mi, jog reikia pridurti tai buvus telefoninį pokalbį. Tačiau retai sakome „kalbėjausi“, 
turėdami galvoje, kad kam nors parašėme laišką.) Kadangi ši priemonė ir jos signalų 
sistema (kodas) mums nė kiek netrukdo, pokalbiai telefonu yra daug spontaniškesni ir 
ne tokie dirbtini kaip laiškai (1985: 109-110). 


Tariamas bendravimo telefonu „natūralumas“, palyginti su laiškais (ar 
telegramomis, ar netgi elektroniniu paštu), iš dalies aiškintinas skirtumu 
tarp sakytinės ir rašytinės kalbos; toliau Meyrowitzas pažymi, jog rašytinė 
kalba yra kur kas sudėtingiau užkoduota forma. 

Tačiau vienu atžvilgiu telefonas gali iš tikrųjų sustiprinti intymumą kaip 
tik dėl negalėjimo būti drauge. Giddensas (1991: 189; 243) pažymi tokį 
nutolusio bendravimo paradoksą: „Asmuo gali kalbėtis telefonu su kitu 
asmeniu, esančiu už dvylikos tūkstančių mylių, ir kol trunka pokalbis, jis 
gali jaustis labiau susijęs su šio žmogaus atsakymais negu su kitais tame 
kambaryje sėdinčiaisiais žmonėmis.“ Tai galima aiškinti tuo, kad priemo- 
nė sustiprina fenomenologinį dėmesio centrą: jei nėra fizinio artumo, su- 
siaurėja galimų simbolinių ženklų gama, todėl kur kas labiau įsitraukiama 
į akis į akį dialogo situaciją. Mes susikaupę klausomės pašnekovo telefonu 
balso ir į jį sutelkiame visą savo dėmesį, nes antraip bendravimas nutrūktų. 
Kaip tik tai McLuhanas (1964: 267) ir turi galvoje, sakydamas, jog telefo- 
nams „reikia visiško mūsų pojūčių ir vidinių galių įsitraukimo'. 

Tad visai įtikimai galima būtų teigti, kad ryšių technologijos yra pajė- 
gios perteikti tam tikrą intymumo formą, tačiau mes pradedame įžvelgti 

šio žodžio prasmės pokytį. Santykis „vienu du“ ir vidinis ryšys išlaikomas, 
bet pirmiausia tarsi atkrinta įsikūnijimo elementas, o paskui ir nuošalumo 


bei privatumo kontekstai. 


Atsaistytas intymumas 


Nepaisant fizinio atskirumo, telefonas vis dėlto sudaro sąlygas intymu- 
mui, tik „vienu du“ jau nereiškia „akis į akį“. Bet ar tuomet tai nėra erzaci- 
nis, antrarūšis intymumas, menkas pakaitalas būnant kartu išgyvenamos 
pilnatvės? Prėskokas Billo Gateso technoentuziazmas šiuo klausimu, ko 


gero, gali įtikinti, jog taip ir yra. 


Aš draugavau su viena moterimi, gyvenančia kitame mieste. Mudu daug laiko praleido- 
me bendraudami elektroniniu paštu. Ir sugalvojome, kaip galėtume savotiškai kartu eiti 
į kiną. Mudu išsirinkdavome filmą, maždaug tuo pat metu rodomą abiejuose miestuo- 
se. Važiuodami kiekvienas į savo kino teatrą, kalbėdavomės mobiliuoju telefonu. Pažiū- 
rėję filmą. grįždami namo jį aptardavome. Ateityje šitaip virtualiai susitikinėti bus dar 
patogiau, nes filmą žiūrėti bus galima pasitelkus ir videopokalbį (Gates 1995: 206). 


Nors ir nujaučiant galimus kaltinimus „atsilikimu“, vis dėlto į idėją 
apie virtualų susitikinėjimą sunkoka žiūrėti labai rimtai. Šitokie Gateso 
piešiami bekraujai, negyvi santykiai prašyte prašosi tiesaus atsakymo, jog 
„tikram“ intymumui žmonių santykiuose reikia artimo fizinio ryšio. 

Čia erotizmas gali būti netiesioginis etalonas, padedantis nustatyti ki- 
tas, „mažesnio“ intymumo, formas. O mintis apie teletarpininkaujamą sek- 
sualinę patirtį šiek tiek kelia nerimo ir žadina įvairius vaizdinius — nuo 
komiško, virtualaus kūnų seksualinio s(t)imuliavimo iki banalesnio, bet 
aiškiai beviltiško vienišo pasitenkinimo sekso telefonais. Išties būtų sunku 
rasti ryškesnį pavyzdį, nusakantį esminę teletarpininkaujamo intymumo 
stoką, nei komercinis telefoninis seksas. Šios paslaugos reklamuojamos kaip 
„vienu du“ erotiniai susitikimai, tačiau liūdna tikrovė ta, kad čia visiškai 
nepavyksta pajausti intymumo „pilnatvės“. Juk tai komercinio tikslo val- 
domi verslo santykiai: kūnai čia tik todėl įtraukiami, kad pornografiniu/ 
masturbaciniu būdu per klausą stimuliuojamas klientas patirtų orgazmą. 
Tokios sueities skiriamasis ženklas veikiau susvetimėjimas — atskircumas, o 
ne intymumas. Pirmiausia prekės „abstraktumą“ rodo dažnai visai priešin- 
gi šalių interesai: klientui rūpi greitis ir jo laiduojamas pigumas, o virtua- 

liam sekso darbuotojui visai kas kita — kad klientas kuo ilgiau nepadėtų 
ragelio. Be to, šis suėjimas grindžiamas tam tikromis vietomis bei anoni- 
miškumu, ir tai šio verslo ekonomikai yra svarbiausia. Klientas gali įsivaiz- 
duoti sueitį vykstant erotinėje aplinkoje, toli gražu nepanašioje į pilko funk- 
cionalumo persmelktąją, kurioje tuo metu iš tiesų yra sekso darbuotojas: 
gal nykioje įstaigoje, o gal savo paries ar pačios virtuvėje. Galiausiai, anot 
Cascellso (1996: 361), šitokios „virtualios“ sueities anonimiškumas yra funk- 
cija pavojaus, kurį XX a. pabaigos visuomenėms kelia tiesioginis seksuali- 
nis išgyvenimas: „žmonės, vis labiau bijodami užsikrėsti ir asmeniškai pa- 
tirti agresyvumo proveržį, savo seksualumui išreikšti ieško pakaitalų... juo 
labiau kad tokia sąveika nera vizuali ir galima užsitikrinti slaptumą.“? 

Tačiau jeigu teletarpininkaujamas seksualumas reiškia susvetimėjimą 
(orgazmo atitraukimas nuo organizmo), turime būti atsargūs, kad už tai 
neprimestume kaltės ne tiems. Suprekinamu seksualumu telefoninis seksas 
galbūt labiau panašus į įprastinę (tiesioginę) prostituciją, negu nuo jos ski- 
riasi steriliu savo atsitolinimu. Tokiu atveju telefoninis (ar KTK) seksas 
turbūt galėty būti džiugesnis bei intymesnis įsivaizduojamas suėjimas, jei 
jis vyktų tarp dviejų „tikrų“ įsimylėjėlių jų bendru, nekomerciniu susitari- 
mu. 

Be to, būtų galima paprieštarauti, jog klaidinga leisti seksualumo temai 
nusverti intymumo idėją. Juk toks „vidinis ryšys“, kuris siejamas su glau- 
džiais, bet ne seksualiniais šeimyninio gyvenimo santykiais, taip pat gali 
būti pravartus kaip teikiantis vilčių modelis. Geras pavyzdys, kaip praple- 
čiamas tokio pobūdžio intymumas, būtų videopokalbių technologijų nau- 
dojimas įvairiose vietose gyvenantiems šeimos nariams susisiekti. Yra apra- 
šyta, kaip Bristolyje gyvenanti moteris gali nuolat bendrauti su trimis savo 
vaikais tiesioginiu videoryšiu per pasaulinį interneto tinklą. Toji moteris — 
išsiskyrusi su vyru, — užuot vaikus lankiusi jai leidžiamais savaitgaliais (300 
mylių ten ir atgal), kasdien juos „aplanko“ „didelio greičio ISDN skaitme- 
ninio telefono linijomis“. Taigi technologija pavertė „toli gyvenančius tė- 
vus visiškai susisiejusia šeima: „Poveikis didžiulis. Jie sako galį drauge val- 
gyti, o Gill (motina) galinti su vaikais vakare pasimatyti prieš jiems einant 
miegoti. - „Aš vaikams galiu bet kada padėti — ar kuris nusibrozdina kelį, 
ar sunkus namų darbas, ar iškyla keblumų, draugaujant su berniuku“ (Mil- 
lar 1997: 5). 

Šis pasakojimas šlovina technologinį intymumo atkūrimą šeimoje. 
Nuotraukose matyti, kaip jaukioje svetainės netvarkoje prie kompiuterio 

ekrano susispietusiems vaikams šypsosi videomama. Tai primena ankstes- 
nę žiniasklaidos perteiktą namų aplinką: jaukios šeimynėlės prie televizo- 
rių šeštajame dešimtmetyje ar prie radijo imtuvų ketvirtajame dešimtmety- 
je. Ir vis dėlto peršasi mintis, jog čia kažko stinga. Toji motina prisipažįsta, 
kad jai tai neatstoja buvimo su vaikais — per „ryšį vaikų neapkabinsi ir 
neapkamšysi prieš miegą — ir, žinoma, šeimos socialinių teisinių „skyrybų“ 
neatsiesi nuo fizinio atskyrimo. Vis dėlto tokie pavyzdžiai tikriausiai teikia 
tam tikrą nuovoką apie tai, ką labai įtikinamai galėtume laikyti nutolusiu, 
„atsaistytu“ intymumu. Šioms tarpininkaujamoms bendravimo formoms 
plintant — artimiausiame technokultūriniame akiratyje namų vaizdo tele- 
fonai, sujungti su didžiuliais sieniniais ryškiais ekranais, —- matyt, neišven- 
giamai tenka kitaip apibrėžti intymumą. Svarbiausia, kad į teletarpinin- 
kaujamą intymumą žiūrėtume ne kaip į neprilygstamą buvimui kartu, o 
kaip į kitokio pobūdžio glaudumą, kuris ne neatstoja (ar tiksliau nepajėgus 
atstoti) įsikūnijusio intymumo, bet vis labiau su juo integruojamas į kas- 
dien išgyvenamą patyrimą. 

Tačiau į jį galima dar kitaip žiūrėti: informacinėmis technologijomis 
įgyjamas intymumas gali paskatinti radikaliau permąstyti kultūrą - sykiu ir 
pačią „įsikūnijimo“ sampratą. McLuhano nuomonė apie tai kategoriškes- 
nė, bet intuityviai įžvalgi. Rutuliodamas informacijų temą kaip kūno pra- 
plėtimą, kūniškus intymumo aspektus jis nagrinėja griežtai neatskirdamas 


kūno nuo technologijų: 


Vaikai ir paaugliai telefoną — tiek laidą, tiek garsintuvą ir mikrofoną - suvokia tarsi savo 
mylimus gyvūnėlius. Mūsų vadinamas „prancūziškas telefonas“, mikrofoną ir garsintuvą 
sujungiantis viename instrumente, aiškiai parodo, kaip prancūzai susieja pojūčius... Pran- 
cūzų kalba yra „meilės kalba“ kaip tik todėl, kad ji ypač glaudžiai sieja balsą su klausa — 
kaip ir telefonas. Tad visai natūralu bučiuotis per telefoną... (McLuhan 1964: 266) 


Nepaisant įprastų kultūrinių stereotipų, mintis, jog telefonai „natūra- 
liai atitinka organiškumą“ (p. 271) - kaip įsikūnijusio asmens praplėtimas, — 
tam tikra prasme užbėga už akių kai kurioms studijoms apie žmogaus ir 
mechanizmų sąveiką, pasirodžiusioms paskutiniame dešimtmetyje dėl KTK 
taikymo. Antai Sherry Turkle knygos Gyvenimas ekrane ištrauka apie pra- 


plečiamumą: 


Kaip muzikos instrumentai gali praplėsti proto kuriamus garsus, taip kompiuteriai gali 
praplėsti proto kuriamas mintis. Romanistas žadina „mano ekstrasensorinę pagavą apa- 

ratu. Pasklinda žodžiai. Tai, kas vyksta ekrane, aš išgyvenu savais žodžiais“. Projektuo- 
jantis kompiuteriu architektas dar daugiau pasiekia. „...pastatas... atgyja erdvėje tarp 


mano akių ir ekrano“ (Turkle 1995: 30). 


Palyginimui pasitelkusi W. D. Winnicotto psichoanalitinę „tarpinio 
objekto“ kategoriją, nusakančią daiktus, kurie, kaip kūdikio antklodė, 
vienu metu suvokiami ir kaip įsikūnijusio savęs dalis, ir kaip dalis išori- 
nio, „atskiro“ pasaulio, Turkle toliau aiškina, kad kompiuteris gali būti 
„patiriamas kaip daiktas ant ribos tarp savęs ir ne savęs“. Turkle veikalas 
apie naudojimosi kompiureriu fenomenologiją (taip pat žr. Lupton 1995; 
Lupton and Noble 1997) kelia stulbinamus klausimus apie ribų tarp žmo- 
gaus ir mūsų naudojamų technologijų suvokimą. O nuo čia galima žy- 
mėti trajektoriją prie dar įdomesnių idėjų, išreikštų naujausiose „kibor- 
go“* kultūros teorijose (Haraway 1991; Gray 1995; Featherstone and 
Burrows 1995), teigiančiose, kad nyksta riba tarp žmogaus ir mechaniz- 
mo. Svarbiausioje tos teorijos dalyje moksliniai fantastiniai hibridai, pa- 
vyzdžiui, vaizduojami Williamo Gibsono romanuose ar į Paulo Verhoe- 
veno Robomentą panašiuose filmuose, konceptualizuojami drauge su 
protezų plėtra. Anot Featherstone'o ir Burrowso (1995: 3), „pagrindinė 
kosmetinės chirurgijos kryptis ir biotechnologijos, genų inžinerijos bei 
nanotechnologijos tobulėjimas ... kai kuriuos žmones skatina manyti, 
jog kita karta, ko gero, bus paskutinė „grynų“ žmonių karta“. Pernelyg 
nesigilindami į šią temą, galime tik pripažinti, jog intymumą suvokdami 
kaip įskūnijimo suvaržytą, — o įkūnijimą pripažindami esminiu veiksniu, 
susiejančiu asmenis su vietovėmis, — laikomės tam tikros kultūrinės sam- 
pratos apie įkūnijimo ir žmogaus subjektyvumo ryšį, kuris, deja, nėra 
besąlygiškas. 


Viešas intymumas 


Pavyzdžiuose apie tarpininkaujamą seksualumą ir apie erdvėje išplitusią 
šeimą intymumas išlaiko (nors dėl visai kitų paskatų) ryšį su privatumu. 
Tačiau kitas svarbus naujos intymumo apibrėžties aspektas yra šio ryšio 
išnykimas, atsirandant įvairioms naujoms viešo intymumo formoms. 


* Kiborgas — (mokslinėje fantastikoje) žmogus, kurio biologinės funkcijos yra bioniškai 
sustiprintos. 

Šitai verčia kitaip suvokti kultūros požiūriu tinkamas vietas, kur nau- 
dojamasi komunikacijos technologijomis. Kitados buvo manoma, kad nau- 
dotis telefonu dera ypatingoje, nuošalioje vietoje: pirmosios „visuomeni- 
nės“ telefono būdelės buvo tvirtos konstrukcijos ir užtikrino ne tik tylą, bet 
ir privatumą. Jų konstrukcija, darydamasi vis atviresnė, rodo ne tik ekono- 
miškumą, bet ir tai, jog visuomenė pamažu priprato prie minties, kad as- 
meninis pokalbis yra galimas atviroje viešoje vietoje. Atsiradus mobilie- 
siems telefonams, toks pritarimas labai išplito, ir tai, kad šiandien 
mobiliaisiais telefonais nuolat nevaržomai kalbama bet kokioje vietoje — 
traukiniuose, restoranuose, gatvėje — rodo, jog labai pasikeitė kultūrinės 
nuostatos tarpininkaujamo intymumo atžvilgiu. Pavyzdžiui, daugeliui žmo- 
nių langva nepaisyti, kad čia pat yra kitų žmonių (nepažįstamų), ir palaiky- 
ti ryšį su teletarpininkaujamu asmeniu, o privatumo stoka jų nė kiek ne- 
trikdo.“ 

Į viešo intymumo idėją galima dar kitaip žiūrėti, jei atkreipiamas dėme- 
sys į tai, kaip pasikeitė „vienu du“ idėja: nuo išskirtinio ryšio su žmonėmis 
iš mūsų asmeninės aplinkos iki bendravimo su žmonėmis, kurie mums 
pasiekiami tik per visuomenės informavimo priemones. Geras pavyzdys 
yra dabartine (1998) reklamos kampanija „Vienu du“, kurią organizavo 
mobiliųjų telefonų paslaugų tiekėjas. Reklamose, skirtose labiausiai jauni- 
mo rinkai, skleidžiama idėja apie „vienu du“ pokalbį su kokia nors garse- 
nybe. Iš tikrųjų tose reklamose rodomi dabartinių populiarių kultūros die- 
vukų pokalbiai „vienu du“ su jų herojais iš praeities: supermodelis Kate 
Moss fantazavo apie pasimatymą su Elviu Presley'u, futbolininkas Ianas 
Wrightas įsivaizdavo susitikimą su Martinu Lutheriu Kingu. Tos reklamos 
— tai sudėtingi, rafinuoti tekstai, anaiptol nedarantys įspūdžio, kad viena 
„Intymaus“ tarpininkaujamo bendravimo forma (telefonas) yra parazitiška 
kitų formų (filmų, televizijos) atžvilgiu. Įdomiausias yra nusistovintis ryšys 
tarp kultūrinių vertybių, nusakomų asmeniniu, vidiniu, išskirtiniu ryšiu 
(„telefoninė vertybė“), ir tų, kurios leidžia prieiti prie „visuomenei priklau- 
sančios“ žiniasklaidos asmenybės („televizinė vertybė“). Čia intymumas tam- 
pa „viešas tuo atžvilgiu, kad sukuriamas žiniasklaidos tarpininkaujamas pa- 
saulis, kuriame bet kas (ir bet kiek žmonių) gali išgyventi įsivaizduojamus 
intymius santykius su žinomomis asmenybėmis, kurių gal niekad nesutiks, 
bet kurių tarpininkaujamas buvimas kartu vis dėlto yra nepaprastai realus. 

Thompsonas (1995: 215), sekdamas Hortonu ir Wohlu (1956), tokios 


rūšies įsivaizduojamus tarpinius (žiniasklaidinius) santykius apibūdina kaip 


5. Tarpininkaujamas bendravimas ir kultūrinė patirtis 175 


„nesavitarpį intymumą per atstumą . Jis teigia, kad ypatingi, nesavitarpiai 
santykiai, atsirandantys dėl monologinio žiniasklaidos formų, pavyzdžiui, 
televizijos, pobūdžio yra ryškus, bet visai įprastas „tarpininkaujamos kvazi- 
sąveikos“ aspektas: 


Šiuolaikinėse visuomenėse dauguma žmonių viena ar kita forma užmezga ir palaiko 
nesavitarpius intymius santykius su tolimais jiems asmenimis. Aktoriai ir aktorės, žinių 
pranešėjai ir programų vedėjai, estrados žvaigždės ir kiti tampa artimi ir atpažįstami, 
apie juos nuolat kalbama kasdieniame gyvenime ir gal net kaip bičiuliai jie yra vadinami 


vardais (Thompson 1995: 220). 


Galbūt pastaruoju metu ryškiausia tokio viešo intymumo apraiška bu- 
vo ypatinga reakcija į Velso princesės Dianos mirtį — ne tik Jungtinėje 
Karalystėje, bet ir visame pasaulyje. Į Londoną atvykusios didelės minios 
žmonių dalyvauti laidotuvėse tą mirtį išgyveno kaip nuoširdžią asmeninę 
netektį ir išreiškė didelį sielvartą, o patį įvykį rodė plati pasaulinė „televizi- 
jos bendruomenė“ — tai patvirtina tokių tarpininkaujamų nesavitarpių san- 
tykių „tikrumą“. Tai ryškiai parodė, kaip giliai informaciniai (žiniasklai- 
dos) santykiai įsismelkia į daugelio žmonių kasdienės patirties audinį. 

Tačiau Dianos laidotuvės atskleidžia dar vieną galimą viešo intymumo 
aspektą. Gedinčiųjų akivaizdų norą viešai dalytis savo skausmu - ypač tų, 
kurie ištisomis dienomis buvo įsikūrę prie laikinų „šventovių“ Kensingto- 
no rūmų parke, - galima suprasti kaip reakciją į Giddenso (1991: 144 ir 
kiti; 786 ir kiti) vadinamą „patyrimo sekvestravimą“ šiuolaikinėse visuo- 
menėse: polinkį užsklęsti skausmo ir kitos jausmingos bei intymios patir- 
ties apraiškas. Daugelis apklaustųjų išsakė poreikį toliau dalyvauti bendra- 
me gedule ir siejo tai su nenoru grįžti į pilkus asmeninius gyvenimus. Tą 
nenorą galima sieti su platesniu, nors paprastai užgniaužtu kultūriniu troš- 
kimu pabėgti nuo kasdienio, vietinio gyvenimo uždarumo į didesnes, dau- 
giau pasitenkinimo žadančias bendruomenes. Tam modelius teikia žiniask- 
laidos tarpininkaujama patirtis — tai įsivaizduojami „gretutiniai gyvenimai“, 
kuriuos laiduoja nesavitarpio santykiai su žinomomis asmenybėmis (Cha- 
ney 1993; Grodin and Lindnof 1996) arba nedažni suritualinti bendruo- 
meniniai žiniasklaidiniai įvykiai (Dayan and Katz 1992), ir tokio pobū- 
džio kompromisas, įtvirtinamas šiuolaikinio gyvenimo patirties mišinyje, 
neabejotinai yra paprasčiausias būdas tam troškimui patenkinti. Tačiau kai 
kuriose naujose kultūrinėse praktikose, kurias skatina KTK, išryškėja ir 
radikalesnė jo forma: noras visiškai išsiveržti iš vietovės, kasdienybės ar net 

įsikūnijimo bei pastovaus paties tapatumo varžtų — tiesą sakant, noras gy- 
venti kito žmogaus gyvenimą. 

To pavyzdys yra keliantis nerimą „Jennicam“ tinklapis. Jame patei- 
kiami jaunos moters miegamojo vaizdai, kuriuos ji pastaruosius dvejus 
metus rodo kas dvi minutes visą parą. Tinklapis pritraukia 6000 nuolati- 
nių prenumeratorių, mokančių 10 svarų per metus, kad „pamatytų, kaip 
Jennifer Ringley miega, bučiuojasi su savo draugu, dažosi ar žaidžia su 
kačiuku“ (Smith 1998: 3). Tinklapio populiarumą sunku paaiškinti. Jei 
sutiksime, kad akstinas nėra grynai gašlus susidomėjimas ar seksualinis 
vujarizmas (tinklapis cenzūruojamas — „jokių nuogybių ar seksualinių 
vaizdų“), tuomet kyla klausimas, kodėl žmonės nuolatos „tikru laiku“ 
nori „apsigyventi“ kito žmogaus tikroje, kasdienėje, nepagražintoje, inty- 
mioje terpėje. Juk tokį domėjimąsi reikia skirti nuo banalesnio smalsavi- 
mo intymia garsenybių aplinka, kurį patenkina panašiuose į Hello! žur- 
naluose spausdindamos spindinčios, stilizuotos nuotraukos per du 
puslapius. 

Domėjimąsi tinklapiu būtų galima suprasti kaip neapibrėžtą norą iš- 
trūkti iš vietos varžtų. Nuolat galėti „patekti“ į kitą intymią asmeninę 
erdvę, — būti į ją kviečiamam, - vadinasi, gyventi ir gretutinį gyvenimą, 
kuris, kaip priebėga nuo mūsų pačių tikrovės, galbūt teikia daugiau pasi- 
tenkinimo negu tai, ką regime televizijos pasakojimuose. Galimybė įsi- 
gauti į kito miegamojo intymią aplinką, kur viskas vyksta įprastu ritmu, 
reiškia, jog tam tikru atžvilgiu įveikiamas mūsų pačių intymių erdvių 
uždarumas. Tai, žinoma, galima suprasti ir kaip tam tikro geidulingumo 
pavidalą ar neurotinį geismą įsiskverbti į kitų asmeninę erdvę ir ją užval- 
dyti. Tačiau geriausiu atveju toks persikėlimas yra gana nykus. Nors at- 
laidžiau žiūrint, tokio pobūdžio pramogas taip pat galima aiškinti kaip 
norą ištrūkti iš primesto, šiuolaikiniame gyvenime vyraujančio emocinio 
uždarumo (kurį, kaip manoma, užsklendžianti namuose naudojamų in- 
formacijos priemonių kultūra tik sustiprina) į bent potencialiai tikresnį 
susisaistymą ir bendrumą. 

Tačiau turime pripažinti, jog ryšys tarp šių viešo intymumo atvejų — 
būdų ištrūkti iš esamos mūsų įkūnytos egzistencinės padėties ir teigia- 
mesnės kultūrinio susietumo prasmės ieškojimo, suvokiant tą prasmę kaip 
bendruomenės praplėtimą, kaip kosmopolitinį kultūrinį susidūrimą, — 
moderniose kultūrose nėra smarkiai išplėtotas./ Intymumo sritis, netgi iš 
naujo apibrėžiama tarpininkaujamos patirties, paprastai neatsiveria pa- 

sauliui, metančiam iššūkį ribotiems kultūriniams įsitikinimams. Pavyz- 
džiui, telefonai (paprastai) nedeteritorizuoja, neatveria mus informacijai 
ar naratyvams, kurie sutrikdytų mūsų aplinkos kultūrinius akivaizdumus. 
Kaip tik dėl to, kad telefonai iš esmės yra dviejų žmonių bendravimo 
priemonė, jie mus sujungia su kitais tokioje aplinkoje, kuri tam tikru 
atžvilgiu atitinka vietinį mūsų pasaulį. Tai nereiškia, kad telefonu mes 
niekada nesusitinkame su „svetimais“ žmonėmis, — mes tik retai susidu- 
riame su „kultūriniu svetimumu “. 

Tačiau kitos informacijos technologijos - tarkime, televizija ar interne- 
to naršyklės — aiškiai turi galios deteritorizuoti, jos meta kultūrai didesnį ir 
moralės atžvilgiu reikšmingesnį iššūkį. Jos gali mus taip susieti su toli esan- 
čiais žmonėmis, kad atsivertų kultūriniai kitokių papročių, kitokių verty- 
bių ir gyvenimo būdų akiračiai. Jos gali sustiprinti nuovoką, jog mūsų vie- 
tovės yra susietos (į gera ar į bloga) su tolimais pasaulio kraštais. Jos gali 
įtvirtinti paties pasaulio, kaip reikšmingo socialinio, kultūrinio ir morali- 
nio konteksto, pojūtį. Žinoma, begalė populiarios televizinės patirties nėra 
tokia; netgi priešingai — jos tikslas yra užtikrinti, kad įprastas, pažįstamas, 
kultūrinis priklausymas vietinei „televizijos šeimai“ teiktų „vidun nukreip- 
tą“ egzistencinę paguodą (Scannell 1996). 

Vis dėlto šioms tarpininkaujamos patirties formoms būdingas pajė- 
gumas veikti moralinės ir kultūrinės deteritorizacijos linkme. Įdomu pa- 
žymėti, kaip šiame kontekste kartojasi intymumo tema. Giddensas (1992), 
nagrinėdamas intymumo pokyčius moderniose visuomenėse, dėmesį su- 
telkia į asmeninius „vienu du“ seksualinius ir meilės santykius, bet nieko 
nepasako apie tarpininkaujamą patirtį. Tačiau vis dėlto, jo nuomone, 
intymumas, kaip itin vietinis lygmuo, siejamas su globalinės politikos 
sritimi. „Plačiausiu lygmeniu tarp asmeninio gyvenimo demokratizavimo 
ir globalinės politikos pobūdyje glūdinčių demokratijos galimybių esa- 
ma simetrijos“ (1992: 195-196). Šiame teiginyje glūdi nuojauta, kad glo- 
balizacija visuomet aprėpia pasaulio „tenykštiškumą“ ir mūsų intymių, 
fenomenalių pasaulių „čionykštiškumą“ (1 skyrius). Šio ryšio galima ieš- 
koti ir patirties tarpininkavime. Čia svarbu ypatingas moralinių ir politi- 
nių įsipareigojimų būdas, pasireiškiantis informaciniais pavidalais, kurie 
išgyvenami intymiose mūsų vietinių erdvių terpėse — paprastai žiūrint 
televizorius, stovinčius mūsų svetainėse. Kaip tik šią idėją aš ir gvildensiu 
kitame poskyryje. 

II TARPININKAUJAMAS ARTUMAS: 
TELEVIZINIS ĮSITRAUKIMAS IR 
MORALINIO ATSTUMO IŠNYKIMAS 


Pradėsime paradoksu: globalinės žiniasklaidos technologinėms galimy- 
bėms tobulėjant ir plečiantis, televizijoje užsienio įvykiams nušviesti skiria- 
mo laiko mažėja. Tokia padėtis turbūt akivaizdžiausia Jungtinėse Valstijo- 
se, daugiausia informacijos turinčioje pasaulio šalyje, kur užsienio įvykiams 
nušviesti televizijos skiriamo laiko sumažėjo „per du dešimtmečius dviem 
trečdaliais“ (Culf 1997: 13) ir „42 procentais nuo 1988 iki 1996 metų“ 
(Wittstock 1998: 7). Nors dažniausiai parapiškumu bei uždarumu kaltina- 
mos JV (joms priekaištaujama ir dėl banalinimo bei „šlamšto pylimo“ — 
„žiniose apie vidaus įvykius... vyrauja prezidento narstymas“, Wittstock 
1998), panaši tendencija akivaizdi visame išsivysčiusiame pasaulyje. Do- 
kumentinė medžiaga tarptautinėmis temomis visuose britų žemyniniuose 
TV kanaluose nuo 1989 iki 1994 metų sumažėjo 40 procentų (Cleasby 
1995: 1). Generalinis BBC naujienų direktorius Tony Hallas 1997 metais 
skundėsi platesne tarptautine žurnalistinio parapiškumo aplinka, kurioje 
„dauguma naujienų agentūrų mažiau skiria lėšų užsienio žinioms, kores- 
pondentams ir korespondentų biurams.“ Jis išsakė mintį, jog „šiuo metu, 
kai mūsų ateitį daugiausia lemia globaliniai dalykai, mūsų transliuojamų 
programų žiūrovai lyg ir mažiau domisi pasauliu. Į tai reaguodama žurna- 
listika, rodos, taip pat mažiau juo domisi ir gręžiasi į vidaus problemas“ 
(Culf 1997: 13). 

Tokios tendencijos priežastys prieštaringos ir kyla iš visiems žinomų 
nesutaikstomos prieštaros tarp pastebimos žiūrovų paklausos ir redakcijos 
bei programų tvarkaraščio rengimo (Morley 1992; Ang 1996). Ginčai, ko- 
kios krypties laikytis, padalija žmones į dvi priešingas stovyklas — vieni 
reikalauja „vartotojo suverenumo“, remdamiesi žiūrovų rinkos samprata 
(tai labiausiai pasireiškia amerikietiškame komerciniame modelyje), o kiti 
atstovauja visuomeninių paslaugų teikimo etikai, teigiančiai, jog televizijos 
pareiga teikti ne vien pramogas, bet ir informaciją bei supratimą (Herman 
and McChesney 1997; Thompson 1997). Kad ir kaip kaltintume vis la- 
biau komercijos spaudžiamą žiniasklaidos pramonę dėl kultūrinio parapiš- 
kumo skleidimo, vien komerciniais sumetimais šio reiškinio negalime pa- 
aiškinti. Cleasby, komentuodamas britų atvejį, šią problemą aiškina iš dalies 
tuo, kad transliuotojai „vejasi žiūrovą“, tačiau pripažįsta, jog esminis daly- 

kas yra tai, kas svarbu žiūrovo gyvenimui: „Polinkis į uždarumą akivaizdus. 
Jis kyla iš dalies dėl paplitusios nuomonės, jog programos tarptautiniais klau- 
simais savaime nepopuliarios britų auditorijoje... Žiūrovai nori matyti dau- 
giau programų, aktualių jų pačių gyvenimui bei patirčiai, tad daroma išvada, 
jog reikia kurti daugiau programų apie Britaniją“ (Cleasby 1995: iii-1v). 

Cleasby'o manymu, transliuotojai susidaro pernelyg skubotą ir primi- 
tyvią nuomonę, €są tarptautinės temos nėra įdomios krašto auditorijai, o 
šitokia nuomonė prisideda prie to, kad „žemyn einančia ydinga spirale ma- 
žėja laidų tarptautinėmis temomis, mažėja žiūrovų domėjimasis ir mažėja 
visuomenės nuovoka apie globalius reikalus“ (ten par). Gal ir taip. Tačiau 
lieka įtarimas, — kurį stengiasi nuneigti pažangūs intelektualai internacio- 
nalistai, kadangi jis skatina kultūrinį pesimizmą, - jog daugelis eilinių žmo- 
nių tiesiog nesidomi įvykiais, vykstančiais ne jų pačių (nacionalinėse) vie- 
tovėse. 

Pažymėtina, jog šiuose debatuose televizijos tarpininkavimo pobūdis re- 
tai svarstomas. Į žiūrovų reitingus ir programų sudarymą sutelktas dėmesys 
nustelbia galbūt svarbesnius klausimus, ar gali par: teletarpininkaujama pa- 
tirtis tik struktūriškai (politiškai, ekonomiškai) susijusius su mumis įvy- 
kius padaryti aktualius bei reikšmingus mūsų patirčiai ir kaip ji tai gali 
padaryti. Tad klausimas toks: kaip teletarpininkavimas gali mus fenome- 
nologiškai suartinti, sumažindamas kultūrinį bei moralinį atstumą ir su- 
keldamas įtikinamą jausmą, kad esame įtraukti į tolimus gyvenimus ir įvy- 
kius. 

Juk aišku, kad tolimų įvykių stebėjimas televizoriaus ekrane nėra tas 
pats, kaip ten nukeliauti ir dalyvauti tuose įvykiuose. Tarkime, niekas (net 
Baudrillard'as) rimtai netvirtintų, jog mus vienodai „paliečia“ mūsų svetai- 
nės ekrane rodomi žiaurūs karo zonos įvykiai ir buvimas artilerijos ugnyje. 
Pasak Rogerio Silverstone'o (1994: 30), „sąlyčio kokybė - poveikio kokybė — 
štai koks klausimas“. Ir vis dėlto kai kurie pabrėžtinesni televizijos deterito- 
rizuojančios galios vertinimai — pavyzdžiui, Hebdige'o teiginiai apie „kas- 
dienį (televizinį) kosmopolitizmą“, cituoti 4 skyriuje, — nepripažįsta šių 
esminių fenomenologinių skirtumų, todėl ir sulaukia skeptiško atsako. 

Ilgas McLuhano darbų šleifas dažnai atpažįstamas (Ferguson 1991; Sil- 
verstone 1994; Stevenson 1995) ekstravagantiškesniuose teiginiuose apie 
televizijos kultūrinį potencialą. Tarkime, vienas iš pirmųjų McLuhano kri- 
tikų Jonathanas Milleris (1971) labai skeptiškai žiūri į jo teiginius apie 
televizijos kuriamą „globalinį kaimą“, tarp kitų dalykų tvirtindamas, jog 

televizijos mums perteikiamos tolimos patirtys „iš esmės yra pakaitalai ir 
mažai ar nieko neturi bendra su tomis patirtimis, kurios nusako būdingą 
kaimo gyvenimo kolektyviškumą“ (Miller 1971: 124). Ši kritika labiausiai 
atkreipia dėmesį į tai, kad McLuhano atitolinta/tarpininkaujama bendruo- 
menė neatitinka vietinės akis į akį bendruomenės idealo, ir pasitelkia visas 
žinomas mintis apie pastarosios gebėjimą moraliai ir emociškai susaistyti, 
priešpriešindama tą gebėjimą „globaliniam kaimui“. Bet savo skeptišką po- 
žiūrį į televizijos pajėgumą mus moraliai ir emociškai „įtraukti“ į tolimų 
žmonių gyvenimo aplinkybes jis išplečia iki vadinamųjų „tarpininko sen- 
sorinių savybių: 


Priešingai tam, ką teigia McLuhanas, televizija yra ypač vizuali, o jos pateikiami vaizdai 
yra nepaprastai atsieti nuo visų kitų pojūčių. Juos visus regintis žiūrovas sėdi pilkuose 
patogiuose savo namuose, atkirstas nuo to, kas iš tiesų vyksta, nuo skausmo, karščio ir 
kvapų. Šitoks poveikis atitolina žiūrovą nuo jo matomų scenų ir galiausiai jis nesąmo- 
ningai patiki, kad televizoriaus rodomi įvykiai vyksta kokiame nors neįtikėtinai tolima- 
me žmogaus veiklos teatre. Tokį atitolinantį įspūdį sustiprina tai, kad televizoriaus ekra- 
nas visus vaizdus sumažina iki tokio pat vizualinio dydžio. Žiaurumai ir linksmybės 
keičia vienas kitą ant to paties keturkampio iškilaus stiklo (1971: 126)?. 


Čia ne tik nurodomos būdingos tarpininko savybės, bet ir išreiškiama 
mintis, kad jos žrukdo atstumą įveikiančiai patirčiai. Tarpininko įsikišimas 
„atitolina“ ar net „atstumia : jis „mus atkerta“ nuo tolimų įvykių, anaiptol 
nesusieja. Milleris turbūt nori pasakyti, kad televizinė kitų vietų patirtis 
vyksta tik kokioje nors esmiškai tarpininkaujamoje fenomenologinėje sri- 
tyje, kuri „nutolusi“ ir nuo mūsų vietinės erdvės, ir nuo vaizduojamų vietų. 
Šiuo atžvilgiu tarpininkas veikia kaip savotiškas užtvarinis sanitaras, sau- 
gantis vietines mūsų erdves nuo neramių, tolimų įvykių ir svetimų įpročių 
„tikrovės“. Jau daug vėliau Zygmuntas Baumanas, aptardamas „izoliaci- 
jos“ nuo kultūrinių susidūrimų pavojaus temą, išreiškia panašų skeptišką 
požiūrį į televizijos galimybes žadinti tikrą hermeneutinį domėjimąsi erd- 
vės ir kultūros atžvilgiu mums tolimais žmonėmis: 


Priešingai paplitusiai nuomonei, televizijos, tos didelės ir lengvai prieinamos rakto sky- 
lės atsiradimas, pro kurią... nuolat galima išvysti nepažįstamus gyvenimo būdus, nei 
panaikino institucinį susiskaidymą, nei sumažino jo poveikį. McLuhano „globaliniam 
kaimui“ nepavyko materializuotis. Televizoriaus ekrano ... rėmas pavojui susilieti už- 
kerta kelią geriau negu turistiniai viešbučiai ar aptvertos kempingų aikštelės; bendravi- 
mo vienpusiškumas dar labiau įtvirtina nepažįstamuosius ekrane, iš esmės atkirsdamas 


nuo pasaulio (1990: 148). 

Vėlesniame veikale Baumanas išplėtoja šią idėją apie suvaržytą domėji- 
mąsi „teletarpininkaujamais“ nepažįstamaisiais kultūrinėje/fenomenologi- 
nėje „telemiesto“ erdvėje. „Telemieste“ (sąmoninga dviprasmybė tarp pa- 
tirties būdo ir tam tikros vietovės) į nepažįstamuosius „žiūrima be baimės — 
nelyg į liūtus zoologijos sode“. Jie yra „be galo arti kaip objektai, tačiau 
kaip veiklos subjektai, laimė, pasmerkti būti be galo tolimi - higieniški ir 
nepavojingi kaip seksas su prezervatyvais“ (Bauman 1993: 178). Tad, Bau- 
mano nuomone, televizualinė patirtis yra ne tik erzacinė, bet ir aiškiai prie- 
šinga tikriems kultūriniams/emociniams/moraliniams susitikimams. „Te- 
lemiestas“ yra neigiamoji pusė to tikro „miesto“, kuriame tikri žmonės gali 
susitikti visoje savo pilnatvėje kaip įsikūniję moralūs veikėjai. Telemieste 
mes sutinkame žmones, sumažintus iki egzistencinės „gryno paviršiaus“ 
būsenos, o kai jie „liaujasi mus dominę, juos galima „išjungti iš ekrano - ir 
iš pasaulio“ (ten pat). 

Nesunku įžvelgti šios kritikos polinkį į tam tikrą manicheizmą. Šitaip 
tarpininkaujamos patirties ribotumas greitai susiejamas su kitomis idėjo- 
mis apie egzistencinį ir moralinį skurdą, priešpriešina idealizuojamai tie- 
sioginės patirties ir sąveikos sričiai. Panašų polinkį galima pastebėti ir kai 
kuriose dabar pasirodančiose kritinėse knygose apie kompiuterių tarpinin- 
kaujamą bendravimą ir „virtualią tikrovę“. Pavyzdžiui, Brookas ir Boalas 
straipsnių rinkinio, jų pavadinto Pasipriešinimas virtualiam gyvenimui, įžan- 
goje pirmiausia išsižada visokio šališkumo tiesioginei sąveikai, „pripažin- 
dami santykių per atstumą privalumus“, kuriuos laiduoja įvairios informa- 
cijos technologijos. Bet kitame sakinyje jie jau teigia, kad „akis į akį sąveikos 
... yra savaime sodresnės negu tarpininkaujamos sąveikos. Nūdien greta 
tylenio, prilipusio prie televizoriaus, atsiduria informacijos vergas, neatplė- 
šiantis akių nuo mažojo ekrano“ (Brook and Boal 1955: vii). 

Man rodos, kad viena visos tokios kritikos problemų yra ta, kad skubo- 
tai pereinama nuo fenomenologijos prie moralinio egzistencinio vertini- 
mo. Tai nereiškia, jog šių kritikų keliami klausimai nesvarbūs ar klaidingai 
suprantami. Mes, pavyzdžiui, mielai sutinkame, kad vienoda ir vienintelė 
ekraninės patirties dieta žmonėms tikriausiai daro žalą visokiais atžvilgiais, 
gal net atbukina jų moralinį jautrumą. Ir galbūt iš tikrųjų tam tikra raida, 
informacijos technologijas „priderinant“ prie individualių gyvenimo sti- 
lių?, gali atitikti uždarą, egocentrišką kultūrinę pasaulėžiūrą ir ją skatinti. 
Tuomet kyla nuoširdus nerimas dėl to, kaip tarpininkaujama patirtis vis 
labiau integruojama į tiesioginę patirtį. Tačiau sykiu nesunku įžvelgti, kaip 

toks nerimas gali darytis perdėtas, primityviai skiriant patirtį į „gerą“ tie- 
sioginę ir „blogą“, tarpininkaujamą visuomenės informavimo priemonių. 

Kad šito išvengtume, būtų pravartu kiek smulkiau panagrinėti Johno 
Thompsono „tarpininkaujamos kvazisąveikos“ kategorijos fenomenologi- 
ją. Ypač norėčiau atkreipti dėmesį į jo nubrėžiamus du pagrindinius feno- 
menologinius skirtumus. 

Pirmasis jų susijęs su patirties „atstumu“, kuris išlaikomas tarp žiūrovo 
ir įvykių, matomų televizoriuje. Šie įvykiai, vos palietus jungiklį, patenka 
tiesiai į intymiausias mūsų materialias erdves ir tuo atžvilgiu yra mums 
artimi. Bet vis dėlto jie yra „daugiausia ... tolimi nuo kasdienio gyvenimo 
praktinės aplinkos“ (Thompson 1995: 228). Šis fenomenologinis atstu- 
mas atsiranda iš dalies dėl to, kad televizoriuje matomi įvykiai — pavyz- 
džiui, tolimi karai — daugiausia tiesiogiai mūsų pačių gyvenimui negresia. 
Kaip sako Thompsonas, tie įvykiai yra „atsparaus“ pobūdžio (nepavaldūs, 
nepaveikiami) ... kitaip tariant, vargu ar jiems gali turėti įtakos [mūsų] 
veiksmai. Jie nevyksta „čia pat“, nėra „pasiekiami“ ir todėl nelengvai pasi- 
duodantys recipientų veiksmams“ (ten pat). Į tai jau anksčiau buvo at- 
kreipras dėmesys labiau politiniame kontekste (Groombridge 1972; Mor- 
ley 1992) — išsakytas argumentas apie santykinį paprastų Žmonių 
bejėgiškumą paveikti politinius įvykius, kuriuos jie mato rodomus televi- 
zoriaus ekrane, ir iš to išplaukiantis suvokimas, jog tie įvykiai yra „tolimi“ 
jų gyvenimams. Tačiau Thompsonas čia labiau apibendrina paties tarpi- 
ninko pobūdį. 

Kliūtis, trukdanti visiškai įsitraukti į visuomenės informavimo priemo- 
nių tarpininkaujamus įvykius, — o taip yra iš dalies dėl monologinio tarpi- 
ninkaujamos kvazisąveikos pobūdžio (Poster 1990; Tomlinson 1994), — 
mano manymu, ir yra svarbiausias klausimas, norint perprasti ypatingą te- 
levizinės patirties pobūdį. Svarbu pažymėti, jog taip yra ne dėl televizijos 
auditorijos „pasyvumo“ kuriant prasmę: veikiau todėl, kad mūsų „aktyvu- 
mą“ riboja esminis šios deteritorizuojančios technologijos pobūdis. Nuolat 
supažindinami su vaizdais ir informacija apie įvykius, vykstančius toli nuo 
mūsų vietinio pasaulio, ir jausdami, kad jų negalime niekaip paveikti ir į 
juos įsikišti, mes save neišvengiamai suvokiame esančius tam tikru atžvilgiu 
atstu nuo jų. Juk pirmiausia kyla klausimas, kaip mes praktiškai galėtume 
dalyvauti tokioje daugybėje įvykių, rodomų per televiziją? O antra, tie įvy- 
kiai mus pasiekia nepaprastai tarpininkaujama ir fiziškai „talpia“ sumažin- 


tų vaizdų ekrane forma. 

Dabar nesunku suprasti, kad pripažįstant šį neišvengiamą fenomenolo- 
ginį atstumą, tenka pripažinti ir tuos moralinius pasikeitimus, apie ku- 
riuos, kaip matėme, kalbama Millerio ir Baumano kritikoje. Thompsono 
nustatomą atstumą būtų galima nusakyti moralinio abejingumo idėja. Ge- 
ras pavyzdys yra Kevino Robinso požiūris į šią problemą. Robinsą domina 
painus klausimas, kaip televizijos žiūrovai reaguoja į rodomus nepaprasto 
žiaurumo ir mirties vaizdus, tarkime, nušviečiant karą Bosnijoje. Jis klau- 
sia, kaip gali žiūrovai „būti palyginti ramūs, matydami karo žiaurumus? 
Kaip gali ... tokia tikrovė nepalikti pėdsakų? “ (Robins 1994: 458). Jis 
pripažįsta, jog šios mįslės įminimas yra susijęs su platesne problema - „kaip 
per technologinį tarpininkavimą keičiasi mūsų santykis su pasauliu“. Ro- 
binsas pateikia subtilią ir įžvalgią analizę, tačiau jis pernelyg sureikšmina 
tai, kaip televizija gali moraliai luošinti. Tarkime, jis iš dalies grindžia savo 
nuomonę, cituodamas C. Gallazą, kalbantį apie „šizofrenišką“ televizijos 
žiūrėjimo pobūdį, kuris „leidžia, viena vertus, stebuklingai valdyti savo pa- 
dėtį v/s-7-vis pasaulį ir jo vaizdus, o, kita vertus, išlaikyti atstumą, niekad 
netampant jame veikiančiais asmenimis ir niekad neturint prisiimti atsa- 
komybės“ (Gallaz, cituota Robins 1994: 461). Šitai suvokdamas kaip nusi- 
šalinimą nuo moralinių įsipareigojimų, jis gana niūriai apibendrina televi- 
Zinę patirtį: „Bejausmis artumas, intymus abejingumas“ (1994: 461). 

Bet aš nemanau, kad fenomenologinis atstumas mus stumia į šitokį 
pesimizmą. Pirmiausia, man rodos, žmonės tam tikromis aplinkybėmis pa- 
junta didesnį ar mažesnį moralinį susietumą su televizijos perteikiamomis 
problemomis. Televizoriuje rodomos tolimų žmonių kančios kai ką labiau 
sukrečia, labiau sujaudina ir labiau žadina užuojautą ar net skatina imtis 
veiksmų, negu mano Robinsas. Thompsonas teigia, jog reakcijos būna la- 
bai įvairios: „vieni nusisuka ... ir stengiasi išlaikyti atstumą nuo įvykių, 
kurie, šiaip ar taip, yra tolimi primygtiniems kasdienio jų gyvenimo porei- 
kiams. Kiti, sujaudinti žiniasklaidos vaizdų bei pranešimų, puola organi- 
zuoti kampanijas tolimų grupių ir reikalų vardan“ ( Thompson 1995: 234). 
Thompsonas pateikia pavyzdį - žinoma, kraštutinį, - kaip Grahamas Bam- 
fordas, sunkvežimių vairuotojas iš Meklesfildo, 1993 metais per televizo- 
rių pamatęs žudynes Viteze, „Parlamento aikštėje apsipylė benzinu ir pasi- 
degė protestuodamas prieš tai, kad britų vyriausybė nesugeba sutrukdyti 
Bosnijos tragedijos“. Tokie incidentai, aišku, yra reti ir psichologiškai su- 
dėtingi. Bet greta daugelio kitų, paprastesnių, atvejų, kai žmonės, pa- 
skatinti televizijos pranešimų, prisideda prie humanitarinių pastangų — 

pavyzdžiui, kai savanoriai krovė ir vairavo sunkvežimius, vežančius būti- 
niausią humanitarinę pagalbą į Sarajevą, - jie tam tikru mastu sumenkina 
Robinsono tezę apie emociškai ir moraliai anestezuojantųį televizijos pobūdį. 

Man rodos, norint išvengti perdėto moralinio pesimizmo, reikia išsiaiš- 
kinti, koks teletarpininkaujamos patirties vaidmuo mūsų gyvenime. Neiš- 
vengiamai „talpus“ televizinės patirties pobūdis, kurią gauname bendrame 
kasdienių išgyvenimų (su „betarpiškesniais“ moraliniais ir emociniais po- 
reikiais) sraute, reiškia, jog, norint susidomėti tolimų žmonių padėtimi, 
reikės daugiau moralinių ir emocinių pastangų. Tai ne technologijos suke- 
liama šizofrenija, o tiesiog tam tikros ypatingos globaliosios modernybės 
sąlygos — paprastus žmones netiesiogiai užgula kur kas daugiau moralinių 
kultūrinių reikalavimų nei kada nors anksčiau istorijoje. Ši netiesioginė 
„moralinė našta“ yra vienas mažiau pastebimų deteritorizacijos aspektų. 
Norėdami patyrinėti, kaip dažniausiai su ja dorojamasi, apsvarstysime kitą 
Thomsono aiškinimo aspektą. 

Patirčiai būdingos „aktualios struktūros“ idėją Thompsonas pasiskoli- 
no iš fenomenologų Husserlio ir Schutzo. Mintis iš esmės ta, kad žmonės 
su visais jiems tenkančiais patirti dalykais susisieja ne vienodai, o atrankiai 
pagal tai, kaip suvokiamas patirties aktualumas nuolat vykstančiam savojo 
Aš kūrimui. Savasis Aš čia suvokiama ne kaip esybė, automatiškai ir nekin- 
tamai prisijungianti prie individo, o kaip „simbolinis projektas, kurį indi- 
vidas visą savo gyvenimą formuoja ir performuoja“ (Thompson 1995: 229). 
Visą gyvenimą savuosius „aš“ mes nepaliaujamai kuriame ir perkuriame, 
tad mūsų pačių tapatumas, Giddenso žodžiais tariant, yra „refleksyvinis 
darinys“, „naratyvas“, kurį reikia „refleksyviai palaikyti... greitai besikei- 
čiančiomis lokalaus ir globalaus masto socialinėmis sąlygomis“ (Giddens 
1991: 215; 274). 

Thompsono mintis yra ta, kad globaliosios modernybės sąlygomis sa- 
vojo Aš projektas pasirinktinai pasisavina tiek tiesioginę, tiek tarpininkau- 
jamą patirtį, tačiau kiekvienu atveju aktualioji struktūra ganėtinai skiriasi. 
Jis teigia, kad tiesioginės patirties svarba savajam Aš „daugiausia neginčyti- 
na, nes labiausiai per šią patirtį savojo Aš projektas laikui bėgant yra for- 
muojamas ir performuojamas“ (Thompson 1995: 229). Taigi galima teig- 
ti, kad žmonių gyvenime vietinė, tiesioginė patirtis — kaip „betarpiška 
aplinka“, kurioje ugdomas savasis Aš, - turi tam tikrą egzistencinį pirmu- 
mą. O tarpininkaujama patirtis dėl jos atitolusio ir „nepavaldaus“ pobū- 
džio „su savuoju Aš palaiko gana menką, protarpinį bei atrankų ryšį: 

Daugeliui žmonių, kurių gyvenimo projektai yra įsišakniję praktinėje kasdienio gyveni- 
mo aplinkoje, didžiuma tarpininkaujamos patirties formų su jų gyvenimu gali labai 
menkai sietis: protarpiais tos patirtys gali būti įdomios, retkarčiais prablaškančios, bet 
jos nėra labiausiai rūpimi dalykai. Tačiau tarpininkaujamą patirtį žmonės atrankiai įpi- 
naį išgyvenamą [tiesioginę] patirtį, kuri yra jų kasdienio gyvenimo jungiamasis audinys 


(Thompson 1995: 230). 


Vadinasi, nors žmonės televizinę patirtį įtraukia į savo įprastą, kasdienį, 
vietinį „patirties mišinį , tarkime, vakaro žinių laidą į dienos darbotvarkę, — 
daugumai ji tebėra nepalenkiamai atskirta nuo „arčiau namų“ gaunamos 
patirties. Tam yra kelios akivaizdžios praktinės priežastys. Neišvengiami 
gyvenimiški vietinio pasaulio poreikiai - kasdienės kelionės, vietinės, įpras- 
tinės sąveikos, darbas, apsipirkimas, virimas, rūpinimasis šeima - primyg- 
tinai reikalauja pirmumo ne tik mūsų veikloje, bet ir kuriant savuosius 
„aš“. Taigi didžiajai daugumai žmonių dalykas, kurį, pasitelkę Marxo žo- 
džius, galėtume pavadinti „buka kasdienybės prievarta“, paprastai nusako 
svarbos eiliškumą. Kaip pavyzdį apsvarstykime atsakymą moters, kurią ap- 
klausė Davidas Morley, rinkęs medžiagą savo studijai, kokias televizijos 


laidas žiūri šeimos: 


Kartais mėgstu žiūrėti žinias, jeigu jos apie tai, kas dabar vyksta — pavyzdžiui, kur tas 
berniukas pradingo ir kas jam atsitiko. Šiaip jų nežiūriu, nebent jos vietinės, jeigu kas 
nors atsitinka mūsų vietovėje ... šalies žinios mane tik nervina ... Pasaulio įvykių, Pano- 
ramos ir panašių aš nepakenčiu. Vien karai. Žinot, mane nervina ... Man visai nerūpi, 
koks ten Vokietijos kancleris ir panašiai. Kas vyksta pasaulyje? Aš to nesuprantu, todėl 
nesiklausau. Žiūriu - kaip maži vaikai [nukrypimas] - kas man rūpi, ir aš noriu apie tai 
sužinoti. Arba jeigu iš tikrųjų padarytas koks nors nusikaltimas [jos aplinkoje], išprie- 
vartavimas ir visa kita. Man įdomu ... sužinoti, ar juos sugavo ir areštavo (Morley 1986, 
cituota Morley 1992: 251). 


Morley pažymi, jog labai įtikinamai pateisinamas šališkas domėjimasis 
vietiniais reikalais. Be to, manyčiau, tai parodo, jog pasisavinamos tarpi- 
ninkaujamos patirties atrinkimas ir jos svarbos savojo Aš projektui suvoki- 
mas yra aktyvaus pobūdžio. Šio atsakymo mes, aišku, negalime įtraukti į 
temą apie anestezuojamą ir atitolinamą tarpininko poveikį. Nors gerokai 
priešingas Grahamo Bamfordo pateiktam atvejui, jis vis dėlto parodo, jog 
televizinė patirtis yra glaudžiai — ir sąmoningai - susiejama su savojo Aš 
kūrimu. Nors ta moteris vėliau savo atsakymą sumenkina kaip „tikrai visiš- 
ką neišmanymą", tarpininkaujamą kvazipatirtį ji sąmoningai ir išmaningai 
susieja su tais dalykais, kurie yra svarbūs jos gyvenamojo pasaulio akiratyje. 

Todėl čia moralinis klausimas yra ne apie (informacijos priemonių ska- 
tinamą) abejingumą ar nešališkumą, o apie kitokio moralinio akiračio tin- 
kamumą. Galbūt kiltų pagunda į šios moters reakciją žiūrėti kaip į tam 
tikrą moralinio egzistencinio „atsitvėrimo“ formą — nenorą įsileisti grės- 
mingą „tenykštį“ pasaulį į tiesioginę savojo Aš aplinką. Tačiau tokį morali- 
nį sprendimą sunku pagrįsti: pagal kokius kriterijus mes galetume spręst, 
kaip atsiranda žmonių nuovoka apie egzistencinį svarbumą? Gal geresnis 
atsakymas būtų laikyti aktualios struktūros argumentą paradoksaliai per- 
keliančiu moralinę atsakomybę atgal — žiniasklaidai. Kitaip tariant, užuot 
tikintis, kad žmonės „pakils iki iššūkių“, kuriuos meta moralinis atstumas, 
„pasakojimai“, atskleidžiantys tolimas moralines problemas bei rūpesčius, 
turi būti pateikiami taip, kad jie atitiktų vietinį moralinį akiratį — kad tie 
rūpesčiai būtų išties perkelti į asmeninę ir intymią sritį. 

Kaip matyti iš pavyzdžių, panašių į reportažus apie Dianos mirtį ir lai- 
dotuves, televizija tikrai gana gerai nušviečia kai kuriuos įvykius, sudomin- 
dama jais asmeniniu lygmeniu. Tačiau televizijos laidos dažnai yra kriti- 
kuojamos už tai, kad problemas pernelyg suasmenina — subanalina, 
sentimentaliomis miglomis nustelbia svarbesnius aspektus, formuluoja ga- 
na primityviais ideologiniais ir moraliniais stereotipais. Dažnai ši kritika 
pagrįsta. Tačiau man rodos, „rimti“ klausimai nebūtinai turi būti visiškai 
„nuasmeninti“.!* Žinoma, daugelis problemų, su kuriomis susiduriame glo- 
balizuotame pasaulyje, yra didelės, sudėtingos ir abstrakčios. Bet jeigu no- 
rima, kad žmonės tomis problemomis apskritai susidomėtų - išreikštų kad 
ir kokį moralinį santykį, — reikia ieškoti būdų tas problemas pateikti taip, 
kad jos būtų suderinamos su pavieniais, vietovėse įsišaknijusiais gyveni- 
mais. Tad tam tikras „suasmeninimas“ galbūt ir svarbus diskurse, kuriame 
sunkesnės ir „tolimesnės“ mūsų laikų problemos „mums priartinamos“ kaip 


moraliniai dalykai. 


Šiame skyriuje buvo nagrinėjama, kaip dereritorizuoja informacijos ir 
komunikacijos technologijų naudojimas: kaip jos atitraukia mus nuo kul- 
tūrinio ir, žinoma, egzistencinio ryšio su vietovėmis ir mūsų gyvenimus 
atveria platesniam pasauliui. Paskutiniame skyriuje pasistengsiu pagvildenti 
kai kuriuos domėjimosi pasauliu klausimus, nuo jų fenomenologinio kon- 
teksto pereidamas prie kultūros politikos, kuri glūdi kosmopolitizmo idė- 
joje. 


6 „ Kosmopolitizmo galimybė 


1995 metais penkiasdešimtosios Jungtinių Tautų Generalinės Asam- 
blėjos proga organizacija, pavadinta Globalinio valdymo komisija, iš- 
leido pranešimą. Ši įvairių nacionalinių vyriausybių ir nacionalinių bei 
tarptautinių fondų remiama komisija apžvelgė, kaip pasaulis pasikeitė 
per penkiasdešimt metų nuo Jungtinių Tautų įkūrimo 1945 metais, ir 
stengėsi numatyti, kokia turėtų būti suderinta tarptautinė politinė re- 
akcija į šių pokyčių reikalavimus. Pranešime svarbiausias pokyčių ana- 
lizės veiksnys yra globalizacijos procesas, pranešimo pavadinimas ir pa- 
matinė metafora grindžiama pasaulio kaip Mūsų globalinės kaimynystės 
idėja. 

Iš pirmo žvilgsnio pavadinimas įtaigauja kiek dorovingą, jaukų gemeins- 
chaftlich“ žvilgsnį į pasaulį, primenantį McLuhano požiūrį ar net australų 
muilo operą. Bet iš tiesų tai pasirodo esąs gana protingas ir deramas pava- 
dinimas. Juk „kaimynystės“ idėja užčiuopia globalizacijos proceso esmę: 
dialektinę mūsų vietinių gyvenimų bei kultūrinės patirties ir juos sparčiai 
keičiančių globalizuojančių struktūrų bei jėgų sąsają. Beje, kaimynystė, apie 
kurią kalbama pranešime, anaiptol nėra jauki. 

Pranešime sakoma, jog kaimynystes iš tikrųjų nusako ne bendruomeni- 
niai ryšiai ar bendros vertybės, o artumas. Tad globalizuotas pasaulis tampa 
„kaimynyste“ ne del to, kad atsiranda kokios nors globalinės modernybės 
vienovės: pasaulio bendruomenė, globalinė kultūra, vertybių universalumas. 


* Bendruomeninis (v04.). 

Veikiau todėl, kad dėl sutrumpėjusių atstumų ir sudėtingų globalizacijos 
proceso vidinių saitų susiklosto tai, ką galėtume pavadinti „priverstiniu 
artumu“. Tai lemia įvairius dalykus. Viena vertus, tai pažadas praplėsti 
pasaulio horizontus, politinį supratimą ir bendradarbiavimą, praturtinti ir 
pajvairinti kosmopolitinę kultūros patirtį. Artumas galėtų reikšti, kad glo- 
balinė nelygybė taps labiau matoma, daugiau dėmesio bus kreipiama į ben- 
druosius globalinius pavojus ir grėsmes — akivaizdžiausia grėsmė kyla ben- 
drai mūsų aplinkai - ir kad bus nustatytas globalinės atsakomybės ir bendrų 
interesų sąvadas. Tačiau, kita vertus, tai reiškia, jog mes turime kaimynus, 
kurių nepasirenkame, bet su kuriais turime gyventi. Pranešimo žodžiais, 
„kai tavo kaimynystė - planeta, nuo blogų kaimynų nėra kur pabėgti“ (Glo- 
balinio valdymo komisija 1995: 44). Taigi akivaizdžiausi globalinės kai- 
mynystės galimi pavojai yra susiję su vis labiau „užplūstama“ socialine ir 
kultūrine erdve: smarki kultūrų bei ideologijų sankirta ir atsitvėrimas aukš- 
tomis tvoromis — traukimasis į įvairius įsigalėjusius nacionalistinius, etni- 
nius, religinius, lyties, seksualinius ar net aplinkosauginius „lokalistinius“ 
fundamentalizmus. 

Nepaisant šių pavojų ir abejonių, komisijos pranešimo tonas yra daug- 
maž optimistinis: jame siūlomos ne pasaulinės valdžios gairės, bet pateikia- 
mos kuklesnės ir apskritai pragmatiškesnės mintys „valdymą“ suprasti kaip 
„tarptautinio bendradarbiavimo būdų ... globalinių reikalų tvarkymo re- 
formas ... atsiliepiančias į visų Žmonių interesus ilgalaikėje ateityje ... kad 
globalinė organizacija atitiktų globalinės įvairovės tikrovę“ (1995: xvii). 
Taigi pranešime siūlomos kai kurios institucinės reformos: tarptautinėje 
saugumo politikoje, globalinės ekonomikos reguliavimo srityje, tarptauti- 
nės teisės sandaroje ir pačių Jungtinių Tautų struktūroje. Bet mums įdo- 
miausia tai, jog visi šie pasiūlymai susiję su mintimi - tam tikru atžvilgiu ja 
ir grindžiami, — kad globalinis valdymas nėra vien nacionalinių valstybių 
reikalas ir joms negali būti patikėtas, o jame turi dalyvauti ir daug mažesnės 
grupės, netgi pavieniai žmonės. Ta pranešimo gija ir yra globalinės kaimy- 
nystės metaforos esmė (vietovė apibūdinama pirmiausia kaip pavienių žmo- 
nių sąveikos aplinka). Todėl globalinės kaimynystės idėja dažnai vartojama 
kaip sinonimas minties apie „iškylančią globalinę pilietinę visuomenę, [ku- 
ri] rodo labai sustiprėjusią žmonių valią ir gebėjimą valdyti savo pačių gy- 
venimą“ (1995: 335). 

Rimtai žiūrėdami į šį pasiūlymą, turime pripažinti, kad komisijos ana- 
lizėje atsižvelgiama į globalinėje modernybėje stiprėjantį socialinį refleksy- 

vumą, įtaigaujantį tokį pasaulį, kuriame institucijos vis labiau priderina- 
mos prie pavienių žmonių daugeriopų veiksmų ir prie poreikių, išsakomų 
autonomiškos veiklos šalininkų. Turbūt nėra ko ir sakyti, kad toks reflek- 
syvumas yra sudėtingas ir itin tarpininkaujamas. Nors ir rodo galimą žmo- 
nių autonomijos bei emancipacijos sustiprėjimą, jis nebūtinai vyksta grei- 
tai, tiesiog paprastai perduodant valdžią žmonėms ar netgi akivaizdžiai 
„humanizuojant“ institucijas, tarp kurių gyvename. Bet jis atskleidžia, kaip 
sudėtingos globalinės modernybės vidinės sąsajos apnuogina pavienių gy- 
venimo būdų ir globalinių pasekmių ryšį (1 skyrius). Šiuo atžvilgiu tai, ką 
paprasti žmonės galvoja, kuo tiki ir ką daro savo lokalinėse vietovėse, turi 
reikšmės globalinio valdymo srityje. Tai yra įžvalga į socialinį pokytį, kuris 
išreikštas garsiuoju aplinkosauginio judėjimo šūkiu: „Galvok globaliai, veik 
lokaliai“. Tad į nuolat komisijos kartojamą kvietimą kurti naują „globalinę 
pilietinę etiką derėtų žiūrėti ne kaip į dorybingumą, o kaip į įtikinamą 
politinę strategiją — valdymo pagrindimą, „dalyvaujant“ refleksyviai nuo- 
sekliems veikėjams. 

Taip mes pristatome pagrindinę paskutinio skyriaus temą — platesnes 
„politinės“ kultūrinės globalizacijos reikšmes. 1 skyriuje įrodinėjau, kad 
kultūra svarbi globalizacijai plačiąja prasme, kad vietiniai pavieniai veiks- 
mai, kurių imamasi pagal kultūros lemiamą „gyvenimo būdą“, dažnai turi 
globalinių pasekmių. Tai reiškia kultūrinės deteritorizacijos patirties ir po- 
litinių globalizacijos uždavinių bei globalinės kaimynystės valdymo pro- 
blemos ryšį. 

Šią neabejotinai sudėtingą sąsają aš čia siūlau apsvarstyti kiek supapras- 
tinus problemos formuluotę. Norėčiau panagrinėti mintį, jog pavienių žmo- 
nių veiksmai, atliekami jų gyvenamose vietovėse ir veikiantys globalinius 
pokyčius, priklauso nuo to, kokių laikomasi konkrečių kultūrinių nuosta- 
tų — kokia yra „nuomonė apie pasaulį. Vėlgi tokį požiūrį siūlo Mūsų glo- 
balinės kaimynystės autoriai, pabrėždami „globalinės etikos“ tobulinimą: „Di- 
džiausią permainą žmonės gali sukelti keisdami savo požiūrį į pasaulį“ (1995: 
47). Manau, jog iš esmės tai teisinga, nors čia glūdi daugiau problemų, 
negu pripažįsta komisijos autoriai. Jie nuo kultūros suvokimo ir įsivaizda- 
vimo idėjos greitai pereina prie rekomendacijų - iškelia pagrindines visuo- 
tines vertybes (kylančias iš savitarpiškumo normos), kurioms galėtų pritar- 
ti visi žmonės, o nuo jų - prie susitarimo dėl oficialiai įtvirtintinų visuotinių 
teisių ir įsipareigojimų. Tai, žinoma, būdinga tarptautinių komisijų dis- 
kurso reakcija, nes iš jų paprastai laukiama konkrečių politinių pasiūlymų. 

Bet šiuo atveju gana aiški problema ta, kad jų visuotinėmis ir pamatinėmis 
laikomos bei siūlomos „kaimynystės vertybės“ — „pagarba gyvybei, laisvė, 
teisingumas ir lygybė, savitarpio pagarba, atjauta ir dorumas“ - atrodo blan- 
kios ir niekuo neišsiskiriančios, kol nėra taikomos tam tikroje situacijoje, o 
tuomet jos dažnai susiskaido, konkrečioje veiklos terpėje įgyja moralinio 
sudėtingumo ir todėl praranda visuotinio susisaistymo savybes. 

2 skyriuje įsitikinome, jog sudėtingas visuotinumo klausimas nėra nu- 
tolęs nuo globalinės modernybės uždavinių, ir prie jo dar grįšime vėliau. 
Tačiau, mano nuomone, komisijos pranešime perėjimas prie šitokio pobū- 
džio etinio diskurso, šiaip ar taip, yra pernelyg skuboras. Verčiau sutelktu- 
me dėmesį į ankstesnius kultūros sampratos, įsivaizdavimo ir nuostatos 
klausimus. Kaip žmonės turėtų įsivaizduoti save priklausančius globalinei 
kaimynystei? Štai šią problemą aš ir norėčiau pagvildenti: ką reiškia išsiug- 
dyti globalinį tapatumą, mąstyti ar elgtis kaip „pasaulio piliečiui“ — tiesio- 
gine prasme kaip „kosmopolitui“? 

Pirmiausia aš paklausiu, kas yra kosmopolitas ir ar išties geriausia aptar- 
ti globalinį priklausomumą, ypač kreipdamas dėmesį į tai, kokias ideologi- 
nes konotacijas šis terminas įgijo. Antra, peržvelgęs kai kuriuos įrodinėji- 
mus, deteritorizaciją siejančius su kosmopolitinės nuostatos ugdymu, aš 
siūlysiu į kosmopolitizmą žiūrėti kaip į kultūrinę iniciatyvą, turinčią veikti 
itin nepalankioje institucinėje terpėje. Jei kosmopolitinė nuostata gali tu- 
rėti kokios nors naudos sprendžiant globalines problemas, ji turi būti ug- 
doma pasaulyje, kuriame nėra ir ilgai nebus jokių galinčių ją puoselėti stip- 
rių oficialių, centralizuotų globalinių politinių institucijų. 


KOSMOPOLITIZMAS: IDĖJA, IDEOLOGIJA, IDEALAS 
Idėja: kosmopolitizmas kaip kultūrinė nuostata 


Žodžio „kosmopolitas“ etimologija gana aiški: jis kilęs iš graikų kalbos 
žodžių kosmos, „pasaulis“, ir polis, „miestas“. Štai kodėl kosmopolitas yra 
pasaulio pilietis. Tačiau pilietybės idėja globalizacijos konteksto palaiko- 
moje politikos srityje, be abejo, turi specifinių prasmių. Diskurse, siekian- 
čiame net Kanto tarptautinės politikos minų, labiausiai iškeliama peržen- 
giančių nacionalinės valstybės politiką demokratinių formų ir politinių 
institucijų galimybė (Held 1992, 1995). Tačiau aš norėčiau laikytis požiū- 

rio į kosmopolitą kaip, žinoma, į kultūros asmenybę: Oxford Encyclopedic 
English Dictionary greta šio žodžio apibrėžimo prideda ir reikšmę būti „lais- 
vam nuo nacionalinių ribotumų bei prietarų“ — tai jau arčiau manosios 
sampratos. Būti „pasaulio piliečiu“, mano supratimu, reiškia laikytis kul- 
tūrinės nuostatos, kuri nesitenkina betarpiškos vietovės reikalais, o pripa- 
žįsta globalinį priklausomumą, įtrauktumą bei atsakingumą ir tuos plates- 
nius reikalus gali įpinti į kasdienę veiklą. Šitokia nuostata yra išankstinė 
sąlyga kompetentingai savo „gyvenimo būdu dalyvauti“ globaliniame val- 
dyme. Ultas Hannerzas, apibūdindamas kosmopolitizmą, sako, jog tai „per- 
spektyva, nusiteikimas ar ... būdas rasti prasmę“ (Hannerz 1990: 238). 

Hannerzo svarstymai ypač įdomūs tuo, kad jis pateikia skvarbias ir sub- 
tilias įžvalgas į kosmopolitišką asmenybę suvokdamas ją kaip tam tikrą „ide- 
alų tipą“ ir sykiu netiesiogiai atskleisdamas kai kurias su šia idėja susijusias 
problemas. Jis teigia, kad apskritai žmonės susisieja su globalizacijos proce- 
su dviem būdais: „esama kosmopolitų ir esama vietos gyventojų“ (1990: 
237). Pasak jo, „vietos gyventojai“ yra žmonės, kurių kultūrinė perspekty- 
va neperžengia kultūrinės vietovės akiračio, o kosmopolitai —„laisvi kaip 
paukščiai“, „keliaujantys po pasaulį“ ir „linkę pasinerti į kitas kultūras“ 
(1990: 240-241). Tad, anot Hannerzo, kosmopolitizmas, kaip kultūrinė 
perspektyva, yra „pirmiausia ... noras įsitraukti į Kitoniškumą. Tai atvira 
intelektualinė ir estetinė pozicija įvairios kultūrinės patirties atžvilgiu, tai 
ne vienodumo, o skirtingumų paieška“ (p. 239). 

Hannerzas tikruosius kosmopolitus atskiria nuo kitų pasauliniu mastu 
mobilių žmonių grupių — turistų, išeivių, tremtinių, tarptautinių firmų 
darbuotojų, darbo migrantų — pagal tai, ar jų pagrindinė kultūrinė nuosta- 
ta yra kosmopolitinė. Jis išsiaiškino, jog daugumos ne. Turistams nerūpi 
pasinerti į kultūrinį Kitoniškumą, jie tiesiog nori „priedo prie namų: „Is- 
panijoje priedas prie namų yra saulė, Indijoje - tarnai, Afrikoje - drambliai 
ir tigrai (p. 241).! Panašiai ir dauguma darbo migrantų netampa kosmo- 
politais: „jiems išvykimas idealiu atveju yra namai ir didesnės pajamos; dažnai 
domėjimasis kita kultūra — tai ne papildomos lengvatos, o būtina kaina, ir 
pageidautina ją mokėti kuo mažesnę“ (p. 243). Kitos apklaustos grupės, jo 
nuomone, nedaug kuo skyrėsi: išeiviai paprastai nori „namų ir saugumo“, 
pasauliniu mastu mobilūs tarptautinių kompanijų darbuotojai (paprastai 
iš Vakarų Europos ir Šiaurės Amerikos) keliaudami užsisklendžia savo krašto 
kultūroje ir šitaip „iš esmės lieka metropolijos vietiniai gyventojai, užuot 
tapę kosmopolitais“ (p. 245). 

Tad kosmopolitai, atitinkantys Hannerzo apibrėžimą, pasirodo esą la- 
bai reti paukščiai. Jis, žinoma, rašo taip, tarsi jie būtų reikšminga grupė, 
kuriai globalizacijos procese tenka ypatingas kultūrinis vaidmuo. Tačiau 
jis savaip užsimena, kad nors jo apklaustose grupėse kai kuriems išskirti- 
niams asmenims gal ir būdinga ši nuostata, didžiumai mūsų — tikriausiai 
ne.* Jeigu kalbama apie tikrus šios ypatingos kultūrinės orientacijos atve- 
jus, tai gali būti tiesa. Hannerzo antropologinis žvilgsnis naudingas tuo, 
kad mums primena, jog vien padidėjusio mobilumo, kurį skatina globali- 
zacijos procesas, savaime dar nepakanka kosmopolitinei nuostatai atsirasti. 
Prie šios problemos dar grįšime vėliau. 

Tačiau kol kas mums labiau rūpi išsiaiškinti, kokie yra kosmopolitinei 
nuostatai kaip /4ea/ui keliami reikalavimai — kokia turi būti kultūrinė pa- 
saulėžiūra, deranti kompetentingam moraliniam „globalinės kaimynystės“ 
veikėjui. Ar Hannerzo kosmopolitas juos atitinka? Deja, ne. Dėl dviejų 
priežasčių. 

Pirmiausia dėl to, kad jo apibūdinama perspektyva yra tik da/žs būtinų 
sąlygų. Kosmopolitai, be abejo, turi būti laisvi nuo siaurų savo krašto kultū- 
ros varžtų bei prietarų, atviri globalinių kultūrų įvairovei ir nusiteikę suprasti 
kitų kultūrinę perspektyvą. Tačiau svarbiau turbūt yra tai, kad jie privalo 
išsiugdyti platesnių kultūrinių įs:pareigoj/mų jausmą ir suvokti gyveną pasau- 
lyje kaip visumoje, kuriame tiek Anthony Giddenso (1991), tiek Ulricho 
Becko (1992, 1996) požiūriu jau nebera kitų - ypač todėl, kad dėl išplitusios 
grėsmės aplinkai reikia keisti gyvenimo būdą. Tad kultūros atžvilgiu būti 
laisvam kaip paukščiui nėra privalumas. Hannerzo aprašytasis žavėjimasis 
kultūriniais skirtumais ga/7 skatinti etinę globalinės atsakomybės nuostatą, 
bet gali ir neskatinti. Galbūt išsiugdytas kosmopolitų „platesnis vaizdas“ ir 
verčia juos būti atsakingesniais pasaulio piliečiais, kurie jaučiasi, kaip kartą 
pasakė Sartre'as, „ermbarguė“ — visi esą toje pačioje valtyje. Tačiau jiems ly- 
giai taip pat gali patikti tiesiog nuolat keliauti, tenkinti naujų kultūrinių pa- 
tirčių poreikį, išliekant, kaip sako Hannerzas, niekuo neįsipareigojusiems; 
„Visą laiką [žinant], kur yra atsarginis išėjimas“ (Hannerz 1990: 240). 

Antroji priežastis, dėl kurios Hannerzo kosmopolitinis idealus tipas ne- 
atitinka moralinio kultūrinio idealo, yra jo (Hannerzas aiškiai rašo „jo“, ne 
„jos“) gabenamo ideologinio bagažo kiekis. Vėliau įsitikinsime, kad šiuo 
atžvilgiu svarbiausias yra polinkis menkinti vietinę patirtį, numanomas jau 
iš Hannerzo nustatytos dualizmo struktūros. Tad apžvelkime kai kurias 
nelemtas ideologines kanotacijas, kurias įgijo kosmopolito sąvoka. 

Ideologija: kosmopolitams teikiamas pranašumas 
prieš vietos gyventojus 


Kad būtų išvengta nesusipratimų, noriu iš pat pradžių pasakyti, jog šios 
ideologinės problemos nepriskirtinos konkrečiam Hannerzo aiškinimui, o 
yra bendri prasmės atspalviai, kuriuos įgijo kosmopolito idėja. Iš pradžių 
paminėsiu tik du iš tų atspalvių ir truputį daugiau laiko skirsiu trečiam — 
minčiai, kad „globalinei“ patirčiai yra teikiamas pranašumas prieš „vietinę“ 
patirtį. 

Pirmoji nelemta šio žodžio konotacija yra ta, kad kosmopolitas yra 5om- 
me du monde - „pasaulio žmogus“, vyras. Čia aiškiai glūdi šališkumas lyties 
atžvilgiu: vyrai — juos priešpriešinant moterims — yra „pasaulio“. Ispanų 
kalboje populiarus posakis, puikiai iliustruojantis tokį požiūrį: Hombre en 
la calle, mujer en la casa („vyras gatvėje“ — plačiajame pasaulyje, „moteris 
namuose“ — namų aplinkoje). Ir kad neliktų jokių abejonių dėl privalomo 
moterų nemobilumo, posakis užbaigiamas con /a pata guebrada! („lūžusia 
koja!“). Pasak Janet Wolff, iš istorijos matyti, kad ne tik kelionės buvo 
patriarchato apibrėžtos — pačiai kelionių literatūrai ir metaforoms, vartoja- 
moms platesnėje kultūros teorijoje, būdingas vyriškas šališkumas (Wolff 
1993). Vadinasi, kosmopolito sąvoka turėtų būti „atitraukta“ nuo to vidi- 
nio patriarchalinio diskursyvinio konteksto, kuris, anot Wolff, akivaizdus 
iš kelionių metaforų kultūros teorijoje („klajoklis“, „vietovės žymėjimas“). 
Tiesą sakant, ši problema sykiu kelia platesnę ir rimtesnę problemą apie 
moterų „sekvestravimą“ vakarietiškoje pilietybės sampratoje nuo graikų — 
miestų valstybių iki pat Habermaso visuomeninės srities (Benhabib 1992; 
Fraser 1987). 

Antra, kyla įtarimas, kad kosmopolito asmenybė (tiesiogine ir simboli- 
ne prasme) yra vakarietiška asmenybė. Šį kaltinimą galima pateikti dviem 
lygmenimis. Akivaizdžiausias yra tiesioginio etnocentrizmo įspūdis: Dore- 
enos Massey žodžiais tariant, kosmopolitizmo, kaip ir globalizacijos, idėja 
yra „daugiausia baltųjų/pirmojo pasaulio požiūris“ (Massey 1994: 165). 
Dažniausiai vakariečiai tampa keliautojais — savo noru, o ne kaip pabėgė- 
liai. Pirmojo pasaulio gyventojai paprastai siunčia faksus ir naudojasi inter- 
netu. 4 skyriuje kėlėme šį bendrą klausimą apie visuotinį deteritorizacijos 
idėjos taikomumą. Čia pridursime, jog galima patikslinti kosmopolitinę 
nuostatą, kad ji neatrodytų esanti vien Vakarų kultūros savybė. Nors Han- 
nerzas iš tiesų linkęs trečiojo pasaulio kultūras nusakyti kaip priklausančias 

išskirtojo lokalistinio dualizmo poliui, sykiu jis išsako svarbią mintį, kad 
„transnacionalinės“ Vakarų kultūros :a/p pat negali būti laikomas išties kos- 
mopolitiškomis, nes pasaulio mastu jos paprastai pasireiškia kaip „vakarie- 
tiški kultūriniai anklavai“ (Hannerz 1990: 245). Todėl šiuo požiūriu atvi- 
rumas pasauliui yra itin nesuderinamas su savimyliška vakarietiška globaline 
hegemonija. O teisingai suprantama kosmopolitinė nuostata kultūros po- 
žiūriu nėra kažkoks priedas, prisegamas prie vakarietiškos „technologinės 
globalizacijos“. Vadinasi, atrodytų, jog šiuo lygmeniu ideologinę giją, sie- 
jančią kosmopolitizmą su Vakarais, galima palyginti nesunkiai nutraukti. 

Tačiau kitu lygmeniu šis klausimas gali tapti sudėtingesnis. Šios idėjos 
atžvilgiu galimas „pokolonijinis įtarimas“ —- nuojauta, kad vakarietiškas kos- 
mopolitizmas yra įaugęs į vakarietišką „kosmologiją“. Kitaip tariant, kad 
pati pasaulio piliečio idėja neišvengiamai atkartoja giliai įsišaknijusią inte- 
lektualinę ir etinę Vakarų „pasaulėžiūrą“: jų epistemologines, ontologines 
ir normatyvinės prielaidas — Cornelijaus Castoriadiso žodžiais tariant, 
pagrindines „socialines įsivaizduojamas reikšmes“ (Castoriadis 1987). Lai- 
kantis šitokios kritikos, galima imti skeptiškai žiūrėti į pagrindines kosmo- 
politinės nuostatos prielaidas — tiek į jos „visuotinančias“, tiek į „pliurali- 
zuojančias“ reikšmes, — kaip į kažkokį abejotiną Europos Šviečiamojo 
amžiaus paveldą, kurį kritikuoja Johnas Gray'us (2 skyrius). O tai, aišku, 
vėl iškelia — tik kitu lygmeniu - visą modernybės ryšio su Vakarais klausi- 
mą, kurį aptarėme 3 skyriuje, pasitelkę Serge'o Latouche'o kritiką. Tačiau 
čia aš neketinu laikytis tokios linijos, nes nemanau, kad mums rūpimą prak- 
tinę kultūrinę - etinę nuostatą kaip nors galėtų sukompromituoti jos kilmė 
vakarietiškoje mąstysenoje. Tokiu pat mastu, kokiu modernybės būvis yra 
taikytinas globaliai (2 skyrius), nors patiriamas skirtinguose istoriniuose 
„perėjimo“ kontekstuose („globaliosios modernybės“), kosmopolitizmas, 
mano manymu, gali būti reabilituotas kaip visur taikytina kultūrinė pozi- 
cija. 

Tačiau apie trečiąją ideologinę mano abejonę dėl kosmopolito sąvokos 
reikia plačiau pakalbėti. Tai lokalinės kultūrinės patirties ir praktikos men- 
kinimo ar bent antraeiliškumo klausimas. Iš pažiūros tai matyti iš natūra- 
lios „kosmopolito“ sąsajos su tam tikru socialiniu pranašumu — tai turinčio 
galimybių pakilti aukščiau smulkių, kasdienių rūpesčių kultūrinio elito jau- 
sena. Pavyzdžiui, pabrėžiamas kosmopolito (kaip apibendrinto „metropo- 
lijos gyventojo“) ir „provincialo“ skirtumas. Tai iš ukrųjų puikiausias pa- 
vyzdys, rodantis ideologinę šios dvinarės priešpriešos įtaigą. Taigi 

nenuostabu, kad kosmopolitus kaip idealią grupę formaliai priešpriešinant 
„vietos“ gyventojams, pastarieji nukenčia. Šitoks priešinimas ryškus Han- 
nerzo traktuotėje ar klasikinėje, Roberto Mertono (Merton 1986) atliktoje 
Amerikos mažų miestelių studijoje, kuria Hannerzas kai kuriais atžvilgiais 
seka. Tokio pobūdžio dualizmo problema yra ta, kad jis beveik neišvengia- 
mai sumenkina vietinę patirtį bei praktiką, primesdamas jai tam tikrą ribo- 
tumą, neinformuotumą, platesnio žvilgsnio stoką ir panašiai. Čia galime 
prisiminti (3 skyrius) Marxo kosmopolitinį/modernų/miestišką šališkumą 
ir Komunistų partijos manifeste išreikštą garsųjį jo pasakymą — „kaimo gyve- 
nimo idiotizmas“ (Marx and Engels 1969: 53; 42). Dar problemiškiau yra 
tai, kad šis kultūrinis skirtumas gali pereiti į etinį skirtumą — kosmopolitui 
imamas teikti tam tikras moralinis pranašumas prieš vietinį gyventoją vien 
dėl to, kad jis mobilesnis, labiau įgudęs naudotis komunikacijos priemonė- 
mis ir taip toliau. Tai mus gali pastūmėti prie abejotinos išvados, esą socia- 
liniai ir ekonominiai privalumai ugdo pranašesnius moralės atžvilgiu vei- 
kėjus. 

Jei tai būtų vien konotacijos ar dvinarės priešpriešos logikos problema, 
ją būtų galima išspręsti, ir kosmopolito kategorija vėl būtų išgelbėta. Viena 
vertus, kultūrinio atvirumo prasmę galėtume gana lengvai atriboti nuo kul- 
tūrinio elitizmo konotacijų ir sukurti „demokratiškesnę“ prasmę, grindžia- 
mą, tarkime, plačiomis galimybėmis naudotis globalizuojančia informaci- 
ne patirtimi, mūsų aptarta 5 skyriuje. Antra vertus, galime liautis mąstę 
antagonistinėmis dvinarėmis priešpriešomis ir pasistengti kosmopolitišką 
nuostatą suvokti taip, kad ji apimtų ir lokalinę perspektyvą. Šitokios kryp- 
ties šalininkas aš čia ir būsiu. Tačiau pirmiausia mums reikėtų į šį klausimą 
labiau įsigilinti. Nes čia gal svarbu ne tik dvinarystės poveikis. Galbūt tarp 
lokalizmo ir kosmopolitizmo perspektyvų ir imteresų esama tikros kultūri- 
nės politinės įtampos. 

Apie tokią galimybę kalbama įdomioje Johno Vidalo esė apie aplinko- 
saugos politiką. Vidalas teigia, kad aplinkosaugos judėjimo politika dvi- 
prasmiškai pasiskirsto tarp „dviejų pagrindinių mūsų amžiaus principų“: 
„lokalizmo ir globalizmo“. Pasak jo, lokalizmas pasireiškia paskutiniame 
XX a. dešimtmetyje pagausėjusiais masiniais politiniais judėjimais, protes- 
tuojančiais prieš jo vadinamą „atokumą“, kai vietovėms projektus ar politi- 
nius sprendimus primetančios jėgos — nesvarbu, valstybės, transnacionali- 
nės kompanijos ar pasaulinės institucijos, pavyzdžiui, VSDTP (Visuotinis 
susitarimas dėl tarifų ir prekybos), PPO (Pasaulinė prekybos organizacija) 

bei TVE (Tarptautinis valiutos fondas) — yra toli nuo vietos gyventojų no- 
rų bei interesų ir jiems nejautrios. Tad Vidalas į lokalizmo perspektyvą 
įtraukia Trečiojo pasaulio kovas, pavyzdžiui, Nigerijoje vykstančių ogonių 
tautelės kova su jų žemę teršiančia „Shell“, išsivysčiusiame pasaulyje stiprė- 
jančiais vietiniais protestais prieš centralizuoto planavimo sprendimus — 
kelių tiesimą, arvirąją kasybą, žemės sklypų skyrimą naujiems prekybos cen- 
trams bei parduotuvių rajonams statyti ir taip toliau. Jo manymu, šiai per- 
spektyvai būdinga tai, kad ji susijusi ir su Pirmuoju, ir su Trečiuoju pasau- 
liu: „Kai indėnui hopiui iš Arizonos aplankius Pietų Velso šachtininkus 
plojama už tai, kad pavadino juos „vietos žmonėmis“, kurie turėtų „sukilti 
ir susigrąžinti užgrobtas žemes“, ir kai greitkeliuose protestuojančių bena- 
mių, bedarbių, „gentys“ plačiai tapatinasi su Meksikos zapatistais ar at- 
stumtais Brazilijos amerindėnais, tuomet tikrai kažkas vyksta“ (Vidal 1995: 
57). Tad pagrindinis lokalizmo, kaip po pasaulį pasklidusios kultūrinės 
politinės perspektyvos, principas yra toks - kuo labiau didinti vietinę auto- 
nomiją ir vietinės aplinkos apsaugą, sykiu išlaikant savitus „gyvenimo bū- 
dus“. 

Globalizmas, priešingai, yra „hipnotinis ir labai viliojantis“ principas, 
„siūlantis visas Mamonos gėrybes': „Taigi saugiose transnacionalinių kor- 
poracijų ir politinio bei ekonominio elito rankose globalizmas siūlo moks- 
lo laimėjimus, naujausias genetikos ir kompiuterių gėrybes, žavias panacė- 
jas pagal visuomenės naujausius populiarius šūkius ... ir žinias pasaulinėmis 
kalbomis apie savitarpio priklausomumą, sąveiką, beribę komunikaciją ir 
visuotinius sprendimus“ (p. 58). Įdomiausia, kad „globalizmas“ čia supran- 
tamas ne kaip įprastinių įtariamųjų — godžių transnacionalinių korporaci- 
jų ar nacionalinių valstybių, linkusių į didžiulį centralizuotą planavimą, — 
ideologija. Vidalas teigia, jog tokia perspektyva suviliojo ir aplinkosaugos 
judėjimą.? Anot jo, principas „galvok globaliai, veik lokaliai“ yra ne dialek- 
tinė strategija, o veikiau „paradoksali mantra“. Aplinkosaugininkai, iškel- 
dami bendruomeninę veiklą ir panašiai, stengiasi aprėpti lokalistinę per- 
spektyvą, tačiau, nepaisant to, visuminio aplinkosaugos judėjimo tendencija 
yra stiprinti globalistinę perspektyvą. Vis galingesnio ekologinio globaliz- 
mo interesai - rūpinimasis „visa žeme“, kuris remiasi pasiturinčio Pirmojo 
pasaulio nerimu dėl savo gyvenimo būdo, - dažnai užgožia vietos interesus 
ir veiklą: tarkime, inuitų bendruomenėms uždraudžiama gaudyti bangi- 
nius, o kinams neleidžiama naudotis chlorofluormetaną išskiriančiais šal- 
dytuvais. Taip „san tautelės žmonės gali būti išvaromi iš Kalahario, kur jie 

gyveno tūkstančius metų, nes Botsvanos vyriausybė juos laiko pernelyg pa- 
vojingais trapiai ekosistemai“ (Vidal 1995: 60). 

Vidalas „Greenpeace“, turbūt sėkmingiausią veikiančią tarptautinę ap- 
linkosaugos grupę, netgi apibūdina kaip „transnacionalinę korporaciją, tik 
kitu pavadinimu“. Šitaip gana provokuojamai sakydamas, jis turi galvoje, 
kad, nepaisant „Greenpeace“ aplinkosaugininkų skelbiamo (kone pagrin- 
dinio) tikslo viešai kariauti su transnacionalinės pramonės tarša, jie laikosi 
savo priešų kai kurių globalistinių įsitikinimų ir panašiai veikia. „Žalieji“ 
pasitelkia „didįjį mokslą“ nusakyti aplinkosaugos uždaviniams globaliniu 
požiūriu, o ne lokaliniu; nekreipdami dėmesio į kultūros atžvilgiu jautrų 
kontekstą, jie „visiškai kliaujasi globalizmu, skleisdami savo žinias, ir išlai- 
ko atsainius nutolusius santykius su konkrečiomis vietovėmis, kai įžengia į 
besivystančias šalis ... neturėdami mandato ten pasilikti ir padėti tenykš- 
čiams ginti teises dėl jų veiksmų padarinių“ (1995: 61). 

Vidalas, be abejo, gerokai perdeda polemikos vardan, bet ir nurodo 
galimą svarbų interesų susikirtimą. Jeigu aplinkosaugos srityje kosmopoli- 
tiška nuostata reiškiasi tiesiog kaip „globalizmo forma“, - pasitelkiant Mar- 
jorie Ferguson (1992: 82) vadinamąjį „globalizacijos mitą“ apie „žemės 
planetos gelbėjimą“, - tuomet aišku, kaip tai gali kirstis su lokalizmo inte- 
resais. Nes, Lasho ir Urry'o (1994: 305) žodžiais, daugumai žmonių „ap- 
linka yra jų vietovė“, tad jų galbūt neįtikintum, jog pirmenybę reikia teikti 
platesniems (ir patirties atžvilgiu „tolimiems“) reikalams. Šitaip yra ne tik 
akivaizdžiausiais atvejais, kai tiesiogiai susikerta vietinės veiklos interesai 
(galbūt nulemti neabejotinų tradicijų ar tiesioginių ekonominių materiali- 
nių poreikių) ir neigiami globaliniai padariniai: kūrenimas anglimis, rūgš- 
tūs lietūs, visuotinis atšilimas ar nykstančių žuvų rūšių gaudymas, kaip tai 
buvo prie Galapagų salų. Tai pasakytina ir apie keblesnius kultūrinius po- 
litinius atvejus, kai ir lokaliniu, ir globaliniu lygmeniu reiškiasi skirtingų 
tipų aplinkosauginiai interesai: vadinamoji „rudoji darbotvarkė“, pagal ku- 
rią gerinama užteršta ir perpildyta Trečiojo pasaulio /avelas aplinka, prieš- 
priešinama būdingam „žaliųjų“ rūpinimusi „globalinėmis bendrybėmis“, 
pavyzdžiui, Amazonės atogrąžų miškų išsaugojimu. Kadangi aplinkosau- 
gos problemų priežastingumas yra toks sudėtingas ir diskutuotinas (Gold- 
blatt 1996; Yearley 1996), visiškai neaišku, ar sprendžiant aplinkosaugos 
problemas kišimusi, kurio reikia imtis globaliniu mastu, jam galima teikti 
pirmenybę prieš vietinius papročius ir tradicinės „ekokultūros“ (Dyer 1993) 
per šimtus metų sukauptas žinias apie aplinkos išsaugojimą. 

Visi šie svarstymai vėl mus grąžina prie problemų, kaip kosmopolitinę 
nuostatą suderinti su politiniu ir moraliniu viswotinumu. Šį klausimą pla- 
čiau traktuodami, trumpai apsvarstykime Nicholaso Garnhamo išsakytą 
požiūrį į politinės pilietybės ir viešosios srities idėjas jų globaliame kon- 
tekste. Garnhamas šiuos klausimus aiškiai susieja su visuotinių politinių 
sprendimų būtinumu. Jis klausia: „Kaip mes turime save suvokti — kaip 
pasaulio, kaip nacionalinės valstybės ar dar kokio darinio piliečius?“ (Garn- 
ham 1992: 368). Jis visiškai neabejoja, kad atsižvelgiant į globalinės rinkos 
jegas ir kitus globalinių interesų reikalus reikėtų laikytis pirmojo požiūrio: 


Žodžiu, užduotis - sukurti demokratinės atskaitomybės sistemas, integruotas į informa- 
cines atitinkamo masto sistemas, užimančias tą pačią socialinę erdvę, kuriai ekonomi- 
niai ir politiniai sprendimai gali daryti poveikį. Jei poveikis yra visuotinis, tuomet ir 
politinės, ir informacinės sistemos turi būti visuotinės. Jeigu iškilusi problema - patinka 
mums tai ar ne mus visus veikia, tuomet gali būti tik vienintelė racionaliai nustatyta 
intervencinės politikos veikimo kryptis. Dėl krypties turi būti sutarta arba ji turi būti 
daugumos ar mažumos primesta. Jei rinkos jėgos yra globalinės, tai ir visokia veiksmin- 
ga politinė reakcija turi būti globalinė... Tas pat primygtinai taikytina ir branduolinio 
ginklo bei aplinkosaugos klausimams (1992: 371-372). 


Tai kategoriškas politinis ir kultūrinis visuotinumas: globalinėms pro- 
blemoms reikia globalinių sprendimų, siejančių mus visus. Garnhamo ar- 
gumento prasmė ta, kad „globalinę viešąją sritį“ turėtų sudaryti lygiagre- 
čios globalinės informacinės ir politinės institucijos, kurių funkcija būtų 
informuoti, kitaip tariant, kultūros atžvilgiu suteikti galią globalinei visuo- 
menei, o jos kolektyvinę valią įteisinti institucijomis. Toje aplinkoje, ku- 
rioje ryškus korporacinių ir politinių veikėjų nuolatinis kišimasis savo ša- 
liškų interesų vardan - kapitalo kaupimo ar siaurų vietinių reikalų vardan, 
kuriuos įgyvendina pavienės nacionalinės valstybės, - globalinė visuome- 
ninės srities funkcija būtų šiuos veiksmus padaryti demokratiškai atsakin- 
gus visuotinei „globalinės bendruomenės“ valdymo formai. 

Atsižvelgiant į daugelį mums iškilusių neatidėliotinų globalinių proble- 
mų, Garnhamo argumentas gali atrodyti tikėtinas. Tačiau, kaip ir jis pri- 
pažįsta, visuotinumas sulaukė daug kritikos iš šiuolaikinio socialinio poli- 
tinio ir ypač kultūros teorizavimo atstovų. Garnhamas nepritaria įvairiems 
„pliuralizmams“ — postmoderniems „skirtingumo“ garbinimams ar femi- 
nisčių tvirtinimams apie visuotinio racionalumo šališkumą lyties atžvilgiu, 
eurocentrizmo kritikai postkolonijinėje teorijoje bei individualizuotiems 
politinių filosofų komunitarų argumentams. Jis tvirčiausiai nusistatęs prieš, 


6. Kosmopolitizmo galimybė 199 


jo supratimu, politiškai paralyžiuojantį kultūrinį reliatyvizmą, kurį ir kil- 
dina tokios pliuralistinės pozicijos. Gnoseologiniai (kai kurių) pliuralistų 
skrupulai — dvejonės dėl galimybės sulyginti kultūrinius diskursus, svarsty- 
mai, ar įmanomas universalus diskurso racionalumas — veda jį iš kantrybės. 
Jis teigia, jog atsižvelgiant į situaciją, kurioje ekonominės ir politinės val- 
džios globalinės galios sistemos lemia dideles mūsų gyvenimo sritis ir žadi- 
na bendrą suinteresuotumą išsilaisvinti — ar galiausiai tiesiog kaip rūšiai 
išlikti, — reikia „dėl universalaus racionalumo eiti paskališkų lažybų“ (1992: 
370). 

Taigi, Garnhamo įsitikinimu, mums nevalia imtis radikalaus pliuraliz- 
mo - „utopiško ir romantiško skirtybės ieškojimo jos pačios vardan“ (1992: 
375), - kai mūsų bendri - visuotiniai - žmonių interesai yra tokie svarbūs, 
tokie primygtiniai. Nors ir galima prijausti Garnhamo nepakantumui pa- 
prastoms kultūrinio reliatyvizmo formoms, atsiradusioms įkandin post- 
modernizmo, toks ryžtingas, vienpusis jo propaguojamas visuotinumas taip 
pat neatrodo itin patrauklus. Taip yra dėl to, kad mūsų aptartieji argumen- 
tai įtaigauja, jog pliuralizmo problemą kildina ne madingos reliatyvistinės 
teorijos, o tikras išgyvenamos patirties pliuralumas, aptinkamas į globalinę 
visumą susijusiose vietinėse situacijose. Žmonėms tiesiog būdinga įvairios 
kultūrinės perspektyvos ir kultūriniai politiniai interesai, kylantys iš jų vie- 
tovių ir nesusiję su jokiais visuotiniais žmonių interesais. Mes neturime 
viršesnių moralinių kriterijų, kurie leistų nustatyti tokių interesų hierarhi- 
ją, pirmenybę teikiant globaliniams interesams, nei veiksmingų politinių 
institucinių mechanizmų, kurie tokią hierarchiją įteisintų politinėje prak- 
tikoje. Globalinio valdymo komisija pripažįsta, jog tokių kriterijų nėra, 
todėl pasaulinio masto klausimus reikia spręsti plėtojant kultūrinį globalių 
ir vietinių interesų dialogą. 

Įdomu palyginti Garnhamo visuotinumą su Johno Gray'aus tokiu pat 
įtaigiu antivisuotinumu (2 skyrius), kuris gina kultūrinį skirtingumą, ko 
gero, erzinantį kosmopolitinius politikus. Dėl Gray'aus požiūrio aš tei- 
giau, jog esama ir „gerų“, ir „blogų“ visuotinumų. Blogosios formos būtų 
tos, kurios pavienius kultūrinius politinius interesus pateikia kaip bendrus, 
o žmonių vertybėse įžiūrimos gėrybinės formos yra tos, kurios gali - per 
dialogą, per esminį hermeneutinį susitarimą — būti pripažintos naudingos 
įvairioms skirtingų kultūrų aplinkoms ir vietiniams interesams. Taigi Garn- 
hamo visuotinumas aiškiai nepriskirtinas „blogajai“ kategorijai, tačiau jam, 
matyt, stinga kultūrinio pliuralizmo, kuris jo nuorodas į konsensą darytų 

įtikimesnės ir paskatintų atšaukti užuominas apie „priverstinę“, „raciona- 
lią“ veiksmų krypų. Kosmopolitiška kultūrinė nuostata negali atmesti pliu- 
ralizmo dėl racionaliai nustatytų visuotinių žmogaus interesų reikalavimų. 
Kosmopolitiški žmonės tuo pat metu turi būti ir universalistai, ž7 pliuralis- 


tal. 


Idealas: kosmopolitizmas kaip „etinis glokalizmas“ 


Jeigu mes pakankamai atsižvelgiame į visas problemines kosmopolitiz- 
mo konotacijas, manau, jį galima reabilituoti neelitinėmis, neetnocentrė- 
mis, nepatriarchalinėmis ir ne „globalistinėmis“ prasmėmis kaip tokią kul- 
tūrinę nuostatą, kurią turėtų ugdyti žmonės, gyvenantys globalizuotame 
pasaulyje. 

Apibendrinant galima pasakyti, jog kosmopolitui pirmiausia reikia ak- 
tyvios nuovokos, kad priklauso platesniam pasauliui, kad geba patirti „nu- 
tolusį tapatumą: tokį tapatumą, kuris neapsiriboja vien betarpiška vieto- 
ve, bet įtraukia ir visiems mums, žmonėms būtybėms, būdingo bendrumo, 
visiems gresiančių bei atsirandančių galimybių ir savitarpio atsakingumo 
pajautą. Tiksliau sakant, galime suvokti skirtumą tarp vietinės „nimbiz- 
mo“ etikos — dėmesio savo tiesioginei aplinkai ir abejingumo kitiems — ir 
visuotinio aplinkosaugos rūpesčio etikos. Vadinasi, svarbiausia kosmopo- 
litizmo savybė yra skvarbi įžvalga, jog globalizuotas pasaulis yra toks, ku- 
riame „nera kitų “. 

Tačiau tuomet antras būtinas patikslinimas kreiptų kone į priešingą 
sampratą — tai įsisąmoninimas, jog pasaulis susideda iš daugelio kultūri- 
nių kitoniškumų. Tuo aš noriu pasakyti, jog kosmopolitas turi suvokti 
teisėtą kultūrų pliuralizmą ir atvirumą kultūriniams skirtingumams. Ir 
šis įsisąmoninimas turi būti refleksyvus - žmonės turi nebijoti suabejoti 
savo pačių kultūrinėmis nuostatomis, mitais ir panašiais dalykais (ku- 
riuos šiaip gal būtume linkę laikyti „visuotiniais“). Tad svarbu, kad dvi 
tos nuostatos dalys būtų suvokiamos ne kaip antitezinės ir antagonisti- 
nės, o kaip viena kitą reguliuojančios ir todėl mus nurteikiančios nes:/iau- 
jančiam dialogui uek mumyse pačiuose, tiek su mums tolimų kultūrų 
žmonėmis. 

Turime pripažinti pavojų, kad šis refleksyvumas gali pereiti į gryną re- 
liatyvizmą, „postmodernųjį kosmopolitizmą“, į kurį taip įtariai žiūri Garn- 

hamas. Atsižvelgiant į įvairias kultūrines perspektyvas, galima paklusti ga- 
na supaprastintai ir apgaulingai logikai, kad jeigu visos vertybės yra sąlygi- 
nai „vietinės“, vadinasi, vertybių apskritai nėra. Nesunku įžvelgti, kaip to- 
kią logiką pasitelkęs kosmopolitas gali atsižadėti įsipareigojimų ir, kaip sako 
Hannerzas, būti kultūrinis diletantas ir skeptikas. Bet mes neturime nu- 
krypti į tokį antipagrindiškumą ir jo pasekmes. Pavyzdžiui, Giddensas, sek- 
damas Oakeshortu (1991), kosmopolitišką elgseną apibūdina kaip „pilieti- 
nio bendravimo“ formą, kaip lygių, gerbiančių vienas kito savarankiškumą 
žmonių „protingus santykius. Jis sako: 


Kosmopolitinio požiūrio atstovas neteigs, kad visos vertybės yra lygiavertės, o pabrėš 
pavienių žmonių bei grupių atsakomybę už jų išpažįstamas idėjas ir už jų atliekamą 
veiklą. Kosmopolitas neišsižada įsipareigojimų — kaip, tarkime, diletantas, - bet geba 
aiškiai išreikšti tų įsipareigojimų pobūdį ir įvertinti jų reikšmę tiems, kurių vertybės 


kitokios (Giddens 1994: 130). 


Truputį kitais žodžiais galėtume pasakyti, kad kosmopolitas nėra idea- 
lus tipas, kuris priešpriešina vietos gyventojui. Jis geba gyventi — etikos ir 
kultūros požiūriu - tw0 pat metu tiek globaliniame, tiek lokaliniame kon- 
tekste. Kosmopolitai geba pripažinti ir vertinti savo pačių kultūrines nuo- 
statas ir kaip lygus su lygiais tartis su kitais savarankiškais vietos gyvento- 
jais. Bet jie sykiu gali suvokti tolimas ir ilgalaikes veiksmų pasekmes už 
vietovės ribų, pripažinti bendrus globalinius interesus, moka užmegzti pro- 
tingą dialogą su kitais žmonėmis, kurių skirtingos nuomonės, kaip tuos 
interesus paremti. 

Šios dvipusės kultūrinės nuostatos tekstūrą galima geriau suvokti ne 
per „globalizacijos“, o per „glokalizacijos“ idėją, kurią ypač išplėtojo Ro- 
landas Robertsonas. Terminą „glokalizacija“ Robertsonas paėmė iš japonų 
verslo diskurso, kur jis reiškia „mikrorinkodaros“ strategiją — „prekių pa- 
ruošimą bei reklamavimą ir vis labiau diferencijuotų vietinių ir atskirų rin- 
kų aptarnavimą globaliniu ar beveik globaliniu mastu“ (Robertson 1995; 
28). Robertsonas, žinoma, pripažįsta visas problemas, susijusias su tuo dis- 
kursyviu kontekstu, iš kurio šis terminas atsirado, bet vis vien laiko jį nau- 
dingu paryškinti vieną pagrindinių jo paties požiūrio į globalizacijos pro- 
cesą temų. Tai įsitikinimas, jog lokalumas ir globalumas (arba jo vartosenoje 
„konkretumas ir visuotinumas“) yra ne kultūrinės priešybės, o vienas į kitą 
„Įsiskverbiantys“ principai (1995: 30) - ir toks požiūris labai palankus mū- 
sų kosmopolitizmo sampratai. 

Šią idėją taikydami truputį plačiau, kosmopolitizmą galėtume suprasti 
kaip tam tikrą „etinį glokalizmą“. Vieną šio termino teigiamą aspektą tei- 
kia jo rinkodaros kontekstas — juo bent atsižvelgiama į kultūrinio veiksnio 
principą. Gana apytikslis supratimas, kad „įvairovė parsiduoda“ (Robert- 
son 1995: 29), taip pat yra kultūrinė įžvalga ir drauge vienu žingsniu ap- 
lenkia homogenizacijos scenarijų (3 skyrius). Robertsono aiškinimu, ter- 
minas „glokalizacija“ — japonų kalba dočakuka - kilęs iš dočaku ir reiškia 
„gyventi nuosavoje žemėje“ (1995: 28). Čia glūdi mintis apie žemdirbystės 
technikos pritaikymą vietos sąlygoms. Šiuo atžvilgiu išreiškiama nemaža 
dalis to, kas turėtų rūpėti kosmopolitizmo etikai. Jei tai, ką mes 5 skyriuje 
sakėme apie vietinę žmogaus pasaulio sandarą, yra teisinga, tuomet reikėtų 
patikslinti, kuo platesni globaliniai įsipareigojimai yra svarbūs tam gyvena- 
mam pasauliui. Negalime tikėtis, kad žmonės gyventų jiems tolimame, abst- 
rakčiu virstančiame moraliniame akiratyje: kosmopolitinė etika gana tie- 
siogine, tačiau teigiama prasme yra „egocentriška“. 

Tai iliustruodami, trumpam grįžkime į ekologijos sritį ir aptarkime vaiz- 
dą, aprašytą viename The Ecologist numeryje, pasirodžiusiame 1992 metais 
Rio de Žaneire po vykusios viršūnių konferencijos gamtinės aplinkos ir 
plėtros klausimais. Šis žurnalas itin skeptiškai žiūri į visą „globalinio aplin- 
kosaugos valdymo“ projektą, turėtą mintyje konferencijos svarstymuose, jį 
suvokdamas kaip puikiausią pavyzdį to, ką Vidalas pavadintų „globaliz- 
mu“. Tokio požiūrio lėkštumas The Ecologist iliustruojamas vienos nuo- 
traukos aprašymu: nuotrauka buvo išspausdinta korporacijų finansuoja- 
mame „globalinės aplinkosaugos žurnale“ Tomorrow: 


Nuotraukoje jauna šviesiaplaukė vakarietė manekenė maudymosi kostiumu stovi iki 
liemens įbridusi į saulės nutviekstą jūrą... Ji laiko apglėbusi didžiulį pripučiamą gaublį 
...JOs veidas užmerktomis akimis ir švelnia šypsena reiškia pasyvumą ir palaimą. Ji nufo- 
tografuota smakrą padėjusi ant Šiaurės ašigalio, o rankomis apsikabinusi Afriką, besi- 
stengianti parodyti meilę abstrakčiam „pasauliui“, kuris su ja iš tikrųjų yra susijęs tik per 
neasmeninius mechanizmus ir specialistų aiškinimus (7he Ecologist 1992: 182). 


Straipsnyje šis vaizdas priešpriešinamas paveikslui moters, atstovaujan- 
čios Čipko judėjimui Indijoje — tai „kaimuose išplitęs judėjimas, pavadini- 
mą gavęs iš hindi žodžio „apsikabinti“, nes kaimiečiai tiesiogine prasme 
apsikabindavo medžius, neleisdami jų nukirsti“ (1992: 195). Šio palygini- 
mo esmė - priešpriešinti „bešaknį neasmeninį jausmą, kurio pagal valdy- 
tojišką mentalitetą reikią pasauliui išgelbėti, itin konkretiems, asmeniams 


6. Kosmopolitizmo galimybė 203 


moraliniams jausmams, „nužymintiems vietinius veiksmus aplinkai išsau- 
goti“ (1992: 195). 

Čia reiškiamą The Ecologist poziciją — konkretizuorą, lokalistinę, griež- 
tai antiadministracinę ir antivisuotinančią — galima suprasti tiesiog kaip 
romantinį antimodernizmą. Vaizduodami aplinką kaip iš esmės vietinių 
„parkų“ rinkinį, jie išties romantizuoja vietos grupių gebėjimą išlaikyti tam 
tikrą intuityvią aplinkos pusiausvyrą. Atsižvelgiant į sudėtingus globaliza- 
cijos tarpusavio saitus, tai nėra tikėtinas „lokalizmo“ galių aiškinimas. 

Tačiau įdomiausia yra čia glūdinti moralinio politinio įsipareigojimo ir 
vietinės situacijos sąsaja. Įdomu palyginti jų paryškinamus „itin konkre- 
čius, asmeninius moralinius jausmus“ su Zygmunto Baumano aiškiai ne- 
romantiška postmoderniosios moralinės situacijos analize. Sekdamas filo- 


sofu Hansu Jonasu, Baumanas sako: 


Moralė, mūsų paveldėta iš ikimoderniųjų laikų - vienintelė mūsų moralė, - yra artumo 
moralė, o tokia, deja, netinka visuomenėje, kur visa svarbi veikla atliekama per atstumą 
„.. Turimos moralinės priemonės, [moderniai technologinei galiai] įgyti ir valdyti išlie- 
ka tokios pat, kokios buvo „namudinės pramonės“ laikais. Moralinė atsakomybė mus 
skatina rūpintis, kad vaikai būtų pavalgę, aprengti ir apauti, tačiau ji negali mums duoti 
praktinių patarimų, kai susiduriame su pribloškiančiais vaizdais nuniokotos, sausrų ir 
karščio nualintos mūsų planetos, kurią paveldės mūsų vaikai ir vaikų vaikai ir kurioje 
turės gyventi, patirdami tiesioginius ir netiesioginius kolektyvinio mūsų nerūpestingu- 


mo padarinius (Bauman 1993: 217-218). 


The Ecologist aukštinamas Čipko judėjimo autentiškas moralines nuo- 
statas Baumanas turbūt apibūdintų kaip anachronistinę „artumo moralę“. 
Tačiau abi pusės yra tos pat nuomonės apie tai, kaip žmonėms iš tikrųjų 
išsiugdo moralinis politinis atsidavimas. Nors mes neromantizuojame vie- 
tos bendruomeninių susitelkimų, tačiau galime įžiūrėti svarbų panašumą 
tarp apglėbusių medžius Čipko žmonių ir medžių viršūnių „genčių“, pro- 
testuojančių prieš Niuberio aplinkkelį. Nors nei vienas tų dviejų judėjimų 
neišreiškė negatyvaus lokalizmo, egocentrizmo ir abejingumo kitų „nim- 
bizmui“, vis dėlto abu yra pavyzdžiai to, ką Baumanas vadina morale „su 
stipriomis, bet trumpomis rankomis“ (1993: 218). Abu judėjimus sutelkti 
jėgas paskatino artima rimta grėsmė. Tokie judėjimai reikšmingi išties ne 
dėl jų veiksmingumo, o dėl to, kad parodo, jog visiems rūpimi dalykai turi 
būti diegiami į kasdienę, vietinę patirtį ir žmonių „moralinį gyvenamą pa- 


saulį“. 

Pabrėžėme, jog kosmopolitai yra paprasti žmonėms. Jiems nebūdinga 
vienpusė nuostata imtis veiksmų labai konkrečiais klausimais, o tai būdin- 
ga „naujosioms gentims“ (Maffesoli 1996; Melucci 1989), kurios gali būtu, 
o gali ir nebūti kosmopolitinės. Tačiau kasdieniame gyvenime darydami 
sprendimus kosmopolitai nuolat turi jausti, jog platesnis pasaulis siejasi su 
jų vietos pasauliu ir atvirkščiai. Jie turi elgtis kaip „etiniai glokalistai . 


KOSMOPOLITAI BE KOSMOPOLIO 


Dabar skaitytojas gali visai pagrįstai paklausti, ar verta daryti šiuos visus 
kosmopolitiškos nuostatos tikslinimus ir apskritai ar pati idėja tik nėra ne 
kas kita kaip fariziejiškas siekis? Ar yra kokių nors ženklų, rodančių, kad 
tokia kultūrinė orientacija gali atsirasti? 

Žinoma, yra daug priežasčių būti skeptiškam. Artėjant prie tūkstant- 
mečių sandūros, atrodo, esama maža ženklų, kad stiprėtų globalinė žmstitu- 
cinė parama kosmopolitizmui. Visoje knygoje mano mintis buvo ta, jog 
vargu ar globalizacijos procesas sukurs globalinę kultūrą kokia nors suvie- 
nyta institucine prasme. Tą pripažįsta ir Globalaus valdymo komisija. Nors 
Jungtinės Tautos mano turinčios atlikti nuolatinį vaidmenį globaliniame 
valdyme - dėl to ir rekomenduoja gana radikalias struktūrines reformas*, — 
pranešime pripažįstama, jog šią instituciją „nuo pat pradžių pančiojo“ skir- 
tingų Interesų ir jos narių valstybių (nevienodai galingų) reiškiamos galios 
tikrovė. Tad žvelgiant į Jungtines Tautas kaip į institucinį būdą kosmopo- 
litizmo link, išreikšto jų Chartijoje — „Mes, Jungtinių Tautų tautos ... *,— 
JT tikroji raida šiek tiek nuvilia: jos įsikišimai riboti ir dažnai neveiksmin- 
gi, o ateitis neaiški. Be to, tai ne vien Jungtinių Tautų susiformavimo isto- 
rijos problema —- ji būdinga visokiems instituciniams pavidalams, kuriuos 
įgauna tarptautiniai nacionalinių valstybių susivienijimai. Nes, pasak Las- 
ho ir Urry'o (1994: 301), šiuolaikinės nacionalinės valstybės yra nuolat 
„įspraustos tarp vietinių ir globalinių procesų ir dažniausiai siekia trumpa- 
laikio populiarumo tarp savo rinkėjų, kurių nesuviliosi išlaidomis už na- 
cionalinių sienų „vietovės“. Štai iš kur nacionalinių valstybių nenoras kaip 
nors ekonomiškai" ar politiškai reikšmingiau atsiliepti į bendras globalines 
aplinkos apsaugos problemas: tai vadinama NIMTOO sindromu — „Ne 
mano kadencijoje“ („Not - in - my - term — of - office“, Leggett 1990: 
3)“. Puikiausias tokio elgesio pavyzdys yra Jungtinių Valstijų nesutaiksto- 

ma pozicija dėl natūralaus (anglių ir naftos) kuro išmetamo CO, kontrolės, 
išryškėjusi 1997 metų Jungtinių Tautų Kioto viršūnių konferencijoje klima- 
to klausimais — ją galima suprasti tik kaip bailią Clintono administracijos 
kapituliaciją, neatlaikius amerikiečių naftos pramonės lobistų spaudimo. 

Apsvarsčius visus šiuos dalykus, menkos atrodo perspektyvos, kad kos- 
mopolitizmui nutiestų kelią tarptautinės vyriausybinės institucijos. Ir nors 
(tarptautinių) nevyriausybinių organizacijų ((T)NVO) iškilimą reikėtų lai- 
kyti vienu optimistiškesnių globalizacijos proceso politinių aspektų (Ha- 
melink 1994; Waters 1995), jų galimybės nulemti plačias kultūrines per- 
mainas dėl įvairių priežasčių yra ribotos'. Visiems praktiniams tikslams 
kosmopolitizmas, kaip kultūrinė nuostata, turi įsitvirtinti be stiprios insti- 
tucinės paramos. Tikriausiai reikia tapti kosmopolitais, neturint kosmo- 
polio perspektyvos. 


Deteritorizacija ir kosmopolitinė nuostata 


Ar kultūriniuose procesuose, kuriuos apsvarstėme šioje knygoje, kas nors 
teikia tokios vilties? Galbūt. Jeigu deteritorizacija mus atitraukia nuo ryšių 
su erdviškai apibrėžta kultūra, tai gal bent yra platesnės globalinės reterito- 
rizacijos Viltis. 

4 skyriuje įsitikinome, jog esama galimybės, kad tam tikra kasdienė glo- 
balinės modernybės patirtis ugdo bendrą, atviresnę pasauliui kultūrinę nuo- 
statą, nors nacionalinės valstybės jos ir neskatina. Mūsų vietovių persifor- 
mavimas į „glokalines vietoves“, kurį 4 skyriuje aptarėme „kasdienės 
deteritorizacijos“ požiūriu - pokyčiai mūsų tikrose fizinėse aplinkose, veiks- 
nių, kuriuos lemia tolimi politiniai ekonominiai procesai, įtraukimas į gy- 
venimo planus, į mūsų namus įsiskverbiančios informacijos ir komunika- 
cijos technologijos, norma tampantis daugiakultūriškumas, padidėjęs 
mobilumas ir padažnėjusios užsienio kelionės, netgi maisto kultūros „kos- 
mopolizuojantis“ poveikis — teikia vilčių dėl kosmopolitiškos nuostatos gy- 
vybingumo. Ta nuostata turi ugdyti supratimą, kad platesnis pasaulis yra 
reikšmingas mūsų vietovėms, kad vis labiau susisiejame su kitomis kultū- 
romis ir kad reikia daugiau atvirumo kultūriniam skirtingumui. 

Mes, žinoma, sykiu turime suvokti kultūrinės reakcijos pavojų — atsaką 
į deteritorizacijos patirtį. Visokeriopas netikrumas, kuris didėja silpnėjant 
ryšiams su vieta, gali skatinti priešišką naujų procesų atžvilgiu pasitraukimą į 

susikurtas tautines ar etnines bendruomenes, o ne kosmopolitizmą. Tačiau 
pats faktas, kad mes tai vadiname „pasitraukimu“, galbūt byloja apie trum- 
palaikę reakciją galingesniame ilgalaikiame kultūriniame procese. Tokią 
mintį perša šiuolaikinių globalinių jaunimo kultūrų, kurias sutelkia muzi- 
ka, šokis ir mados, sudėtinga hibridinė prigimtis. Nors šios kultūros ne- 
abejotinai komercinės, bet sykiu daugeliu atžvilgių kosmopolitiškos, nela- 
bai kreipiančios dėmesį į nacionalinių ar etninių susiskaidymų išskirtinumą. 

Tad ar galėtume būti optimistai ir manyt, kad esama tvirto kultūrinio 
polinkio atsiverti pasauliui? Norėdamas tai truputį išsamiau panagrinėti, 
pirmiausia apsvarstysiu, kaip Johnas Urry aiškina populiarių kelionių bei 
turizmo didėjimo ir jo įvadijamo „estetinio kosmopolitizmo“ plėtojimosi 
ryšį (Urry 1995). Savo argumentą Urry apdairiai atriboja nuo gana bana- 
laus ir, anot jo, abejotino turistinės pramonės atstovų tvirtinimo, kad „tu- 
rizmas lengvina tarptautinį supratimą“. Tačiau jis pripažįsta, kad pastarai- 
siais metais nepaprastai išaugo apetitas svetimų kraštų „vartojimui“. 

Jis pateikia tokį pavyzdį: subyrėjus geležinei uždangai, turistai iš Rytų 
Europos plūsta į Vakarų Europos turistinius centrus, o neribojamų kelio- 
nių ir kultūrinio vartojimo teisė tapo ne tik žadėto vakarietiško liberalizmo, 
bet ir platesnės sampratos apie globalizuorą „vartotojo pilietybę“ savastimi. 
Jo manymu, padidėjęs turistinis mobilumas - reikia prisiminti (2 skyrius), 
kad Urry didelį mobilumą apskritai supranta kaip „paradigminę modernią 
patirtį (Lash and Urry 1994: 253) - skatina naujos rūšies „estetinį kosmo- 
polituzmą“, kuriam būdingas „atvirumas skirtingoms patirtims, ryškėjantis 
įvairiose nacionalinėse kultūrose“, ir veikiau „visuomenių kontrastų ieško- 
jimas ir Žžavėjimasis jais nei vienodumo ar pranašumo troškimas“. Toliau 
jis išplėtoja tokios kultūrinės pozicijos modelį, daug kuo panašų į Hanner- 
zo idealų kosmopolito tipą, kuriam, be šio esminio kultūrinio atvirumo ir 
smalsumo, būdinga „elementarus gebėjimas nustatyti vietovių ir kultūrų 
istorinę, geografinę ir antropologinę vietą; noras, nebijant pavojų, žengti 
„toliau turistų lankomų vietų; tam tikri semiotiniai įgūdžiai suprasti kul- 
tūros ženklus ir, turbūt svarbiausia, refleksyvus gebėjimas „nustatyti savo 
paties visuomenės ir jos kultūros vietą, remiantis platesnėmis istorijos bei 
geografijos žiniomis“ (1995: 167). 

Šį XX a. pabaigos estetinį kosmopolitizmą Urry palygina su XVIII a. 
pabaigoje ir XIX a. pradžioje britų aristokratijos ir kaimo diduomenės ug- 
dytu estetiniu kosmopolitizmu: pavyzdžiui, „Didžiojo turo“ kelionės po 
Europą jiems padėdavo „išplėsti peizažų repertuarą vizualiniam vartojimui“. 

Akivaizdžiausias skirtumas, žinoma, yra tas, jog šiandien nepalyginti dau- 
giau galimybių keliauti - XIX a. penktajame dešimtmetyje Thomaso Coo- 
ko paskatintas turizmas masiškėja, populiarėja ir demokratėja. Tačiau yra 
dar vienas Urry'o estetinio kosmopolitizmo skiriamasis bruožas: kaip ir 
didelė dalis jaunimo kultūros, jis tvirtai įaugęs į populiarios vartotojiškos 
kultūros papročius. Iš vietų kaip kultūros prekių „vartojimo“ randasi kultū- 
ros įgūdžiai, požiūriai ir gal net (nors tai labai abejotina) kosmopolito eti- 
ka. 

Urry'o argumentas įtikinamas, bet, neabejoju, jis sutiktų, kad aprašy- 
tieji modeliai kiek skiriasi nuo mūsų čia svarstomo kosmopolitizmo idealo. 
Pirmiausia tai susiję su mūsų anksčiau apsvarstytos kategorijos galimu iš- 
skirtinumu. Socialinis ir ekonominis spektras, kuriam prieinamos jo apra- 
šytosios patirtys, aišku, daug platesnis negu ankstesnio kosmopolitinio eli- 
to sluoksnis, bet vis dėlto gana ribotas: nuolatinės pramoginės kelionės į 
užsienį būdingiausios vakariečiams ir palyginti pasiturintiems sluoksniams 
Vakaruose. Antra, šis ribotumas netiesiogiai lemia anksčiau minėtas pro- 
blemas: pojūtis, kad turtas ir mobilumas teikia kultūrinės ir estetinės nuo- 
vokos pranašumą, pereina į kitokios patirties menkinimą - tų žmonių, ku- 
rie, verčiami aplinkybių ar savo noru, lieka lokaliais gyventojais. Ir trečia, 
nors tam tikrą turistinį aktyvumą galima nusakyti kaip estetinį kosmopoli- 
tizmą, didžiumai turistų — visų socialinių ekonominių grupių - labai tinka 
Hannerzo įvardytas „priedo prie namų“ ieškojimas. 

Nepaisant visų šių problemų, Urry'o argumentas įdomus, nes patiksli- 
na estetinį kosmopolitinės nuostatos aspektą. Jo aprašomas atsirandantis 
platesnių kultūrinės patirties horizontų pomėgis, jau yra žingsnis teisinga 
linkme. Beje, estetikos nedera painioti su etika, ir - kaip jau sakėme, aprar- 
dami Hannerzo nusakytą kosmopolitišką asmenybę, — nėra garantijos, kad 
bendro kultūrinio akiračio praplėtimas, semiotinių įgūdžių lavinimas ir 
hermeneutinio jautrumo ugdymas būtinai skatins atsakomybės už globali- 
nę visumą jausmą. Tačiau, kita vertus, turbūt greičiau galima tikėtis šitokį 
jausmą mejučiom išsiugdyti per masinės kultūros praktiką, nei kad jį tiesio- 
giai išugdys kokia nors abstrakti globalinė pilietinė etika. 

Tas pat pasakytina ir apie „netiesiogines keliones“, kurias Urry (sekda- 
mas Hebdige 1990) pripažįsta esant žmonėms prieinamas per jų televizo- 
rius. 5 skyriuje aiškinome, jog patirtį, įgaunamą nuolat naudojantis žiniask- 
laidos technologijomis, galima laikyti svarbiausiu ir labiausiai prieinamu 
deteritorizacijos šaltiniu. Tam tikra prasme — tegul ir ribota —- žmonės, 

pasak Hebdige'o, gali tapti „kosmopolitais“ ir savo namuose, nuolat maty- 
dami kultūros skirtybes ir jiems primetamą platesnį pasaulį, esantį anapus 
jų gyvenamos vietovės. Tokią patirtį žmonės įgyja ne didaktiškai, o tiesiog 
kaip įprastą globalinės žiniasklaidos produkcijos modelį. 

Tačiau mes jau pažymėjome, jog „kvazipatirčiai būdingas televizoriaus 
žiūrėjimo fenomenologinis „atstumas“ tik tam tikru mastu pajėgus mus 
emociškai bei moraliai sudominti ir įtraukti. Tai ne televizijos „moraliai 
anestezuojantis“ atvejis, tiesiog jos teikiama kultūrinė patirtis yra kitokio 
pobūdžio, ji, ko gero, moraliai nėra palaikoma taip kaip artimos patirtys ar 
asmeniniai santykiai, besirutuliojantys apie mūsų gyvenamo pasaulio šer- 
dį. Dėl tokių išlygų neįtikėtina, kad žiniasklaidos teikiama patirtis mums 
įdiegtų visuotinio solidarumo jausmą. Todėl mūsų požiūris į artimą idėją 
apie atsirandančias tarpininkaujamas globalines „bendruomenes“, „sutelk- 
tas visuotinių moralinių problemų“ (Hebdige 1989: 91), turėtų būti pa- 
grįstai, o ne aklai skeptiškas“. Esu aiškinęs (Tomlinson 1994), jog televizi- 
jos auditorijų negalima laikyti diasporinėmis „bendruomenėmis“, jas tik 
sieja bendra patirtis, kaip ir kitas auditorijas. Čia skirtumas panašus į tą, 
kokį Sartre'as mato tarp „eilės“ — žmones sieja tik jų santykis su išoriniu 
objektu — ir „grupės“, kurią apibūdina savitarpio ryšiai ir bendros veiklos 
galimybių pripažinimas (Sartre 1976). Sartre'o pateiktas žymusis „eilės“ 
pavyzdys yra Sen Žermeno aikštėje laukianti autobuso žmonių eilė — atsi- 
tiktinai susirinkę žmonės, vienas su kitu nesusiję ir abejingi vienas kitam, — 
„vienumų daugis“, bendras tarp jų ryšys tik tai, kad visi laukia autobuso. 
Be to, Sartre'as aptaria radijo transliacijos klausančios išsisklaidžiusios au- 
ditorijos pavyzdį ir teigia, jog šie žmonės sudaro eilę (ne grupę), nusakomą 
„nebuvimu“ — ne tik dėl to, kad fiziškai yra vienas nuo kito atskirti, o kad 
„šie asmenys negali tarpusavyje užmegzti savitarpio santykių ar drauge veikti“ 
(1976: 270-271). 

Nesileidžiant pernelyg į Sartre'o socialinių kolektyvų analizės vingry- 
bes, turbūt svarbu tik pabrėžti mintį, jog vien bendro, vienu metu sutelkto 
dėmesio transliuojamam renginiui — net jei jis būtų susijęs su moraliniu 
reikalu, kaip, tarkime, devintajame dešimtmetyje „Gyvosios pagalbos“ kon- 
certai — nepakanka sutelkti „grupės“ sartriškąja prasme ar bendruomenės 
mūsų prasme. Svarbu išlaikyti konceptualinę erdvę, apimančią auditorijas, 
kurios sykiu yra bendruomenės (pavyzdžiui, klausantys pamokslo parapi- 
jiečiai, kai kuriais atvejais studentai paskaitoje), ir tuos, kurie nėra ben- 
druomenės (atsitiktinai susirinkę kino filmo žiūrovai, autoavarijos liudi- 

ninkai, atitolusi masinė televizijos auditorija), jei norime išvengti pernelyg 
optimistiško televizijos ugdomos patirties vertinimo, turint omenyje jos 
galimybes susieti mus kultūros ir moralės atžvilgiu. 

Viena iš pagrindinių priežasčių, dėl kurios reikia leistis į šias koncep- 
tualines dvejones, yra ta, kad tarpininkaujama kvazipatirtis yra veikiau 
monologinė nei dialoginė (tai pabrėžia ir Sartre'as), o dialogo galimybė, 
ko gero, yra svarbiausia ne tik bendruomenės sampratai, bet ir pačiam 
kosmopolitizmui — žinoma, tokiam, kokį jį įsivaizduoja į Giddensą pa- 
našūs mąstytojai. Atsižvelgdami į tai galime teigti, kad tarpininkaujamai 
bendruomenei iškyla paprasta technologine kliūtis, pasireiškianti įvairio- 
mis šiuo metu plačiausiai prieinamomis formomis, pavyzdžiui, televizija. 
Žinoma, šioms problemoms spręsti jau numatytos technologijos — sąvei- 
kinės, kompiuterių tarpininkaujamos kibernetinės erdvės technologijos. 
Howardo Rheingoldo žodžiais tariant, tai perspektyva, kurią atveria pa- 
sklidusi interneto vartotojų „virtuali bendruomenė“ (Rheingold 1994), 
susieta dialogu per klaviatūrą ir monitoriaus ekraną. Palyginti lengva at- 
mesti tokį technologinį utopizmą, nes keletas kritikų (Stallabrass 1995; 
Robins 1996; Gray 1997) jau įtikinamai parodė, jog teiginiai, esą opera- 
tyvinis bendravimas realiuoju laiku gali atkurti atsietą Gemeinschaft* ne- 
lyg gretutinį pasaulį, yra kupini politinio naivumo. Tačiau, kita vertus, 
gal reikėtų vengti ir priešinio skepticizmo, ypač 5 skyriuje mūsų aprašy- 
tos manicheizmo formos, kuri menkina tarpininkaujamą patirtį, prieš- 
priešindama ją idealiam tiesioginės patirties etalonui. Tačiau, man ro- 
dos, gana pagrįsta skeptiškai žvelgti į nuomonę - ji būdinga didžiumai 
entuziastingų diskursų apie kibernetinę erdvę, - jog paprastai technolo- 
giniai sprendimai įveikia politines, socialines ir moralines problemas. Joh- 
nas Gray'us, nors jo požiūris į kibererdvę gal pernelyg pesimistinis, šiuo 
ažvilgiu yra neabejotinai teisus: 


Virtualios bendruomenės Utopija iš dalies patraukli dėl magiškų galių, kurios priskiria- 
mos technologijai. Bet tikrame žmonijos istorijos pasaulyje naujos technologijos niekad 
nesukuria naujų visuomenių, neišsprendžia amžinų problemų ir nepanaikina esančių 
nepriteklių. Jos tik pakeičia sąlygas, kuriomis vyksta socialiniai ir politiniai konfliktai. 
Kaip naujosios technologijos panaudojamos, priklauso nuo valdžios pasiskirstymo, nuo 
priėjimo prie išteklių ir 2uo kultūrinio bei moralinio visuomenės išsiugdymo lygio (Gray 
1997: 120 —- mano išskirta). 


* Bendruomenės (v04.). 

Šitai taikant konkrečiam klausimui apie globalinio moralinio įsitrauki- 
mo jauseną, kurios reikalaujama iš kosmopolito - kitaip tariant, tam tikros 
savojo gyvenimo savireguliacijos, kuri yra kultūrinis refleksyvaus globali- 
nio valdymo pagrindas, - akivaizdu, jog čia technologijos padėti negali. 
Komunikacijos ir informacijos technologijos mums gal: suteikti tik geres- 
nę galimybę gauti informacijos ir daugiau žinių apie pasaulį, o gal net nau- 
jus tolimos sąveikos būdus. Šito negalima nepaisyti nei menkinti. Šiuo at- 
žvilgiu Johnas Gray'us joms turbūt nepakankamai reiklus, jis teigia, kad 
„jos mums geriausiai tarnaus, jei mes į jas žiūrėsime kaip į kuklias priemo- 
nes, įrankius, kuriais ginsime tai, kas mums yra svarbu“ (1997: 12). Taigi 
nepripažįstamas savaimingai deteritorizuojantis pobūdis tų technologijų, 
kurios veiksmingai keičia, „kas mums svarbu“, pavyzdžiui, įkūnijimui pri- 
skiriamą kultūros vertę (5 skyrius). Tačiau, kita vertus, jis teisus visiškai 
atskirdamas technologines ir moralines kategorijas. Moralinės egzistenci- 
nės pastangos, reikalingos susitvarkyti s4 per informacijos technologijas 
gaunamomis patirtimis, turi išplaukti iš kitų šaltinių — galiausiai iš savo 
paties gyvenamo pasaulio. Be šito joks technologinis tobulumas nepavers 
mūsų operatyviais kosmopolitais. 


IŠVADA: PAILGINTI TRUMPAS SOLIDARUMO RANKAS 


Tad kaip galiausiai atsakyti į klausimą, ar kasdienė deteritorizacija pajė- 
gi sukurti kosmopolitinę nuostatą? Sunku rasti galutinį atsakymą. Nors 
visokiausios globalinio sągmoningumo, atvirumo pasauliui, mobilumo, kryž- 
minimosi formos bei šaltiniai gali sudaryti ga//mybę kosmopolitizmui ras- 
tis, bet nei viena, matyt, jo nelaiduoja. Jo nelaiduoja net globalinės „rizikos 
visuomenės“ grėsmė. Ulrichas Beckas teigia, kad „globaliniai pavojai skati- 
na globalinį savirarpiškumą", todėl „kosmopolitinė visuomenė ... gali įgauti 
tokį pavidalą, koks reikalingas pagal suvokiamą pasaulinės rizikos visuo- 
menės būtinybę“ (Beck 1996: 2). Tačiau kitur jis prisipažįsta, jog neaišku, 
kaip „jungiančioji nerimo jėga veikia ir net ar ji veikia“ (Beck 1992: 49; 
plg. Tomlinson 1994: 163). 

Tokios abejonės, manau, kyla dėl to, kad šiuose patirtiniuose veiks- 
niuose glūdi sudėtingesnė žmogaus egzistencinio moralinio įsipareigojimo 
prigimties ir galimų ribų problema. Kitaip sakant, mes tikrai nežinome, ar 
įmanoma Baumano „artumo moralę“ taip praplėsti, kad ji apimtų tuos 

didžiulius, plačius, sudėtingus dalykus, susiejančius mus visus su viso pa- 
saulio likimu. Mes nežinome, ar vietiniame gyvenamame pasaulyje esama 
tokių moralinės vaizduotės išteklių, kurie palaikytų kosmopolitinę etinę 
veiklą. 

Tad baikime įsivaizduodami visų blogiausia. Manykime, jog moralinis 
įsipareigojimas ir žmonių solidarumas tiesiog pagal savo pobūdį yra iš es- 
mės vietinis reiškinys. Tai gali įteigauti, kad globalinis egzistencinis būvis 
yra tragiškas: mūsų socialiniai ir technologiniai gebėjimai praplėsti santy- 
kius per atstumą - sukurti socialinį globalizacijos būvį - paprasčiausiai ap- 
lenkė moralinį vaizduotės gebėjimą gyventi atsižvelgiant į toli esančius ki- 
tus — ir jaučiant abipusę priklausomybę, — su kuriais tapome neišvengiamai 
susieti. Globaliniams ir lokaliniams dalykams taip visiškai sumišus, kos- 
mopolitizmo perspektyvos atrodo niūrios. 

O gal ir ne. Gal kosmopolitizmą galima suvokti ir kitaip - nesiremiant 
griežtais etiniais įsipareigojimais, bandančiais susieti mūsų gyvenamą pa- 
saulį su tolimais ir „abstrakčiai“ apibendrintais kitais, kurie yra globaliniai 
mūsų kaimynai. 

Pirmiausia mintyje reikia turėti šiuolaikinėms visuomenėms vietiniu 
lygmeniu būdingą moralinio įsipareigojimo, savitarpiškumo ir solidaru- 
mo galią, kokia ji yra. Juk globaliosios modernybės būvis nenaikina šių 
dorybių. Pavyzdžiui, Helmurthas Berkingas (sekdamas Wurhnow 1992) 
cituoja faktus, rodančius, kad Amerikoje - šiuolaikinio savininkiško in- 
dividualizmo lopšyje — „į kitą nukreipta“ kultūrinė veikla iš tikrųjų p/e- 


ČIAS1: 


Kaip reikia suprasti situaciją, kai 80 milijonų amerikiečių, arba daugiau nei 4590 gyven- 
tojų, vyresnių kaip 18 metų, savaitė po savaitės penkias valandas ar daugiau savo laiko 
skiria savanoriškam paramos darbui ir labdaringai veiklai, dirba krizių centruose ... 
rengia kaimyniškos pagalbos projektus, kuria socialinius tinklus pagyvenusiems globo- 
ti?.. Jei galima tikėti pateikiamais duomenimis, daugiau nei 7590 amerikiečių teigia, kad 
solidarumas, noras padėti, visuomeniniai interesai jiems yra tokie pat svarbūs kaip ir 
savęs realizavimo, profesinės sėkmės, asmeninės laisvės plėtimo motyvai (Berking 1996: 


192-193). 


Berkingas mano, kad tokio akivaizdžiai tarpstančio vietinio savitarpiš- 
kumo ištakos yra nepaliaujamas refleksyvus žmogaus savipatumo kūrimas. 
Jis teigia, kad šiuolaikinėse visuomenėse pastebimas „solidaraus individua- 
lizmo“ iškilimas — savojo tapatumo kūrimas priklauso nuo stiprėjančio 

refleksyvaus santykių su kitais suvokimo. T'ai reiškia, kad veikiant „savo 
naudai“ nebūtina remtis vien siauru utilitarizmu, čia svarbu ir „savęs patei- 
sinimas“, atsirandantis iš bendrų veiksmų (jis pateikia pavyzdį, kaip šiuo- 
laikinėse visuomenėse plečiasi „privati dovanų teikimo ekonomika“). Pa- 
grindinė jo argumentų mintis ta, kad nereikia manyti, esą „tradicinėms“ 
kolekrvvinėms socialinėms vertybėms - savitarpiškumui, solidarumui ir mo- 
raliniam rūpesčiui — iškilo kokia nors grėsmė, greičiau jas reikia laikyti 
nuostatomis, išplaukiančiomis iš pačios modernybės būvio: individams bū- 
tina (prisimenant Thompsono argumentus, pateiktus 5 skyriuje) nuolat 
„kurti“ savo tapatumus socialinėse sąveikose, o ne įgyti juos kaip pastovius 
socialinius vaidmenis ir atitinkamas subjekto padėtis. Tad moralinė parei- 
ga veikiau tampa Bi/dung“ veiksmu, saviraiška, o ne formaliu, racionaliu 
atsidavimu tam tikriems abstraktiems idealams bei arsakingumui. Vadina- 
si, šiuolaikinis refleksyvus subjektas, „norėdamas realizuoti save, veikia keis- 
damas socialinį pasaulį“ (Berking 1996: 201). 

Šitoks moralinės pareigos suvokimas leistų mums ne taip pesimistiškai 
žvelgti į moralines modernybės išgales, tačiau šitai kosmopolitizmo per- 
spektyvų savaime nesustiprina. Berkingas pripažįsta, jog išties esama pavo- 
jaus, kad tokio pobūdžio savitarpiškumas gali pasirodyti esąs uždaras, pasi- 
reiškiantis „moraliai įjausmintose artumo srityse, o glaudumui mažėjant, 
abejingumas didėja“ (p. 199; plg. Castells 1998: 352). 

Tačiau, kita vertus, pripažįstant kosmopolitinės nuostatos galimybės 
ir refleksyvaus Aš kūrimo sąsajas, tas argumentas pakrypsta teigiama lin- 
kme. Juk jeigu „solidarus individualizmas“ skatina savitarpiškumą, tai 
atrodo esanti iš principo lankstesnė dinamika negu kitos moralinio loka- 
lizmo priežastys — tarkime, toji, kurią galėtume kildinti iš sociobiologijos 
(Wilson 1978). Taigi kosmopolitizmo galimybės neatmeta jokia geležinė 
lokalizmo logika, tik ji sutelkiama į kultūrinį projektą, turintį praplėsti 
savitarpiškumo svarbos lauką, kad jis apimtų tolimų simboliškai „reikš- 
mingų kitų“ prasmę. Gal tai ir nelengva, bet, pasak Berkingo, nėra ne- 
įmanoma: „Jeigu aš žinau, ką mano sveikatai reiškia atogrąžų miškai ir 
automobilių eismas, jeigu žinau, kas gali atsirasti iš meilės ir draugystės, 
gailesčio ir užuojautos ... tuomet svarbu ... išplėstas solidarumas, kurio 
jau nevaržytų mano paties bendrų vertybių bendruomenė“ (Berking 1996: 
201). 


* Kūrimas, formavimas, ugdymas (v04.). 

Globaliosios modernybės nežinomybėje niekas negarantuoja, kad bus 
išugdytas kosmopolitinis solidarumas. Tačiau jo galimybė kyla iš kai kurių 
stiprių moderniosios kultūros išgalių: tai vis labiau mus atveriančios pasau- 
liui deteritorizuojamos kasdienės patirties darinys, derinimas su akstinu 
išreikšti save tokiais gyvenimo būdais, kurie patys yra „atviri“ išplėstiniam 
savitarpiškumui. Šiuo požiūriu kultūrinį deteritorizacijos būvį negalima 
laikyti atsietu nuo esminio žmogaus moralinio būvio ar nukreiptu prieš jį 
tai kartu besiplėtojantys aspektai. Šitoks neryškus, kuklus kosmopolitiz- 
mas gal ir toli nuo didvyriško visuotinės pilietybės idealo, tačiau bent jau 
atrodo galimas išsiugdyti mūsų valios pastangomis. 

1 skyrius. GLOBALIZACIJA IR KULTŪRA 


1. Šią visiems žinomą skrydžio procedūrą ir profesionalų lėktuvo įgulos 
elgesį, sutelkiant dėmesį į „vidinės situacijos“ saugumą, sykiu galima 
suprasti kaip institucinį pasitikėjimo santykių valdymą įprastinės rizi- 
kos sąlygomis. Žr. Giddenso (1990: 86) nuorodą, koks svarbus „Iėktu- 
vo įgulos apgalvotas atsainumas ir ramus linksmumas“, įtikinėjant ke- 
leivius nenuogąstauti. 

2. 1996 m. judriausi iš pasaulyje Londono Hitrou tarptautinio oro uos- 
to skrido 55,7 milijono keleivių, arba vidutiniškai 152 600 per die- 
ną. Tačiau apskritai judriausias pasaulio oro uostas - jo keleivių, pa- 
lyginti su Hitrou, padaugėja dėl vidinių skrydžių — yra Čikagos 
O'Hare'os, kuriame 1996 metais apsilankė 69,1 milijono keleivių 
(šaltinis: Britanijos oro uostų administracija, Prognozės ir statistika, 
1997); 

3. Šią sudėtingą situaciją puikiai iliustruoja tai, kaip išleisti įstatymai dėl 
freonų naudojimo — suvaržymai išsivysčiusiose šalyse ir lengvatos besi- 
vystančiose šalyse — paveikė kontrabandinę prekybą. Freono dujų ka- 
nistrai, pagaminti Meksikoje, per Rio Grandę kontrabanda gabenami 
į Jungtines Valstijas, tenkinant JAV vairuotojų (skurdesni žmonės daž- 
niausiai važinėja senesnėmis transporto priemonėmis) poreikius nau- 
dojami jų automobilių oro vėsinimo sistemomose. JAV muitinių 
darbuotojai šią prekybą laiko tokia pat pelninga, kaip ir narkotikų kon- 
trabandą. 

4. Tokį visišką šios sąvokos atmetimą reikia skirti nuo globalizacijos kaip 
„Mito“ supratimo, plėtojamo Marjorie Ferguson straipsnyje „Mitolo- 
gija apie globalizaciją“. Ferguson lygiai taip pat įtariai turėtų žvelgti ir 
į Ohmae, tačiau ji apdairiai nurodo: „Tai nėra pačios globalizacijos 
mitai, o mitai ap/e tikslus ir santykius, būdingus skirtingiems intere- 
sams ir institucijoms, siekiantiems pasinaudoti globalizuojančia varo- 
mąja jėga“ (Ferguson 1992: 74). Ji mito idėją pasitelkia Roland'o Bar- 
thes'o (1973) išplėtota prasme — nurodyti ne paprastoms netiesoms, o 
sudėtingiems, istorijoje susiklosčiusiems tikrovės variantams, kurie yra 
ideologiškai nuspalvinti. 

5. Tokiam sričių atskyrimui, žinoma, būdingas ideologinis aspektas. Kul- 
tūrinė veikla neabejotinai plėtojama klasės, rasės, lyties ir taip toliau 
sąlygojamame socialinių galios santykių lauke ir šia plačiąja prasme yra 
„politinė“. Pavyzdžiui, esama „elitinės“ ir „populiarios“ kultūros for- 
mų, kurios tam tikrais atžvilgiais „išreiškia“ šiuos galios santykius ir 
gali prisidėti prie jų išsilaikymo arba gali teikti jų konkurencijos kon- 
tekstus. Lygiai taip šiuolaikinėse visuomenėse simboliškiausias vaizda- 
vimas vyksta „ekonominiame“ rinkos kontekste. 

6. Aš nenagrinėjau Waterso teiginių apie „internacionalizavimo“ tendenciją 
politikos srityje. Dera pasakyti, kad jis čia, matyt, pateikia svaresnių ar- 
gumentų, ypač nurodydamas, jog politikos srityje ir toliau vyrauja vei- 
kiau tarptautinė nacionalinių valstybių sistema nei platesnė ir kol kas 
labiau išsklidusi „globalinė“ tvarka. Tačiau net ir tokiu atveju nesu įsiti- 
kinęs, jog galima pritarti tokiems pasirinktiniams socialinių sričių ir erd- 
vės kontekstų artumams. Watersas teigia, kad valstybės silpnėjimo mas- 
tą, kurį galima suvokti kaip globalizacijos proceso bruožą, reikia „laikyti 
ne tiek politikos, kiek kultūros raida“ (Waters 1995: 122). Man tai atro- 
do įtartina, kaip ir pirminis teiginys „neskaitant regimybių“. 

7. Davido Lloydo kalba, pasakyta 1995 metais Edinburgo nacionalinės 
televizijos konferencijoje (cituota Culf 1995; 2). 


2 skyrius. GLOBALIOJI MODERNYBĖ 


1. Giddensas apdairiai nurodo, jog ne visa evoliucijos teorija yra inspi- 
ruota teleologijos (1990: 5), tačiau, kad ir kokia forma, ji yra klaidin- 
ga. Aiškus ir išsamus kritiškas požiūris į evoliucinę socialinę teoriją — 


Sztompka 1993: 99 ir kiti puslapiai. 

Visi tokie apibendrinimai nuslepia empirines priešingybes. Tarkime, 
Barberis (1992: 45 ir kiti) upišką sėslių valstiečių Anglijos žemumose 
modelį priešpriešina daug mobilesniam XIII ir XIV a. kaimo pieme- 
nų gyvenimo būdui Pirėnuose. Cherubini (1990: 133) kalba apie pla- 
tesnę kai kurių valstiečių pasaulėžiūrą Viduramžių Europoje, kurios prie- 
žastis — sezoninė darbo jėgos migracija. 


„ Thriftas (1996: 57) tai tiksliai apibūdina kaip „šiuolaikinio pasaulio 


susikurtą savitumo įvaizdį ... kuris yra tam tikras istorinis orientaliz- 
mas. Taip pat žr. Osborne'o (1992: 68) svarstymus apie modernybę 
kaip epochą, „apibrėžiamą vien laiko veiksniais“. 


„ Giddensas tai datuoja „anksčiausiai XVIII a. pabaiga“ (1990: 17). Eu- 


ropoje mechaniniai laikrodžiai, žinoma, ribotai buvo naudojami jau 
daug anksčiau, o Kinijoje - dar anksčiau. Thriftas nurodo, jog Angli- 
joje bažnyčios ir visuomeniniai laikrodžiai atsirado XIV a., o XVII a. 
jau mušė laiką daugelyje parapijų — nors, jo žodžiais, iš dalies dėl jų 
netikslumo (Thrift 1990: 107) „ginčytina, ar tie laikrodžiai kaip nors 
rimčiau veikė gyventojų daugumą“. Iki XVII a. vidurio daugeliui laiko 
skaičiavimas buvo atsitiktinis dalykas, tikslumo siekė tik pirkliai mies- 
tuose ir vienuolynai; taikliu Thrifto apibūdinimu, tai buvę „laiko 
skaičiavimo salos belaikiškumo jūroje“. Apskritai Thrifto pasakojama 
istorija daugmaž patvirtina Giddenso nuomonę apie platesnį socialinį 
laikrodžių išplitimą: „Apytikriai tarp 1800 ir 1850 metų buvo pasiek- 
tas lygis, kai laikrodžių jau turėjo visų klasių žmonės“ (1990: 112). 


„ Grigaliaus kalendorius, apie kurį užsimena Giddensas, žinoma, gyva- 


vo drauge su kitomis religinės kilmės datavimo sistemomis - tarkime, 
musulmonų ar žydų kalendoriais. Nors pastarieji tebeturi kultūrinės 
reikšmės (pavyzdžiui, Irane laiško viršuje data rašoma pagal musulmo- 
nų kalendorių), Giddensas teisus tvirtindamas, kad derinant moder- 
nųjį gyvenimą Grigaliaus kalendorius „faktiškai tapo visuotinis“. Ge- 
ras pavyzdys - dabartinis susirūpinimas dėl vadinamojo „tūkstantmečio 
viruso“: kaip visuose pasaulio kompiuteriuose įtaisyti laikrodžiai-ka- 
lendoriai susidoros su skaičiaus 2000 skaitmeniniu peršokimu. 


„ Britų namuose laiškų dėžutės plačiai pradėtos įrengti tik po pašto re- 


formos 1840 metais ir įvedus lipnius, iš anksto apmokamus pašto žen- 
klus. Iki tol už pašto paslaugas paprastai buvo mokama pagal kvitą 
laiško įteikėjui; kadangi namų šeimininkas neskubėdavo atidaryti du- 
rų, tai paskatino valdžios kampaniją įtaisyti duryse plyšius laiškams. 


10. 


11. 

XIX ir XX a. pradžioje ši kampanija (ir kitos panašios, pavyzdžiui, 
Jungtinėse Valstijose) sulaukė nemažo visuomenės pasipriešinimo (žr. 


Young Farrugia 1969: 145 ir kiti). 


. Šia tema taip pat žr. Chriso Rojeko aiškinimą, kokie buvo socialiniai 


padariniai, kai aštuntajame ir devintajame XIX a. dešimtmečiuose Eu- 
ropoje ir Šiaurės Amerikoje imta apšviesti gatves, ir ypač - koks buvo 
to apšvietimo poveikis miestų socialinio gyvenimo miestuose susiskai- 
dymui į „vidinį“ ir „išorinį“ (1993: 123-125). 


„Iki VIII a. didelėje Europos dalyje vyravo pinigų ekonomika, grindžia- 


ma sidabrinėmis monetomis; viduramžiais ji sudėtingai plėtojosi, tačiau 
išlaikė didelę vietinę įvairovę ir stokojo standartizacijos (žr. Brooke 1975: 
75 ir kiti). Tačiau taip pat žr. Barberį (1992: 745 ir kiti), rašantį apie 
nuo XIII a. tarptautinei prekybai italų bankų duotą akstiną: dvejybinės 
buhalterijos naudojimas ir didėjimas tokių kredito sandorių, kurie išsi- 
plėtojo paprastus mainų vekselius konvertuojant į paskolų paslaugas. 


„Pavyzdžiui, Christopherio Lascho (1980; 1985) froidistinėje marksis- 


tinėje kritikoje. Žr., kaip Giddensas kritikuoja Laschą (1991: 171 ir 
kiti; 279 ir kiti). 

Nors labiau kritikuodamas refleksyvios modernybės galios (ypač kla- 
sių) santykius, Scottas Lashas (1994:167) teigia, kad „Giddenso eks- 
pertinės sistemos jau nei valdo, nei išlaisvina mases. Jos pačios jau yra 
masės“. Tai susiję su vis didėjančia išsivysčiusiose šalyse darbo jėgos 
dalimi (Lasho skaičiavimu, 25 procentai Jungtinėje Karalystėje ir JAV), 
tenkančia ekspertinėms sistemoms, apimančioms informacinę / ko- 
munikacinę pramonę. 

Čia žr. Eeacherstone'o teiginį (1995: 146), kad Giddensas, instituciniu 
būdu globalizaciją kildindamas iš modernybės, „neatsižvelgia į nepri- 
klausomą to proceso kultūrinių veiksnių galią“. Tačiau, mano nuo- 
mone, jo socialinėje ontologinėje analizėje esama svarbių kultūrinių 
implikacijų — ypač tarpininkaujamos patirties srityje. Tik jų Gidden- 
sas smulkiai neaiškina. 


12. Tačiau mums reikia suvokti, kaip Gray'aus požiūris prisiderina prie 


šiuolaikinėje mintyje ryškėjančios antiuniversalistinės tendencijos, ku- 
ri kuriama kaip tik iš „paribių“ kultūrinės patirties, te/kiančios dėmesį 
į skirtybes. Tai ypač pasakytina apie tapatumo politikos sritį, kur 
priešiškumas universalizuojančiam Šviečiamojo amžiaus projektui ki- 
lo — tiesiogiai ar netiesiogiai — iš visokių Vakaruose įvairiai į paribį 

nustumtų grupių. Tai aiškiai byloja apie tendenciją grupėms svar- 
bius kultūrinius skirtingumus įtraukti į bendresnes kategorijas, pa- 
vyzdžiui, „žmonijos“. Šių konkrečių tapatumų pastangos įgyti savo 
balsą ir prastumti savo politinius reikalavimus daugiausia aiškintinos 
įsivyravusia tuo metu antiuniversalistine intelektualine kryptimi. Įdo- 
mus kritinis istorinis šio diskurso aptarimas iš marksistinių pozicijų — 
Zaretski 1995; bendresnė kultūros ir tapatumo politikos analizė — 
Woodward 1997. 

Negalima sakyti, jog detalės nėra neginčytinos. Net dėl šių globalinių 
problemų, žinoma, esama konkretaus ir priešiško suinteresuotumo (žr. 
Sach 1993). Reikia tik prisimint, kokie skirtingi interesai iškilo sten- 
giantis apriboti ozoną naikinančių freonų gamybą (apie tai buvo kal- 
bėta 1 skyriuje): išryškėjo skirtumai tarp valstybių gamintojų ir valsty- 
bių vartotojų, tarp išsivysčiusio ir besivystančio pasaulio. Šių tikrų ir 
keblių problemų paviršutiniškas „vienpasauliškumas“, be abejo, neiš- 
spręs. (Klausimų, susijusių su globalizacijos „visuotinančiu diskursu“, 
aptarimą žr. Yearley 1996: 100 ir kiti) Tačiau esmė ta, kad tokioms 
globalinėms problemoms niekad negali atsirasti j04:0 sprendimo, kol 
visuotiniai interesai iš tiesų nebus prilyginami tiesioginiams konkre- 


tiems interesams. 


3 skyrius. GLOBALINĖ KULTŪRA: 
SVAJONĖS, KOŠMARAI IR SKEPTICIZMAS 


l. 


Ar netgi, kad nuo jo prasideda pliuralizmas ir „kultūrinis reliatyviz- 
mas. Pavyzdžiui, žr. Michelio de Montaigne'o nepaprastai „šiuolai- 
kišką“ ese „Apie kanibalus“, parašytą XVI a. pabaigoje. Joje Montaig- 
ne's atmeta mintį, kad „kanibalus“ — Brazilijos pakrantėje gyvenusius 
žmones, apie kuriuos jis skaitė Naujojo pasaulio užkariautojų aprašy- 
muose, — reikėtų laikyti „barbarais“: „aš manau (iš to, kas man buvo 
papasakota), kad tie žmonės nėra nei laukiniai, nei barbarai, o kad visi 
vadina barbariškais dalykais tai, prie ko nepripratę; išties yra taip, kad 
mes neturime kito tiesos ar teisingos nuomonės kriterijaus nei mūsų 
šalies pavyzdys, nuomonė ir papročiai“ (Montaigne 1995: 8-9) 


„ Herderio pliuralistinės kultūros samprata, jo įtaka XIX a. etnografams, 


pavyzdžiui, E. B. Taylorui, ir visai atsirandančiai antropologinei tradi- 
cijai aptarta — Thompson (1990: 125 ir kiti). 

3. Moderniųjų laikų tarptautinės politikos mintį turbūt labiausiai pavei- 
kė Kanto „kosmopolitizmas“. Nepaisant jo idealizmo, Kanto mintis 
apie kosmopolitinę politinę santvarką būtų klaidinga apibūdinti kaip 
utopiškas, nes jis gerai suvokė, kokius didelius sunkumus kelia nacio- 
naliniai interesai (Turner 1990: 349), ir jiems įveikti siūlė iš esmės 
federalinį sprendimą. Tokios krypties šiuolaikiniai svarstymai — Bob- 
bio 1995; Archibugi 1995 ir Held 1995. 

4. Marxo apmąstymai apie būsimą komunistinę visuomenę gana frag- 
mentiški ir išsisklaidę po jo raštus, be to, jis paprastai vengė pateikti 
sistemišką požiūrį, norėdamas atsiriboti nuo, jo supratimu, naiviojo 
„utopinio socializmo“, negrindžiamo istoriniu materializmu. Vis dėlto 
jis yra pateikęs konkrečių pavyzdžių, koks galėtų būti gyvenimas ko- 
munizme. Juos sėkmingai surinko Bertellis Ollmanas (1979) savo esė 
„Marxo komunizmo vizija“. 

5. Cituota Saido (1985: 153), čia jis taip pat aptaria Marxo prieštaringą 
„orientalizmą“. 

6. Ši citata yra iš CNN Naujienų agentūros vadovo Edo (nepainioti su 
Tedu) Turnerio kalbos televizijos programoje Nelaimės signalai, 1993 
metų balandžio mėnesį transliuotą 4 kanalo laidoje Pasipriešinimo ka- 
nalai. Tačiau palyginkime Tedo Turnerio „kuklesnę“ retoriką kalboje, 
pasakytoje 1994 metais PAN Azijos kabelinės ir palydovinės TV konfe- 
rencijoje Honkonge: „Mes neatėjome čia ir nepasakėme, kaip vadovauti 
televizijos stočiai. Mes tik pasirodėme su savo maža palydovine „CNN 
International“, ir dabar visi stengiasi ją kopijuoti (Turner 1994; 39). 

7. Wearhertordas savo knygoje Pasaulio taika ir žmonijos šeima stengiasi 
apginti tezę, kad „pasaulio taika yra ir pageidautina, ir įgyvendinama 
per pasaulinę vyriausybę ir pasaulinę kultūrą, įsišaknijusią žmonijos 
šeimos sampratoje“ (Weatherford 1993: x). Tai keistas ir daugeliu at- 
žvilgiu išskirtinis tekstas, tačiau šiai diskusijai įdomus tuo, kaip Weat- 
herfordas išlaiko maloniai ramų požiūrį į vakarietiškos — ypač ameri- 
kietiškos — kultūros plitimą „pasaulio taikos vardan“. 

8. Tačiau Davidas Crystalas nurodo (1987: 375), jog tiek viltis, tiek bai- 
mes dėl vienos vyraujančios pasaulio kalbos gali sužlugdyti tokios kal- 
bos raida: „[Vyraujančią] kalbą pradėjus vartoti visuose pasaulio kam- 
peliuose ... ima plėtotis nauji tos kalbos šnekamieji variantai ... Ilgainiui 
tie nauji variantai gali tapti ne visiems suprantami“. Tai geras pavyz- 
dys, rodantis dialektinę kultūrinio „naujo įsitvirtinimo“ reikšmę. 

9. Geriausias to pavyzdys yra garsusis konfliktas, kilęs tarp JAV ir Euro- 
pos 1993 m. Urugvajuje vykusių Bendrosios sutarties dėl muitų preky- 
bos organizacijos (GATT) derybų paskutinėmis savaitėmis. Buvo svars- 
tomas europiečių (ypač Prancūzijos) reikalavimas, kad į sutartį nebūtų 
įtraukta prekyba audiovizualinėmis priemonėmis, nes norėta riboti į jų 
šalis plūstančius amerikietiškus filmus ir televizijos programas — tokiai 
„kultūrinio protekcionizmo“ formai smarkiai priešinosi amerikiečiai. 
Ginčus esu išsamiau aptaręs knygoje Tomlinson 1997. Visapusiškai 
šio konflikto kultūrinės ir ekonominės prielaidos aptariamos straips- 
niuose — van Hemel er al. 1996. Hamelinkas (1994) pateikia išsamų 
čia glūdinčios politikos įvertinimą. 

10. Latouche'as taip pat vartoja terminą „deteritorizacija“ (1996: 94-98), 
tik siauresne prasme negu manoji, ir taiko jį vien neigiamoms naciona- 
linių ekonomikų transnacionalizacijos pasekmėms nusakyti. 

11. Teisybės dėlei reikia pasakyti, kad Latouche'as meta kaltinimą vakarie- 
tinimu, pripažindamas jo ribas ir įžiūrėdamas tam tikrą „vakarietiškos 
santvarkos krizę“ (1996: 85 ir kiti). Be to, jis įdomiai aptaria Trečiojo 
pasaulio kultūrinį pasipriešinimą homogenizacijos tendencijoms (p. 100 
ir kiti). Tačiau daugelis jo analizės įžvalgų yra supainiotos, iš dalies dėl 
to, kad iš pradžių pernelyg sureikšminamos homogenizuojančios Va- 
karų blogybės, o dar labiau dėl negebėjimo socialinės modernybės prin- 
cipų teoriškai atskirti nuo vakarietinimo. 


4 skyrius. DETERITORIZACIJA: 
KULTŪRINĖS GLOBALIZACIJOS SĄLYGOS 


1. Išsamumo dėlei reikia pridurti, kad terminus „deteritorizacija“ ir „rete- 
ritorizacija“ psichiniams kultūriniams kapitalizmo padariniams nusa- 
kyti vartoja Deleuze'as ir Guattari knygoje Anti-Oedipus (1997). Tačiau 
aš nesiremiu jų analize. 

2. 1949 metais Jungtinėje Karalystėje buvo tik 10 prekybos centrų (už- 
imančių daugiau nei 600 kvadratinių metrų ploto, kuriuose veikė dau- 
giau nei trys kasos). 1997 metais jų jau buvo 4 764, o šio tinklo „didy- 
sis ketvertas — „Asda“, „Sainsbury“, „Safeway“ ir „Tesco“ — dabar aprėpia 
„daugiau nei pusę šalies maisto prekybos“ (Gannaway 1998: 2). 

3. Naujausio žanro — „slaptos kameros“ dokumentika, nušviečianti darbo 
santykius Londono Hitrou ir Birmingemo tarptautiniame oro uoste, — 

populiarumas rodo, kokia juose sudėtinga kultūrinė aplinka ir kaip 
žmonės domisi šiomis vietomis, laikydami jas sodriais „gyvenamais pa- 


k 
sauliais“. 


. Europos Sąjungos atveju šiam supratimui neprilygsta nuovoka apie tų 


„Išorinių“ jėgų teisėtumą. 1998 metais „Demos“ atlikta apklausa paro- 
dė, jog tarp Europos piliečių bendras palankumas Europos Sąjungai 
nukrito iki žemiausio lygio: 41 procentas respondentų manė, kad jų 
šalis laimi iš narystės ES, tik 50 procentų tapatinosi „su ES institucijo- 
mis ir Europa kaip visuma“, o 80 procentų prisipažino apie ES „nesą 
gerai informuoti“ ir „visai neinformuoti“ (Leonard 1998: 6). 


„ Ruskino išdėstytą bendrą su lytim siejamą politinį požiūrį į namų aplin- 


ką aptaria Kate Millet knygoje Seksualinė politika (1971: 98 ir kiti), kuri 
ir yra Meyrowitzo citatos šaltinis. Joje Millet romantinį Ruskino pater- 
nalizmą priešpriešina liberaliam Johno Stuarto Millio požiūriui į mote- 
rims tenkančią „namų vergovę“. Apie vėlesnes diskusijos rašo Barrettas ir 
Melntoshas (1982), kritikuojantys Lascho požiūrį į patriarchalinę šei- 
mą, išsakytą knygoje Prieglobstis beširdžiame pasaulyje (Lasch 1977). 


„ Nors tokios drabužių mados, žinoma, taip pat „pritaikomos“ prie vie- 


tos. Subtilius, pavyzdžiui, trenerių mėgstamų stilių skirtumus taip pat 
galima pasitelkti etniniams ar regioniniams skirtumams nusakyti. 


„ Gali kilti pagunda maisto pasirinkimo „reteritorizacijos“ ženklais lai- 
pag p J 


kyti šiuo metu atgijusį domėjimąsi vietiniais valgiais — anglų regioni- 
nių sūrių galima gauti iš Guardian „Sūrio klubo“, „duonos su sviestu, 
pudingą ir žarnokų galima aptikti madingesnių restoranų valgiarašty- 
je“ (James 1996: 89). Tačiau turime skirti tokio pobūdžio kosmopoli- 
tinę „vietinių pavyzdžių“ vartojimo praktiką (kuri, Jameso pastebėji- 
mu, ribojasi „pasiturinčiųjų mažuma') nuo labiau paplitusio ir 
reikšmingesnio naujo lokalios vietos įsitvirtinimo. 


„ Tuo pačiu klausimu raidos studijų atžvilgiu rašo Jane Collins, atsklei- 


džianti kultūrines prielaidas ir „pagrindinio populistinio“ lokalizmo 


politiką (Collins 1996). 


9, Sparaginių žirnelių prodiuseris ir režisierius Markas Phillipsas, nuhilmuota 


10. 


BBC dokumentiniam serialui Dabarties laikai (Modern Times, 1997). 

Garcia Canclini'o darbą aptariu tik bendrais bruožais, neatsižvelgdamas 
į jam rūpimo Lotynų Amerikos konteksto(ų) niuansus ir specifiškumą. 
Kritinį jo darbų aptarimą, šiuos kontekstus pateikia, pavyzdžiui, Rowe 
1992 ir įvairūs autoriai, dalyvavę diskusijoje Culturas Hibridas, kurią 

surengė žurnalo Tryavesia: Journal of Latin American Cultural studies, 
1. 2 (1992) redakcija; šiuo klausimu ypač svarbūs Franco 1992 ir Kra- 
niauskas 1992 darbai. 

11. Rosaldo rašo kaip tik turėdamas galvoje Garcia Canclini'į. Dera pažy- 
mėti, jog hibridizacijos klausimas ypač turi atgarsį Lotynų Amerikos 
kultūros teorijoje, nes neišvengiamai siejasi su rasinėmis kreolizacijos 
ir mestizaje temomis (žr. Nederveen Pieterse 1995: 54). Garcia Canc- 
lini'o darbas atsiriboja nuo kai kurių šių sąsajų, bet, kaip nurodo Ro- 
saldo, kartais neišvengia esencializuojančių prasmių. Panašų argumen- 
tą išsako Franco 1992. 

12. Tokį požiūrį teigia, tarkime, Philipas Doddas (1995), britų mokslinin- 
kų kolektyvo „Demos“ straipsnyje aptardamas britų nacionalinės kul- 
tūros politiką. Tačiau Doddo galimas pavadinti „strateginis antiesen- 
cializmas ', nukreiptas prieš išskirtinius (ypač rasinius) tapatumus, lyg 
tyčia susivilioja biologine „mišrūniškumo“ metafora: žr. jo skyrių „Pa- 
gyrimas mišrūnams'. 


5 skyrius. TARPININKAUJAMA KOMUNIKACINĖ IR 
KULTŪRINĖ PATIRTIS 


1. Čia aš nesistengsiu išlaikyti griežto skirtumo tarp deteritorizuojančių 
„naujų“ ir „senų“ informacijos technologijų savybių, nors, aišku, būtų 
galima nurodyti kai kurias įdomias skirtybes. Pavyzdžiui, Markas Po- 
steris (1995) atskiria „pirmąjį informacijos technologijų amžių“ — ra- 
dijas, televizija ir telefonas — nuo „antrojo informacinio amžiaus“ 
kompiuterio sąveikinės, decentralizuotos, tarpininkaujamos komunika- 
cijos — internetas, informacijos greitkelis ir „kibererdvės“ sfera. Šis skir- 
tingumas siejamas su tam tikru analizės lauku: informacijos technolo- 
gijų kultūrinio suvokimo pobūdžiai ir jų lemiamos įvairios subjekto 
padėtys — abu atvejai pažymėti modernybės ir postmodernybės tako- 
skyros. Nors Posterio analizė daug kuo įdomi, tačiau įveda kelias pro- 
blemas, susijusias su epochos analize ir dvinariškumu, - ypačkai kalba- 
ma apie technologijas, - kurias aptarėme 2 skyriuje. Tiesą sakant, 
Posteris suvokia šias problemas (1995: 21-22), bet ne visiškai jas iš- 
sprendžia. Mano tikslams visais atžvilgiais tikslingiau yra pabrėžti šių 
technologijų tolydumus negu skirtingumus. Ypač atsižvelgiant į daug 
platesnį „senų“ technologijų išplitimą pasauliniu mastu. Manuelio Cas- 

tellso teigimu (1996: 358), „KTK nėra visuotinė komunikacijos prie- 
monė ir numatomoje ateityje tokia nebus. Nors jos vartojimas plinta 
fenomenaliu greičiu, dar ilgai ji lenks didžiąją žmonijos dalį — ne taip, 
kaip televizija ir kitos masinės informacijos priemonės“. Dėl to, žino- 
ma, negalima nepaisyti jos ypatingo deteritorizuojančio pajėgumo, 
tačiau tikrai peršasi mintis, kad naudingiau bus KTK suvokti besisie- 
jant su įprastesniais globalizuojančių informacijos technologijų pavi- 
dalais, pavyzdžiui, televizija (Turkle 1995: 235), nei griežtai nuo jų 
atskirti. 

2. Geriausiai iš šių kaltinimų žinomas tas, kad siaurai sutelkus dėmesį į 
priemonę, oO ne į platesnį politinį ekonominį ir kultūrinį komunikaci- 
jos kontekstą, pateikiamas „technologiniu determinizmu“ grindžiamas — 
gana ribotas — socialinio istorinio pokyčio vaizdas. Šis kaltinimas daž- 
niausiai siejamas su kritika, kad tokios teorijos paprastai nepaiso insti- 
tucinės ir politinės ekonominės galios bei ideologijos klausimų ar kul- 
tūrinio skirtingumo niuansų. McLuhano veikalas už tai labiausiai ir 
buvo kritikuojamas (pvz., Williams 1974; Ferguson 1990, 1991), bet 
ši kritika taikoma ir kitiems, ypač Meyrowitzui (Silverstone 1994: 94— 
95; Stevenson 1995: 137-138). Tokia kritika apskritai yra pagrįsta, 
nors žr., pavyzdžiui, kaip Heyeris ir Crowley (1995) gina Innisą nuo 
gana šiurkštaus kaltinimo, esą jis nenagrinėjąs ekonominės ir instituci- 
nės galios kontekstų. Tačiau Rogeris Silverstone as įžvalgiai pažymi, 
jog anie požiūriai įtaigūs kaip tik tuo, kad sutelkia dėmesį į palyginti 
siaurą sritį: „... kadangi paradoksaliai jie informacijos technologijas rei- 
kalauja išskirti ir joms teikti pirmenybę ... jie kelia svarbius klausimus 
apie tų technologijų reikšmę, kuri palyginti nepriklauso nuo valstybi- 
nės santvarkos ar ekonomikos sąlygų“ (1994: 92). 

3. Pavyzdžiui, pagalvokite, koks yra laiko fenomenologinis skirtingumas, 
išryškėjantis, viena vertus, iš lėto skaitant meilės laišką ir, kita vertus, 
greitai įsimenant pranešančio blogą žinią laiško turinį - akimis perbė- 
gant tekstą, norint kuo skubiau „sužinoti, kas blogiausia“. 

4. Tačiau žr. pagrindinius socialinės psichologijos darbus, kurie dabar 
nagrinėja (nors nebūtinai pasitelkę čia minimą fenomenologinę foku- 
suotę) tarpininkaujamos patirties reikšmes savojo Aš kūrimui (pvz., 
Gergen 1991; Grodin and Lindhof 1996). 

5. Šiame kontekste Casrellsas turėjo galvoje KTK seksą, tačiau tas pat 
pasakytina ir apie seksą telefonu. Taip pat žr., kaip jis analizuoja greitai 

plintančias seksualinės pakraipos pokalbių linijas („/es messageries ro- 
ses ) prancūzų „Minitel“ sistemoje, kurios jau prilygsta sekso telefonu 
komercinių linijų išplitimui kitose šalyse ir suteikia „spontaniškų“ (ne- 
komercinių) erotinių susitikimų atspalvį bendro pasišnekėjimo (char) 
linijoms. Castellsas nurodo, kad 1990 metais, per patį tokių pokalbių 
įkarštį, sistemoje jų buvo daugiau negu pusė visų pokalbių (1996: 344— 
345). 


6. Viena priežastis, kodėl šis reiškinys nėra plačiai išnagrinėtas, galbūt ta, 


kad populiarios kultūros tyrinėtojų dėmesys buvo nukreiptas į tai, kaip 
nesąmoningi mobiliųjų telefonų vartotojai trukdo kitiems. Įdomu pa- 
žymėti, kad šiuo atžvilgiu dar neatsirado jokio labai aiškaus elgesio 
etiketo. Kokias tad Žmonės turi teises apsiginti nuo įkyrių mobiliųjų 
telefonų vartotojų bendrose patalpose, tarkime, traukinio vagonuose? 
Kaip tai skiriasi nuo trikdžių, kuriuos kelia gyvi pokalbiai? 


. Panašią abejonę dera išsakyti dėl įvairių „virtualių bendruomenių“ — 


„Bulletin Board Systems“ (BBSs), „Multiple User Domains“ (MUDS) — 
internete, kurias, kaip žinoma, puikiai gina Howardas Rheingoldas 
(Rheingold 1994). Pavyzdžiui, nors Sherry Turkle etnografiniame vei- 
kale apie MUDS pripažįstamas šių atsietų, lankstaus tapatumo sąveikų 
patrauklumas jų vartotojams, vis dėlto skeptiškai žiūrima į jų didesnes 
galimybes kurti bendruomenes: „Sunku nesutikti, kad MUDSs žmo- 
nėms suteikia progą sėkmingai spręsti asmeninius klausimus ... Vis 
dėlto protinga manyti, kad asmeninių kompiuterių revoliucija, kita- 
dos įsivaizduota kaip priemonė bendruomenei atkurti, dabar linksta 
bendruomenę sutelkti mechanizmo viduje“ (Turkle 1995: 244). Vir- 
tualių bendruomenių idėją, lygindamas jas su „tikromis bendruome- 
nėmis“, smarkiau kritikuoja, pavyzdžiui, Robinsas (1996). 


8. Milleris pradeda tokiais žodžiais: „Visiškai priešingai, nei teigia 


McLuhanas...“, nes McLuhanas tvirtino, - matyt, ydingai, - kad tele- 
vizija iš esmės esanti veikiau „lytėjimo“ (taktilinė) nei vizualinė prie- 
monė. Tačiau „lytėjimą“ jis apibūdino kaip „pojūčių sąveiką, o ne pa- 
vienį odos ir objekto susilietimą“ (1964: 314), tad, matyt, turėjo 
omenyje, kad regimoje patirtyje esama „didesnio įsitraukimo“ patir- 
ties, kad tai ne vien vizualinis susidūrimas su plokščiu ekrano vaizdu. 
Pavyzdžiui, McLuhanas cituoja medicinos studentus, kurie stebėjo tran- 
sliuojamą per televiziją operaciją ir sakė jautęsi taip, lyg patys iš tikrųjų 
ją būtų atlikę - lyg „jie būtų laikę skalpelį“ (1964: 328). 

9. Šiuo atžvilgiu žr. Nicko Stevensono (1995: 141-142) aiškinimą, kaip į 
kitą nukreipto jautrumo eroziją gali skatinti „MeTV“ pobūdžio pro- 
jektų sklaida — jiems būdinga išankstinė TV imtuvo programų atran- 
ka, pritaikyta pavienio žiūrovo skoniui ir gyvenimo būdui. 

10. Žr. mano aptariamą (Tomlinson 1997b) žiniasklaidos nušviečiamų 
„skandalų“ moralinį potencialą; dažniausiai manoma, kad tai simboli- 
zuoja populiariosios žiniasklaidos vykdomą banalinimą, tačiau aš tei- 
giu, jog čia atsiveria užuojauta grindžiamų moralinių svarstymų gali- 


mybės. 
6 skyrius. KOSMOPOLITIZMO GALIMYBĖ 


1. Šiuos pavyzdžius Hannerzas ima iš kelionių rašytojo Paulo Theroux 
(1983). Panašios nuomonės žr. Featherstone 1995: 98. 

2. Hannerzas daugmaž pritaria minčiai, kad gali būti „ram tikras kosmo- 
politizmo ir intelektualų kultūros bendrumas“: žmonės, kuriems bū- 
dinga „dekontekstualizuotas kultūrinis kapitalas“ ir „refleksyvi, kelianti 
problemas ... [ir] ... apskritai linkusi plėsti prasmės valdymą“ nuostata 
(p. 246). Ar čia ne tolimas atgarsis tos pirmenybės, kuri Karlo Man- 
nheimo pažinimo sociologijoje (Mannheim 1960) buvo teikiama „so- 
cialiniu atžvilgiu laisvai sklandančių intelektualų“ perspektyvai? 

3. Ilgalaikė „globalinės aplinkosaugos“ kritika pateikta Wolfgango Sach- 
so knygoje (ypač III dalyje) Globalinė ekologija (1993) išspausdintuose 
straipsniuose. 

4. Reikšmingiausias iš jų yra Saugumo Tarybos narių skaičiaus padidini- 
mas ir pastovių narių institucijos permąstymas, taip pat laipsniškas 
veto teisės panaikinimas ir naujos finansavimo tvarkos įvedimas, kad 
būtų sumažinta priklausomybė nuo pagrindinių JAV įmokų (1995: 
301-302, 344—347). Tačiau Heldas (1995: 273 ir kiui) išsako argu- 
mentus, kad net reformuotas JT reikėtų papildyti nauja „tarptautine 
demokratine asamblėja“, kurioje, be valstybių, dalyvautų „tarptautinės 
nevyriausybinės organizacijos, piliečių grupės ir visuomeniniai judėji- 
mai . 

S. Šiuo klausimu žr. Samiro Amino pasiūlymą, kad embrioninė „demo- 
kratinė pasaulio vyriausybė“ pasižymėtų įvesdama „pasaulinį mokestį, 
skirtą ekologinėms operacijoms“ (Amin 1997: 22). Tokio progresyvi- 
nio apmokestinimo tvarkos galimybė labai nedidelė, o tai kaip tik 

rodo, koks ribotas kelias į kosmopolitizmą per dabartines tarptautines 


institucijas. 


6. Apie tarptautinio bendradarbiavimo aplinkosaugos srityje politiką žr., 


pavyzdžiui, Goodvin 1992. Ostromas (1990) išgvildeno bendrų fondų 
išteklių institucinį valdymą, jo darbas svarbus klausimui apie globali- 
nes bendruomenes. Labiau tiesiogiai šią problemą svarsto, plėtodami 
(kritiškai) klasikinę Garretto Hardino „bendruomenių tragedijos“ ana- 


lizę, Lash ir Urry (1994: 300 ir kiti). 


„ Nevyriausybinių organizacijų vaidmens globalinės aplinkosaugos poli- 


tikoje kritinį aptarimą žr. Jamieson 1996 ir Hajer 1996. 


„Hebdige'as remiasi - gana išskirtiniu - modeliu, kurį grindžia pasauli- 


niai televizualiniai devintojo dešimtmečio renginiai, - koncertai „Tie- 
sioginė pagalba“ ir „Laisvę Mandelai“, anuo metu tarsi teikę vilčių įgy- 
vendinti tam tikras kultūrines saistymo galimybes. Tiesiogiai 
transliuojamus „apeiginius žiniasklaidos renginius“ — Olimpines žai- 
dynes, karališkąsias vestuves, popiežiaus keliones ir valstybės veikėjų 
laidotuves — išsamiau gvildena Dayan ir Katz 1992. 

